D. TAEVERE, R. MIHHAILOV AGOONIA 


TALLINN - ,,EESTI RAAMAT" + 1979 248 Ik 
Venekeelse käsikirja järgi tõlkinud G. Olevsoo Kaane kujundanud H. Polberg 


Taevere, D. Mihhailov, R. 
T 04 Agoonia. — Tln.: Eesti Raamat, 1979 
10604—703 M90K16)—79 


Kui 1945 aasta maikuu alguses lendasid üle maailma sõnad «võit», «rahu» ei lõppenud 
veel paljude nimeste võitlustee. Edasi pidasid lahinguid ka vastuluuremehed, kes 
jälitasid, peitu pugenud natsidest timukaid ning nende. käsilasi. Sõjajärgses Eestis 
töötanud tšekistidele sai osaks eriti vastutusrikas missioon - võidelda banditismi vastu. 
Seda kirjeldavadki värvikalt ning kaasakiskuvalt jutustuse autorid kellele on 
lähtematerjaliks oma mälestused ja arhiividokumendid. 

56—179 0505040000 


O «Eesti Raamat», 1979 


VALGET LAEVA EI TULE 


1. Kuhu kadus resident? 


Iga kord kui polkovnik Teras saabus sellesse õdusasse mereäärsesse linna, kus oli 
sündinud tema ema, võttis ta tunnikese vaba 
aega, et mööda Pikka tänavat lonkida. Siin 
köitsid teda keskaegsete majade omanäolised fassaadid, kaunid portaalid ja ukse-koputid. 
Vaimusilma ette kerkisid nende uste taga ammu elanud inimeste saatused ja kõrvus 
helisesid aegade rüpest kostvad salajased hääled. 

Tavaliselt oli ta selleks valinud aja enne rongi väljumist, kui vanalinn vajus lõppeva 
päeva varjude ja värvide saladuslikku embusse ning loojangu järel võttis võimust 
lillatooniline videvik, milles nõrgalt vilkusid laternad. 

Ka nüüd, pärast suurt vaheaega Pikal tänaval jalutades, kavatses ta Suurgildi hoone ees 
ruttamata paberossi tõmmata ja nikerdustega tammepuust ust uurida. Samas aga jõudsid 
temani kaks möödujat. Silma hakkas jalgu järele vedava mehe laisk samm ja tema kõrval 
tippivat daami kaunistavate karusnahkade üliküllus. Kõrv püüdis kinni madalatämbrilise 
naisehäälega pahaselt öeldud sõnad: «Kreus on sinust ette jõudnud, kallis. Ta ostis juba 
teise Meisseni serviisi.» 

Oli sõjajärgne aeg, öeldu ja ka möödujad ise ei äratanud poolehoidu. Ustav harjumusele 
kõike uut mällu talletada, nentis Teras endamisi: «Need pole rnu toimikust ega paberitest 
läbi käinud.» 

Jalutamine ei pakkunud äkki enam rahuldust. Ta suundus Pagari tänavasse, kus teda 
oodati üht tänava külge enda alla võtvas majas, ja ulatas töötõendi lubadebüroo aknast 
sisse. Hetk hiljem väljus koman- 

danditoast nooruke leitnant, tervitas ja teatas viisakalt: 

«Seltsimees minister ootab teid, polkovnik Teras. Luba pole vaja, ma saadan.» 

Püüdes tõsiseks jääda, küsis Teras: «Kui te mu näo järgi ära tundsite, võib-olla teate ka, 
kui kauaks ma siia jään?» 

Vastuse asemel hakkas ohvitser naerma. Kui nad trepist üles sammusid, meenusid 
Terasele millegipärast sõbrad Leningradist, kellega oli blo-kaadipäevil ja esimestel 
sõjajärgsetel aastatel koos olnud ning korduvalt koos ohule silma vaadanud. Neevalinna, 
kus olid möödunud tema tšekistitöö viimased kümme aastat, tõi vist mõttesse vestibüüli 
seinal rippuv gravüür, mis kujutas Admiraliteedi-hoonet taevasinas ujuva laevukesega 
tornitipus. 

Oodata ei tulnud. Vabariigi riikliku julgeoleku minister kindral Kumm, pikakasvuline 
särasilmne kõhnapoolne, hõbedaseks tõmbuvate blondide juustega mees, kes oli neliteist 
aastat kodanliku Eesti vanglates vaevelnud, ootas külalist vastuvõtutoas. Näol lai 
naeratus, surus minister tugevasti Terase kätt, laskis ta enda ees kabinetti ja sõnas ust 
sulgedes sekretärile: 

«Jutuajamine võib tulla pikk. Kõigi vähem tähtsate asjadega saatke asetäitja juurde.» 

Minister sammus laua juurde, pakkus Terasele istet, istus ise tema vastu ja tähendas 
ilmse huviga: «Teil on silmatorkav välimus, polkovnik. Pikk mees, vetruv samm, murelik 
nägu... Kuidas te end vaenlase eest varjate?» 

«Kasutan oskuslikult maastiku reljeefi,» naljatas Teras vastu. 

Kindral puhkes naerma. 

«Mind reljeef ei aidanud. Minu advokaadi ühele küsimusele vastas omaaegne Eesti 
siseminister küüniliselt: «Teie klient on liiga pikk, vabaduses hakkab 

ta liialt silma.»» Ta nikutas pead, muutus tõsiseks ja alustas asjalikult: 

«Tean teist üht-teist. Kümneaastaselt läksite mõisnikku orjama. Lõite kaasa esimestes 
komsomolirakukestes. Püüdsite bandiite Krimmis ja fašistide agente Leningradi blokaadi 
päevil. Julge ja natuke liiga sirgjooneline. Mida ma ei nimetanud, selgub töö käigus. 
Nüüd aga tunnistage, kas kisub Leningradi.» 

«Väga, seltsimees kindral.» 

«Tööd tuleb aga teha Eestis, ja mitte üks päev ega üks aasta,» tegi minister tõsiselt 
kokkuvõtte. Ta tõusis, astus laia eesriide juurde ja tõmbas selle harjunud liigutusega lahti. 
Paljastus vabariigi kaart, millel paistsid selgelt nööpnõeltega kinnitatud suured mustad 

ringid. 

«Olukorrast saate üksikasjaliku pildi osakondades,» ütles minister lakooniliselt. 
«Pöörake tähelepanu nendele rändavatele kabenuppudele!» Ta ütles seda kerge 
põlgusenoodiga, meelega rõhutades, et mängus on juhitavad nupud. «Need on praegu 
paised vabariigi ihul, sõja ja fašismi neetud pärand. Teile pole saladus, et metsavennad on 
hakanud pisitasa mõistma asjade seisu ja tulevad metsast välja. Tahavad tööd teha, maad 
künda, lapsi muretseda... Kuid mida rohkem on inimesed meie poolt, seda suurema 
vihaga õiendavad bandejuhid arveid rahulike elanikega.» 

Ta hingas raskelt. 

«Paradoks .. . Kuulutati välja amnestia: kui tahad ausalt lõppu teha rumala minevikuga, 
tule metsast välja, võta vasar, peitel, reha, kiiguta järglasi... Sinu väikeste pattude osas 
paneme silma kinni. Kui sul on maad vähe, anname juurde. Vaata uusmaa-saajaid, neil 
võib rõõmu silmist välja lugeda... Kõik see pani metsavendade kambad lagunema. Aga 


här-rad välismaa luurest ja mõnest meretagusest eesti Marurahvuslaste keskusest 
otsustasid, et kadunud read tuleb asendada oma agentidega. Nad annaksid 

palju, et suure kambaga meile tulla ja bandede jäänused ühendada.» Ja ta lisas 
paljutähendavalt: «Muide, mõned siiski jõuavad.» 

Minister heitis pilgu kaasvestlejale, nagu soovides veenduda, kas see oskab kohalikke 
olusid õigesti hinnata. Iga sõna rõhutades jätkas ta: 

«Just nende jõukude ja neid otsivate emissaride pärast, seltsimees polkovnik,» kõneleja 
tõstis laualt kaardikepi ja vedas kepiga aeglaselt ümber ühe musta ringi, «tuleb teil 
homsest peale erilist muret tunda. Neid ei tohi olla Nõukogude Eestis, ja üldse pole 
nendele paika maamunal...» 

Kumm hakkas köhima. Pikk jutt oli teda natuke väsitanud, kuid ta jäi kaardi juurde 
seisma. Tema silmad olid naelutatud paikadele, kus mustendasid «kabenupud». 

«Lugege kas või ainult eilse päeva operatiivkoondit,» ütles ta nukralt. «Kooperatiivi 
esimehe mõrvamine, toiduainetega auto röövimine, kallaletung mii-litsapostile, 
viljaelevaatori süütamine .. . Kõikjal on mängus piinajate, eilsete esseslaste, hitlerliku 
Reich'i sünnitiste käsi.» 

Ta ohkas raskelt, pani kaardikepi kohale ja tõmbas eesriide kinni. 

«Nii, seltsimees polkovnik...» 

Teras tõusis ja tõmbas vormikuue sirgeks. 

«Arvame, et teeme teile ülesandeks juhtida banditismi ja kodanlik-natsionalistlike 
põrandaaluste jäänuste vastu võitlemise osakonda,» selgitas kindral. «Otsus on 
kooskõlastatud vabariigi partei keskkomiteega. Mida arvate teie, seltsimees Teras?» 

Teras vastas lühidalt: 

«Ma olen sõjamees, seltsimees minister...» Kindral katkestas teda: 

«Määramist pole veel vormistatud. Teil on õigus järele mõelda.» Ja lisas siis tõsiselt: 
«Õigus on, kuid ausalt öeldes aega meil ega teil ei ole.» 

Teras vaikis. Kummi kulm tõmbus kortsu. «Kas vastutus hirmutab, polkovnik?» Teras 
elavnes. 

«Seltsimees kindral, mul on kombeks endaga kaasa tõmmata mitte ainult veendunud, 
vaid ka kõhklevaid inimesi. Olen seetõttu mõnegi muhu saanud. Kuid siin nõuab olukord, 
nagu mulle näib, suuri volitusi selles osas. Kas ma saan need?» 

Kindral Kumm ohkas kergendusega. 

«Võtsite mure mu hingelt, polkovnik. Volitused saate, aga on parem, kui teie 
küsimusele vastab teine inimene.» . 

Minister tellis auto ja kümnekonna minuti pärast sisenesid nad avara trepikojaga 
hoonesse, mille akendest paistis puiestee ja Võidu väljak. Neid paluti partei keskkomitee 
sekretäri kabinetti. Märganud külastajaid, lükkas mees, kes oli kirjutanud suure laua taga, 
dokumentide kuhja kõrvale, võttis prillid eest ja sammus neile vastu. Teras märkas, et ta 
pilk oli väga väsinud. 

Keskkomitee sekretär surus tugevasti sisenejate kätt ja pakkus istet. 

Ta iseloomustas lühidalt olukorda vabariigis, tutvustas majanduse taastamise abinõusid 
ja eesti küla uut palet. Loomulikult kaldus jutt jõukudele. 

«Paljud metsavennad on juba kodukolde ääres ja tunnevad end üpris hästi,» rääkis 
sekretär. «Hakkame teie abiga, seltsimehed tšekistid, ka ülejäänuid metsast välja tooma. 


Keda õnnestub... Nii et ärge tundke end ainult tunnimeeste, vaid ka halastajaõdedena,» 
märkis ta naljatlevalt, kuid muutus samas kohe murelikuks. 

«Ma ei tungi teie operatiivüritustesse, igal elukutsel on oma meistrisaladused. Ütlen 
ainult, et see, kes tahab rahvast kiiremini fašistlikest minevikuvarjudest vabastada, peab 
minema rahva juurde. Rahva juurde, see tähendab kaitsma inimeste rahulikku 

tööd, julgelt kaasa tõmmates partei- ja komsomoli-aktiviste, teadlikke töölisi, 
uusmaasaajaid, haritlasi, kes meie poole hoiavad, õpetajaid, agronoome, metsnikke. Eriti 
maal. Aidake neil luua rahvakaitse-salku, veenge neid selles, et rahvahulgad on alati 
tugevamad bandiidijätistest. Kui on vaja toetada eksinuid, kõhklejaid ja saatusest nurka 
surutuid, siis mina isiklikult olen selle poolt.» 

Talle nähtavasti meenus midagi ja vallatu säde süttis ta silmades. 

«Sain ühega kokku... Tartu lähedal ... oli istunud kakssada päeva metsas. «Noh, kas 
oled varjus palju mune välja haudunud?» küsisin ta käest. «Sina oled küll päikese käes 
olnud, aga mis sa ära oled teinud,» ajas mees vastu. Ütlesin siis talle: «Mune ja linde 
peaks vist eestlastele jätkuma, aga tööstus toodab nüüd veerandi võrra rohkem kui enne 
sõda.» Ei uskunud. Võtsin mehe siis autosse ja sõidutasin pool päeva mööda vabariiki. 
Viisin ühte kolhoosi, andsin võimaluse uusmaasaajatega juttu ajada. Käisime «Ilmarise» 
tehases. Selle lähedal oli töökoda, kust peremees meid, mind ja teda, omal ajal minema 
oli ajanud. Seda minu metsameest ei saanud kuidagi turbatöötlemismasina juurest ära. 
Uuris, kas masin pole Rootsist ostetud. Hiljuti sain temalt kirja: «Päikese käes on siiski 
parem, sekretär.» Teate, seltsimehed, nemad, need metsa pagenud, peaksid ju mõistma, et 
me anname neile tagasi kõik elu värvid ... Jah, kõik värvid...» 

«Kui teil pole küsimusi, siis asume jälle oma töö kallale,» tegi ta ootamatu kokkuvõtte, 
kuulnud seinakella löömas. «Tahaksin kõigi tähtsamate vabariigi julgeolekut puudutavate 
asjadega kursis olla. Jah, veel üks soovitus. .. Vastuvõtutoas ootab Pärnumaa 
parteikomitee sekretär. Ta on huvitavate seisukohtadega inimene, maakond aga pole, 
nagu teate, rahulike 

killast. Tutvustage teda seltsimees Terasele, kindral.» 

Hüvastijätul rõhutas ta veel kord: «Minge rahva juurde.» 

Teras tundis end sel päeval palju rikkamana. 

Partei maakonnakomitee sekretär, rõõmsameelne ja sõbralik mees, endine Eesti korpuse 
sõjamees ja hitlerlastega peetud lahingutest osavõtja, rääkis palju huvitavat elust 
maakonnas, esimeste kolhooside ja esimese rahvakaitse pataljoni organiseerimisest. Ta 
kutsus külla ja andis nõusoleku esineda tšekistide ees. 

Tagasiteel ministeeriumi, kui auto Raekoja platsi juures sujuva pöörde tegi, küsis 
Kumm vaikselt: 

«Loodan, et teie kahtlused on hajutatud, polkovnik? » 

«Täielikult, seltsimees kindral.» 

Kumm suhtus vastusesse kui enesestmõistetavasse, noogutas ja tegi lakoonilise 
järelduse: 

«Tutvuge kõigega ja tehke oma järeldused. Ma palun, et referent otsiks teie jaoks välja 
materjale natsionalistlike väliskeskuste emissaride kohta. Mul ei lähe peast Sarriste 
nimi... Ärge küsige miks. Arvatavasti sellepärast, et tema jäljed on kadunud. Kui olete 


saanud üksikasjalisema ettekujutuse olukorrast, valige välja oma peamise operatiivgrupi 
asukoht. Arvan, et see ei tule Raekoja kõrvale.» 

«Ei tule,» kinnitas Teras. «Asume eesliini lähedale.» 

«Siis on kõik korras,» ütles Kumn. «Töötage kiirustamata, kuid ärge ka venitage. Ja 
hoidke inimesi! Minu kabineti uks on alati avatud.» 

Nii möödus tšekist Terase esimene tööpäev Eestis. 

Seejärel asus ta aruannete ja ettekannete kallale. Mitu päeva kulus paberite uurimiseks. 
Koju ta ei läinudki, magas kabinetis vanal plüüssohval. Keetis kanget teed, lahkus toast 
ainult ülemate kutsel ja 

kiirustas tagasi kaustade juurde, nagu kartes, et koridoris võib keegi alustada vestlust 
kalaretkest või tedremängust. Töökaaslased osakonnas, kellele teda oli tutvustatud, tulid 
otsusele, et töölesuunatu on kuiv kantseleirott. Oma asetäitjale alampolkovnik 
Beljajevile, kes tuli saama juhtnööre aruandluse osas, soovitas Teras jääda endise vormi 
juurde. Teisele asetäitjale major Gavrilovile, kes koordineeris tšektistide tööd Võru— 
Tartu piirkonnas ja esitas kolm versiooni kohaliku kooperatiivi paljaksröövi-mise kohta, 
selgitas ta kuivalt: «Tegelge esmajoones selle versiooniga, mis rajaneb kõige kindlamatel 
andmetel. » 

«Pole väga kindlaid andmeid,» turtsatas Gavrilov. 

«Kandke mulle siis ette, kui teil on väga kindlad andmed,» tegi Teras jutule lõpu. 

Teras mõistis, et tema kinnisus solvab mõnevõrra alluvaid, kuid ta soovis mõista nende 
iseloomu ja näha nende oskust iseseisvalt tegutseda. 

Ettekannete, kirjade ja operatiivkoondite hulgas avastas polkovnik kausta Rootsi, 
Soome ja Ühendriikide ajalehtede väljalõigetega, milles oli juttu eesti emigrantide 
avalikest esinemistest. Endiste kodanlike valitsuste liikmed kujutlesid, et nad võivad 
endist viisi Eestimaa saatust määrata ja rahvavõimu tõsiseid edusamme märkamata 
valasid krokodillipisaraid, taga nuttes metsas varjuvaid hingesugu-lasi, anudes neid 
tegutsema, põletama ja tapma. Sarriste nime Teras neist väljalõigetest ei leidnud, kuid 
kirjutas igaks juhuks üles ametimehed, kes varasemate sidemete tõttu võisid olla 
kasulikud välisluure residentidele. Nii ilmus tema kausta Rebase nimi. Rebasest oli Teras 
varemgi kuulnud. Talle meenus, et sakslastelt rüütliristi saanud kolonel Rebane oli koos 
taganenud okupantidega välismaale putkanud ja pidas ühendust niinimetatud Eesti Vaba- 
riigi Valitsusega eksiilis. 

Kohanud seda nime uuesti ministrilt saadud materjalides, muutus Teras valvsaks ja 
uuris asj€ põhjalikult. Selles kaustas olid eelkõige vaenulikus propagandast petetud 
emigrantide kirjad ja avaldused, milles avaldati soovi kodumaale naasta. Keeg rikkas 
majas toatüdrukuna teeninud Hilda Käspre oli rahvavõimule ülesnäidatava lojaalsuse 
märgik repatrieerimisavaldusele lisanud kolonel Rebase adjutandi märkmed, mida tal oli 
õnnestunud näpata Eestisse naasnud Hilda lihtsameelsus või isegi infan tiilsus, tema poolt 
kirjapandud täpsed ja üsnag veenvad adjutandi märkmiku varastamise motiivid ka naise 
ja käsundusohvitseri suhted ise ei andnui alust kahelda, et märkmeid ei ole sokutanud 
tšekis tidele välisluure ja need on toodud omaniku tead mata. Segaseks jäi aga see, mida 
adjutant nend ülestähendustega oli taotlenud. Neis välgatas kor lootus peatsele koju 
jõudmisele, sealsamas aga või ridade vahelt välja lugeda kaaslaste halastamatu 


väljanaermist. Üks käsundusohvitseri ülestähendu oli eriti huvitav. Seda rõhutas ka 
poognaservale üh residendi nime kõrvale ministri käega kirjutatuc «Välja ilmus!» 


... Kui Rebane sisenes sellesse Stokholmi tillukesse restorani, mis oli kuulus oma 
hõrgutiste poolest, teatas mantlit rõhutatud viisakusega võttev šveitser sosinal, et härra 
koloneli oodatakse. Saalist eesriidega eraldatud nurgalaua ääres paremat kätt istus kaks 
tursket teineteisega erakordselt sarnast meest. Väikesed mustad, natuke kikki keerutatud 
vuntsid ja väikest laubaarmi kattev pikk juuks- tukk andsid vanema mehe näole kavala 
ilme, noorema habemetu nägu ja kehaehitus meenutas: maadlejat. See oligi endine 
rändtsirkuse maadle, Ilmar Sarriste, Eestit okupeerinud hitlerlaste kannupoisi, kogenud 
luuraja, nüüd ookeanitaguse luu- 

teenistusse ülejooksnud Richard Sarriste vend ja ohtlike retkede abimees. Kolonel 
Rebane teadis Richard Sarriste uuest orientatsioonist, kuid uskus, et mehe kavatsetav 
saatmine Eestisse tuleb kasuks emigrantide kindralstaabile. Teisest küljest olid ka Sarriste 
uued peremehed huvitatud, et emigrantide sidemed ja kohtumispaigad oleksid nende 
agendil teada. 

Vendade vastas istet võtnud kaks luuretegelast olid sünged ja imesid kõrrega aeglaselt 
mahla. Rebane hindas olukorda ja mõistis, et jutt ei klappinud. Kolonel tervitas kõiki 
hooletu peanoogutusega, istus laua äärde ning tellis kelnerilt oma lemmikroa — mulgi 
kapsaid ja õlut. Rahulikult mäludes pöördus ta vendade poole. 

«Kas me pole veel kõiges kokku leppinud, härrad Sarristed? Kas on midagi tänaseks 
operatsiooniks puudu?» 

«Kurat!» kirus noorem vend Ilmar sapiselt. «Need isandad tahavad, et me läheksime 
metsast ka linna ja koguksime seal andmeid tööstuse kohta.» Ta mõõtis luurajaid põlgliku 
pilguga. «Aga korralikke passe, härra kolonel, pole meile muretsetud.» 

Vanem Sarriste muigas, nagu midagi oodates. 

«Kõik saab olema okei, poisu!» pareeris üks luuraja inglise keeles sõbralikult. «Laenate 
dokumendid ükskõik millisest talust või mõnelt teekäijalt. Minu šeff arvab, et see on 
parem igast, ka kõige meisterlikumast võltsingust.» 

Rebane sekkus ettevaatlikult: 

«Härrased, meie Richardi julgus ja oskus andmeid hankida on hästi teada. Aga kas ei 
pane me tillukese grupi õlgadele liiga rasket koormat? Minu arvates on poliitiline 
aktsioon, millega nad teele lähevad, meile kõigile esmajärgulise tähtsusega. Mõelge 
ainult, härrased: ühendada bolševismivastase võitluse rühmad, koondada metsavennad 
ühtseks võimsaks 

armeeks...» Ta märkas muiet luurajate nägudel ja kiirustas end parandama: «Ütleme 
diviisiks . .. Terminoloogia peale ei saa praegu aega raisata... Kas see aktsioon ei ole 
eesmärk number üks?» 

Saabus vaikus. Selle katkestas teine luuraja. 

«Kolonel, sellel, mida te räägite, on oma mõte. Kuid ma ei varja. Meie šefid ei pea 
reaalseks oodata suuri muudatusi sovetiseeritud Eestis, igal juhul mitte lähemal ajal. 
Muidugi on metsavendade ühendamine meelitav. Kuid... Enne Sarriste rühma lahkumist 
küsin täiendavaid juhtnööre.» 

Ta pöördus Richardi poole: 


«Härra kapten, võib-olla kompenseerime passide puudumise kohustusega saata need 
teile meie kaubandusesinduse kaudu.» 

Richard Sarriste muigas endist viisi kuidagi kohtlaselt. Äkki tõstis ta klaasi ja tõusis. 
Teised järgisid Sarriste eeskuju. 

«Soovige meile pärituult, härrad,» sõnas ta jahedalt. «Richard Sarristel pole kombeks 
tehtud otsust muuta. Me läheme ja teeme kõik, mis meie võimuses, et need kaltsakad 
teaksid oma kohta elus. Teilt, härra kolonel, palun täiendavaid kohtumisi Pärnus ja 
Lavassaares.». Ta pöördus luuremeeste poole: «Härrad, loodan, et saadate meile ka teise 
radisti. Ootame teda korraliku pilliga kuu aega pärast seda, kui olen teatanud, et oleme 
kanna kinnitanud.» 

Ta mõtles hetke ja lisas rutakalt: 

«Ei, ilma minu teateta. Kuu aega pärast meie kohalejõudmist. Kohtume talus, mida 
nimetasin. Otsin radisti ise üles. Parool: «Kas te olete tädi Regina vennapoeg 
Mustveest?» Vastus: «Te eksite, Regina on minu vennatütar.»» Sarriste heitis pilgu 
käekellale: «Niisiis, kohtume täna kell kakskümmend kolm null-null kalasadamas.» 

Ta tõstis käe hitlerlaste tervituseks, tõmbas eesriide lahti, kuid pöördus veel tagasi. 

1:3 

«Jah, härrad, ma loodan enne panga sulgemist näha oma arvel kokkulepitud 
kahtkümmet tuhandet dollarit.» 

«Sinna on kantud meie poolt kümme tuhat,» tõusis vanem luuremees kiirustades. 
«Arvasime, et ülejäänud summa...» 

Ta heitis lootusrikka pilgu Rebase poole. 

«Minu valitsus tuleb vaevu ots otsaga kokku,» ohkas kolonel. 

«Milleks see silmakirjalikkus?» turtsatas luuremees. «Te vedasite ju Eestist välja üsna 
kenakese kullatagavara.» 

«Lõppude lõpuks anname teile oma rahvuskaadrit. See on kallim dollareist,» rõhutas 
Rebane suureliselt. Richard Sarriste kehitas õlgu. «Kui ma ei saa kella neljaks panga 
kinnitust, jääme vennaga Rootsi,» katkestas ta nagu muuseas vaidluse. 

Richard ja Ilmar lahkusid. Kohalejäänud vaikisid kaua. Viimaks pahvatas vanem 
luuraja tigedalt: 

«See raha tuleb panka maksta. .. Kuid teie, kolonel, öelge omadele... Õppige tõsise 
partneriga asju ajama. Meieta heidate hinge ...» 

«Me pole nuhid,» ägestus Rebane. «Me oleme valitsus, kelle seljataga on iidne rahvas.» 

«Võta näpust!» ironiseeris noorem mees. «Teie seljataga on üksnes mälestused. Ja veel 
teie iidse rahva maad kaitsvad tihedad piirivalvekordonid.» 

-.. Jah, märkmeis oli vasturääkivusi.. . Näis, et adjutant nautis kõik”, pilkeid, mis olid 
adresseeritud Rootsi põgenenud võimumeeste pihta. Teras arvas, et see võiks olla isikliku 
solvangu või emigratsiooni-ringkondades ebaõnnestunud karjääri tulemus. Tundus ju, et 
autoril pole sümpaatiat rahvavõimu vastu. 

Teisi pabereid uurides tuli Terase mõte millegipärast ikka Stokholmi restoranis 
asetleidnud episoodi juurde. Ta tuhnis kartoteegis ja leidis toimikutes uusi viiteid 
Sarristele. Siin oli kellegi Sassi 

ülestunnistus. Mees oli eestlane, pärit Võrust, omaaegne mehaanikatöökoja omanik, 
emigrant, kes illegaalselt Sarriste grupis radisti ülesannetes üle piiri tuli, piiril toimunud 


tulevahetuses raskelt haavata sai, pärast esimest ülekuulamist haiglasse suunati ja kelle 
elu ei õnnestunud päästa. Sassi tunnistus oli väljendusrikas. 

Keskööl võttis tunnusteta mootorpaat pardale vennad Sarristed ja nende kaks kaaslast, 
radisti ja majandusdiversandi oskustega majandusmehe, keda Richard kõnetades nimetas 
üleolevalt üksnes «Arveametnikuks». Kustutatud signaaltuledega paat sõitis merele. 
Sarriste ja tema agendid seadsid end sisse kajutis, panid käepärast raadiosaatja ja 
kontsentraadivaru ning hakkasid valmistuma maabumiseks. Oli näha, et see pole neil 
esimene taoline ettevõtmine. Vennad kontrollisid relvi ja laskemoona, veendusid 
toiduvarude pakkimiseks mõeldud veekindla kanga korrasolekus. Richard Sarriste tüütas 
radist Sassi, nõudes, et see nimetaks varupatareide arvu ja kasutamiskõlblikkuse aja, ja 
käskis siis Arveametnikul taludes määratud kohtumised üles lugeda .. . Läänemeri oli 
tujukas, kiigutas ja pillutas paati nagu munakoort. Richard Sarriste vaatas kella: 

«Kaitseks jumal meid pool tundi, siis hoolitseme juba ise enda eest.» 

Kummardudes sisenes kajutisse paadiomanik ja teatas rootsi keeles: 

«Kümne minuti pärast jääme triivima. Andke üks mees kummipaati valmis seadma. Ja 
palun maksta arve reisi ja kummipaadi eest...» 

Richard Sarriste pöördus venna poole eesti keeles. Peremees ei saanud aru ja hoiatas 
süngelt: 

«Kui teil peaks olema midagi minu vastu plaanis, siis hoiatab nääl kohe Eesti võime ja 
teie omi .. . Stokholmis.» 

«Mis te nüüd!» läks luuraja nägu laiale naerule. 

Ta võttis Ilmari käest paberrahad ja andis need kiiresti paadimehele. «Siin on natuke 
rohkem kui kokku lepitud...» Ja lisas silma pilgutades: «Ettenägematu tormi eest.» 

Peremees luges raha üle, noogutas ja väljus kajutist. 

Kummipaat oli avar, ruumi oli kõigile neljale. Kui mootorpaat oli asunud tagasiteele, 
kontrollis Richard suunda kompassi järgi ja andis agentidele korralduse sõuda vaikselt. 
Torm oli pisut vaibunud, kuid pillutas ometi kummipaati ja viskas vett kogu aeg üle ääre 
sisse. Kaks meest sõudis, kaks kühveldas paadist vett. Töötati hullumeelse innuga. 

«Kas varsti?» küsis radist hingeldades. 

Sarriste ei vastanud. Kümmekonna minuti pärast riivas paadipõhi liiva. 

«Mis juhtus?» karjatas Arveametnik ehmunult. 

«See on su isamaa,» teatas Richard järsult. «Noh, kas vere hääl ei ütle. Tehke kiiresti, 
poisid. Randa on kilomeetri ringis.» 

Paat uputati ja mehed hakkasid rühkima maa poole, raske kandam kõrgel pea kohal. 
Tibas vihma ja külm pani lõdisema. Tihe udu varjas isegi kahe sammu kaugusel astuvat 
naabrit. Lõhnas niiskuse ja adru järele. 

«Rand,» hoiatas Richard sosinal. «Koiduni on pool tundi, selle ajaga peame läbi 
murdma. Kõned valmis!» 

Ületati niiske liivariba, mindi läbi põõsastest, mis jalgu kraapisid. Tuul kandis kusagilt 
talust tugevat sooja leiva lõhna. Sarriste nägu läks naerule, ta viipas käega: «Nüüd võib 
lõdvaks lasta.» Nii astuti paarsada sammu, tundes end väljaspool ohtu. Äkki mängis 
loodus õela vingerpussi. Lausa silmaga nähtavalt vajus udulinik laiali ja otsekohe hüüdis 
vasakult nooruslik hele hääl: 

«Seis! Kes tuleb?» 

«Kurat!» kirus Ilmar südame põhjast. «Üles ärkasid, raisad. Mis teha, Richard?» 
«Murda edasi, männikusse!» kamandas Richard Sarriste. «Arveametnik katab meid!» 
«Las Sass katab!» röögatas Arveametnik. «Mul on eriülesanne...» 

«Neetud tõbras!» sõimas Richard. «Ma topin sulle kõrri sinu eriülesande... Radist on 
meie pääsmine. Kaevu maasse ja pea nad kinni!» 

Ta viibutas korra püstoliga Arveametniku kõrge-sarnalise vihast moondunud näo ees ja 
viis teised kaks männiku suunas. Piirivalvurid avasid hoiatus-tule. Samal hetkel hakkas 
tööle Arveametniku automaat. Sass jõudis märgata, kuidas pikakasvuline piirivalvur 
jooksis Arveametniku poole küljelt, tulistas tema suunas täpse lasu ja kiirustas siis koos 
kaaslasega neile järele. Nad olid juba metsa ääres, kui Sass tundis äkki teravat valu seljas, 
miski lõi ta jalust maha ja ta nägi enda kohale kummarduva Ilmari virilat nägu. 

«Mis on, mis sul on?» hüüatas Ilmar. 

«Ära jäta mind siia,» sosistas Sass. «Tahan elada, Ilmar.» 

«Tiri ta metsa!» käskis Richard, kes oli kümmekond sammu eespool. 

«Ta on küps, Richard!» Ilmar heitis kiire pilgu kuuliaugule ja vaatas meeleheitel ringi. 

«Võta vastuvõtja!» karjus Richard. «Nad piiravad sind.» 

Ilmar rebis saatjat Sassi nõrkade käte vahelt. «Ah selline sa oledki!» Sass hakkas 
nutma. «Lase lahti!» lõugas Ilmar. 

Ta andis automaadist valangu jälitajate suunas, rebis Sassilt saatja ja oli mõne hüppega 
puude vahel. 

-.. Sellega radisti tunnistus lõppes. Piirivalvekordoni teade, mille Teras oli üles 
otsinud, oli lakoo- 

niline: «Avastatud merepiiri rikkujate grupp, koosseis neli meest, juht Sarriste. 
Piirivalvurid astusid piiririkkujatega lahingusse, üks piiririkkuja surmatud, teine raskelt 
haavatud, kahel õnnestus põgeneda. Meie poolel kaotusi pole.» 

Jah, oli mille kallal pead murda. 

-. . Terase määramisest oli möödas poolteist nädalat. Kui alluvad olid just jõudnud 
arvamusele, et nende ülem on loid ja siin kaua vastu ei pea, määras ta esimese 
nõupidamise osakonnas. 

Teras palus tutvustada olukorda, tegevusplaane ja nende täitmise käiku. Keegi tegi 
katset rääkida inimeste ja operatiivandmete vähesusest. Polkovnik katkestas selle jutu. 

«Kui ma ei eksi, siis oli teid neljakümne neljandal aastal ainult käputäis, metsavendi 
aga sadu. Ja kõik nad uskusid, et kodanlikku Eestit taganutvad tegelinskid saadavad mere 
tagant «valge laeva». Nüüd on neljakümne kaheksas aasta. Meile tuleb järjest uusi 
inimesi, nõukogude Eesti patrioote, nende read-aga on kokku kuivamas. Kas saab siis 
kurta kaadri puudumise üle?» 

Jutt võttis meeste näod naerule. Pärast väikest pausi teatas Teras: 

«Igal mehel osakonnas on oma tegevusplaan. Ärge oodake, et uus ülem hakkab neid 
muutma või ümber tegema. Aga töömeetod peaks meil muutuma. Kui teil pole midagi 
selle vastu, ma katkestaksin arutelu. Meile tuli külla partei Pärnu maakonnakomitee sek- 
retär. Kuulame, mida ta räägib.» 

Kohtumine oli huvitav. Külaline rääkis elavalt ja asjalikult. Ta teatas, et talurahva 
meeleolu on hea, uusmaasaajad töötavad innuga oma maalappidel, kuigi need on sageli 
kehvad. Sekretär luges ette noore talumehe kirja, mis kõlas järgmiselt: «Minu vanematel 
oli kogu elu ainult kaks hektarit maad. Minul on nüüd 15 hektarit, kaks lehma ja lambad. 

Meie ei saanud koolis käia, aga minu tütar läks esimesse klassi. Sel aastal olime kogu 
perega kuurordis. Mina olen selle riigikorra poolt. Palun panna mind rahvakaitse 
pataljoni nimekirja. Kangas.» 

«Oleme uhked selliste kirjade üle,» teatas parteikomitee sekretär. «Me oleme toonud 
metsast välja palju eksiteele sattunuid, kuid mineviku varjud hulguvad veel ringi .. . Nad 
rikuvad ära maapeod, ründavad kooperatiive ja kolhoosikontoreid . .. Kui vaja, anname 
teile abiks kümneid rahvakaitse rühmi. Tulge külla, arutame asja.» Ta kohmetus natuke 
ja. jätkas: «Mõned seltsimehed maalt palusid teile edasi anda, et metsavendadega 
saaksime hakkama, aga ässitajad tuleks kahjutuks teha...» 

«Kas on midagi konkreetset?» küsis keegi. 

«Seni ei ole,» vastas külaline Pärnust ebamääraselt, «kuid külades liigub kumu, et keegi 
otsivat bandiite . .. Kui kuuleb täpsemalt, teatan kohe.» 

Kui sekretär oli lahkunud, võttis nõupidamine ägeda iseloomu. Näis, et kõik olid hästi 
teadlikud sellest, mida ta oli rääkinud. Kas oli põhjuseks noore uusmaasaaja tundeid 
virgutav kiri või sekretäri sõnades märgatud varjatud etteheide, kui ta rääkis taludes 
liikuvast kumust, kuid sõnavõttude toon oli täiesti uus. 

Õlakas laia näoga naljahammas Gavrilov, kelle vägilasekasv oli andnud talle hüüdnime 
Põiksüld, palus sõna, tõusis ja astus maakaardi juurde: 

«Meie väeüksused on korduvalt maastikku kamminud. Siin ja, näete, siin... Aga 
tulemused? Bandiidid on laiali läinud. Kujutame nüüd ette, et iga meie operatsiooni 
toetavad rahvakaitse rühmad. Kuhu siis metsas varjajad pääsevad? Ausõna, mina teen 
Võru ja Tartu kandis kõik, et rahvakaitse rühmi tugevdada ja pataljonideks koondada.» 

Siis tõusis Beljajev, õbluke ja väikest kasvu. Teras oskas juba hinnata seda pedantset ja 
kohusetruud 

vastuluure ohvitseri, kelle versioonid olid väga loogilised. 

«Seltsimees polkovnik, seltsimehed,» alustas ta kumedalt. «Juba varemgi, aga eriti 
nüüd, pärast kõnelust maakonmakomitee sekretäriga, teeb olukord edelarajoonides mulle 
tõsist muret. Pakun välja niidiotsa: tuleb kinni hakata taludes ringi liikuvaist 
kuulujuttudest ja proovida seda niiti pidi, nii-öelda, metsloom koopast välja tuua.» 

«Andke andeks, seltsimees alampolkovnik,» torkas kohalt Elmar Vertmann, erakordselt 
vapper ja leid-A lik, kuid väga terava keelega tšekist. «Ma toon teile selliseid kuulujutte 
igast vallast mitu kilo, et keegi otsib ja keegi on kuulnud. Fakte tuleb analüüsida. 
Kuulujutte taga ajada on kaardimooride, mitte tše-kistide amet.» 

Beljajev heitis rahulolematu pilgu noore ohvitseri suunas ja vastas naljale teravamalt, 
kui oleks soovinud: 

«Nali on kohatu, seltsimees vanemleitnant. Informatsiooni alahindamine, olgu 
informatsioon kas või kõige üldisemat laadi, ahistab meie võitlust.» 

«Uskuge, seltsimees alampolkovnik, ma ei kavatse midagi kitsendada, ja tõestan seda 
kohe,» vaidles Elmar Vertmann vastu. «Meie külalise oletus sala-vedrudest, mis 
lükkavad bandede jäänuseid tagant, on hästi teada. Need on emigrantide lubadused, eesti 
metsavendadele pühendatud Lääne raadiosaated ja nii edasi. Miks mitte korraldada 
lehtedes ja meie raadio kaudu head vastupropagandat? Kas meie, tšekistid, ei võiks aidata 
ajakirjandust ja raadiot. See esiteks.» 


«Asjalik ettepanek!» elavnes Gavrilov. 

«Kas te tahate pista oma vastupropaganda Skandinaaviast tulnud natsionalistliku 
keskuse agendile pihku?» torkas Beljajev küsimuse. 

«Tungite mulle juba liiga ägedalt kallale, seltsimees 

alampolkovnik,» pööras Vertmann asja naljaks, «pihku talle midagi pista ei kavatse, 
aga tema käest prooviks kinni haarata. Tegelikult sellest ma tahaksingi rääkida. Arvan, et 
tuleb ja saab süvendada meie juurde saadetud residentide isoleeritust. Ma panin kirja 
mõned operatiivüritused, millest lubage ette kanda töökorras. Lühidalt, meie ülesanne on, 
et ükski resident ei jõuaks bandiitide juurde. Ja mitte ainult Pärnumaal.» 

Viimast lauset ta rõhutas. Koosolijad võtsid selle vastu üksmeelse naeruga. 

«Kas kõik arvavad nii?» küsis Teras uurivalt. «Võtame siis naeru kui vanemleitnant 
Vertmanni ettepaneku heakskiitu. Nüüd aga tehke mulle selgeks, miks sellistele 
residentidele pole osakonnas pööratud vajalikku tähelepanu?» 

«Ma pole nõus, seltsimees polkovnik,» oli Beljajev solvatud. «Meie arvel on...» 

«Ma ei räägi sellest, mis on arvel,» katkestas Teras tusaselt. «Osakonna arvel on palju 
klaariks tehtud asju, ja ma ütleksin, et nende seas on üsna keerukaid. Ma mõtlen, kas te 
teate kas või ettekannete järgi mõnda residenti, kes oma ettevõtlikkusega, põrandaaluste 
kogemustega ja oma autoriteediga metsas hulkujate seas suudaks banded ühendada?» 

Saabus vaikus. 

Siis pöördus Teras Gavrilovi poole: 

«Omal ajal otsisite te Redlich-Wendti. Kas see on kõigile bandedele sobiv kuju? Kas 
tema sõna on seadus kõigi jaoks?» 

Gavrilov püüdis Terase pilgust välja lugeda tema taotlust, kuid polkovniku silmavaade 
oli läbitungimatu. Major jäi mõttesse ja tunnistas siis vastu tahtmist: 

«Redlich-Wendt, hüüdnimega Must Kinnas, on pigem julm kui tark. Ja ei kõlba ta ka 
strateegiks. 

Sellise ülesandega tuleks paremini toime inimene, kes pole ise bandes. Oli siin üks 
SEESULUNE. . .» 

«Miks oli,» päris Teras. «Kas Sarriste on läinud Rootsi tagasi?» 

Gavrilov võttis taskuräti, pühkis higist laupa ja muutus süngeks. 

«Tema jäljed on kadunud. Küllap ta varjab ennast kusagil ja ootab midagi.» Äkki 
Gavrilovi nägu selgines, ta ajas pea püsti. «Jah, jah, Sarriste tabamine oleks ka poliitilises 
mõttes midagi väärt.» 

«Võtame siis vastu nii selle kui ka teie ettepaneku,. Vertmann,» naeratas Teras 
ootamatult. «Ja arvestame ka teie rahutust edelarajoonide pärast, seltsimees 
alampolkovnik. Aga et millestki tuleb alustada, sest alati on lüli, mille küljes on kogu 
kett, siis ..'.» 

Telefonilaual süttis signaallamp. Teras võttis toru. 

«Kuulen, seltsimees kindral... Nii, nii... See on sadistide taktikas midagi uut.. . Võtan 
teadmiseks ... Jah, arutasime. Tahame alustada Sarristest... Ah et miks temast?» Teras 
tegi pausi ja ohkas. «Ootan end peitnud vaenlaselt kõige hullemat. Olete nõus? Tänan, 
seltsimees kindral. . . Ma olen rõõmus, et meie arvamused kokku langevad ... Fi, ei, ka 
teisi ei jäta me tähelepanuta.» 


Polkovnik pani telefonitoru korralikult hargile, vaikis kuuldu üle mõeldes ja selgitas 
siis alluvatele: 

«Bandiidid tungisid Pärnu kandis ühte tallu, vigastasid kommunist Sauli rängalt ja 
viskasid ta kaevu.. . Mõrvarite välimust ei teata.» Teras tõusis. «Viin operatiivpunkti 
lõuna poole, seltsimehed. Sõidame juba täna Pärnusse. Palun kõiki tutvuda residendi 
toimikuga. Asetäitjad jätkavad pooleli olevaid asju. Tugevdage sidet rahvakaitsega 
kohtadel.» 

Talle meenus midagi ja ta pöördus Beljajevi poole: 

«Palun kutsuge minu juurde nooremleitnant Alma Lüdig.» 

2. Operatsioon «Kornetist» 


Metsavaikus, mis neid oma kaenlasse võttis, oli kuidagi ootamatu ja võõras pärast äsja 
lõppenud laskuderaksatusi. 

Vennad tungisid tihnikusse, tõmbasid hinge, määrisid Jalatsid teravalt haiseva 
vedelikuga, et piirivalvekoer ad jälge ei võtaks, ja liikusid siis edasi. Polnud kuulda ei 
laske ega hääli. Vaevaliselt läbi pilverüngaste piiluv septembripäike valgustas kahvatult 
metsalagendikku. Paksu kuuse all külili, näsisid mehed kuivikuid, koukisid soome 
pussiga lahti ja sõid lihakonservi, tühja konservikarbi aga matsid maha. Peale hammustati 
šokolaadi ja hakati uuesti astuma. Metsas ekseldi kogu päev, õhtuhämaruseni välja. 

«Me peaksime olema Lihula kandis,» arvas Richard. «Mul on siinmail tuttavaid.» 

Nad lamasid olukorda uurides tunnikese maja taga. Oli juba üsna pime, kui tara äärde 
ilmus pikk kõhn mees, kelles Richard Sarriste ära tundis talle vajaliku talumehe. Ta 
tõusis, ulatas automaadi Ilmarile ja astus mõne sammu lähemale. 

«Tere, Georg,» alustas Richard võimalikult sõbralikult. «Kas tunned ära?» 

Talunik võpatas, kuid võttis end kohe käsile. 

«Anna andeks, Richard... Sa ilmusid nagu põrgu põhjast. Ei oodanud ... Räägiti, et 
oled Ameerikas.» 

«Nagu näed, Eestis,» muigas Sarriste. «Mul on oma kodumaa, milleks mulle võõrast 
vaja. Kuidas teil siin läheb?» 

Georg pobises midagi ebamääraselt. Sarriste kuulis ainult: «Piima tuleb rohkem. .. 
Kutsuvad kolhoosi ...» 

«Mis? Kolhoosi?» ei saanud Sarriste naeru pidada. «Kas su naist ei taheta kolhoosi 
kasutamiseks?» 

Peremees laskis pea longu ja põrnitses altkulmu: 

«Tead mis... Jäta mu naine rahule.» 

Sarriste muutis tooni. 

«Ära solvu. Ma tahan sulle ainult head. Kuidas teil kord on? Kas seltsimehed 
kommunistid pigistavad kõvasti?» 

«Kuidas sulle öelda,» Georg vaatas rahutult ringi ja see ei jäänud residendil märkamata. 
«Minu peret ei puutu, ja naabreid ka.. .» 

«Naljakas,» katkestas Sarriste pilkavalt. «Sina ja su naabrid andsid omal ajal 
komissaridele kõvasti valu. Sind, Georg, peeti kindlaks metsavennaks.» 


«Jäta see, Sarriste,» palus talumees vaikselt. «Mulle anti andeks. Elan nüüd rahulikult, 
vanema tütre panin tublile poisile mehele .. . Mets on mind ära väsitanud, Richard. Ei 
taha meeldegi tuletada.» 

«Aga on mehi, kes võitlevad «valge laeva» tulekuni,» ütles Sarriste ähvardava häälega. 
«Ja kui nad on Eestile õnne jälle kätte võitnud, siis tuletame nendele meelde, kes kõrvale 
jäid.» 

Georg mudis rahutult pahklikke käsi ja hingas raskelt. 

«Tead mis,» võttis ta äkki julgust. «Ära mulle muinasjutte jutusta, Sarriste. Ei ole 
mingit «valget laeva» tulemas. Nii arvavad paljud. Ütle, mis sul vaja on, aitan vana 
sõpruse poolest, aga laevast ära uduta ... Ja jätame jutu vanast!» 

«Nii...» venitas Sarriste mõttes. «Mis sa kogu aeg ringi vahid? Kas talus on võõraid?» 

«Ei ole. Ega sinagi soovi, et sinu käigust rääkima hakatakse.» 

Sarriste teatas otsustavalt: 

«Võta mind kaaslasega öömajale. Hommikul lähme ära.» 

Georg viis nad sauna, tõi alustassitäie kuumi pannkooke ja kannuga piima ega pärinud 
millegi järele. Sarriste küsimusele, kas siinkandis metsavendi 

liigub, vastas ta ebamääraselt, et pole kohanud ja ei tea. 

Hüvastijätul salvas Richard: «Kas tšekaa teab, et sa alustasid teenistust SS-diviisis koos 
minuga?» 

Georg kahvatas, tõmbas käega üle niiske lauba ja vastas: 

«Pea meeles, Richard, et mina ei piinanud kedagi ega müünud ka maha... Nii ma 
ütlesin ka julgeolekumeestele. » 

«Aga kes sakslased Kure juurde saatis? Ta varjas vene sõjavange. Kas on meelest 
läinud? Mees tõmmati vist oksa?» 

«Sa ju tead, Richard, et Kurg ei varjanud kedagi. Ta oli provokaator. Ma päästsin 
sellega hea inimese, kes minu naist enne sõda arstis,» selgitas Georg, värin hääles. 

«Küll tšekistid sul seda uskuma jäävad. Muide, mina sellest ka rääkima ei hakka.» 
Sarriste tegi pika pausi. «Ja sina ole ka meie osas vait. Kui vaja, tulen uuesti öömajale.» 

Seejärel mindi lahku. 

Järgmise visiidi otsustas Richard teha naisele, keda oli kunagi armastanud. See elas 
lähedal, kuid Ilmar hakkas millegipärast vastu. Ta torises, et vana armastus on kahtlase 
väärtusega asi ja isiklikult tema, Ilmar, oma jalga võõrasse majja ei tõsta. Lepiti kokku, et 
Ilmar jääb metsa venda ootama. 

Richard ise aga kartis endale tunnistada, et ei lähe selle naise juurde mitte lootuses 
saada kõhutäit ja öömaja või kogeda uuesti kunagisi metsikuid hellitusi, millega nad 
teineteist olid üle puistanud. Ta soovis kontrollida oma kunagise mõju jõudu, selle maa 
inimeste suhtumist temasse, emigratsiooni saadikusse, kes on sunnitud end peitma, 
külmetama ja poolnäljas ringi hulkuma, samal ajal kui need kaltsakad magavad soojas 
voodis, nagu poleks midagi 

juhtunud, käivad kinos ja kurameerivad, pummeldavad restoranis. .. 

Emma Veideorg oli alati otsustavuse poolest silma paistnud. Kui ta tahtis midagi saada, 
siis ei olnud võimalik teda peatada. Emma isa, valmisriiete äri omanik, oli nõudnud, et 
tema tütar ei häbistaks perekonda ega oleks avalikult vahekorras ohvitseriga, kes ei 
kavatsegi temaga abielluda. Sarriste oli juhuslikult pealt kuulnud, kuidas Emma oli ilma 


vähemagi ägeduseta nähvanud: «Papa, seksuaaljumalused ei vedele maas. Võin sulle 
julgelt kinnitada, et ei mamma ega sinu litsikesed suuda sellist armastust kinkida.» 

Richard seadis soengu korda, kraapis lõua pardliga puhtaks, pesi end ojas ja seadis alles 
siis sammud sinna, kus enne sõda olid elanud Veideorud. Juhuks, kui ukse avab võõras, 
oli tal valmis sobiv põhjendus. Koputusele avas aga Emma ise. See pikka kasvu, peente 
näojoontega ja Richardis alati erutusvärinat põhjustanud peaaegu läbipaistva roosa 
nahaga naine polnud üldse muutunud. Ta oli endist viisi kütkestav ja ilus. Richardi 
tulekule reageeris ta naeratusega. Lahkelt kutsus ta mehe majja, viis oma tuppa ja käänas 
ukse lukku. 

«Nii ei sega meid keegi,» selgitas Emma. «Ma elan koos õe perega, tema tütar lippab 
iga mõne minuti tagant minu tuppa.» 

«Kas sa polegi abielus, Emma?» küsis Richard. 

«Ei,» naeris too vastu. «Sõjajärgsed mehed pole minu väärilised. Räägi endast, Riki. 
Kus elad, mis teed ja kuidas läheb?» 

Mehel oli keelel küsimus Emma õemehe kohta. Et kas ei tööta äkki miilitsas, kuid 
loomupärase ettevaatlikkuse asendas impulsiivne soov ja tuhin ning ta pühendas Emma, 
kuigi eriliste üksikasjadeta, oma kavatsustesse. Naine kuulas vaikides, kordagi segamata, 

kuid salapärane naeratus ei kadunud tema näolt. Kui jutt oli lõppenud, küsis Emma: 

«Viimase kaheksa aasta jooksul polnud sinu elus kohta minu jaoks. Miks sa mind nüüd 
vajad? Kas pole kusagil elada või ärkas vana armastus? Tunnista üles, Riki.» 

Richard pobises midagi ja teatas siis karmilt: 

«Me vajame praegusel hetkel iga tõelist eestlast, Emma. Mul on õigus kuulda sinu 
seisukohta.» 

Naine puhkes suure häälega naerma. 

«Seisukoht on hirmus lihtne. Ma olen vaba ja vallaline naisterahvas. Pilguta ainult 
silma, ja ma heidan sinuga kas või kohe sellele sohvale, minu jumalus. Rohkemaga ära 
arvesta. Poliitika pole minu asi. Töötame koos õega koolis, anname muusikatunde, 
õpetame lastele heliredelit ja solfedžot.» Ta kulm läks kortsu. «Ja muide, Riki, ma ei 
jaga, keda sa esindad. Pole vaja, ära selgita. . . Suudle mind ja astu oma teed.» 

Richard ajas end sirgu, tige ja metsik. Ta oli valmis selle naise maha lööma ja tema 
maja põlema pistma. 

«Sellised kui sina,» alustas ta end vaevu talitsedes, «vastutavad kord rahva ees oma 
lömitamise ja elu-põletamise eest...» 

Emma hüppas diivanilt üles, tahtis appi hüüda, kuid miski peatas teda. 

«Sellised kui sina,» ütles ta ja mees märkas äkki, kuidas hakkas võbisema naise 
põskede alabaster, «ei vastuta iialgi kellegi ees ega millegi eest. Seepärast, et teil, härra, 
pole midagi hinges ega südames. Adjöö, minu jumalus! Sohva jääb ära!» 

Richard astus ukse juurde ja peatus. 

«Sellest kohtumisest, palun ...» 

«Tean, muidu saadad mulle kallale metsavennad. Olen tumm kui kala, Riki. Sellistest 
sidemetest endast lugupidavad naised ei räägi.» 

Richard naasis venna juurde, sünge ja rõhutud. Kuidas ka ei proovinud Ilmar vennalt 
välja uurida Emma Veideoruga toimunud kohtumise üksikasju, vend jäi kinniseks ja tema 
hämmelduse põhjusi Ilmar mõista ei suutnud. 


«Eitesid on igal pool,» tähendas Ilmar sapiselt. «Kas on mõtet südant vaevata?» 

Sel õhtul võtsid nad kõvad napsid ja Richard ladus lõpuks oma mõtted lagedale: 

«Asi pole Emmas... Kus on need eestlased, kelle pärast me siin padrikus roomame ja 
hinge vaagume? Kus nad on, Ilmar?» 

«Sa kinkisid talle omal ajal hulga kuldehteid,» läks Ilmar ägedaks. «Vilets vend olen, 
kui ma tema juurde ei lähe ja talle paar sooja sõna ei ütle.» 

«Jäta.» Richard oli purjus. «Kui saaksin ta kaasa tõmmata. .. Tal on sidemeid, omaette 
korter, roosad seinad ... ei, nahk... roosa nahk ...» 

«Ma aitan sind, Richard,» lubas Ilmar. 

Esimene kohtumine siinsete inimestega pärast vaheaega tegi vennad rahutuks ja 
sisendas neisse ebakindlust. Mõni päev hulkusid nad Lihula ja Pärnu vahel, külastasid 
kunagisi sõpru, ajasid metsavendade jälgi, said isegi jutule talunikuga, kes oli andnud 
paaril korral peavarju bandiitidele. Mitte keegi kohalikest ei kiirustanud tunnistama 
Sarriste üleolekut, keegi ei pakkunud talle võimu ega hoolinud isegi tema soovitustest. 
Vennad taipasid, et sellise ulatusega põrandaalune võitlus, mida olid neile kirjeldanud 
Stokholmis Rebane ja tema soosijad, eksisteerib ainult eesti pagulaste kujutluses. Tege- 
likkus oli palju karmim ja ootamatum. Isegi koos Sarristega hitlerlaste poolel sõdinud 
mehed ütlesid nüüd lahti minevikust ja olid nõus residendile peatuspaika andma üksnes 
tingimusel, et see jääb ainult üheks-kaheks ööks. 

Kõigest sellest, tõsi küll, ettevaatlikumal toonil, 

tahtis resident teatada Stokholmi, kuid ta oli kaotanud radisti. Vennad ise aga ei 
suutnud kuidagi saatjat töökorda seada. Ilmar väitis, et patareid on niiskust saanud, kuid 
Richardi arvates oli kokkupõrkel piirivalvuritega raadiosaatjat tabanud kuul vigastanud 
kondensaatoreid. 

Vendadel oli ustav mees, noor talunik, kes elas Sindi lähedal maantee ääres. Kui 
Richard tegi juttu, et raadiosaatjaga tuleks linnas meistri juures käia, läks mees näost 
valgeks, vaatas jalge ette ja ühmas: 

«Ära saada mind hukka, Richard. Muust ma ei ütle ära, aga saatjaga ma küll linna ei 
lähe.» 

Nädalad läksid, kuid olukord ei muutunud. Residendile lubatud dublant ei ilmunud 
määratud kohtumispaika. Ringiekslemise ajal õnnestus Sarristel hankida mõningaid 
teateid toitlustusolukorra kohta Eestis ja värvata kooperatiive röövima kaks viha-vimmas 
meest, kes ei tahtnud minevikule lõppu teha. Mehed lubasid residenti toiduainetega 
varustada ja teda metsas varjava bandega ühendusse viia. Esimese ülesandega tulid nad 
hädaga pooleks toime, kuid läbirääkimised bandiitidega ei näinud tulemusi andvat, 
võõrastesse suhtuti siin kahtlusega. 

Lähenes talv. Ilmar otsis Pärnu ja Lihula vahel sobiva paiga punkri jaoks. Koos kaevati 
süvend, mille mõõtmed olid kolm korda kolm meetrit. Siis kaevati seda veel sügavamaks. 
Richard saatis venna kaugesse tallu, kus elas tuttav mees. See pidi muretsema 
metsamaterjali, telliskive ja mõned plekitahv-lid ning jätma need kahe kilomeetri 
kaugusele punkrist, metsatee ja tuulemurru vahele. Sealt toimetab materjali punkri juurde 
nende mees Väike-Jaani talust. 

Ilmar õppis korraldused pähe ja läks. Tagasi tuli ta järgmisel päeval, ärritatud ja tige. 
Vennale selgitas vastu tahtmist: 

«Kõik nad muudkui magaksid ja õgiksid. Nagu see sinu roosanahaline. . . Materjal 
tuuakse kohale.» 

Ta kartis tunnistada, et oli näinud Emma Veide-orgu ja klohminud selle rusikatega 
korralikult läbi. 

Kui palgid olid kohal, vooderdati auk nendega, tehti kaks ukseava ja laoti ahi. 
Sissepääsud punkrisse maskeeriti kändude ja okstega. Mehed pugesid maa alla nagu 
mutid. 

«Küll me kevadel näitame,» selgitas Richard vennale. «Ära muretse, me ajame nendel 
punastel komissaridel niisuguse hirmu naha vahele, et nad ronivad ise punkrisse... Ja 
vennas, kakskümmend tuhat dollarit on ikkagi meie arvel.» 

Ilmar aga sõnas narile ronides nukralt: 

«Nüüd ei kuule siis kevadeni ei linnuhäält ega oksa praksumist.» 

Richard ei vastanud midagi. 

* 

Sauli majas oli pärast peremehe surma vaikne. Inimesed rääkisid poolihääli. Sauli 
seitsmeaastane poeg, kes oli üksi kodus, kui bandiidid sisse tungisid, kinnitas, et ta oli 
kõrvaltuppa luku taha pandud, kuid ta kuulnud, kuidas võõrad mingisuguseid võtmeid 
otsisid ja kappides tuhnisid. 

Gavrilov, kes poisiga vestles, võrdles tema juttu üle tee mäekünkal asetseva talu elanike 
tunnistustega. Need olid näinud läbi akna, kuidas bandiidid Saulilt enne tema kaevu 
lükkamist midagi olid pinninud ja tema taskuid sorinud. Majorile tundus, et naabrid 
jätavad midagi rääkimata. Sel ööl, kui Saul mõrvati, oli täiskuu, ja naabrid pidid nägema 
vähemalt, kui palju mõrvareid oli. Täpset seletust inimesed vältisid. 

Julgeolekuosakonnas juba teati, et Saul oli kuulunud viimasel ajal maakonna tarbijate 
kooperatiivide liidu juhatusse ja juhtinud lähemate kooperatiivide varustamist kaubaga. 
Varem oli ta juhtinud ühte 

30 

neist kooperatiivkauplustest. Gavrilov ja uurimisest osa võttev Elmar Vertmann 
murdsid tõsiselt pead, niis võtmeid olid bandiidid otsinud. 

«Kujutlegem, et nad vajasid toiduaineid,» arutles Elmar. «Või sooje riideid. Bandiitidel 
poleks selleks olnud vaja võtmeid varastada, need oleksid olnud ainult veel üks asitõend. 
Murra poodi muukrauaga või tungi sinna püstoliga ähvardades ja võta, mida süda 
ihaldab.» 

Gavrilov raputas pead. 

«Ei klapi. . . Neil oli mingisuguseid võtmeid vaja, Elmar. Miks nad muidu Sauli 
pinnisid? Lootsid tema abile? Mõttetu. Ta oli kristallpuhas kommunist. Kogu elu oli ta 
elanud peost suhu, võidelnud, relv käes, rahvavõimu eest. Bandiidid teadsid hästi, kellega 
neil tegemist on.» 

Elmar võttis taskust võtmekimbu ja kõlistas seda käes. 

«Niisiis, teie versioon põhineb võtmetel, seltsimees major? Siis otsime seifi või 
raudkappi. Kas Saulil need kontoris olid?» 

«Ei olnud,» vastas Gavrilov. «Ma küsisin juhatusest. Rahaga polnud Saulil midagi 
tegemist. Ta vaid kirjutas alla kauba nõudelehtedele ja saatis need keskusesse.» 

Elmar tõusis ja keerutas sõrme õhus. Gavrilov tundis seda kommet, noor ohvitser oli 
saanud mingil ideel sabast kinni ja kartis selle kadumist. 


«Nõudelehed ... allkirjad .. . Hm. .. Seltsimees major,» põrutas ta äkki välja, «kas 
saaks teada, milliseid kaupu väljastab keskladu ainult pitseriga nõudelehe järgi ja kelle 
käes on pitsat?» 

Gavrilov taipas tema mõttekäiku ja helistas kohe maakonnaliitu. Selgus, et 
laiatarbekaupu sai Sauli allkirjaga, kuid mitme defitsiitse toote saamiseks tuli esitada 
pitseriga kinnitatud taotlus. Nende kaupade loetelu ei olnud pikk. Osakond sai sellise 
nimekirja 

ja Gavrilov, heitnud pilgu loetelule, kriipsutas punase pliiatsiga alla mõned nimetused: 
piiritus, jahitarbed ja -püssid, raadioosad. Ta ulatas nimekirja Vertmannile. 

«Mis sinu arvates oleks bandiidile metsas hädavajalik?» 

Elmar silmitses paberilehte ja kriipsutas alla «villatooted». 

«Seltsimees major, kelle käes hoiti pitsatit?» 

«Esimehe käes. Kauba vastuvõtu päevadel Sauli käes.» 

«Nii ma arvasingi,» arutas Elmar endamisi. «Bandiidid vajasid selle seifi võtit, kus 
hoitakse pitsatit ja limiteeritud kaupade nõudekirju. Neil võivad automaadid koopas 
rooste olla läinud või raadiosaatja rivist välja langenud.» 

Gavrilov soovitas Vertmannil vaikselt silma peal hoida Pärnu, Tartu ja Rakvere 
tööstus- ja raadio-kaupade müügikohtadel. 

«Lubage kasutada ka usaldusväärsete kaubandustöötajate abi,» palus Vertmann. 

«Ainult usaldusväärsete,» rõhutas Gavrilov. 

Beljajevile tundus see plaan liiga laialivalguv ja ebareaalne. 

«Ma ei saa aru,» kahtles ta. «Bandiidid vajavad kõike, alates villastest sokkidest kuni 
jahipüssini! Nii tuleb meil kõiki ostjaid küsitlema hakata. Ja pealegi, andke andeks, mis 
on siin tegemist Sarriste grupiga?» 

«Ratsionalist, kuid leidis nõrga koha operatsioonis,» arutas Gavrilov mõttes. «Ja 
alampolkovnikul on õigus. Kui pole tegemist Sarristega, miks siis raisata püssirohtu ja 
ajada jalule niipalju kvalifitseeritud tööjõudu? Noh, võiks saata ainult Elmari... või Mürgi 
üksi... Aga ei, tükime globaalset operatsiooni korraldama... Ja siiski, seltsimees Beljajev, 
vaist, just vaist on oluline meie töös.» Kuid teine sisehääl 

vaidles vastu: «Kus on su faktid, mis tingivad vaistu?» 

Ta otsustas anda kõik osakonnas arutada. Gavrilov tundis, et kolleegid on pingul, kuna 
jutt oli ju sellest, kas püstitatud versioon õigustab riski. Teras vaikis, Gavrilov aga hakkas 
pisitasa oma sisehäälele õigustusi tooma. 

«Analüüsigem asja,» alustas Gavrilov aeglaselt ja rahulikult, kuigi tal oli kange 
tahtmine jätta kaaslastele kõik selgitamata, lihtsalt võtta kogu vastutus endale ja 
tegutseda. «Mida me teame Sarriste grupist? Seda, et nad kaotasid piiri ületades radisti. 
Üle aasta pole nad eetris. Kas ettevaatlikkus? Ei usu. Pigem streigib saatja. Sarriste on 
liiga kogenud konspiraator, ta ise ega kaaslane ei. hakka jõlkuma linnapoodides. Tema 
plaan on ohutum ja ootamatum: varastada rajooniliidu pitsat ja saata lattu raadiodetailide 
järele mõni tuttav mees. Kas selline versioon on võimalik?» 

Beljajev laiutas käsi. Polnud päris selge, kas see žest väljendas vastuseisu katsele 
lugeda vastase mõtteid või ei äratanud alampolkovniku arvates arutluse see osa 
vastuväiteid. 


«Veel üks moment,» jätkas Gavrilov. «Sauli naabrid pole üldse argade killast. Alles 
hiljuti keelduti nendes taludes kahele bandiidile öömaja andmast. Katsuge mulle selgitada 
naabrite sellist käitumist, kui tallu oleksid sattunud juhuslikud metsavennad.» 

Koosviibijad mõtlesid öeldu üle. Beljajev tõusis, kavatsedes kõigi arvates vastu vaielda, 
kuid istus äkki kohale. Ilma igasuguse üleminekuta alustas aga äkki kiirelt ja tuliselt 
Elmar Vertmann: 

«Mida me veel teame Sarristest? Kaugele ulatuvad eesmärgid, taotlus banded 
ühendada. Kuid ennast on vaja kuidagi näidata. Kuidas? Rafineeritud metsikusega. 
Inimkehalt lõigatakse tükke ja ohver heidetakse kaevu. Täna räägitakse sellest kahes 
rajoonis, 

homme teab kogu Eesti. Must Kinnas oleks lihtsalt kuuli pähe lasknud, Pikk Ants aga 
maja tühjaks röövinud ja noorte naistega huilanud. Pole see käekiri, seltsimees 
alampolkovnik. Olete nõus?» 

Beljajev muigas tagasihoidlikult. 

«Mis siis ikka,» ütles ta. «Te mõlemad üksnes ei veennud mind, vaid panite lausa 
põlema.» 

«Siis on kõik hästi,» teatas Teras kergendustundega. «Kui aus olla, sõbrad, siis võtsin 
selle mõttekäigu kohe omaks. Kuid ei tahtnud tegutseda uisapäisa.» 

Lõbus naer oli tasuks tema avameelsuse eest. 

Kaubandustöötajad said vajalikud juhtnöörid. Vertmann ei unustanud ka 
raadioparandajaid, sest nende juurde võis samuti ilmuda metsavendade saadik. Kui 
Gavrilov tundis huvi, kuidas ta oli nii operatiivselt sellist suurt ringkonda informeerinud, 
puhkes Elmar naerma, kuid lükkas kohe tagasi varjatud etteheite liigsete inimeste asjasse 
kaasamise osas. 

«Seda meie külalist,» selgitas ta naljaga pooleks, «ootab paar kaubatundjat, keda ma 
tunnen juba mitu aastat, ja ainult üks rahvamaleva grupp. Pole vist paha kontingent, 
seltsimees major?» 

Tšekistid käisid taludes ja ajasid juttu metsavahtidega. Mõrvatud Sauli naabreid rohkem 
ei tülitatud. Peres oli palju lapsi ja küllap mõrvarid teadsid, kuidas naabrite suu lukku 
panna. Pealegi, mida uut võis anda inimese tunnistus, kes viibis sündmuskohast kolm- 
nelisada meetrit eemal? 

Möödus kuu. Mehed olid kõhnunud, silmad aukus. Magamata ööd ja alaline pinge 
andsid ennast tunda. Helistas kindral ja ajas viisakat juttu. Ta ei käinud peale ega 
nõudnud tähtaegade nimetamist, kuid telefonikõne lõpul küsis irooniliselt: 

«Kas te kavatsete Sarriste külasoleku kolmandat aastapäeva tähistada temaga koos või 
eraldi?» 

«Püüame tähistada temaga koos, seltsimees kindral.» 

«Miks te hääl nii väsinud on?» päris Kumm pehmemalt. «Kas olete täna lõunat söönud? 
Ausalt, ma kontrollin järele.» 

«Pole jõudnud. Söön õhtul tugevamini.» 

«Kui teie abilised samuti ei jõua, siis tuleb muuta juhtimisstiili,» tähendas minister 
kuidagi jahedalt. «Ootan ettekannet.» 

Kuid esialgu polnud midagi ette kanda. 

Teras kutsus enda juurde Gavrilovi, päris üht-teist ja küsis siis nagu muuseas: 


«Millega tegeleb teil praegu Andrejev?» 

«Kapten Andrejevil on vastutusrikas ülesanne Võrumaal,» muutus Gavrilov valvsaks. 
«Aitab seal rahvakaitset organiseerida, ja nii edasi...» 

«Rahvakaitset organiseerigu, kuid «ja nii edasi» lükkame tuleviku peale,» tegi Teras 
ettepaneku. «Ja ärge erutuge, major. Kõik mehed on vabariigis laiali, seda te teate. Kuid 
meie operatsiooni jaoks tuleks kontrollida Sarriste sõjaeelseid sidemeid.» 

«Aga miks just Andrejev?» ei andnud Gavrilov alla. 

«Püüan selgitada,» ohkas polkovnik. «Väike Andrejev on meeldiv, intelligentne ja 
kergesti usaldust võitev inimene. Ta on lõpetanud siin enne sõda gümnaasiumi ja tunneb 
paljusid. Nendesse kodudesse, mida omal ajal külastas Sarriste, saab minna ainult hea ja 
peen psühholoog.» 

Gavrilov jäi nõusse. Ta kutsus Andrejevi kiiruga kohale. 

Seejärel helistati partei keskkomitee sekretariaadist ja tunti huvi Sarriste asja vastu. 

«Selline asi on küll, aga Sarristet ennast seni pole,» püüdis polkovnik nalja heita. 

Ükskord kui Terasel oli tõesti tõsine plaan tuttavas Peres inimese moodi lõunat süüa, 
ilmus äkki siia, 

Märjamaa operatiivpunkti, hingeldav Elmar Vertmann, kes jäi uksele seisma. Sõnu alla 
neelates raporteeris ta erutatult: 

«Seltsimees polkovnik, lubage ette kanda. Mulle helistas Pärnust kultuurikaupade 
kaupluse direktor. Talle tundus üks blond mees kahtlasena.. .» 

«Kus ta on?» päris Teras lakooniliselt. 

«Kas blond mees?» küsis ehmunud Vertmann, Äkki taipas ta, et oli oma kiirustamise 
õnge läinud ja pahvatas naerma. «Palun vabandust. Direktor on väljas, meie autos.» 

«Kutsuge ta minu juurde.» 

Lõbusameelne ja elav, mitte just eakas, kuid mitte ka väga noor kultuurikaupade 
kaupluse direktor August Lauri jättis tšekistidele hea mulje. Mees oli teravmeelne ja 
tähelepanelik. Nagu selgus, oli ta kogu elu huvi tundnud saladuste ja uurimiste vastu ning 
kadestanud salamisi kriminaliste, tšekiste ja kunstivõltsinguid paljastavaid eksperte. Ise ta 
aga oli töötanud kogu aeg müüjana, alles hiljuti oli ta edutatud direktoriks. 

«Olen mitu korda kavatsenud ametit vahetada,» naljatas Lauri. «Korduvalt olen 
mõelnud: «Sulle ju pakub huvi jälgida, kuidas inimesed ostavad meeldima hakanud 
asju.» Kas teate, kuidas neil nägi muutub. Üks tuleb, teine läheb. Rahval on nüüd raha 
rohkem, teenivad paremini. Ostmine on neile pidulik toiming, aga minule, ärge ainult 
naerma hakake, minule on see lausa kino.» 

Asjast rääkis Lauri arukalt ja väga täpselt. Kaupluses oli käinud võrdlemisi pealetükkiv 
raadioamatöör. Õigemini, algul oli ta jalutanud lihtsalt letist mööda, võtnud riiulilt 
silmahakanud korneti, tõstnud selle huultele ja lasknud vaevata kõlada ülemisel dol, 
millega hämmastanud müüjat, kes tunneb muusikute võimeid. Seejärel jätnud mees pilli 
ükskõikselt sinnapaika, torisenud, et kornetil võiks olla ka 

parem väljanägemine kui samovaril, ja seadnud siis sammud raadiokaupade poole. 
Leidmata, mida otsis, küsinud ta luba tuhnida praakdetailide hulgas. Samal hetkel 
tulnudki Lauri müügisaali ja kuulnud, kuidas müüja seletanud, et praakdetailid saadeti 
eelmisel päeval poest lattu. Lauri tundnud huvi, millist osa mees otsib. See aga vastanud 
kõrvale vaadates sapiselt, et samovaritoru. Ja lahkunud kohe. 


«Milline on mehe välimus, kasv, nägu, hääletämber?» esitas Teras tavalisi küsimusi. Ise 
tõmbus ta aga sisemiselt pinguli, nagu valmistuks võitluseks tundmatuga. 

Lauril oli kõik hästi meeles. Pikka kasvu, kõhn, blond, ärajoonud või unetuse all 
kannatava inimese näoga. Vasakul põsel sünnimärk. Kõrgetämbrilise nariseva häälega. 
Nimeta sõrmes risti kolme kaarti meenutav rubiinidega sõrmus. 

«Kas saate minu abi kasutada?» küsis Lauri, hääles lootus. 

«Te oletegi juba asjaosaline, seltsimees Lauri,» hakkas Teras naerma. «Arvan aga, et 
see pole meie viimane kohtumine. Aitäh abi eest.» 

Lauri lahkus õnneliku näoga. 

«Kui vähe on selleks vaja, et inimesele rõõmu teha,» ütles Elmar mõtlikult. «Ta ei tule 
mõttelegi, et mõni meie seast ihkaks sellist rahulikku ametit kui tema oma...» 

«Ega ometi teie, püsimatu Elmar, tiku tema kohale?» küsis Teras. Mõlemad pahvatasid 
naerma. 

Osakonna järjekordne koosolek kutsuti kokku kiiruga. Kavandati põhjalikult plaani, 
mis pidi tagama blondi mehe leidmise, kellel sünnimärk põsel ja rubiinidega sõrmus 
nimeta sõrmes. 

«Kõigi heleda peaga eestlaste läbisõelumist ärge pakkuge,» heitis Teras nalja. «Seda 
me tegema ei hakka.» 

«Võib-olla peaks sõrmuse omanikku kullasseppade 

37 

kaudu otsima?» pakkus Gavrilov, kuid andis kohe tagasikäigu. «Muide, sõrmuse võisid 
tuua Eestisse ka sakslased.» 

«Just nimelt,» kahtles ka Vertmann ja naksutas sõrme. «Kuid kuulge, kas ei võiks ära 
kasutada seda et see raadiohuviline on kornetist?» 

«Miks mitte? Võib küll. . .» toetas Teras. Ja äkki tungis möödunust mällu siniste 
silmadega kaunis mehenägu, mille omanik oli võimeline naeratades vanureid kägistama, 
kuid valas pisaraid viiulikont serdil. 

«Ma lahutaksin teie meelt ühe looga. . .» 

Kõik see oli juhtunud kolmekümnendal aastal Alles algaja Volli Teras komandeeriti 
Krimmi võitlema retsidivistide ja salakaubavedajatega. Tollal lõi laineid oma saatanlike 
tegude poolest kuulus bandiit Sarko Saprõkin, kes tegutses üksinda ja kelle nimega 
hirmutati ulakaid lapsi. Sarko oli pettuse, väljamõeldiste ja avantüüride meister. Kui 
piirivalvurid bandiidi teolt tabasid, kuulutas ta: «Ilusasti võtsite kinni, ilusasti lasen ka 
jalga.» Tõepoolest, bandiit põgenes vanglast, jätkas röövimisi ja mõrvu ning külastas 
jultunult kuurorte. Üks tšekist, kes teadis Sarko meeletut nõrkust viiulimuusika vastu, tegi 
ettepaneku panna Feodossija restoranis mängima viiuldajate kvarteti ja meelitada 
Saprõkin sinna Lõks ei töötanud seekord rumala juhuse tõttu, kuid püüdis bandiidi kinni 
naaberkuurordis. 

Operatiivtöötajad reageerisid Terase jutule väga elavalt, ettepanekuid tuli kui 
küllusesarvest. 

«Kust te leiate virtuoosist kornetisti, kes huvitaks publikut? Kus on garantii, et teie 
raadiohuviline elab Pärnu lähedal ja saab kuulda hiilgavast muusikust?» esitas Beljajev 
küsimusi metoodilise järjekindlusega. 

«Andke andeks, meil ei ole garantiid tagav kindlustusagentuur,» vaidles Gavrilov. 


38 


«Ja pealegi proovima peab,» lisas Elmar muiates ja kujutles juba, kuidas ta ootab 
tundmatut kontserdilava juures. 

«Kornetisti muretsemise võtan enda peale. Ta elab Tallinna vanalinnas,» teatas Teras. 

Kahekümnendatel aastatel oli Teras selle mehega tutvunud kommunistlikus ülikoolis. 
Tema sõber ja nimekaim Voldemar Vask, elukutselt peenmehaanik, teenis omal ajal 
keiserliku kaardiväe polgu muusika-komandos. Ta mängis kornetit sakslaste kuulide all 
rünnakutel ja sai hulljulguse tasuks polgukaaslastelt kingiks uue kuldmonogrammiga 
korneti. Vask ja Teras mängisid väikeses üliõpilasorkestris. Hiljem aga ei näinud Teras 
sõpra palju aastaid. Ootamatult kohtusid nad Tallinnas Raekoja platsil, embasid kõvasti 
teineteist ja Vask kutsus endale külla. Teras lubas minna, kuid polnud veel lubadust 
täitnud. 

Nüüd oli ta kitsal ja kõveral tänaval, mille ääres kõrgusid teravaviiluliste kivikatustega 
majad. Teras ronis mööda kitsast kriuksuvat treppi katusekambri poole. 

Kui Vask ukse avas, turtsatas Teras tahtmatult: endise kaardiväemuusiku lihav kere 
täitis kogu ukseava. Vask liigutas lopsakaid võitud vuntse ja laskis kuuldavale võimsa 
hääle: 

«Ahaa, jälle ei meeldi sulle minu kõht? Suur sinu arvates? Vaata ennast peeglist, 
kõrend! Luu ja nahk, selle pikkuse juures. Sul on vist plaanis korvpalli-koondisse trügida. 
Või hakkad liiklusereguleerijaks? Mitme kvartali taha näha...» 

«Pea nüüd, Volli,» naeris Teras. «Mäletan su teravat keelt ülikoolipõlvest. Ütle parem, 
kas sa pilli veel mängid.» 

«Ohoh, kas sa tulid pillimängu kuulama?» Vask hakkas tantsisklema. «Vaat see on 
sõbra moodi!» 

Ta võttis seinalt konksu otsast ettevaatlikult alla Pillikasti ja avas selle, silitas kornetit 
nagu last, tõstis 

mänguriista huultele ja tuba täitsid rütmikad marsihelid «Aidast». 

«Kas sa mäletad meie üliõpilaslaulu?» läks Vask seejärel põlema. 

Kaua aeti juttu möödunud aegadest. 

Kornetist ei saanud kohe aru, mida talt tahetakse. Kui ta aga taipas, et tal tuleb paar 
nädalat või isegi terve kuu kuurordirestoranis mängida, ajas ta silmad punni, liigutas 
rahulolematult vuntse ja müristas: 

«Teras, kas sa oled arust ära!? Miks ma peaksin oma tehase maha jätma ja mingisse 
restorani tööie minema? Rahahäda mul pole. Oige mul vaja vahtida neid joobnud 
tegelinskeid ja südamevõrgutajaid... Vabanda väga, vennas. Mul on oma kodu ja oma 
ase...» 

Teras läks rünnakule. 

«Sul on sellepärast oma kodu, Vask, et lõime siit natsid välja. Omal ajal aga ütlesid sa 
mulle, et sinu jaoks pole kallimat muusikat kui sõna «kodumaa» ...» 

«Pea, pea,» katkestas Vask. «Kelle mängu sa mängid?» 

«Nõukogude mängu, sõbrake.» 

Teras selgitas asja sedavõrd, kuivõrd muusikamehel oli vaja teada. Palus üksnes, et too 
ei ehmuks ega keelduks, kui tellitakse «vanu eesti» lugusid ja igasuguseid mandunud 
viise. Asi on ajutist laadi ja sellega tuleb leppida. 

Vask mõtles kaua ja käratas siis äkki: 

«Näita oma tunnistust, kes sa oled... Siis annan vastuse...» 


Luges dokumendi läbi, õnnitles polkovniku auastme puhul, nohises veel raskelt ja 
turtsatas: 

«Olgu, vii sinna. Püüan su paadialuse võrku...» 

Peagi levis Pärnus ja lähikonnas kumu, et linna parimas restoranis on uus, suurepäraste 
pillimeestega orkester. Räägiti ka kornetistist, kes meeleldi täidab külastajate soove ja 
esitab ka «vanu eesti» viise. 

Enne uue kornetisti saabumist oli Terasel veel üks kohtumine, sedapuhku 
nooremleitnant Lüdigiga Temperamentne silmatorkav satään, kes alati oska: käituda 
vabalt ja kindlalt, oli äsja Tallinnast Pärm jõudnud ja määratud kohtumispaiga üles 
otsinud Ta kandis nüüd Terasele ette valmisolekust alustad; kahevõitlust, millest 
polkovnik teda, oli pealinna: informeerinud. 

«Ega teil siin tuttavaid pole?» küsis Teras. 

«Üldiselt pole, kuid kuurordis võib alati ette tulli ootamatusi. Mõistate seda isegi, 
seltsimees Teras.» 

«Mina muidugi mõistan,» kordas Teras rahulolematult. «Aga mida mõistab meie 
raadiohuviline, ku laua juurde astub teie sõbranna ja nimetab teie mitte Elgaks, vaid 
Almaks, või lisab veel ka õige perekonnanime?» 

«Sellisteks puhkudeks, seltsimees polkovnik,» vas tas Alma-Elga, ja ta silmad naersid, 
«soovitavac meie instruktorid hoida püstol valmis või kangekael selt kinnitada, et mina 
pole mina ja sõbratar peal mind kellekski teiseks.» 

«Välja õpetatud,» muigas polkovnik mõrult. «An< nan teile abivahendi, saate oma 
isamaalisust näidata Te võite kornetistilt tellida igasugust meloodiat Arvan, et Dunajevski 
«Entusiastide marss» ei ärat; bandiitides erilist entusiasmi.» 

Naine taipas ja langetas pilgu. Teras silmitses tähe-lepanelikult vestluskaaslast. 

«Mul on kahju, Alma, kuid püstol ja muu taolini tuleb jätta operatsiooni ajaks minu 
hoolde. Pärnu, viibides peate minuga sidet Lauri kaudu. Minu arva tes on ta 
usaldusväärne inimene. Korrake, palun, om; ülesannet operatsiooni «Kornetist» esimesel 
etapil!: 

«Jõuda raadiohuviliseni,» alustas naine kergel punastades. «Äratada temas huvi enda 
vastu. Võit; usaldus poliitilises osas. Kartmatult minna kutse kor rai kõrvalisse kohta.» 

Polkovnik laiutas käsi. 

«Norida pole millegi kallal. Tõsi, kõrvalist kohta tuleb siiski karta. Kuid ka sinna peab 
tungima, seltsimees Alma.» 

Ta astus sammu kaaslasele lähemale ja vaatas talle silma. 

«Sellistel hetkedel tungiksin ma kõige parema meelega ise bandiidiurkasse, kuid peab 
saatma tütarlapse ...» 

«Teil on väga silmapaistev välimus, seltsimees polkovnik,» heitis naine nalja, korrates 
teadmatult kindrali sõnu. 

«Kokkuvõttes saadame teid päris põrgusse,» ütl/s Teras. «Kas soovite midagi kellelegi 
edasi anda?» küsis ta võimalikult kuivalt, püüdes varjata erutust. 

Naine jäi mõttesse. 

«Kui midagi juhtub, siis emale: «Elus ei lähe kõik tellimist mööda. Kuid sa andsid 
mulle palju. Aitäh kõige eest.» Tütrele, kui ta on kasvanud suuremaks: «Ole julge ja aus, 
ära peta kunagi iseennast.» 


Polkovniku hääl värahtas: 

«Kui vana tütar on?» 

«Viiene. Kahe aasta pärast saadan kooli.» 

Teras jalutas edasi-tagasi ja jäi siis seisma. 

«Ühesõnaga, seadke end sisse. Ootan teid võiduga, Elga Jürissoo.» 

Oli möödunud kolm nädalat. Peaaegu iga päev külastas Elga (ta oli selle nimega juba 
harjunud) galantse «austaja» August Lauri saatel restorani. Istuti hilisõhtuni. Kuid noriv 
raadiohuviline ei näidanud nägu. Teras ei soovitanud kelnereid jootrahaga hellitada ja 
need kaotasid varsti huvi vaikse paarikese vastu. Kuid restorani alalised külalised heitsid 
pilke kena koketi poole, kes lobises lõbusalt õhtusöögi ajal ja paistis silma laudade vahele 
surutud tillukesel tantsupõrandal. 

Aeg-ajalt telefoneeris Lauri Terasele: 

«Kristus pole end rahvale ilmutanud.» 

«Tänan,» oli Terase lühike vastus. «Jätkake vanas vaimus. Muide, Eestimaal on 
kombeks südamedaami koduukseni saata. Kuhu aga teie eile kadusite kvartal enne tema 
elukohta?» 

«Te näete ka kõike,» naeris Lauri vastu. «Mulle tundus, et nurga taha käänas minu 
blondiin...» 

«Seda vähem oli põhjust talle järele joosta. Teile oleks võidud esimeses kõrvaltänavas 
vastu kukalt koputada.» 

Teisel juhul aga soovitas polkovnik: 

«Ärge istuge sageli ühe laua äärde. Miks jätta kahtlust, et kedagi jälgitakse?» 

Teras närveeris ja püüdis vältida Beljajevi pilku. Ainult Elgat teel hotellist restorani 
jälgivale Elmarile tunnistas ta: 

«Kui arvestus oli vale, siis ei anna ma endale eales andeks... Ja vaata ette, ära kahma 
blondiini käest kinni, see on inetu komme.» 

«Haaran tal jalast kinni,» heitis Elmar nalja. 

Viimaks saabus oodatud telefoniteade Laurilt: 

«Ilmus välja . .. Näib, et on vaimustatud kornetist! mängust. Vahib ainult teda. Juba 
tellis «Ema süda».» 

«Kas Elgale pilke heidab?» küsis Teras rahulikult ja vajutas samal ajal häirenupule, et 
koguda kõiki kohalviibijaid. 

«Pole veel jõudnud ... Me alles tulime ja võtsime istet tema naabruses.» 

«Palun, August, olge loomulikud,» tuletas polkovnik meelde. «Ei mingeid liialdusi.» 

Operatiivtöötajad said selged ülesanded. Elmar Vertmann pidi koos mõne osava 
mehega jälgima heledapäist meest kesklinnas, kapten Nikolai Kudi-nov aga 
kõrvaltänavatel. 

Tund aega hiljem teatas Lauri: 

«Tellis «Eestimaa, mu isamaa...» Teate seda 

marurahvuslikku isamaalaulu? Tundub, et kornetist ei julge mängida...» 

«Las Elga tellib, siis ta mängib. Ja kummardab Elga poole. Ega blondiin pole teie laua 
vastu huvi tundnud?» 

«Senini mitte, kuid pilke heidab.» 

«Teatage, kuidas reageeris «Eestimaale» . .. Tänan teid.» 


Teras pani ükskõikse näoga telefonitoru hargile ... Kuid töökaaslased teadsid juba, mis 
selle välise ükskõiksuse taga peitub. Siis esitas ta küsimuse: 

«Aga, õigupoolest, miks peaks ta lähenema Elgale?» 

Ja äkki teatas meeste suureks imestuseks alampolkovnik Beljajev, keda küll keegi ei 
kahtlustanud erilises usus plaanitusse, täiesti veendunult: 

«Seltsimees polkovnik, huvitav neiu on kaks korda kütkestavam siis, kui ta on 
hõivatud. Pealegi peaks teie käik «Eestimaa, mu isamaaga» kandma vilja. Ja lõpuks, teda 
kinni võtta pole kunagi hilja.» 

«Praegu ei tohi võtta,» arvas Teras. «Võime kaotada residendi. .. Juhul kui blondiin on 
sidepidaja.» 

Möödus veerand, siis pool tundi, lõpuks terve tund. Telefon aga vaikis. 


3. Kapten Andrejevi versioon 


Neis paigus olid möödunud tema lapsepõlv ja noorusaastad. Tootsis oli ta lõpetanud 
algkooli, Pärnus gümnaasiumi. Vanaema Mailis oli jäänud talle meelde igavesti 
noorusliku lõõritajana, kelle häält ja elutarkust tundis kogu vald. Kus kandis ka pidu ei 
peetud, ikka laulis vanaema kauneid eesti rahvaviise või jahutas tuliseid meeli. 
Vanaemalt oli Andrejev kuulnud palju eesti rahvajutte ja -laule. Õpetajast ema pärandas 
suure luulearmastuse ja üliviisakad kombed, isalt oli pärit vene perekonnanimi Andrejev, 

44 


armastus Venemaa avaruste vastu ja mitmed käsitööoskused. 

Andrejev oli olnud vaikne, alati naeratav poiss. Tal oli ikka palju sõpru, kellesse ta oli 
kiindunud ja kes ka teda hoidsid. Poiss armastas nokitseda ja lauamänge mängida. 
Luuletused köitsid teda juba päris lapsena ja keegi ei osanud ennustada talle 
sõjaväekarjääri. Kui hitlerlased Eestisse tungisid, õnnestus vanemal Andrejevil naine ja 
poeg kaasa võtta ja viimase laevaga Leningradi jõuda. Eestisse saabus noor Andrejev 
tagasi koos Nõukogude vägedega. Sõjakaaslased kutsusid teda vabal hetkel Vjatšesla- 
viks või Slavaks, sest nii tundus lihtsam, teenistuse ajal aga «seltsimees 
vanemleitnandiks». Nad olid harjunud noort ohvitseri alati nägema tähelepaneliku, sageli 
naeratava ja äärmiselt tagasihoidlikuna. Keegi ei võinud arvata, et ta oli käinud Pärnu- 
Jaa-gupi lähedal talus, uurinud kõike saksa fašistide käsilaste poolt hukatud vanaema 
Mailise viimaste elupäevade kohta, heitnud seejärel heinakuhja ja halanud kaua, midagi 
enda ümber nägemata ja kuulmata. 

Noormehe mehisust ja leidlikkust lahinguolukorras oli juhtkond hinnanud. Kapten 
Andrejev oli saanud väljaõppe erikoolis ja jätkas teenistust riikliku julgeoleku organeis. 
Kui ministri asetäitja noore tšekis-tiga vesteldes temalt küsis, miks ta andis taotluse 
ületoomise kohta, vastas Andrejev tagasihoidlikult ning kuidagi pehmelt ja korrektselt: 

«Seltsimees polkovnik, ma loodan tuua siin rohkem kasu kui riviüksuses.» Ta jäi 
hetkeks mõttesse. «Pealegi, kui ma sain teada, et vanaema Mailise andsid natside söödaks 
inimesed, kes praegu ennast varjavad, tahtsin ma need ja nendetaolised üles otsida. Mitte 
kättemaksu, vaid õigluse nimel.» 

Major Gavrilovi rühmas oli ta lahti harutanud mitu keerulist «lõngakera» ja toonud 
metsast välja Paarkümmend talumeest. Seda tegi ta ilusate kombi 

natsioonidega, abiks olude hea tundmine ja talle omane loomupärane võlu. Ta ei jäänud 
enne rahule, kui oli hoolealused tööle pannud ja veendunud, et] töö on neile tõesti kallim 
kui sihitu hulkumine metsas. 

Kui ta Märjamaa operatiivpunkti kutsuti, võttis ta ülesande lihtsalt ja kergesti vastu, 
naeratas ja heitis naljaga pooleks: 

«Räägitakse, et kodus aitavad ka seinad. Ja siin olen ma kodus. Niisiis, sel etapil te 
mulle abilisi vist ei anna?» 

«Taibukas poiss,» kiitis Gavrilov. «Kuid pea meeles, et kõikide etappide peale kokku 
pole aega kuigi palju antud. Ja üldse, kapten, räägime otsekoheselt: see on loterii. Kes 
esimesena Sarristeni jõuab, on õnnesärgis sündinud.» 

Andrejev alustas otsinguid. Alustas sellest põhjalikust ja mõnevõrra tüütust tööst, mida 
luurajate tegevust käsitlevates põnevusfilmides tavaliselt ei näidata. Ta uuris kaua 
Sarriste toimikut, kuigi kaust oli üsna kõhnuke. Nõudis siis osakonnast Rootsis ilmuvaid 
emigrantide lehekesi, otsis lisaks veel paksud kaustad rootsikeelseid lehti ja asus neid 
uurima. Ta püüdis pagulasvalitsuses ministriportfellide ümber purelevate pretendentide 
kiidukõnede ja suurustle-miste hulgast leida midagi, mis viitaks Eestist jalgalasknud 
Richard Sarristele. Jälgi polnud ja see oli selge märk. 

Siis võttis ta käsile saksa okupatsiooni päevade lehed. Luges neid nii, et silme ees läks 
kirjuks ja peened ptiikirjas või koguni nonparellis laotud read sulasid must-valgeteks 
vöötideks, sellisteks, milliseid näevad vähese kogemusega reisijad lennukil ülekoormuste 
hetkil. 

Tal vedas, sest kohtas kahel korral, tõsi küll, ilma eesnimeta, Sarriste nime. Üks tilluke 
artikkel teatas tsirkuseetendusest saksa ohvitseride kasiinos, teiste 

seas oli ka maadleja Sarriste nimi. Teises artiklis vandus samanimeline esseslasest 
ohvitser truudust füürerile ja kutsus Pärnumaa elanikke üles «annetama sooje asju suure 
saksa rahva soldatitele, kes külmetavad Venemaa lumehangedes». 

Ülestähendused ei andnud õigupärast midagi uut, kuid esseslase Sarriste pöördumine 
ühe maakonna rahva poole oli huvipakkuv ja kapten tuli mõttele, et see võib viidata 
residendi sõjaeelsele kodukandile. 

Kui ta lisaks kõigele ka sõjaeelsed aadressi- ja telefoniraamatud läbi lappas, oli kirjas 
mõnigi aadress, mis vääris kontrollimist. 

Andrejev alustas Tõstamaa kandiga, kus partei maakonnakomitee sekretäri sõnade 
kohaselt töötas tubli aktiiv, kommunistid ja kommunistlikud noored, ja ka 
rahvakaitselased olid alati löögivalmis. 

Rahvakaitselased, kes varsti pärast ülesande saamist hakkasid tooma andmeid, polnud 
muidugi taolistes asjades kogenud. Vaenlast olid nad harjunud kohtama avalikus 
lahingus. Ja vaatamata ootustele, oli Andrejev tõsiselt üllatatud, kui rahvakaitselane, valla 
täitevkomitee sekretär, lühike jässakas, suurte töömehekätega noormees, pani 
ettevaatlikult nagu kristallklaasi tema ette lauale täiskirjutatud paberilehe ja hakkas seda 
kumedal häälel kommenteerima. 

«Käisin neljas peres. Nii nagu te soovitasite, tundsin huvi, kas majas on kõigile küllalt 
ruumi ja kas ei ole mingeid muresid. Vastu võeti hästi. Kaks perekonda olid alles 
hiljaaegu siiakanti elama tulnud, ei tea nad teie Sarristest küll midagi. Ühes peres olen 
veel kindel: need on küll vist samast soost, aga võitlesid nõukogude võimu eest ja 


reetureid nende seas pole. Aga neljas, see keerutab. Et ei mäletavat sugulasi, ei olevat 
nendega sidet pidanud. Muide, ta on neis paigus elanud juba enne sõda.» 

«Mis ametit ta peab?» tundis Andrejev huvi. 

«Ei saagi jagu. Räägib, et peab rätsepaametit, ag ma tean ise, et ta teeb remonti naabrite 
õmblusmasinatele ja priimustele, teritab ka nuge.» 

«Aitäh. Ausalt öeldes olete ülesande täitnud detektiivi moodi,» tähendas Andrejev. 

Siis tuli kommunistlike noorte sekretär. Päeval oli ta kooperatiivipoes tööl, õhtuti pidas 
noortele vestlusi, oli eestvedaja uute laulude ja rahvatantsude selgeks õppimisel, öösel 
käis kooperatiivi juures valves. 

«Kas magamiseks ka aega jääb?» tundis Andrejev huvi. 

«Üle öö,» naeris sekretär, kelle nimi oli Peeter. 

Ta ladus oma andmed välja. Ühes kohas oli mainitud ohvitseri, kes käinud vahel 
kooliõpetajal külas. Nimi olevat olnud nagu Sarriste. See oli meenunud apteekrile, kes 
sellest rääkis. Kuid rääkija ei olevat kindel olnud. Kooliõpetaja pidavat nüüdki vanas 
kohas elama. 

«Kas tunned sellist mängu, «kuum — külm»?» ohkas Andrejev. «Külmavõitu on. 
Keegi külastas kedagi, aga nimi pole kindel.» 

Igaks juhuks küsis ta siis: 

«Ja kus see külastatu elab?» 

«Lihula külje all,» selgitas Peeter. 

Andrejev märkis aadressi üles ja ütles noormeest tänades: 

«Mine tea, äkki veab sellega.» 

«Kui veab, öelge siis mulle ka,» välgutas Peeter valgeid hambaid. 

«Olgu nii,» lubas Andrejev. 

Kõigele vaatamata oli kapten rahul, sest andmed olid küllaltki asjalikud. Et neid 
kohapeal isiklikult täpsustada, muretses Andrejev endale kindlustusagendi tunnistuse. 

Kontrollimine oli vaevarikas. Üle päeva helistas Andrejev Märjamaale ja kandis 
lühidalt ette, et 

uudist pole, kuid asi susiseb. Telefoni teises otsas oli kas Teras või Gavrilov, kas just 
parajasti kohal oli. Nad olid nagu kokku leppinud ja vastasid ühtemoodi: «Sul susiseb 
seal juba ammu, aga tuld pole näha. Me ootame.» Jõudis kord ka Lihula kätte. Muud 
vajalikud käigud käidud, otsustas Andrejev lähemat huvi tunda ka Peetri mainitud 
naisõpetaja vastu. Kohale saabus ta varakult, et saaks inimesed kätte enne tööd. Otsustas 
algul sisse astuda naabrite juurde. Need olid armsad inimesed, noorpaar. Kapten 
vabandas varase sissetungi pärast ja selgitas, et kavatseb perega siia kanti kolida ja on 
huvitatud muusikaõpetajast tütre jaoks. Keegi olevat talle juhatanud seda maja. «Öi, siis 
olete uksega eksinud,» naeratas perenaine sõbralikult. «Muusikaõpetaja elab maja teises 
otsas, sinna pääseb aia kaudu. Aadress anti teile õige, sest sealt te leiate koguni kaks 
muusikaõpetajat. Need on õed.» 

Naine vaatas mehe poole ja mõlemad hakkasid millegipärast naerma. Need inimesed 
äratasid usaldust. Kõik viitas siin mugavusele ja perekonnaõnnele. Koduselt mõjusid ka 
noore naise märgatavalt punnis kõht, soojad pilgud, mida saatsid abielupooled 
teineteisele, ja nende vastastikune tähelepanelikkus. Andrejevi usaldust aitas võita isegi 


raamaturitul, kus oli teoseid kolmes keeles, nende seas ka venekeelne luulevalimik. 
Naisele tundus naer kuidagi kohatu ja ta tõttas selgitama: 

«Vabandage ... Me ootame last. Juba ammu tegime otsuse, et kui saame tütre, sus 
paneme ta klaverit õppima õdede Veideorgude juurde.» 

«Miks just nende juurde?» küsis Andrejev nagu muuseas, kuid jäi ise tähelepanelikult 
vastust ootama. 

«Seepärast et nad on toredad ja minu arvates hea südamega,» vastas perenaine küresti. 
«Ega paljudele ei meeldi ju, kui äsja saabunud naabrid kogu aeg 


küsivad ja laenavad midagi. Minu mees käib ehitustööl ja tuleb hilja koju, a$a vahel 
unustab soola, tikud või petrooleumi pstmata... Nemad aitavad alati välja, vahel tulevad 
ise pakkuma ... Ja veel...» Ta tõstis käe, kohendamaks jämedat nisuvärvilist 
juuksepalmikut. «Nad on ikkagi naabrid ja tüdrukutirtsul pole vaja kaugele minna.» 

Abikaasad vahetasid õnneliku pilgu. 

«Kas nende mehed ei ole õpetamise vastu?» küsis Andrejev ja tundis kohe, et soolas 
üle. 

Naise otsmikule tekkis kurd, mees aga sõnas pahase häälega: 

«Vanemal õel on tütar. Mees oli vist kalur ja kord pärast tormi ei tulnud tagasi. 
Mõlemad hoiavad last üliväga.» 

Ta vaatas juhukülalisele otse silma ja jätkas: «Meil pole põhjust arutada nende elu.» 
Andrejev tõusis. 

«Vabandage veel kord nii varase tülitamise pärast. Kui hakkame lähestikku elama, on 
mul hea meel selliste kenade tuttavate üle. Soovin teile tütreõnne. Mõistan, et te just teda 
ootate.» 

Mõlemad naeratasid ja saatsid teda kerge kummardusega. 

Andrejev väljus ja mõtles endamisi: «Mis põrgu päralt ma peaksin tülitama neid häid 
üksildasi õdesid!?» Ja edasi käis peast läbi: «Kui palju meil on sõbralikke inimesi, kes 
räägivad nii kenasti naabritest!» Ta astus metsatukani, kuhu oli jäänud auto, kuid naasis 
siis ja hakkas silmitsema õdede aknaid. Kardinate taga liikuvad varjud andsid tunnistust, 
et tubades ollakse juba ärkvel. 

Andrejev sammus otsustavalt iluaia suunas. 

Uks avati esimese koputuse peale. Pikk kiitsakas naine, kelle kastanpruunides juustes 
sädeles hõbe-niite, juhatas külalise väikesesse puhtasse eestuppa, pakkus istet ja jäi ise 
äraootavalt seisma. 

«Mu tütar pole veel päriselt ärganud,» teatas ta, nagu vabandades, et ei kutsu külalist 
kaugemale. «Mida soovite, härra...» 

Andrejev oli valmis vanduma, et naise silmis vilksatas kahtlusesäde, kuid arvas selle 
põhjuseks meeste puudumise majas. 

«Ma otsin ühte inimest,» alustas mees otserünnakut, kuna oli arvamusel, et keerutamine 
annab vaevalt tulemusi selle muredest vintsutatud lese juures. 

«Ta elas kusagil siinkandis enne sõda ja käis teie pool. . . Sarriste on ta nimi. Kas te ei 
tundnud sellist meest?» 

Naine raputas pead. 

«Isamajas käisid paljud ... Tal oli riideäri. Kuid isa ei tutvustanud oma kundesid.» 

«Aga kas teie õde ei võiks tunda seda inimest?» küsis Andrejev kõhklevalt. 


«Vaevalt küll,» sõnas naine tuhmilt ja ükskõikselt, vaadates seejuures jalgade ette 
maha. «Vabandage, õe tervis on paha, ta on voodis . .. Muide, kõik meie tuttavad on 
olnud ühised. Me oleme suured sõbrad ja ma oleksin teadnud... Aga kust te pärit olete?» 

«Millest selline rõhutatud ükskõiksus?» päris mees endalt. Ja leidis samas vastuse: 
«Elab üksi, meheta, lapsega pole kerge, õde haige...» 

«Ma elan Pärnus.» Ta tõusis ja kummardas viisakalt. «Palun vabandust. Juhul kui õele 
tuleb see nimi meelde, siis palun kirjutada mulle Pärnu postkontorisse Mart Aasa 
nimele.» 

Kõik kirjad selle aadressiga võttis kohe ära osakonna operatiivtöötaja. 

Koputati ägedalt uksele ja eestuppa tormas suure reisipaunaga lühikest kasvu poksija 
moodi mees. 

«Kes te olete? Mis? Kust te tulite?» küsis ta kraaksuval häälel, pani reisipauna 
põrandale ja astus Andrejevi nina alla. 

«Rahune, Eerik,» peatas meest perenaine. «Härra Aas otsib ühte vana tuttavat.» 

«Ja mis meil sellega asja on? Mis on meil sellega tegemist?» päris «poksija». Ta kõrvad 
läksid veripunaseks ja silmad puurisid võõrast. «Mis te huigute varahommikul võõrastes 
majades? Teile vastati ja hakake astuma!» 

«See on mu onupoeg,» selgitas perenaine. «Elab Tartus ja tuli külla.» 

«Kas hakkad nüüd terve, suguvõsa elulugusid jutustama?» kriiskas onupoeg. «Me ei 
tunne teid, härra Aas. Ja me ei taha kedagi näha. Head teed!» 

Andrejev naeratas ja väljus. «Kena kodu,» rahustas ta ennast. «Laps, muusika, nüüd 
veel ka hoolitsev onupoeg Tartust.. . Lesk rääkis ausalt ega varjanud ka härra Veideoru 
äri. Kõik ausalt. See pagana apteeker rääkis Peetrile mingist austajast vist küll vintis 
peaga. Kust ta pidigi apteegis pulbreid segades teadma, kes Veideorgude pool käib? Kas 
sel ohvitseril oli silt taguotsal, et ta on Sarriste? Tõsi küll, väikestes asulates teatakse 
üksteisest kõike... Ei, rahul ei saa ma olla...» 

Apteekrit läks ta külastama lihtsalt selleks, et teda oma silmaga näha. See oli turris 
mees, kelle sarv-raamidega prillid ninajuurel aeg-ajalt üles hüppasid, sest iga kolmanda 
sõna tõi mees kuuldavale fortissimo, kusjuures öeldut kinnitas jalakõpsutus vastu 
põrandat. Apteeker võttis külalise meeleldi vastu, ja kui kuulis, et tegemist on 
kindlustusagendiga, kelle! on vaja üles leida mitu inimest, muutus eriti rõõmsaks. 

«Ma olen kui teadetebüroo.» Jalg kõpsas vastu põrandat, prillid hüppasid üles. «Kõik 
tulevad minu juurde, ma olen ju siin vana elanik.» Kõps. «Ja teate, mälu on mul 
erakordne.» Jälle kõps vastu põrandat. 

Paar nime, mida Andrejev nimetas, ei avaldanud 

52 

apteekrile mõju. Kui aga nimetati Sarriste nime, siis turtsatas ta, haaras prillid ninalt ja 
pahvatas naerma. 

«Kiidukukk ohvitser.» Seda saatis kaks kopsu vastu põrandat. «Käis siin naabervallast, 
kleepis Emma-kesele külge. Ja vaatamata vana Veideoru skandaa-litsemisele, sai tüdruku 
kätte.» 

«Kuidas te selle nime teada saite? Kas nad olid kihlatud?» 

«Võta näpust!» kisas apteeker. «Kas sellised paabulinnud abielluvad? Lõbutses ja laskis 
jalga.» Kõps-kõps. «Nime sain juhuslikult teada. Tuli see ohvitserike kord minu juurde 


unerohtu saama.» Kõps. «Mul on kombeks üles märkida, kellele kangema rohu annan. Ta 
ütles oma nime, kas Sarriste või Saaliste või Saareste .. .». 

«Heldeke,» ohkas kapten. «Ja te veel kiitlete oma mäluga.» 

«Noormees,» müristas apteeker. «Ma töötan siin veerandsada aastat.» Kõps-kõps. 
«Korrutage, kui te toime tulete, kakskümmend aastat kolmesaja kuuekümne viie päevaga. 
Ja siis keskmiselt saja kliendiga päevas ... Aga nüüd öelge grand merci, et mul teie 
kindlustatu nimest kas või «s» tähtki meeles on...» 

«Grand merci!» sõnas Andrejev naeratades. «Aga kas te võiksite selle ohvitseri 
välimust kirjeldada?» 

«Kõik nad olid parajad paabulinnud,» purskas apteeker ja kõpsutas jälle jalga. 
«Ülesmukitud, pikk, kuid mitte väga, nägu ilus nagu präänik. Parem küsige Emmalt, ega 
ta ole unustanud ...» 

«Räägitakse, et Emma olevat haige.» 

Apteekri nägu läks pilve, ta turtsatas ja laskis kuuldavale vile. 

«See on midagi uut. Nende onupoeg oli äsja minu juures. Palus sidet, vatti, salvi 
marraskil naha jaoks... Ütles, et enda jaoks. Kummaline.» 

Andrejev jõudis otsusele ja jättis hüvasti. Alevi- 

nõukogust telefoneeris ta operatiivpunkti, veenis kaua polkovnikut, korrates sõnu: «Ega 
nad asjata onupoega teisest ilma otsast siia kutsunud.» 

Sel korral avas talle käratsev onupoeg, kes püüdis ust kohe kiiresti kinni tõmmata. Kuid 
Andrejev jõudis jala ukse vahele torgata. Seejärel oskas ta uksehoidja ettevaatlikult 
kõrvale lükata ja end eeskotta poetada. Siis ütles ta rahulikult: 

«Kas ma tõesti olen bandiidi või mõrtsuka moodi. Olge mõistlik, härra Veideorg.» 

«Ma pole Veideorg, vaid Riis!» röökis väike mees. «Mis on teil siit vaja? Kurat võtaks, 
kui te olete inimene, siis halastage ometi ärahirmutatud ja vaevatud naiste peale!» 

Kisa peale sööstis kohale vanem õde. Tundnud ära sissetungija, ohkas ta vaikselt ja 
vaatas mehele äraootavalt otsa. 

«Selleks ma tulingi, et teada saada, kes neid hirmutas ... või mida veel, seltsimees Riis.» 
Nüüd pöördus ta naise poole. «Olen kapten Andrejev Riikliku Julgeoleku 
Ministeeriumist. Palun veel kord vabandust tülitamise pärast, amet on selline. Esialgu 
lühidalt: kas saan millegagi aidata?» 

Naine toetus vastu uksepiita. 

«Me pole abi palunud.» 

«Kas te räägite enda või õe nimel?» 

«Mõlema nimel,» vastas naine kõrgilt. 

«Kahtlen,» sõnas Andrejev jahedalt. «Parem on meie poole pöörduda, enne kui on 
hilja.» 

Toast kostis nõrk hääl. 

«Las see mees tuleb sisse, Katrin.» 

«Näete, kellelgi on mind vaja,» tähendas kapten. 

«Kas oled arust ära!» karjatas Riis. «See jutt saadab meid hukka, küll ta tuleb veel 
tagasi.» 

«Kes tuleb tagasi?» küsis Andrejev range häälega. Et vastust ei järgnenud, jätkas ta: 
«Kui jutt on metsavendadest, siis on vaevalt parem, kui teid hakatakse 

süüdistama kui kaasosalisi. Te olete ju korralikud nõukogude inimesed, naabrid peavad 
teid headeks ja tarkadeks õpetajateks. Teil on huvitav ja vajalik töö...» 

«Me peame oma tööst lugu,» tähendas Katrin. 

«Seda enam,» rõhutas kapten väsinult. «Pole mõtet vastu vaielda, katsume kokku 
leppida.» 

Vestlus õdedega kestis mitu tundi. Kapten nägi, et nende hirm muutub kohati 
meeleheiteks. Viimaks muutus Emma ometi avameelseks. Jah, Sarriste oli kurameerinud 
temaga enne sõda ja hiljuti tulnud naine talle uuesti meelde. Emma ei rääkinud kohtumise 
üksikasju ja Andrejev ei hakanud neid pärima, sest ta aimas ähmaselt, kuidas see 
jutuajamine võis lõppeda. 

«Kas ta ei rääkinud, kus ta kavatseb talve veeta?» küsis kapten ettevaatlikult. 

«Minule, kes lükkas tema ettepaneku tagasi?» torkas Emma salvavalt. «Mis te nüüd, 
seltsimees kapten! Ta ähvardas mind, et kui ma ainult mainin tema nime... Ja nüüd olen 
ma rikkunud oma eetilist kohust...» 

«Eetika ja patriotism ei saa konkureerida,» katkestas teda Andrejev. «Pole õige akord, 
lugupeetud muusikud...» 

«Olen nõus,» tähendas Emma. «Ja ikkagi armastas ta mind. Aga mina reedan ta. 
Paljudel põhjustel. Ma olen tüdinud. Tema vend, ma arvan, et tema teadmisel, passis 
mind metsaserval, tiris puude vahele, nõudis kahetsemist. Noh ja siis...» 

Emma tõstis tekiääre üles. Ta oli üleni sidemeis, millest oli veri paiguti läbi imbunud. 

«Issand, milliseid kohustusi võib olla lurjuste ees!» Ta purskas võõrast häbenemata 
nutma. 

Oodanud hetke, küsis kapten, kas noorem Sarriste oli üksi. Selgus, et üksi, kuid 
Emmale olevat paistnud, et just enne seda, kui Sarriste oli teda hüüdnud, 

tuli talle vastu poisike, Emma endine õpilane. Poiss tulnud metsatukast majade poole. 
Emmale tundunud kummaline, et Heino hulgub õhtuvidevikus mets; Sarriste sõjaeelseid 
sõpru ja tuttavaid naine ei tundnud ja selles osas abistada ei saanud. 

«Aitäh sellegi eest, et julgesite asjast rääkida.» 

Heino Lukke elas lähedal talus, kuid enne külaskäiku sinna kogus Andrejev andmeid 
tema perekonna kohta. Päevavalgele tulid kummalised asjaolud. Heino vanemad olid 
kaduma läinud okupatsiooni ajal, neljakümne kolmanda aasta juulis. Käis kumu, et 
Võrtsjärve lähedal, kus Lükked tollal olid elanud, oli maandunud venelaste dessant, 
kellele talupere keeldunud varjupaika andmast. Selle eest olevat Lükked maha lastud. 

Andrejev päris Tallinnast täpsemaid andmeid, vahepeal aga selgitas välja, et Heino 
elas tädi, see on isa õe juures, keda aitas ka talutöös. 

Esimene tutvus poisiga leidis aset koolis, kuid ei andnud midagi. Haridusosakonna uue 
inspektoriga, kellena Andrejev esines, rääkis Heino sõnaahtral sünge ilmega ja isegi nagu 
valvel olles. Kui talt küsiti, kas talle meeldib jalutada, vastas ta eitavalt. Siis küsis kapten, 
mida poiss tegi metsaservas, kui teda kohtas muusikaõpetaja. Kogu poisi ilmest paistis 
hämmeldust, tedretähniline nägu aga muutus laiguliseks. Kuid midagi pidi ju vastama ja 
Heino pobises, et korjas sõbraga seeni. Polnud küll seeneaeg, kuid Andrejev arvas, et 
poisi nurka surumine pole parim moodus tõele jälile saamiseks. 

Heino kodus kurtis tädi, et poiss elab sõpradeta, talust välja ei taha minna ega käi isegi 
kinos, vaid paneb raha kõrvale. 


Järgmisel päeval oli vastus kapteni järelepärimisele Tallinnast käes. Kõik oli teisiti kui 
rahva jutus. Heino Lukke isa ja ema olid tõepoolest langenud langevarjudessandi 
maandumise ajal Võrtsjärve 

lähistel. Talupere oli dessanti signaaltuledega metsalagendikul vastu võtnud ja asunud 
langevarjureid ohtlikust piirkonnast välja viima, kui satuti sakslaste piiramisrõngasse. 
Koos langevarjuritesalgaga hukkus ka abielupaar Lukke, nõukogude võimule ustavad 
inimesed. 

Nüüd oli Andrejevil teema vestluseks poisiga. 

See õhtu jäi mõlemale meelde. Andrejev rääkis, poiss kuulas. Kapten luges talle kirja 
ette, poiss vaikis. Siis peatus Andrejev karmil võitlusel, mis käib Eestimaa pinnal, kuid 
Heino ei vastanud midagi. Alles siis, kui kapten oli Heinole rääkinud üksikasjaliselt 
vanaema Mailise traagilisest hukkumisest, tõstis poiss silmad ja küsis Andrejevile otsa 
vaadates: 

«Onu, kas teie vanaema oli ka partisan?» 

Selline oli Heino poliithariduse esimene tund. Poiss jäi Andrejevist maha hämmeldunud 
ja mõttes. Kapten jättis päeva vahele, et valmistuda uueks kohtumiseks. Seekord küsis ta: 

«Kuule, kes sulle rääkis, et venelased sinu isa ja ema tapsid?» 

«Onu Oskar,» lipsas poisi suust, ent samas heitis ta ehmunud pilgu akna suunas ja jäi 
vait. 

Andrejev ei hakanud Heinot pinnima. Ta tegi kiire järelepärimise Tartu kolleegidele, et 
need teataksid, kas Lukkede endise elukoha läheduses elab Oskari-limelist meest. Vastus 
oli eitav. Ent Andrejev leidis Oskar Külje Heino praegusest elukohast kolme kilomeetri 
kaugusel asuvast talust. Kahjuks ei olnud teada, kas poiss seda talu külastab. Uusi 
seltsimehi operatsiooni tõmmata aga Andrejev ei söandanud. Siis otsustas ta jälle 
rahvakaitselt abi otsida, ja läks vümast korda poisiga vestlema. Ta polnud asjade käiku 
Emma Veideoru eest varjanud ja õpetaja pakkus nüüd end ise kaasvestlejaks. 

«Heino oli minusse üsna kiindunud,» selgitas Emma. «Ka muusika köitis teda väga. Ta 
on erakordselt 

võimekas, sõrmed on nagu klaveri jaoks loodud. Aga äkki tõmbus poiss enesesse ja 
jättis muusikal kooli pooleli.» 

Andrejev võttis pakkumise vastu. Et Emma oli juba voodist välja roninud, ütles kapten, 
et ta võib sõidutada naise autoga kohale. Katrinile see plaan ilmselt ei meeldinud, kuid ta 
ei seganud vahele. 

Kui kapten oma vana villise Heino koduõue juhtis, oli juba videvik. Mees astus autost 
välja ja lõi autoukse kinni, kavatsedes minna appi sõidukaaslasele ja see autost välja 
aidata, kui tundis järsku kohutaval lööki kuklasse. Silmis värelesid millegipärast kollakad 
vöödid ja kapten kuulis kähedat häält: «Said nüüd mis tahtsid, nuhk!» 

Hetk hiljem, kui talle kallale tunginud mees oli autost välja rebinud kooliõpetaja ja 
keerutas naisele köit ümber, leidis Andrejev endas jõudu küünitada käsi pintsaku 
põuetaskusse, võtta välja püstol, sihtida autorataste vahelt kaitsetut naisekeha taguvat 
jalga ja suruda päästikule. Roimar karjatas, viskus murule ja hakkas vääneldes röökima. 

Majast jooksid välja Heino ja tädi, naabertalust kiirustasid pärimäge mitu meest. 

«Pidage bandiit kinni!» Iga sõna kajas kapteni peas kõuemürinana. «Heino, päästa 
õpetaja lahti. Vett. ..» 


Kapten tõsteti üles ja kanti majja. Pea pesti verest puhtaks ja seoti. Andrejev pandi 
lamama. Heino pomises midagi nuuksumise sekka. 

Kui majja oli toodud seotud kallaletungija, ütles Andrejev ainult: 

«Heino, siin on see hea onu Oskar.» 

Poisi silmad välgatasid ja ta küsis üleni vabisedes: 

«Onu Oskar, kes tappis isa ja ema? Onu Oskar?» 

«Ära aja jama!» kähistas Oskar Külg. «Kutsikas on välja õpetatud.» 

«Jätke. Külg!» Andrejev tundis, et pressib sõnu 

välja hädavaevu. «Rumal poiss, miks sa küll eile tema juurde läksid?» 

«Ma tahtsin teada, küsida..., mida teab see metsamees,» alustas poiss kiirustades. «Noh, 
see, kellele onu Oskar palke vedas ... mida ta teab minu vanematest. Ja kas võib või ei 
või onu Oskarit teiega rääkima kutsuda, seltsimees inspektor.» 

«Kutsuge miilits!» hüüdis Andrejev, kuid talle vaid tundus, et ta karjub, sest ta rääkis 
sosinal. 

Emma kummardus kapteni kohale. Naise näonahk oli läbipaistvalt roosa. 

«Te olete minu kahekordne päästja, kapten.» 

Kapten Andrejev ei kuulnud seda. Ta lamas šoki-seisundis. 


1. Lahing soos 


Elga oli saatnud kirjakese juba veerand tundi tagasi, kuid kornetist ei näinud kavatsevat 
tema palvet täita. Orkester mängis fokstrotti, siis tangot. Elga tantsis Lauriga, ja kui nad 
möödusid blondi mehe lauast, keda partner oli tantsu ajal näidanud, tabas neiu pilgu, mis 
näis väljendavat tähelepanu, kuid võis olla ka joodust lõkkele köetud. Lauri väljus 
eesruumi ja Elga uskus, et naaber kutsub ta tantsima, kuid too ei tõusnud kohalt. 

Orkester lõpetas mängu ja mikrofoni ette astus kornetist. 

«Daamid ja džentelmenid,» müristas ta vurrude liikudes. «Üks meeldiv olevus soovis 
kuulda vana meloodiat. Laul pole küll päris minu repertuaarist, kuid noorus ja ilu peavad 
saama, mida tahavad.» 

Ta mängis «Eestimaa, mu isamaa». Saalis oli vaikus. Elga heitis pilgu naaberlauda. 
Blond mees istus liikumatult. Ainult põsk tõmbles ja huuled saatsid muusikat. 

Viis lõppes, Vask tegi sügava kummarduse Elga suunas. End natuke toolilt kergitades 
saatis neiu pillimehele õhusuudluse. Saalis plaksutati. Heledapäine mees vaatas 
hämmastusega Elga poole, kuid kohalt ei liikunud. 

«Kutsuge tantsima keegi teine daam,» sosistas Elga Laurile. «Võib-olla paneb see ta 
liikuma?» 

Lauri sammus täidlase brüneti ette, kes istus seltskonnas kokkulükatud laudade taga, ja 
palus selle viisakalt tantsule. Nõusolek anti. Elga jälgis neid hajameelselt. Äkki kostis 
tema kõrva ääres: 

«Ma oleksin õnnelik, preili, kui te oma üksiolekut minuga jagaksite.» 

«Ärge kiirustage,» oli Teras öelnud: «Talle peab mulje jääma, et ta ise näitas üles 
initsiatiivi.» 

Elga naeratas kelmikalt. 

«Uus värskendab alati. Nii ütlevad prantslased. Kuid minu sõber on armukade.» 


«Siis ta läks selle raskekaallanna juurde suure armukadeduse sunnil,» naeris blond 
mees. «Kas mk ei võiks lihtsalt tantsida, kaugemaid eesmärke silmas pidamata? » 

Elga taipas, et mees oli neid jälginud. Millise eesmärgiga? Tantsu ajal selgitas too seda 
ise. 

«Te olite ju enne sõda päris plikake. Ja äkki tellisite vana viisi. Hämmastav!» 

Elga selgitas, et lapsepõlves pandud ta muusikat ja keeli õppima, sest peres olevat 
olnud taolised traditsioonid. 

Tantsupartner, keda Lauri lausa rabava täpsusega oli kirjeldanud, tutvustas end Jaan 
Puusepana, kesj olevat olnud varem pillimees, nüüd tööl kontoris. Mees esitas Elgale 
ettevaatlikult küsimusi tema perekonna ja ameti kohta. Elga oli vastamiseks valmis. Ta 
ütles enese olevat laborandi Tartust. Ühtlasi andis ta tädi aadressi, kelle juures Pärnus 
elab ja lubas end sobival hetkel külastada. 

«Aga teie sõber?» küsis mees. 

«Meil on suur vanusevahe,» tähendas Elga ja kehitas õlgu. «Oleme lihtsalt tuttavad.» 

Lauri jõudis allkorruselt helistada Terasele ja sai korralduse blondi mehe juuresolekul 
Elgaga tülli minna. Kui Puusepp palus Elga teisele tantsule ja neiu andis selleks 
nõusoleku, ütles Lauri rahulolematult: 

«Te tulite siia minuga, Elga.» 

«Mitte selleks, et te jätaksite mind üksi mingi võõbatud meesteküti pärast,» salvas neiu 
ja läks Puusepaga saali keskele tantsupõrandale. 

Naastes avastasid nad laualt tasutud restoraniarve. 

Kelner teatas: 

«Teie kaaslane palub vabandada, ta tundvat end halvasti.» 

Kelner lahkus. Elga ütles Jaanile ehmunult: «Milline lollus! Ja kas te märkasite, ka seda 
brünetti pole. Need tänapäeva mehed ...» 

«Ma tean ka teistsuguseid mehi,» kostis Puusepp viisakalt. 

Ta palus neiu oma lauda. Nad veetsid õhtu lõbusalt ja vabalt. Vestluse teemaks olid 
peamiselt filmid, mida üks või teine oli näinud, ning see, kus saab maitsvalt süüa ja 
meeldivas õhkkonnas tantsida. Ainult hetkeks, kui laua juurde astus üksik restorani- 
külastaja ja küsis, kas kolmas koht on vaba, nähvas Elga järsult: «Kas te siis ei näe, et 
kinni!» Lauanaabri üllatuse peale seletas ta: 

«Ma läksin endast välja, Jaan. Isegi ei tea miks. See tüüp tuletas mulle väga meelde 
uurijat, kes käis meie kodus läbi otsimas. Isa peale kaevati ja teda süüdistati 
spekuleerimises. Nüüd on ta kinni.» 

«Kuidas on teie perekonnanimi?» küsis Jaan kohe. 

«Jürisson, ma olen Elga Jürisson. Isa kohtuasjast kirjutas Tartu leht.» 

Taoline kohtuasi oli tõesti olnud, kuid Jürissonidel polnud sellega midagi tegemist. 

Elga võttis käekotist taskuräti ja väljus rõdule. Väljas mühises ja kobrutas augustikuine 
meri. Ma ned julged õõtsusid laineharjadel. Liivane rannaribi oli veel üsna rahvarikas. 
Puhkajad hingasid värsketa dava tuule kantud merelõhnu. 

Jaan astus Elga kõrvale, võttis ettevaatlikult ta käe ja surus huuled selle peopesale, 
püüdes kaaslasi nukratest mõtetest eemale juhtida. Heitnud piiga kellale, ta ehmus. Ta 
pidavat kiirustama, sest elan kaugel talus Pärnust lõuna pool. Sinna pääseda pola öösi 
eriti ohutu. 


«Minu eest põgeneb ühe õhtu jooksul juba teine mees,» puhkes Elga naerma. 

Mees surus käe südamele ja kinnitas, et see olevat olnud ta kauneim õhtu. Ta tegi 
ettepaneku kohtuda siinsamas järgmisel õhtul. 

Öösel helistas Elga Laurile, sest ettevaatuse mõttes oli tal keelatud operatiivpunkti otse 
telefoneerida. Rääkis mõistu. Elga teeskles solvunut ja kiitles, et tal on uus sõber ning 
homme õhtul on ta kinni. Lauri vabandas jalgalaskmise pärast ja lisas, et niipea kui saab 
teada uue sõbra aadressi, teeb sellele tuupi. Elga mõistis vihjet, kuid vastas, et ei käi 
vähetutta-vatel meestel külas, andes sellega mõista, et heledapäine varjab oma elukohta. 

Blondi mehe välimus ei ühtinud millegipärast ühegi ligi kolmekümne Puusepa omaga, 
kes elasid aadressbüroo andmetel Pärnumaa lõunaosas. Kõigele lisaks olid kapten 
Kudinovi mehed blondi mehe kaotanud esimesel teeristil. 

«Ta pidas kinni juhusliku sõiduki ja istus peale. Kurvis hüppas nähtavasti autost välja,» 
selgitas kapten. 

«Järelikult märkas jälitajaid?» küsis Gavrilov rahulolematult. 

«Ei usu.» Alati tasakaalukas, distsiplineeritud ja kõigutamatu rahuga Kudinov oli 
seekord segaduses. «Saatsin ülesannet täitma parimad poisid. Nad kinnitavad, et mees on 
üldse arglik. Juba restorani minnes oli teinud jänesehaake.» Seda kinnitas ka Vertmann. 

«Aga ikkagi, käest ta lipsas. Teil on võimalus viga parandada homme. Kohale sõidate 
15€.» 

Kuid järgmisel päeval ei tulnud kohalesõidust midagi välja. Jaan ei tulnud Elgaga 
kohtuma. Teras tegi peapesu kõigile, kes pidid blondi meest märkamatu varjuna jälgima. 
Elmar Vertmann seisis kahvatu näoga, kuid ta silmist peegeldus kangekaelsust. Ta 
kinnitas, et oli operatsioonile saatnud kaks taibukat kommunistlikku noort, kes teineteist 
vahetasid. Ta arvas, et kui Puusepp oleks jälitajaid märganud, oleks ta püüdnud juba 
varem põgeneda. Kudinov kinnitas ainult, et usaldab oma mehi täielikult. 

«Miks ta siis kadus?» küsis Teras vihaselt. 

«Võib-olla on tegemist metsavennaga,» oletas Elmar. «Või nägi kedagi tuttavat, kelle 
eest oli vaja peitu pugeda. Põhjusi võib olla igasuguseid.» 

«Aga miks ta ei läinud Elgaga kohtama?» 

Vertmann hakkas ägedalt selgitama: 

«Seltsimees polkovnik, kui ta on tõepoolest seotud Sarristega, siis ei saa ta nii kergelt 
juhuslikku tutvust usaldada. Kontrollib naise sidemeid, juttu kinniistuvast isast, võib-olla 
tutvub ka tädiga ja ilmub alles siis välja.» 

Teras astus kraanikausi juurde ja loputas nägu külma veega. Siis ütles ta rahunenult: 

«Ega meil muud üle jää kui oodata. Instrueerige veel kord tädi. Tänaseks on kõik.» 

Ootama nad siiski ei jäänud. Elmar sõitis Rakverre, et kontrollida teadet, mille kohaselt 
Rakvere vana kellassepp küsib klientidelt raadioaparaadi patareisid. Ta tegi erilise 
vaevata kindlaks, et vanamehe 

raadioaparaadi patareid ei sarnane sugugi nendega, mida residendil vaja läheb. Veel 
kord selgitas ta raadiospetsialistidele ja kaubatundjatele, millised patareid või 
kondensaatorid pakuvad talle huvi. Ta külastas selleks paljusid kauplusi, ladusid ja 
raadioremonditöökodasid. 


Beljajev tegutses Tallinnas, Gavrilov sõitis Võrru. Pärnumaa talud mõlkusid siiski 
kõigil meeles. Tingis ju otsing neil ärevatel päevadel paljude operatiivmeetmete 
elluviimise. 

Elgal soovitati elada tavalist suvitajaelu: võtta päikest ja nautida meremõnusid, kuid 
uusi tutvusi vältida. 

Kapten Andrejev lamas oma aja haigevoodis ja raporteeris siis polkovnikule, et võib 
alustatud operatsiooni jätkata. 

«Te soovite seda lõpuni viia?» muheles Teras. «Olgu nii, lugu tundub tõesti põnev. 
Pidage ainult silmas seda, et Külg ei rääkinud kahel esimesel ülekuulamisel midagi 
olulist. Kinnitab kangekaelselt, et olite poisi tema vastu üles ässitanud. Tema olevat lapse 
heaks palju teinud, isegi materiaalselt abistanud. Igasugust tutvust bandiitidega eitab. 
Muidugi vastutab ta teie elule kallalekippumise eest, kuid nagu te aru saate, ei huvita 
meid banaalne kuritegu. Kuna teie osas on üles kerkinud isiklik motiiv, siis jätkab asja 
kapten Mägi. Te võite ülekuulamistel viibida, Mägi on nõus.» 

Andrejev vestles kolleegiga. Nad kavandasid ühise käitumisliini ja sõitsid 
vanglahaiglasse, kus mees oli pärast operatsiooni ravil. 

«Oled õnneseen,» tähendas Mägi teel haiglasse. «Sinu paariline tuli kahevõitlusest 
kergesti välja. Muidu oleks sul tulnud prokuratuurile aru anda ülepakkumise pärast.» 

«Noh, tead, sulle endale virutatakse pähe, sinu 

kaitse all olev daam seotakse kinni ja teda pekstakse jalaga...» 

«Daam helistas mulle,» naeris Mägi. «Oli ülimalt huvitatud sinu tervisest. Ära punasta 
midagi, kapten. Sellise naise pärast võib duellile kutsuda.» 

Kui mehed haiglapalatisse sisenesid, heitis haige tigeda pilgu Andrejevi suunas, tõmbus 
turri ja vedas teki silmini. 

«Ma selle lapsepea segiajaja küsimustele ei vasta,» alustas! ta. 

«Süüalune Oskar Külg, seltsimees Andrejev on teie asjas tunnistaja,» selgitas Mägi. 
«Nii nagu ka õpilane Heino Lukke, tema tädi Saima Lukke ja muusikaõpetaja Emma 
Veideorg. Tunnistajana kuulame tulevikus üle ka teie omaaegsed naabrid Võrtsjärve 
kandist ja ka Vehendi külast.» 

Haige suured pahklikud käed muutusid rahutuks, sõrmed näppisid tekiserva ja mehe 
silmad vilasid. 

«Mis naabritel tegemist?» pomises ta. «Ma olen sealt kandist ammu ära, palju neil 
meeles...» 

«Küll tuletavad meelde,» jätkas Mägi kindlas suunas. «Meenutavad, mis suhted olid teil 
Lukke perekonnaga ja kas teil oli midagi tegemist Heino vanemate surmaga. Või 
milliseist allikaist saite informatsiooni nende kohta. Muuseas, miks te veensite Hei-not, et 
tema isa ja ema lasksid maha parašütistid?» 

«Nii rääkisid ümbruskonnas kõik,» kähistas Külg. 

«Ma kontrollisin seda,» sõnas Mägi kindlalt, pööramata pilku mehe näolt. 
«Ümbruskonnas ei teatud sellest midagi, mida teati, siis seda ainult teie käest. Kes teile 
sellest rääkis?» 

«Möödasõitja, juba sakslaste ajal. Nüüd enam ei mäleta.» 

Külg läks segi ja otsustas teemat muuta. «Poisi eest ma hoolitsesin.. Küsige tädi käest, 
tema ei valeta.» 

«Jah, te aitasite poissi. Muretsesite riideid, aitasite ka rahaga. Saima Lukke kinnitab 
seda. Kuid ta rääkis uurimisel ka seda, et teie veensite poissi kooli koosolekutest ja 
pioneerikoondustest kõrvale hoidma, teistega mitte sõbrutsema. Teie mõjul muutus ta 
erakuks, kinniseks ja seltsimatuks. Milleks oli teil seda vaja?» 

Külg niheles voodis rahutult ja kohmas: 

«Sõpru on igasuguseid . .. Mõned õpetavad kaarte mängima ja viina jooma.» 

Mägi istus öökapi kõrvale, võttis mapist paberilehe ja pliiatsi ning kirjutas midagi. 

«Ah nii. Heino andis mulle, näete, need...» sõnas uurija, võttis taskust vana võidunud 
kaardipaki ja näitas seda ülekuulatavale. «Ütles, et oli teie pool mänginud koos 
täiskasvanutega. Kuutkümmend kuut marjast, kahtekümmet ühte ... Aga ta oleks 
pidanuc sel ajal tegema koolitööd, õppima muusikat. Kuidas seda seletate?» 

Külg vaikis. 

«Kas pole tahtmist vastata?» Mägi jätkas kirjutamist. «Ma oletan, et te vajasite poissi 
ebaausateks tegudeks. Lähme teise asja juurde. Ma tutvustasin juba teile Emma Veideoru 
ja Heino Lukke tunnistusi. Veideorg nägi poissi hilisel tunnil metsast väljumas, Heino 
kinnitab, et teie saatsite ta tol päeval kohtama metsavendadega.» 

«Ei olnud nii!» hüüatas Külg. «Too mees, kes mind tulistas, õpetas kutsika nii 
rääkima.» 

Mägi kirjutas. Ta heitis pilgu Andrejevile. 

«Seltsimees kapten, öelge süüalusele, mida te suutsite kindlaks teha enne teile kallale 
tungimist.» 

Andrejev võttis portfellist märkmiku ja hakkas lugema. Näis, nagu oleks palatis 
kõlanud Heino peenike, natuke katkendlik hääl: «Ma ei tahtnud minna. See mees ei 
meeldinud mulle, kuid onu Oskar ütles, et ta teab minu vanematest. Onu Oskar käskis 
küsida, 

niilliseid toiduaineid ta vajab. Ja varem saatis onu Oskar tema juurde küsima, kuhu 
palgid vedada.» 

«Küllalt,» katkestas Mägi. «Nüüd tutvustage teda naabri tunnistusega.» 

Andrejev lehitses märkmikku ja hakkas lugema. Külg keeras end järsult teisele küljele, 
seljaga Mägi poole, kuid tema kõrvalest paistis üle tekiääre. See võbises ja oli 
lillakaspunane. 

«Oskar Külg kutsus mind õhtul kaarte mängima. Äkki tormas tuppa poisike ja sosistas 
Oskarile midagi kõrva. Too pani vanema poja enda eest mängima, ise aga läks esikusse ja 
siis õue. Kuulsin, kuidas ta sõitis õuest välja, aga tallu tulles ma märkasin, et õuel on 
vanker palgikoormaga. Koju tuli ta hommikul tühja vankriga. Seda nägin oma maja 
aknast. Hiljem ma küsisin, kus ta käis, aga tema hakkas sõimama ja ütles, et mulle lihtsalt 
oli see kõik purjuspäi viirastunud.» 

«Kellele te need palgid siis viisite, Külg?» küsis Mägi järsult. 

«Seda, kellele viisin, pole enam seal,» teravmeelit-ses ülekuulatav. «Olgu. Mind 
ähvardati metsast, et minuga klaaritakse arved, kui ma ei too laudu ja palke. Noh mis mul 
üle jäi? Kas pea pakule panna? Vedasingi kohale ja viskasin sinna, kuhu kästi.» 

«Ja kuhu siis?» nõudis Mägi. 

«Lähemasse metsatukka,» vastas Külg pikemalt mõtlemata. «Viskasin maha ja ise 
sõitsin minema.» 

«Miks te siis alles hommikul koju jõudsite?» 


«Käisin kallimal külas,» ütles Külg vihaga. «Rohkem ma ei tea midagi, ilmaaegu 
pinnite mind.» 

Ohvitserid vahetasid omavahel pilke. 

«Kirjutage ülekuulamisprotokollile alla,» ohkas Mägi. 

Teras ja Gavrilov tutvusid protokolliga. «Võib-olla on mees tõesti ära hirmutatud?» 
oletas Teras. «Aga vaevalt küll. . . Tundub, et tal olid 

kunagi sidemed saksa provokaatoritega. Loo Lukkede perest on talle välja mõelnud kas 
gestaapo v mõni hilisem resident. Ja Ilmariga ei ole nad tuttavad nähtavasti esimesi 
päevi...» 

«Suruge peale, Mägi,» nõudis Gavrilov. «Pidage, silmas, et aeg ei oota. Ja nagu 
nuhtluseks on ka bandiitide sidemees kui maapõhja kadunud.» 

Sidemees polnud siiski kadunud. Möödus kaheksa päeva. Üheksanda päeva 
pärastlõunasel tunnil koputas Elga korteriuksele Jaan Puusepp. Külvanud neiu üle 
tuhandete vabandustega, kutsus mees ta restorani. Elga juba teadis, et keegi võõras oli 
kontrollinud tädi olemasolu. Tartusse laboratooriumi oli aga saabunud Jürissoni nimele 
kellegi bibliofiili postkaart, milles too palus teatada, kas isast pole jäänud raamatut Tartu 
Ülikooli ajaloost ja kas ta saab seda mõne muu raamatu vastu vahetada. 

«Ma ei ole pika vihaga, Jaan,» sõnas Elga rahulikult. «Kuid mul on jäänud ainult 
mõned päevad puhkust ja, olen avameelne, mul on neid kahju rai sata inimese peale, kes 
ei näita terve nädal nägu.: 

Mehe põselihas tuksus ja silmad pilkusid, kui ta teatas, et asjaolud olid erilised. Ühtlasi 
kutsus ta neiut tallu oma tädi, väga armsa naisterahva sünnipäevale, kus ta tutvustaks 
Elgat sugulastele ja sõp radele. Elga kehitas õlgu: 

«Te ju ütlesite, et tee on pikk. Kuidas me saame sinna ja tagasi?» 

Jaan nimetas küla, mis oli Sauli mõrvamispaiga lähedal. Ta lisas, et Elga saab ööbida 
tädi toas. 

Elga ei andnud otsekohe nõusolekut, kuid lubas järele mõelda. Nad jalutasid rannapargi 
teedel, imetlesid lillepeenarde värvirikkust, käisid restoranis kornetisti kuulamas, ja 
jällegi palus Jaan vabandust,, et peab kaduma sõbratari saatmata. 

Gavrilov, kes sai teate sellest kohtamisest Elmari kaudu, tundis suurt kergendust. Näis, 
et Elga oli esimese 

kontrolli hästi läbi teinud. Operatsioon jätkus täpselt plaani järgi. Elgat tuli 
informeerida, et nad tulevad tallu blondi meest kinni võtma kohe, kui metsavennad 
määravad talle kohtamise, ja et pole midagi hullemat kui selline juhus mööda lasta. 

Elga ja Jaani «romaan» kestis edasi. Mees ei varjanud enam oma poliitilist palet, kiitis 
endisi aegu ja kirus nõukogude võimu. 

«Nad on kogu elu ära rikkunud,» pahandas ta. «Proovige endale tellida kusagilt korralik 
kuub või näiteks kallis sõrmus!» 

Elga heitis pilgu vilksamisi tema rubiinidega sõrmusele. Mees muigas. 

«Ah see! Tasu väikese teene eest, sakslastelt saadud. Teadsin ühte advokaati, kellele 
meeldis raadiot Moskva lainele seada. Muuseas, Elga,» meenus talle äkki midagi. «Kas 
teil pole võimalust hankida raa-diokondensaatoreid? Kas teil on selliselt alalt tuttavaid? » 

«Uurin järele,» lubas neiu. «Meie majas elab üks raadiomeister. Millise firma raadio 
teil on?» 


Mees ei kiirustanud vastusega. Selle teema juurde pöörduti uuesti lahkumishetkel. 

«Teate, see on välismaa aparaat. Vaja on vilkkon-densaatoreid, näiteks K.S.O. tüüpi. 
Kas jäi meelde? Aga ma ei tahaks, et sellest saaksid teada võõrad inimesed. Mulle 
meeldib kuulata välismaa jaamu, aga ega seda heaks kiideta.» 

«Olge mureta, Jaan!» lubas Elga. «Olen õige sõber.» 

«Ja mul on mehe töö,» lisas ta mõttes. 

Arutanud Elga teadet, lubas Teras tal blondi mehe ettepaneku vastu võtta. Nii nagu 
tavaliselt andis Lauri selle otsuse neiule teada. Elgale teatati ka, et talle järgneb 
operatiivgrupp. Kui blond läheb kohtumisele metsavendadega, annab neiu signaali lahtise 
õhuakna juurde tõstetud lambiga. 

Hommikul saatis Elmar Elgale ka paki operatsiooniks vajalikku tugevatoimelist 
unerohtu. 

Märjamaal tehti viimaseid ettevalmistusi. Jaan Puusepa kinnivõtmine usaldati Nikolai 
Kudinovile keda pidi abistama Elmar Vertmann. 

«Pidage meeles, et tegutsete ainult nooremleitnant Lüdigi signaali korral,» olid Terase 
viimased sõnal neile. «Ja üksnes sel juhul, kui talus pole bandiite Majaaknaid tuleb 
valvata nii öösel kui ka päeval. Hiljem ärge öelge, et vihm, pimedus, tige koer, kurat või 
saatan segas. Blondiin ja Alma tooge kohe minu juurde!» 

Puusepa peres käis ettevalmistus peoks. Kolisesid kastrulid, ahi kuumas, tubades 
hõljusid prae-, vürtsi ja sibulalõhnad. Tädi Liisale oli vennapoja uus tuttav üsna 
meeltmööda. Tema tagasihoidlik sinine kostüüm, rahulik ja viisakas käitumine jätsid 
meeldiva mulje. 

Pidu oli kärarikas, külalised lärmasid ja tantsisid ning puskarit voolas kui 
küllusesarvest. Elga märkis endamisi, et mõnele külalisele pole nõukogude võin meele 
järgi, kuigi keegi seda otse ei kuulutanud. 

Kui oleng oli haripunktis, hüüdis keegi, et nüüd on Jaani pruudi kord terviseks juua. 
Elga oli sõprade nõuannet kuulda võtnud ja õigel ajal tubli tüki võid ära söönud. Kuus 
jässakat heledapäist noormeest haarasid poolringis kätest kinni, jõllitasid jooma-punaste 
silmadega neiut ja lõugasid ringi tema ümber koomale tõmmates: 

«Joo põhjani, joo põhjani!» 

Ta tundis iiveldamapanevat puskari- ja higihaisu, näo ees hüplesid joobnud lõustad. 
Hetkeks tundi; neiu hirmu. Jaan ulatas talle viinaklaasi puskariga ja sõnas: «Jooge, ega 
nad ei jäta muidu rahule!» Joomine oli talle vastik, kuid parata polnud midagi. Pead 
kuklasse ajades valas neiu põletava puskari kurku. Sekund hiljem tundis ta, kuidas kõik 
hakkas 

ümberringi keerlema ja tantsima. Tahtejõud aitas rahulikult püsti jääda, jälle ilmusid 
silme ette lõkendavad näod ümberringi ja Elga kuulutas: «Eestlased on sõdimisest 
väsinud. Rahuliku elu eest!» 

Tema kõrvale kargas pikk sooniline mees, ajas hambutu suu irevile, võttis habemetuti 
rusikasse ja küsis kähedalt: 

«Kuidas teid mõista, preili? Kas teile meeldib, et need kaltsakad valitsevad meid?» 

Üle laua käratas tädi Liisa valju häälega: 

«Ära nori minu külalise kallal, Tõnu! Kasi kohale, muidu kitkun sul viimased karvad 
peast.» 


«Passi peale, Liisi, tal on veidrused juures,» hakkas külamees naerma. «Täna perenaist, 
plika, muidu oleks sul kehvalt läinud.» 

Ring lagunes. Elga unustati. Tema aga toetas selja vastu seina, ise valvas, mõtlik ja 
vaikne. 

«Miks nii vaikne?» karjus Jaan talle kõrva. «Ma tunnen neid kõiki lapsest saadik. 
Kuldsete kätega kuldne rahvas.» 

Neiu naeratas. Pole midagi, kõik on korras, lase aga käia! 

öösel sisenes Jaan neiu tuppa. Istus voodijalutsisse ja ajas käe teki alla. «Minge ära!» 
käsutas neiu. «Ma hakkan karjuma.» Mees tõmbas käe tagasi ja sõnas kurvalt: «Ma 
arvasin, et teil on tundeid minu vastu, Elga.» Elga torkas mürgiselt: 

«Kas teil siin talus kontrollitakse tundeid ainult sellisel viisil?» 

Ise aga mõtles, et ei tohi olla nii järsk, mehe usaldust läheb veel vaja, ning jätkas 
rahulikult: 

«Mehel peab olema kannatust, Jaan. Me ei ela ju viimast päeva.» 

Jaan turtsatas naerma. Küllap oli purjus. Kuid mees nagu luges mõtteid. 

«Ma ei ole purjus. Muidugi võtsin, kuid ma naeran teie naiivsuse üle. Minul ei ole 
tulevikku, Elga. Olen ühe asjaga kõvasti sees. Ma olen nagu hunt, teie ei suuda seda 
mõista...» 

Neiu süda lõi kiiremini. Lõpuks see tuleb! Äkki koputati aknale. Elga ehmus. Kas tõesti 
omad? On ju veel vara. Ei, nad oleksid koputanud uksele. Puusepp libises toast välja, 
astus eeskotta, rääkis kelle gagi mõne minuti ja tuli tagasi. Naine taipas, et midagi on 
juhtunud. Mees oli vaikne ja värises üleni. 

«Te olete ehmunud,» sõnas Elga vaikselt. 

Mees vaikis. Et teda rääkima ahvatleda, tõusis Elga istuma ning libistas käe üle mehe 
juuste ja põse, mis närviliselt tõmbles. Talle tundus, et mees ei suuda vastu pidada ja 
puhkeb kohe nutma. 

«Ära karda! Nad ei saa sulle midagi teha,» sosistas mees. «Mina pean ülehomme nende 
juures olema. Kell üheksa hommikul. Mitte kuraditki ei saanud ma nende jaoks. Nad 
võivad vastu kaela anda või tappagi. Mängivad peremeest, need mutid punkris.» 

Elga ütles range häälega: 

«Me kõik peame täitma oma kohust metsavendade ees, Jaan Puusepp. Nemad 
külmetavad ja nälgivad, aga meie teiega oleme soojas, pummeldame, lõbutseme, 
tantsime... Pidage meeles —- «Eestimaa, mu! isamaa»!» 

Ta hääl oli kindel ja madal, sõnu voolis ta meelega aeglaselt, rõhutades, nagu peaks 
kõnet. Mees kainenes kiiresti ja vaatas kõnelejat kummalise pilguga: 

«Ah te olete selline, mu daam!» Ta hõõrus meelekohti ja haigutas. «Ma ajasin siin 
purjuspäi jama.» Mehe silmad tõmbusid kissi. «Pidage silmas, et ma pole tahumatu mats. 
Vägisi kosima ei hakka. Head ööd, Eestimaa tõeline patrioot.» 

Jaan sulges enda järel ettevaatlikult ukse. Huvitav, kas mees jäi teda uskuma või 
teeskles. Oleks paras aeg ta kinni võtta, kuid majas on palju võõraid. 

Võib minna veel laskmiseks ja kumu jõuab jõuguni. Oodake, poisid, kannatage veel üks 
öö. Tean, et te veedate unetu öö, kuid nii on minugagi. Kuidas Puusepp ütles? Mutid 
punkris ... Niisiis, punker. 


Kella seitsmeks hommikul oli maja külalistest tühi. Jaan oli kaua ära. Äkki sisenes ta 
koputamata, istus lähedale ja küsis: 

«Kas te ei tahaks minuga mere taha põgeneda, Elga?» 

Sisemiselt naine naeris. Miks peaksin ma nüüd, enne areteerimist sulle lootust andma, 
blond mees? Ja raputas pead. 

«Isa käskis mul võidelda kodumaal.» 

Mees noogutas nukralt pead ja jäi mõttesse. Nagu möödaminnes tegi Elga ettepaneku: 

«Eile jõin ma teie pakutud veini, täna ulatab minu käsi teile klaasikese likööri.» 

Ta valas kaks klaasi ääreni täis. Endale ühe, Jaanile teise, mille põhjas oli uinuti. Löödi 
kokku ja joodi. Elga astus akna juurde ja heitis pilgu välja. Päike oli kahvatu, 
okaspuuokkad roostekarvalised. September oli väljas võimust võtmas. Küllap pärib 
tütretirts vanaemalt, kas ema ta varsti esimesse klassi viib. Ringi vaatamata teadis ta, et 
selja taga vajub mehe pea lauale, siis järgneb nohin ja norskamine ... 

«Mida sa jootsid mulle?» küsis unine katkendlik hääl. 

Elga pöördus. Mees toppis kätt taskusse. Tema aga on relvitu! Kiire hüppega käe juurde 
ja see taskult välja tirida. Kuid samas vajus mees toolilt, pea rinnal rippumas. Ta magas. 
Küll ehmatas! 

Elga kiirustas kahhelkivist viruse juurde, millel seisis petrooleumilamp. Ta süütas tikust 
lambitahi ja ruttas akna juurde. Õhuaken oleks äärepealt avamata jäänud, kuid meenus 
siiski õigel ajal. Tulge, Poisid, enne kui mõni võõras ilmub! 

Möödus viis piinavat minutit. Siis koputati tasa uksele. Tulge ometi, uks pole ju lukus. 
Esimesena ilmus Kudinov, tema järel muhelev Vertmann kõige viimasena autojuht. 

Kaks meest tassisid Puuseppa ukse suunas. Kudinov naeratas ja sidus Elga käed kinni, 
juhtis noore naise ehmunud tädist mööda ja teatas lühidalt: 

«Mõlemad on kinni peetud spekuleerimise eest.» 

Seda oli vaja igaks juhuks, et talust jutte välja ei läheks. 

Tund aega hiljem olid nad juba Terase juures. Elga raporteeris lühidalt, mida tal oli 
õnnestunud teada saada. Teras võttis ta õlgade ümbert kinni ja hingas sügavalt. 

«Esitan teid autasustamiseks, Alma. Ükskõik kuidas ka asi ei lõpeks. Kõrvaltoas saate 
puhata. Kuk paari tunni pärast ajan üles.» 

Kohale kutsutud arst ei saanud Puuseppa kaua ärkvele. Viimaks avas Jaan silmad ja 
nägi end kohale kummardumas polkovniku vormis meest. Ta heitis pilgu kõrval seisvale 
arstile ja küsis: 

«Mis minuga lahti on ja kus ma olen?» 

«Te olete vahi all, Jaan Puusepp,» vastas Teras selgelt. «Teid süüdistatakse bandiitide 
abistamises Aga mis teiega lahti on, sellest rääkige ise.» 

Puusepp sulges silmad. 

«Mul on halb olla... Midagi ei mäleta...» 

Teras istus ta kõrvale taburetile. 

«Kuulge, Puusepp. Te olete viletsa supi sees. Kuid teil on võimalus oma süüd 
pehmendada. Mis olete teie bandepealiku kõrval? Tagasihoidlik sidemees, mitte rohkem. 
Miks te peaks kohtu ees vastutam välisluure residendiga võrdsel alusel?» 

«Ma ei tunne mingit residenti!» Puusepp hakkas diivanil rabelema. «Ma ei tea, ei 
mäleta, ei taha midagi teada. Teil pole õigust.» Tema kisa vaibus sosinaks. 

Teras tõusis ja andis korrapidajale käsu: «Kutsuge minu juurde riikliku julgeoleku 
nooremleitnant Lüdig.» 

Sisenes Alma-Elga, seljas hästi istuv ohvitseri-vorm. 

«Seltsimees polkovnik, ilmusin teie käsul.» 

Kinnipeetu jõllitas teda varjamatu ehmatusega. 

«Ei midagi hullu, Puusepp,» muigas Teras. «Seltsimees Alma Lüdig on tore inimene. 
Teiegi veetsite temaga mitu meeldivat õhtut, ma ju ei eksi.» 

Puusepp istus, mõtted tormasid peas. 

«Kas tohin midagi küsida? Kas kornetist oli teie nõks? » 

«Milleks tungida pisiasjadesse, Puusepp?» vastas polkovnik küsimusega. «Muuseas, 
ma võin teie uudishimu hiljem rahuldada. Kuid eelkõige öelge, kus ja kellega te peate 
kohtuma homme hommikul kell üheksa.» 

«Siin on midagi valesti. Mind ei oodata kusagil.» 

«Asuge asja juurde, seltsimees nooremleitnant!» tegi Teras ettepaneku. 

Alma Lüdig istus laua taha ning võttis mapist Jaanile kuulunud püstoli ja majast leitud 
kirja metsavendadelt. 

«Daamil ei sobi üle kuulata majaperemeest, kelle külalislahkust ta on kasutanud,» 
protesteeris kinnipeetu. 

Alma vastus kainestas teda. 

«Kas teie arvate, et sobis üles anda Moskva raadiolainet kuulavat inimest. Või ringi 
joosta välisluure residendi sidemehena raadiosaatja osi otsides? Või kutsuda enda poole 
koju kõikvõimalikku nõukogude korrale vaenulikku inimrämpsu? Ärge mängige tola, 
Jaan Puusepp. Kaaluge parem olukorda. Kui me saadaksime teid praegu punkrisse, siis 
seal te leiak-site oma otsa. Kas soovite proovida seda varianti? Seltskond metsas on teile 
ehk usaldusväärsem?» 

Mees oli vait. Pilk hulkus seinal. Alma jätkas: «Jätkem illusioonid! öelge, kus punker 
asub?» 

«Ei!» käratas kinnipeetu järsult. «Parem juba kohe ots peale.» 

«Kuid teil on säilinud huvi elu vastu,» meenutas Alma. «Muusika, restoran, naised, 
jalutuskäigud lõbus seltskond. See on kõik teie maitse järgi ja väga tore. Igal juhul on see 
etem kui punkris virelemine.! Ja teesklusel pole mõtet, te oskate hinnata elu õigeid 
värve.» 

«Kas mõtlete seda tõsiselt?» küsis ülekuulatav areldi, vältides naise pilku. 

«Olen selles veendunud.» Puusepp vaikis. 

«Annan teile tund aega mõtlemiseks,» pakkus Alma. 

Kinnipeetu jäi omaette. Üks tunnimees valvas teda toas, teine oli postil ukse taga. 

Kõrvaltoas peeti nõu. Riikliku julgeoleku väeüksuse rood ja rahvakaitse rühm, kes olid 
eraldatud operatsioonipaiga ümberpiiramiseks ja valmis tegema kõik, et kohalik rahvas ei 
saaks kannatada saatusliku juhuse läbi, ootasid väljasõidukäsku. 

Tšekistid mõistsid, et bande võib Puusepa hilinemise tõttu muuta oma pelgupaika. 
Sellises olukorras oli otsust erakordselt raske vastu võtta. 

Piiramisüksust juhtis major Žurkin. See oli elav, väheldast kasvu mees, kes oli läbi 
viinud kümneid taolisi operatsioone. Ta informeeris Terast: 


«Tean, kui keeruline see on, seltsimees polkovnik. Käsk on käsk, ja see täidetakse. Aga 
saage minust aru. Ma palun kas või paarigi tundi, et saaks kvaliteetse tõkestuse välja 
panna. Lahingusse lähevad kuldaväärt poisid . .. Me lülitasime nad ründerühma.» 

«Te saate need tunnid,» sõnas Teras veendunult. 

Kell oli kuus. Puusepp vaikis. Ka kell seitse õhtul ei öelnud ta veel sõnagi. 

Prokuratuuri loal toodi vanglast operatiivpunkti Oskar Külg. Mägi ja Andrejev teadsid 
juba, et Külg ja Puusepp pole omavahel ühenduses olnud. Nähtavasti Ilmar või Richard 
Sarriste näitas ühele koha, kuhu maha visata lauad ja palgid, teisele aga, kust need üles 
korjata ja kuhu vedada. Jaan Puusepp kasutas nähtavasti residendi suuremat usaldust kui 
Külg, sest ta käis otse punkri juures. Kuid Külg teadis, kus kandis on residendi varjupaik, 
ja seda tunnistust läks kohe vaja. 

Möödunud päevade jooksul olid tšekistid kogunud tublisti andmeid ja Mägi sai 
tutvustada areteeritule endiste naabrite tunnistusi, mis paljastasid teda kui saksa 
okupantide käsilast. Kinnitust leidis ka Ilmar Sarriste tutvus areteerituga. Maadleja oli 
sõjaeelsetel aastatel rändtsirkusega tema juures ööbinud. 

Oskar Külg istus tugitoolis ja kuulas uurijat näilise ükskõiksusega. Arstid olid lubanud 
tal juba kargu abil liikuda. Nüüd vahtis ta altkulmu teraselt ja hindavalt, aeg-ajalt 
habemetutti mudides. Ainult mehe silmad olid rahutud ja pilukil laugude vahelt pildusid 
silmaterad sädemeid. Areteeritus toimus sisemine võitlus. Ta otsis, millest kinni haarata, 
mida maha salata, kuidas end kallimalt müüa. 

Tšekistidele oli selline kurjategija seisund enne ülestunnistust tuntud, nüüd tuli ta jätta 
mõneks ajaks üksi oma mõtetega, lasta tal veeta see aeg uuri-miskambris. Kuid aega 
polnud, ei päeva ega tundigi. 

Mägi märguande peale laskis Andrejev käiku ühe peamistest trumpidest, mille ta ise oli 
ristinud «talu-kaardiks». Kapten tundis eesti talumehe psühholoogiat, tema hella kohta. 

«Kodanik Külg, teie mõlemad pojad unistavad linna putkata,» alustas kapten. Kohe 
võis märgata, kuidas ülekuulatava karku hoidvad sõrmed valgeks tõmbusid. Andrejev 
jätkas kiirustamata: «Jah, sellest nad unistavad ja küll putkavadki. Senini on talu 

püsinud teie autoriteedi varal. Kui te meid abistate, võib kohus arvesse võtta teie 
ülestunnistuse ja vanuse. Ja mul on veel midagi teile. Teil oli kunagi tütar, kodanik Külg. 
See oli teise naisega. Te toetasite teda palju aastaid. Kus ta nüüd on?» 

«Välismaal,» muigas Külg. «Teda te kätte ei saa, kapten.» 

«Loora Tell,» jätkas kapten nukralt. «Teie tütar Loora Tell, kes peab teid peaaegu 
pühakuks, hakkab lõpetama konservatooriumi Taškendis. Vaevalt ta tahate, et ta saaks 
teada kõigest, mis iseloomustab tema hooldajat.» 

Mõlemale tundus, et vanamees on murtud. Kuulnud Loora nime, surus ta karku 
kramplikult peos ja laskis pea langeda. Siis ütles lootusetult: 

«Küllalt... Küllalt, ütlen ma. Jätke pojad ja Loora. Käigu kõik kus kurat! Kas kohus 
võtab tõesti arvesse? Palju patte mul pole. Sakslasi milleski eriti pole abistanud. Teie 
kolhoose ma ei salli, see on tõsi. Luiskasin natuke Heinole, aga andsin talle ka ühtteist. 
Noh, aga et lõin kaptenit, seda palun andeks. Hea, et surnuks ei löönud. Kas võtavad 
arvesse?» 

Ta puuris mõlemat meest silmadega. 

«Kuhu te viisite lauad ja palgid?» küsis Mägi nõudlikult. 


«Tõstamaa lähedal on Ermistu järv. Selle järve idakaldal kase juures ma selle neetud 
koorma maha ajasingi. Puu võib kergesti ära tunda, pikne on ta lõhki löönud.» 

Külg kirjutas protokollile alla ja jäi toolile kühmus istuma. Näis, nagu vaevaks teda uni. 

Mägi ja Andrejev läksid polkovniku juurde. Teras vaatas kirjapandu kiiresti läbi ja 
vangutas pead. 

«Mees nimetas liiga avalikku paika. Kas te usute?» j 

Mägi kehitas õlgu, Andrejev vaikis. Zurkin pakkus kiretu häälega: 

«Mis siis ikka, seltsimees polkovnik. Kas käsite järve ümbruse sisse piirata?» 

«Oodake natuke, major.» Terase häälest kostis nukrus. «Meie uurijad ei ole kindlad 
selle järve osas. Nendele on asi selgem...» 

«Proovime veel õnne Puusepa juures,» arvas Gavrilov. 

Alma Lüdig jätkas rasket vestlust Jaaniga. Mees vastas talle jämedalt ja küüniliselt. 
Ermistu järve nimetamine ei avaldanud talle mingit mõju. Lüdig tuli ruumi, kus 
ohvitserid nõu pidasid, täiesti välja kurnatud ja jõuetu. Tema tavaliselt jumekas nägu oli 
hall. 

«Ma ei usu ei teie talumeest ega ka oma...» sõnas Alma väsinult. 

«Major Gavrilov,» soovitas Teras. «Jätkake teie Puusepa ülekuulamist.» 

Alma tõusis. 

«Andke mulle veel veerand tundi, seltsimees polkovnik. Mulle meenus üks detail. 
Võib-olla see aitab...» 

Ta sisenes uuesti tuppa, istus Puusepa vastu ja ütles ägedalt: 

«Hiljuti Pärnus kurtsite mulle, et pidite jätma muusika. Et uus võim teile arvatavasti ei 
usalda teiste õpetamist. Ma mõtlesin juba siis, et see on jabur jutt. Nii, Jaan Puusepp, 
sõprust teile lubada ma ei saa, sest mul on kindlad sõbrad. Aga kui te meid aitate ja kui 
teie käed pole verega määritud, võite loota vastutulelikkusele ja üsna varsti ükskõik 
millises meie orkestris mängida.» 

«Aga mis saab minust siis, kui nood saavad teada?» surus mees raskelt, sõna «nood» 
rõhutades, ja laskis pilgul langeda. «Teie muidugi vilistate selle peale, preili Elga. 
Õigemini Alma.» 

Äkki köitis mehe tähelepanu Lüdigi parem käsi. 

Talle tundus, et on märganud nõrka abielusõrmuse jälge naise sõrmel, ja tõmbus üleni 
pingule. 

«Kas te olete abielus? Ja on teil lapsi?» 

«On. Tütar.» 

«Ja te riskisite? Tulite tallu, kolkasse...» 

«Minu töö on selline, Puusepp.» 

Varsti sisenes Alma uuesti polkovniku tuppa. 

«Ta nimetab kohta Sindi lähedal. Kuid kaasa tulemast keeldub.» 

Major Žurkin reageeris teatele rahulikult. 

«Võime sõita Ermistu äärde või ka Sindi kanti. Ainult mitte korraga.» 

Alma närveeris. 

«Kell on juba kaheksa läbi,» tuletas ta meelde. 

«Me peame ju selgusele saama, kes neist sidepidajaist meid aitab. Arvan, et siia tuleks 
tuua Puusepa tädi. Jaan peab temast lugu. Ja võib-olla tädi Liisa teab midagi.» 


Auto saadeti tädile järele. Kui vana naine tuppa astus, jäi ta üksisilmi nooremleitnant 
Lüdigit vaatama. Tädi lõi käsi kokku ja hüüdis: 

«Issand jumal! Naised ka maskeraadiriidesse pandud! Küll on aeg kätte tulnud! Aga 
ikkagi meeldite te mulle, Elga. Kui mina oleksin mees, võtaksin niisuguse esimese jutiga 
ära. Aga kus need mehed nüüd!» 

Tädi ei saanud tükil ajal aru, mida temalt tahetakse. Kui lõpuks taipas, läks ta nägu 
punaseks ja pisar tuli silma. 

«Ma olen talle olnud ju ema eest, härrad seltsimehed. Kas ma siis lasen piimahabemel 
endale nööri kaela panna? Viige mind tema juurde!» 

Eit käitus kui despoot. Pööras kogu mehe väiklase ja tühise elu pahupidi. Ja lõpetas 
ähvardades: 

«Vaat mis, poiss! Kui sa võimumehi punkri juurde ei juhata, viin ma nad sinna ise. Et 
sind, lolli, välja aidata. Ma kuulsin, kus nad pidid sind ootama. Kuusikus Sindi taga.» 

«Tädike,» palus Jaan. «Jumala pärast, ole vait. Ma rääkisin juba kõik mis vaja ja mida 
võisin.» 

«Mis tädi ma sulle olen!» käratas eit. «Ma olen sulle ema eest. Ja sinu pärast lähen või 
paljaste kätega su bandiitidele kallale. Ma ütlesin, et juhin nad kohale. Niisiis, kui sina 
soojendad ennast toas ega lähe koos nendega, viin nad sinna ise, ei karda ka kuuli ette 
jääda... Tattnina!» lõpetas tädi põlastavalt. 

Teras otsis Žurkini üles. 

«Major, nüüd autodele ja Sindi taha. Tädi kinnitas õepoja sõnu. Me täpsustame veel 
üht-teist ja sõidame teile järele.» 

Polkovnik pöördus Mägi poole: 

«Pole midagi parata. Kui Külg salgab edasi, siis öelge, et ma kutsun tütre telegrammiga 
Taškendist kohale. Võib-olla mõtleb järele?» 

Tallinnast helistas kindral Kumm. Ta kuulas ära polkovniku ja ütles: 

«Tuletage veel kord oma blondile ja külamehele meelde, et me saadame paljusid 
metsavendi tagasi rahuliku töö juurde, kuid välisluure abilised paneme istuma. See on 
lihtne nagu ükskordüks. Ja veel, Teras. Ärgu kumbki kinnipeetu viimse hetkeni teadku 
teisest. Proovige neid mõlemaid teejuhina ära kasutada.» 

Samal ajal jätkas Mägi ülekuulamist. 

«Me saime uusi andmeid, kodanik Külg. See halvendab teie olukorda. Muidugi, te võite 
meid juhtida Ermistu järve tühjale rannale...» 

Külg kaalus midagi omaette. 

«Mis on mul Ermistu järve ääres teha?» küsis ta. 

«Kohta näidata, kuhu palgid maha panite,» selgitas Mägi irooniliselt. «Edasi tuleb aga 
kohus. Saalis istuvad sugulased, lapsed, ka tütar Taškendist, naabrid...» 

Külg ägises. Äkki paiskas kargu põrandale. 

«Pange autosse... Sõidame Sindi taha.» 

«Äkki mõtlete ringi?» 

«Mis mul ümber mõtelda! Mis ma saan, kui viin kohale?» 

«Aitab kauplemisest,» vihastas kapten Mägi. «Teid pannakse kanderaamile. Kui me aga 
teie pärast asjatuid kaotusi kanname... siis hoidke oma nahk!» 

Keskööl andis Jaan Puusepp nõusoleku tšekistid residendi punkri juurde juhtida. 


Ta vaatas Lüdigile otsa ja muigas nukralt: 

«Nägite minuga kurja vaeva, Elga. Seda peaks võtma nagu kingitust teile, aga tuleb 
välja, et päästan hoopis oma nahka...» 

«On hea, etteil tuli mõistlik soov aidata kas või ennastki, Puusepp,» sõnas naine 
vaikselt. 

Bandiitide sidemehe ette laotati kaart. Täpsustati punkri asukoht. 

Teras küsis äkki: 

«Niisiis, ikka Sarriste?» 

Sidemees noogutas ja lisas: 

«Neid on kaks venda, polkovnik. Selle nimi, kes käsutab, on Richard.» 

«Kui palju inimesi punkris on?» 

«Punkrisse mind ei lastud,» tunnistas Puusepp. «Kuid ma nägin mõlemat Sarristet, veei 
ühte esseslase eraldusmärkidega ohvitseri... Oli veel paar naist, need puhastasid relvi. 
Võib-olla on veefl kedagi.» 

«Hoiatan teid,» rääkis Teras tõsiselt. «Me riskeerime oma inimeste eluga. Kui te 
juhatate meid punkrist mööda, põhjustab see raskeid kaotusi. Needl kanname teie arvele.» 

Puusepp pilgutas silmi. Tema nägu muutus laigu-] liseks. 

«Kaks korda ma metslooma rada ei astu,» tunnistas Puusepp vastumeelselt. «Ja neist on 
mul ka juba kõrini.» 

Teras, Kudinov ja Vertmann sõitsid operatiivgrupi ees, järele ümberpiirajatele, kes olid 
lahkunud Sindi kanti Zurkini juhtimisel. Kõigil rühmakomandöridel oiid kantavad 
vastuvõtjad, see oli ka operatiivgrupil. Kui Sindist oli läbi sõidetud, käskis Teras autod 
peatada. 

Oodati rühma, mida saatsid Andrejev ja Mägi. 

«Mida räägib teie teejuht?» küsis polkovnik. 

«Külg soovitab sõita veel kilomeetri edasi ja pöörata siis paremale suunduvale teele, 
sõita kuni liivakaldani,» teatas Mägi. 

Vertmann istus autosse Puusepa juurde. «Kas lauad ja palgid, mis te üles korjasite, olid 
siit kaugel, Jaan?» küsis Elmar võimalikult rahuliku häälega. 

«Edasi... ja siis paremale,» vastas Puusepp katkendlikult. «Seal on liivaauk või 
karjäär.» 

Kui oli jõutud liivaauguni ja mõlemad teejuhid olid eraldi ära tundnud selle koha, 
saadeti Külg tagasi Tallinna. 

Teras vaatas ringi ja küsis kiiresti: 

«Siin algab soo, Puusepp. Kas me peame otse laugastesse sumama?» 

Bandiitide sidemees näitas kätte teeraja. Polkovnik andis Zurkinile raadio teel 
korralduse alustada ümberpiiramist. 

öised linnud vaikisid, vaibunud olid ka öökulli huiked. Ja äkki alustas udulinikus 
varahommikust kontserti terve suliste mängumeeste orkester. Siin kõlas lüüriline flööt ja 
korneti kutsuv soolo, kusagil kaugemal jätkasid viiulid ning kerge trummipõrinaga saatis 
soliste kõikjale jõudev rähn. 

«Laulavad,» tõstis Sarriste sidemees millegipärast imestades pead. 

Vertmann muigas. 

«Elu on kordumatu, Puusepp,» tähendas ta. Esimesed päikesekiired rebestasid tiheda 
uduloori 

ja langesid kollakale rohuvaibale. Puutüved hakkasid paistma nagu vesipildil. Äkki 
tormas tihnikust välja suur sokk, tõeline pruun iludus, ja jäi mõist4 matult inimesi ja 
autosid vahtima. Keerutas siil sarvi ja kadus puude vahele. 

«Et miski bandet ära ei hirmutaks!» mõtles Elmar kuuldavalt. 

«Siin Teder. Rajoon on sisse piiratud,» tuli teade Zurkinilt. 

Teras vaatas kella. Kaheksa kolmkümmend. Ta andis raadio teel käsu: 

«Siin Kakk. Tuletan meelde: kõik, kes püüavad minna piiramisrõngasse või tulevad 
sealt välja, kaj meie vormis, operatsiooni lõpuni kinni pidada. Tähelepanu! Ründerühmal 
piiramisrõngasse siseneda jaj punkri peale liikuda!» 

Ligi kolm kilomeetrit tambiti mööda tüma sood. Sidemees jäi äkki seisma ja sirutas käe 
välja. 

«Seal nad on... Punker on siit kolmesaja meetri kaugusel kuusetuka taga. Peiduurkal on 
kaks väljapääsu, eri suundadesse,» selgitas ta. 

Ründerühm teatas, et on jõudnud lähtejoonele. 

«Lubate alustada?» küsis Kudinov, kes juhtis rün-derühma. 

«Minge,» nõustus Teras. «Kui granaate vaja läheb, kasutage neid kestata. Vertmann, 
võtke raadioruupor, kuid peitke end nii, et nad teid automaadivalanguga maha ei 
niidaks.» 

Raadio teel andis ta edasi: «Siin Kakk. Piiramisrõngas, tähelepanu! Ründerühm asub 
rünnakule.» 

Edasi arenesid 'sündmused nagu kaleidoskoobis. Valjuhääldis kõlas Elmar Vertmanni 
hääl: 

«Sarriste, te olete ümber piiratud. Vastupanu on mõttetu. Väljuge punkrist ühekaupa ja 
visake relvad maha!» 

Bandiidid vastasid automaadivalangutega. Õhku lõhestas granaadiplahvatus. 

Teras küsis: «Siin Kakk. Kägu, mis juhtus?» 

«Siin Kägu,» vastas Kudinov. «Üks mees hüppas punkrist välja ja andis valangu Elmari 
pihta. Vertmann on terve, tulistaja haavatud. Lõhkusime granaadiga punkriukse. 
Bandiidid põgenesid varukäigu kaudu ja võtsid positsiooni sisse kuusetukas.» 

«Kas neid on palju?» täpsustas Teras. 

«Viis-kuus inimest. Kõik läheb plaani järgi,» informeeris Kudinov. 

«Aja nad lagedale, soole lähemale,» soovitas polkovnik. 

Mõni minut kostsid automaadivalangud. Seejärel nägi punkrist kilomeetri kaugusel 
asunud Teras pikksilmaga, et rühm vattkuubedes ja saksa sinelites inimesi hakkab 
lühikeste vahejooksudega veerema soomätaste suunas, lootes jõuda kuivale rajale. Nad ei 
teadnud, et siin olid varitsemas ründerühma varumehed. 

Zurkin kandis ette: «Siin Teder. Bandiidid tulistavad lõhkekuulidega. Kardan, et võib 
tulla kaotusi. Lubage teha neile lõpp peale.» 

«Siin Kakk,» vastas Teras aeglaselt. «Kas või ühtki on vaja elavana. Korrake 
allaandmise ettepanekut. Ärge võimaldage sihtida!» 

Sarriste jõuk vastas ka teisele alistumisettepane-kule automaadivalangutega. 

Teras andis käsu: «Siin Kakk. Kudinov, Žurkin, tulistage pihta! Täitmisest kandke 
ette!» 


... Bandiitide laibad veeti kokku punkri juurde. Sidemees tundis surmasaanute seast 
ära resident Richard Sarriste. See lamas, pea kuklasse heidetud, tige irvitus näol. 

Punkris avastasid tšekistid hulgaliselt kooperatiividest röövitud kaupa. Siin oli ka 
lambanahkne vest, mis oli võetud surnuks piinatud Sauli seljast. Ähmiga oli nähtavasti 
üks Sarristetest kaotanud bandiitide 

abiliste nimekirja ja raadiokoodi sidepidamiseks Stokholmiga. 

Teras käskis piiramise lõpetada ja kutsus enda juurde radisti. 

«Andke ministrile edasi. Resident Sarriste jõu täielikult likvideeritud. Lahingus kaotusi 
polnud.. Ja nüüd, seltsimees radist. Kui suudate saada selle koodi järgi ühenduse 
Stokholmi sellidega, siis andke edasi, et «valgeid laevu» Eesti sadamatesse ei tule. 
Residenti aga otsigu edasi...» Teras naeratas rahulikult. 

«Tänan teenistuse eest, seltsimehed. Sain ministrilt loa anda kahepäevane puhkus kogu 
operatiivgrupile.» 

Lindude laul kõlas nende peade kohal. 


MUSTA KAPTENI JÄLGI MÖÖDA 


1. . Rongirööv kitsarööpmelisel raudteel 


Noore kollektiivmajandi lõikuspeole Lelle lähedal oli kutsutud tublisid põllumehi 
vabariigi paljudest valdadest. Kui rahvamaja lavale astus Rapla valla esindaja Hugo Sulu, 
võeti ta vastu kiiduavaldustega. Kolmeteist lapse isa, uusmaasaaja Sulu oli elu uute 
vormide kirglik propageerija. Pikk, sooniline, valget merevahtu meenutava 
juuksepahmakaga mees heitis lõbusa pilgu saali, kummardas kergelt kuulajatele, nagu 
tahaks neile teatada midagi eriti usaldusväärset ja alustas valju häälega: 

«Mida te minult ootate? Kas Rapla kogemusi? Ega teiegi piim ja või halvem ole. Ja 
riiginormidega on teil ka asi korras. Niisiis soovin teile kogu oma vana-mehesüdamest 
õnne ja õitsegu teie kollektiivne majapidamine.» Saalis hakati innukalt plaksutama, kuid 
Hugo tõstis sõrme püsti ja see pani kõiki kuulama. «Ainult et õitsegu koos lilledega!» 
möirahtas äkki külaline. «Mind kutsuti siin taludesse. Õunapuid ja marjapõõsaid on 
külluses, aga kus on lilled, lilli on vaja!» 

Rahvas nakkas naerma ja plaksutama. 

«Räägi, Hugo, kus on sinu lapsed nüüd,» hüüti. 

Vanamees pilgutas saalile silma. 

«Kõrgete ametite peal. Pätsi ajal polnud neil tööd. Nüüd on kaks poega direktorid, 
kolmas kalalaeva kapten, tüdrukud on õpetajaametis, aga pool tosinat olen oma 
majapidamises kinni pidanud,» ütles ta muheldes. 

Koosoleku presiidiumis tekkis liikumine. Partei maakonnakomitee sekretärile, kes oli 
lõikuspeo küla- 

line, teatati midagi kiireloomulist. Tema ja veel mõned mehed hakkasid seadma 
minekule. Saalis tõusis veel paarkümmend inimest. Parteisekretär heitis pilgu saali, astus 
Hugo Sulu juurde ja ütles kõigi poole pöördudes valju häälega: 


«Kallis Sulu, mulle meeldib teid kuulata ja ma | tulen tagasi, et kõigest teada saada. Aga 
kitsarööpmelisel on nähtavasti toime pandud diversiooniakt. Rahvakaitsemeestel palun 
tugevdada majandi laoruumide valvet.» 

Kummaline küll, aga Hugo Sulu nime tuletati sel hilisel tunnil meelde ka Tallinnas, 
partei Keskkomitee sekretäri kabinetis, kus mõne bürooliikme kõrval viibisid ka riikliku 
julgeoleku minister kindral Boris Kumm ja ministeeriumi kaks osakonnaülemat. Minister 
informeeris lühidalt ärevust tekitanud sündmustest ning kommenteeris seda talle omase 
lakoonilisuse ja harjumuspärase täpsusega. 

«Bandiitide jultunud tegu Tallinn— Pärnu kitsarööpmelisel raudteel ei toonud kaasa 
inimohvreid. Kaks vagunit on küll rivist väljas. Kuid selle juhtumi puhul on eriti oluline 
mõista diversantide eesmärke.» 

«Kas Sarriste ehk enne oma kuulsusetut lõppu ei jõudnud bandedele juhtnööre anda?» 
küsis üks arutelust osavõtnu. 

Kindral osutas Terase suunas, nagu kutsuks teda kõnelusse sekkuma. 

«Punkrist leitud paberite järgi oli ta ühenduses ainult kümnekonna ebakindla 
meelsusega talumehega. Näiteks Redlich-Wendtiga ta sidet luua ei saanud, seda me 
teame.» 

Üks Keskkomitee sekretär hõõrus ninajuurt ja ütles siis tagasihoidlikult: 

«Kui see teid aitab, seltsimees Kumm? Ma tundsin Sulu-nimelist taluomanikku juba 
siis kui olin Rapla valla partorg. See Hugo Sulu aitas moodustada ühe 

esimestest rahvakaitse pataljonidest, ja minu arvates põrkas ta kokku olukorraga, mis 
on väga sarnane praegusega...» 

Minister noogutas. Ta andis oma abilistele vaikselt korralduse. Kumm lubas neil 
lahkuda, kuid hoiatas Terast, et osakonnas tuleb tunni aja pärast operatiiv-nõupidamine. 
Siis astus ta Eesti NSV kaardi juurde ja pöördus kokkutulnute poole: 

«Homme ma loodan teile tutvustada uurimise esimesi tulemusi. Täna lubage kirjeldada 
olukorda vabariigi teistes osades ja soovitada mõningaid abinõusid tšekistide ja kohaliku 
parteiaktiivi tegevuse koordineerimiseks.» 

... Kummile olid äärmiselt vastumeelsed «kõlavad versioonid», nagu ta nimetas ainult 
intuitsioonile, aga mitte faktide analüüsile rajatud kavatsusi. Viibides osakonnas 
operatiivnõupidamisel, andis ta aga tšekistidele võimaluse end tühjaks rääkida. 

«Tegemist on mingi mõttetu käraga,» tundis Gav-rilov rahutust. «Bandiidid teadsid 
väga hästi, et saaki selles rongis pole.» 

«Mina arvan, et neil oli plaanis teha kära ja põhjustada segadust ümbruskonnas,» oletas 
Vertmann. «Pealegi oli naabruses pidu, millest isegi lehed teatasid. » 

«Vaevalt nad lehti loevad,» muigas Kudinov. 

«Ma pole nõus,» ägestus Elmar. «Kolhoosi peo nurjaajamine pakub neile huvi. Sellest 
sobib võimaluse korral ka välismaale teatada.» 

Kumm kuulas ja vangutas pead. 

«Võib-olla tuleme tagasi faktide juurde. Mulle kanti äsja ette, et bandiitide jäljed olid 
üle valatud mingi teravalt haisva seguga. Tuletage meelde möödunud aastast MTJ-i 
direktori mõrva! Keemikud tegid kindlaks, et segu koostis on sama!» 

«Kas tõesti jälle Must Kapten?» ei suutnud Vertmann 

imestust tagasi hoida. «Mina uskusin, et Matti on ammu neist paigust mujale asunud.» 


Matti Hariksonil, kunagisel saksa karistusdiviisi hauptmannil, nüüd väikese metsabande 
peamehel, oli noore Nõukogude Eesti kavala vaenlase ja ebatavaliselt eduka avantüristi 
reputatsioon. Kohalikke olusid suurepäraselt tundval jõugujuhil olid edukalt lõppenud 
mitmed kuriteod. Oli teada, et naised hoidsid seda endasse armunud meest. Nad olid 
väikest kasvu brüneti nagu šokolaadikarbilt mahaastunud iluduse ainsa pilgu eest valmis 
jagama temaga toitu ja raha ning täitma iga tema ülesannet. Mees kasutas neid võimalusi 
laialdaselt. Ja kindral Kummi alluvad, kes olid mitmel korral sattunud Musta Kapteni 
jälgedele, jäid pika ninaga tänu just sellele, et Hariksoni varjasid naised, kes olid talle 
piiritult ustavad. Bande arvel oli kooperatiivide rüüstamisi, metsikuid kallaletunge 
uusmaasaajatele ja neljakümne üheksanda aasta alguses noore tšekisti, kommunistliku 
noore Salumäe mõrvamine hetkel, kui noormees püüdis Musta Kaptenit kinni pidada. 
Harikson ise levitas taludes oma «vaimukust», lootes, et see jahutab tšekistide 
vabatahtlike abimeeste tuliseid päid. «Vaimukus» kõlas nii: «Minu jälgedes käijad 
jagunevad kahte rühma: pooldajad ja laibad.» Ja nüüd see jultunud diversioon raudteel! 

«Kui see on tõesti Matti...» Teras muutus süngeks. «Kummaline. Tund aega tagasi sain 
telefoniühenduse Hugo Suluga. Vanamees jälitas Matti Hariksoni ja tunneb suurepäraselt 
tema kombeid. Sulu kinnitab, et Must Kapten on loomult argpüks ja oleks seda vaevalt 
julgenud. Tähendab, üks kahest, kas miski sundis Hariksoni reisirongile kallale tungima 
või ... Kurat teda teab, kas ta ei valmistu välismaale põgenema ja kiirustab täitma 
visiitkaarti Lääne jaoks.» 

«Võivad olla mõlemad põhjused koos.» 

Beljajev, kes oli nii arvanud, punastas millegipärast: 

võib-olla kirjutas ta enda arvele Kummi varjatud rahulolematuse, võib-olla tundis ise 
oma argumentide ebakindlust. Siiski jätkas ta: 

«Teate... Tal on aeg jalga lasta. See on ilmne. Aga ma arvan ... ma oletan... Täpsemini, 
ma olen selles kindel.» Beljajev sai kindluse tagasi. «Harikson ei ole mingi Rockefeller, 
aga saapaid ta Stokhol-mis puhastama ka ei kavatse hakata. Talle on vaja vara.» 

«Mis kullakange selles reisirongis võis olla?» kehitas Teras õlgu. 

Ootamatult toetas Kumm Beljajevi seisukohta. 

«Pean tunnistama, et muile hakkas teie versioon meeldima, alampolkovnik. Omamoodi 
kompleksne lähenemine bande vajadustele,» heitis ta nalja. «Seltsimehed, mina ei 
kinnitaks nii kategooriliselt, et rongi õhkulaskmisel ei lähtutud materiaalsetest huvidest. 
Kontrollige, kas reisijatel polnud kaasas suuri rahasummasid, kas rongis ei pidanud 
sõitma mõni kullassepp, ja nii edasi. Bandiite segas miski, muidu... kes teab...» 

Kindral katkestas jutu, sest talle meenus midagi. 

«Ja veel, polkovnik Teras. Anname Beljajevile ülesande kiiremini lahti harutada nende 
kummaliste valuutaga hangeldajate kera, kui täna juba jutuks tuli vara, mida vajavad kõik 
mustad kaptenid. Vastu ei olda? Suurepärane. Tugevdage kontrolli Lelle lõigul. 
Bandiidid tulid siia juba teist korda. Kas on veel ettepanekuid?» 

«Kapten Kudinovit palun sõita Hugo Sulu juurde ja koguda võimalikult põhjalikke 
andmeid Matti Hariksoni tegevustaktikast,» andis Teras ülesande. 

«Sõiduks valmis!» teatas Kudinov. 

«Major Gavrilov, haarake otsingule kaasa rahva-kaitserühmad,» jätkas Teras. 

Kumm noogutas. Kavandatud operatiivplaan tundus talle küllalt täielik. Ta tõusis püsti, 
pani käe 

juba ukselingile, kuid pöördus siis kiirustamata osakonna töötajate poole: 

«Tahaksin korrata seda, mida öeldi partei Keskkomitees. Kõige tähtsam on läbi näha 
bande kavatsusi. Sest teades neid, on võimalik ära hoida uusi diversioone. Hetk on praegu 
kriitiline. Sellele on iseloomulik bandede lagunemine, sest meie ülesehituse edusammud 
panevad nii sõpru kui ka vaenlasi palju' üle järele mõtlema. Niisiis, tegutsege!» 

Jäänud ainult asetäitjatega, küsis Teras: 

«Kas Juku on jäänud pidama?» 

Gavrilov viivitas vastusega. 

«Koju pole ta tulnud, seltsimees Teras. Oletan, et võeti vastu.» 

Teras ütles südametäiega: 

«Noh, teate. Kogenud vastuluurajalt ma sellist loogikata järeldust küll ei oodanud. 
Mina võin ole- J tada, et ta tapeti. Beljajev võib mõelda, et tal on kõht haige. Kas teie, 
seltsimees Gavrilov, hilinete koju õhtusöögile ainult ühel põhjusel?» 

Major kehitas õlgu. 

Juku Madar, keda meenutati, oli palju aastaid olnud Tori ümbruse rikaste talumeeste 
naeruobjekt. Tal ei vedanud katastroofiliselt. Väikest kasvu Juku sattus alalõpmata 
rumalatesse olukordadesse. Kord sokutasid talle möödasõitvad mustlased odava hinna 
eest lehma, kelle nad olid varastanud naabertalu laudast, kord niitis ta heina paigast, mis 
ei kuulunud kellelegi, siis aga ilmus äkki peremees. Kõik juba teadsid, et kui Juku 
rakendab ette hobuse ja kavatseb piima ning koorega linna sõita, on sel päeval hinnad 
tavalisest madalamad. Naiseks oli Juku võtnud Miina, enesetaolise hädavarese, 
aeglasevõitu perenaise, kes võis tundide viisi lobiseda talust möödunud naabrinaisega, 
unustades, et tulel on kohvikann või pann sealihaga. Nende pojale Gotliebile, kes oli 
nüüd neljateistkümnene, oma aastate kohta 

liiga tõsine poiss, läksid tema pere kohta levitatavad aasimised ja lustakad lood 
südamesse. Jõukas talunik Saalep patsutas tal kord peol põske ja ütles: «Ära kasva 
Madarate-taoliseks ei raha ega aru poolest!» Gotlieb haaras Saalepi nimetissõrmest 
hammastega nii kõvasti kinni, et mees ulus valu pärast. Parasjagu eemale jooksnud, 
hüüdis poiss kahjurõõmsalt: «Kas Madarate hambad meeldivad sulle, onu Saalep?» 
Sellest ajast peale jäi igasugune Juku tagarääkimine Gotliebi kuuldes ära. 

Juku sai väga hästi läbi naabri Kreemeriga. Juba nende isad olid sõbrad olnud ja Juku 
kuulas ikka naabri sõna. Aga kui Kreemer ütles, et peaks; minema metsavendade hulka, 
võttis Juku jahipüssi» läks koos sõbraga lähema metsatukani ja sõnas seal: 

«Ela, kuidas tahad, Kreemer. Mina elan ka, kuidas tahan. Sina oled targem, järelikult 
elad targalt. Kuid metsas. Mina olen rumal ja elan rumalalt, aga kodus. Ära pahanda, 
Kreemer.» 

Kreemer vihastas ja ütles pilkavalt: 

«Tõepoolest, ega sinu aruke võitlemiseks kõlbagi! Olgu, lüpsa lehmi pättide jaoks, 
lüpsa pealegi, Juku.» 

Ainult ühel korral palus ta Jukult öömaja ja käskis oodata signaali edasiseks võitluseks. 

«Kellega ma võitlema pean?» küsis Juku vaikselt. 

Ja sai naabrimehelt kohe nagu kõrvakiilu: 

«Sul on alati olnud aju liiga kerge, Juku. Täna õnne, et see osa ajust, mis sul puudub, on 
sattunud naabrimehe Kreemeri pähe.» 


Enne magamajäämist muutus Kreemer avameelseks. Ta kiitis nende naabrit Saalepit, 
kes oli liitunud jõuguga. Olevat mees nagu vaja. Mõne päeva eest nottinud maha ühe 
vennikese valla täitevkomiteest. Võib-olla tundis Jukugi seda Aleksi-nimelist näljarotti. 
Omal ajal olnud tema isa Saalepi juures sulane. Poiss hakanud uusrnaasaajaks, trüginud 
võimu juurde ... 

Juku ei saanud kogu öö und silma. Kreemer oi endale teadmata riivanud valusalt 
Madarat, kes oli olnud Aleksiga hea sõber. Madar oli juba Aleksi isaga sõprust pidanud ja 
poega vahel hellitanud. Kui noori mees naasis neljakümne viiendal aastal täismehena kes 
oli hitlerlastega sõdinud, imetles Juku ausalt tema elujanu, lapselikku avameelsust ja 
hingesuul rust. Aleks käis igal võimalusel Madaratel külas, tõi kõigile kolmele ikka 
midagi kingiks, jutustas palju uusmaasaaja edusammudest ja agiteeris Jukut isegi 
kolhoosi astuma. 

«Räägitakse, et mul on lühike aru,» naeris Juku vastu. 

«Sul on töömehe käed, onu Juku, kindlad jalad ja süda inimestele avatud,» oli Aleksi 
vastus. «Kolhoosi ei leia sinust paremat kandidaati.» 

Pole enam Aleksit ja Juku ei kuule enam iialgi tema lõbusat naeru. 

Kreemer alahindas naabrimeest. Madarale oli nende aastatega palju selgeks saanud ja ta 
oli kindlalt veendunud, et peab elama teisiti, kui oli senij elanud. 

Ta tuli riikliku julgeoleku maakonnaosakonda, rääkis oma elust ja ei varjanud, et 
Kreemer käskis] oodata leppemärki. 

Kui major Gavrilov poolteist aastat hiljem Toris: käis ja töökaaslasi palus leida talle 
abilisteks usta-j vaid inimesi, kellel on kas või väikeseidki sidemeid metsavendadega, 
saadeti tema juurde Madar. 

Jutt läks neil pikaks ja oli vist kasulik mõlemale; vestluskaaslasele, sest talumeest välja 
saates ütles] Gavrilov: 

«Oleks tore, kui ka teie naabrid mõtleksid nii arukalt kui teie. Mul on teisse usku, isegi 
väga.» 

Kreemer oli see, keda Must Kapten usaldas ja kes temaga metsas kohtudes mainis 
Mad?.rat kui usaldusväärset inimest. Kreemeril ja Matti Hariksonil 

olid mingid lahkhelid ja nad lõid teineteisest lahku. Madara nimi oli siiski Musta 
Kapteni mällu jäänud, ja kui tal oli vaja Tori kandis ööbida, valis ta Juku Madara talu. 
Taluomanik, kellele Matti nimetas Kreemeri nime, oli metsast ilmunu vastu külalislahke, 
askeldas tema ümber, oli kohe valmis välja selgitama, kust võib hankida sooje riideid, ja 
andis põhjalikku informatsiooni talumeeste meeleolust. 

Musta Kaptenit üllatas mõnevõrra, et majaperemees, keda Kreemer kirjeldas kui 
piiratud ja isegi rumalavõitu, ebaõnnest murtud inimest, ilmutas taibukust, oli asjalik ja 
kadetsemisväärselt tagasihoid-Hk ega esitanud Hariksonile ühtki ülearust küsimust. 
Märganud vaesevõitu majasisustust, ütles Harikson pärast tagasihoidlikku õhtusööki 
Madarale kaastundega: 

«Ega su elu ole kerge olnud, vana.» 

Juku oleks tahtnud sellele härrale öelda, et võibolla esmakordselt elus tunneb ta end 
maa, lehma ja lammaste tõelise peremehena ega pruugi naabritelt võlgu kerjata. Et varem 
said kõigist ümbruskonna lastest edasi õppida ainult Saalepi omad, aga nüüd õpib Gotlieb 
põllutöökoolis ja temast saab agronoom. 


Kuid selle asemel Juku vaid naeratas virilalt: 

«Ma olen harjunud, härra Matti.» Võõras oli end just nii tutvustanud. «Kui mul ainult 
õnnestuks kusagil nii umbes kuu aega ära istuda, kuni see suslaplahvatuse asi vaibub. 
Need nahkkuuemehed hakkavad nüüd tuulama ja tulevad minu kallale kindlasti.» 

Matti kaalus kaua. 

«Mis siis ikka, kui peenike peos, otsi üles minu mees vanas metsavahimajas 
tuulemurtud kuuskedega sihi taga. Aga kui latrad, siis põletan su maja maha, vend Juku. 
Ja jõnglase panen koos memmega enne seda lakka kinni. Minu seadus on lihtne: kes 
minu jälgedes käib, on kas liitlane või laip.» 

Harikson oli juba kadunud, aga Juku vaatas vee] kaua talle järele ja ta käed olid rusikas. 
Gotlieb astus isa juurde ja küsis: «Isa, kas see mees tegi sulle liiga?» Madar raputas pead: 

«Miks ta pidi minule liiga tegema, Gotlieb? Ei, tl on teinud liiga paljudele teistele 
inimestele. Mina aga võin ise talle liiga teha. Ainult sina hoia temasl eemale, Gotlieb, 
juhul kui juhtud temaga kokkuj Anna parem teed ja astu kaugelt mööda! Ja pea mee-! les, 
poeg: et olla õnnelik, selleks on vaja õigesti elada ja hästi töötada.» 

Ükskord pärast sõitu Pärnu turule kallistas Juku kõvasti naist ja poega, jättis hüvasti ja 
kadus. Keegi ei teadnud, kuhu ta jäi. Mõne aja pärast sõitis talust mööda teise kandi 
külamees, peatas hobuse, koputas aknale, torkas ukse alla kirjakese ja sõitis oma teed. 
Kirjas oli viis sõna: «Elus. Läheb korda, näeme. Juku.» 

Peaaegu kuu aega elas Juku Hariksoni poolt mahajäetud hütis. Teda kontrolliti. 
Ükskord kästi hobusemees teel kinni pidada, sõitja «ära koristada», kõik tema soojad 
riided seljast võtta ja kogu vara, mis: vankris, metsa tuua. Juku täitis Musta Kapteni kor- 
ralduse täpselt, kuid ei maininud, et oli talumehele oma riideid selga andnud ja ta rahus 
minema lasknud. Tal tuli ränka vaeva näha ja külmunud maasse sügav haud kaevata, et 
kui küsitakse, kuhu laip jäi, saaks näidata värsket hauda. 

Hiljem tõi Juku toiduaineid Sindi lähedalt kooperatiivipoest. 

Major Gavrilov levitas ümbruskonnas kuulujuttu, et väikest maameest oli keegi näinud 
kaupluse lähedal ja tema kirjeldus on miilitsale teada. Nähtavasti jõudis see kumu Musta 
Kaptenini, sest ta saatis oma abilise Tõnissoo Juku juurde ja käskis pärast täiendavat 
kontrolli mees põhi jõuku tuua. 

Hiljem, kohtudes metsas Gavrilovi sidepidajaga, rääkis Juku, et Ulrich Tõnissoo, see 
pikakasvuline kõhn hagija näoga blond mees, oli saanud peene ” ettevalmistuse juba 
Uluotsa valitsuse ajal eesti salapolitseis. Sõjaajal oli ta olnud aktiivne «omakaitse-lane» 
ja varustanud gestaapot mingisuguste andmetega. 

Sapine ja läbinägelik Tõnissoo lausa piinas Jukut, sundides teda mitmel korral rääkima, 
milliseid tunnistusi on ta andnud uurimisorganeile, miks teda kutsuti maakonna 
prokuratuuri ja mida ta tegi Pärnu turul enne metsa tulekut. Juku tundis kogu aeg, et 
Tõnissoo ei salli teda, kuid keerutas mis oskas. Tõnissoo ei leidnud tema sõnades vist 
mingit vastuolu, sest mõni päev hiljem viidi Juku peamehe punkrisse. 

Juku süda tõmbus koopa nägemisest valuliselt kokku. Punkrilakke löödud konksude 
otsas rippusid seasingid. Punkriseintesse kaevatud naridel vedeles hunnikus 
kokkuröövitud riideid: vanu kampsuneid, paigatud pükse, voodriga joppe. Laua alla 
torgatud kastist tolknesid välja kirsasaabaste sääred. Kõikjal vedeles viina- ja 


veinipudeleid, konservikarpe ja padrunikesti. Bandiitide pesu ja pealisriided levitasid 
tugevat kopituse- ja suitsulõhna. 

Punkris oli viis inimest, kuid keegi ei alustanud Jukuga juttu. Ainult Harikson näitas 
sõrmega vaba nari suunas ja hoiatas vaiksel häälel: 

«Ela, kuid ära haisema hakka, poiss! Meil märgitud kaartidega ei mängita.» 

Kaarte taoti kõvasti. Hasartne kaardimäng, joomingud, mis küll iga nädalaga järjest 
harvemaks muutusid, sest joodava saamine polnud enam kerge, mälestused kunagistest 
kordaminekutest ja üksikute mõrva või röövimisega lõppenud episoodide mõnuga 
meenutamine täitsid kogu bandiitide aja. Juku oli kehv jutumees, kaardimängu ta eriti ei 
armastanud ja selles seltskonnas ei saanud ta päris omameheks. 

Bande suhtus temasse kui hädavaresesse ja jumalast hüljatusse üldiselt heatahtlikult, 
kuid Juku juhtus kuulma, kui Harikson hoiatas Tõnissood: 

«Ära sa seda talumeest pooltotakaks pea, tal küllalt loomupärast kavalust.» 

Nii märkaski Juku sageli teda jälgiva endise nuhi kahtlustavat pilku. 

Ta sai teada raudteediversiooni ja tšekisti, kommunistliku noore Salumäe mõrva 
üksikasjad, kuulis Hariksoni plaanidest «korterit» vahetada. Talle endale ülesandeid ei 
antud. Kui aga neljakümne üheksanda aasta kevadsuvel lõppesid bandiitidel toiduained, 
pidas Must Kapten Tõnissooga nõu, kutsus Juku enda juurde ja ütles lühidalt: 

«Sinu talu lähedal on suur kauplus. Uuri välja, mis seal meile kasulikku on ja kas valve 
on öösel tugev. Ühtlasi külastad peret, ja kohe tagasi.» 

Ta võttis Jukul käest kinni, tõmbas ta enda ligi ja puuris meest kitsaste silmapilude 
vahelt. 

«Ja kui sa... siis panen sinu omad lakka kinni Juku! Tee sõlm rätikusse!» 

Juku uuris kõik asjalikult välja, kohtus naisega ja jõudis ära käia ka Gavrilovi 
sidemehega metsasihi kohtumas. Ta ütles, et «korterivahetusest» annab esimesel 
võimalusel teada. Ja kadus jälle. 

Gavrilov saatis peaaegu iga päev kirjakandja tallu, kuid teateid Madara kohta polnud. 
Koos Vertmanniga või üksi külastas major tuttavaid talunikke, otsis teateid, kuid kõik oli 
kasutu. Nii Musta Kapteni bande kui ka Madar olid kadunud nagu vits vette. Kui oli 
kadunud lootus leida bandiitide jälgi, jõudis ühte kaugesse tallu kuulujutt, et teelt olevat 
leitud tapetud mees. «Niit» viis talust tallu. Gavrilov ja Vertmann sattusid Maasika perre, 
kus suur õlakas peremees, tema naine ja kaks miniat olid nagu vett suhu võtnud ega 
tahtnud küsimustele vastata. .Lõpuks kaotas Vertmann kannatuse ja ütles süngelt: 

«Teie, Maasikas, olete vist unustanud, kuidas inimese moodi juttu aetakse. Olete 
harjunud bandiitide käitumisega.» 

Ta märkas, kuidas peremehe silmad vihaselt väl-gatasid, ja näinud perenaise salajasi 
märke mehele" hakkas midagi taipama. Ta ütles välja oma oletuse: 

«Mul on mulje, et teie pool on käinud metsavennad. Kui ma eksin, ärge siis pahandage. 
Bandiidid näivad tundvat, et on ümbrusele hirmu nahka ajanud, ja see võib tuua uusi 
ohvreid.» 

Maasikas vastas lõpuks, sõnu endast välja pressides: 

«Ära kiirusta, härra ülemus. Ma teatasin juba rahvakaitserühmale. öeldi, et ma sellest ei 
räägiks, aga kui oled kõrgem ülemus, siis kuula... Tapetu matsime maha. Metsavennad 
said teada ja tulid meile. Panid pussi kõrile, miks ma hoiatusmärgi teelt ära koristasin.» 


Maasikas olevat vastu ööd Sindist koju sõitnud ja üsna kodu lähedal oigeid kuulnud. 
Siis märganud ta puu külge seotud meest, kes olnud üleni täis pussi-haavu. Mehe rinnal 
olnud valge riideräbal, millele oli suurte tähtedega söega maalitud: «Tervitus riigi- 
julgeolekule Mustalt Kaptenilt.» Nähtavasti oli miski bandiite ehmatanud ja nad polnud 
jõudnud ohvriga arveid lõpuni õiendada. Maasikas tundis õnnetut, see oli hädavares 
Madar. Juku suri vana-perernehe kätel. Enne surma oli ta palunud Pärnus üles otsida 
doktor Lepp, et see viiks kiiresti minema Juku pere. Kohtumise doktor Lepaga 
eriolukorras sai Madar Gavrilovilt enne bandega liitumist. Veel oli Juku mitmel korral 
nimetanud Tõrva nime. 

Gavrilov tänas Maasikat informatsiooni eest. Mõned minutid seisti vaikides Juku haua 
juures. Siis andis Gavrilov Elmarile ülesande ümbruskonna taludes Tõrva-nimelisi 
inimesi otsida. Ise sõitis ta Madarate poole. 

Pärast jutuajamist Juku sidemehega hakkas selguma loo kogu dramaatilisus. Jukut oli 
valvatud. Kui ta oli läinud sidemehega kohtuma, tulnud Madarate poole võõras mees ja 
ütelnud Gotliebile, et isa palus terav saag kaasa võtta ja talle metsatukka appi minna. 
Poisis ei äratanud korraldus kahtlust ja ta läks koos võõraga metsa. Seal nägid nad eemalt 
Jukut, kes ajas juttu kellegi mehega. Gotliebiga kaasas olnud võõras küsinud, kas poiss 
tunneb isa vestluskaaslast. Gotlieb polnud teda varem näinud. Kui võõras kuulis sellest, 
jättis ta Gotliebi üksi. Ka isa ja tema kaaslane kadusid puude vahele. Gotlieb tuli koju ja 
kavatses asjast isaga rääkida, kuid isa ta rohkem ei näinud. Gotlieb kirjeldas võõrast 
suure täpsusega ja tundis kohe pildi järgi ära Tõnissoo. 

Gavrilov kujutles, kuidas bande õnnetut talumeest pinnis, kuidas teda piinati, peksti ja 
süüdistati valetamises, sest major uskus, et Juku oli nimetanud jutukaaslast, nagu kokku 
lepitud, oma kaugeks sugulaseks. 

Ära oodanud kohalekutsutud operatiivgrupi, määras Gavrilov ajutise varitsuse Madara 
tallu. Ta jättis nukralt hüvasti Miina ja Gotliebiga ning lubas kaasa aidata, et poiss saaks 
korralikult edasi õppida. 

Sel ajal kui major tegeles Madaratega, jooksis Elmar jalad rakku Tõrvat otsides. Sellist 
perekonnanime tuli ette mitmes talus, kuid vanemleitnant tunnistas, et tal tuleb järjest 
laduda pasjanssi, mille lootusetu lõpp on ette näha. Õige ots sattus hoopis ühe kolleegi 
kätte. Tugev, kõrge laubaga, terase pilgu ja rõõmsa ilmega operatiivvolinik Paul Müüri 
nöökis Elmarit lahendamata mõistatuse pärast, kuid vältimaks pahameelepuhangut lisas: 

«Ärge elukutset süüdistage, seltsimees vanemleitnant. Amet pole süüdi. Muide, ma 
palusin, et haiglad ja arstipunktid teataksid meile kahtlastest kehavigastustest. Eile toodi 
ühest tolle kandi talust Tõhela 

arstipunkti keskealine naine, keegi Leida-nimeline. Teda on pekstud jalgadega ja 
nähtavasti märja rihmaga. Ei ütle, kes seda tegi.» 

«Ega ütlegi,» kostis Elmar väsinud häälega. «Talus pidutseti, võta kinni, kes seal jõi või 
kakles...» 

«Peame asja selgeks saama,» oli Müüri kangekaelne. «Nüüd ma ütlen teile, seltsimees 
vanemleitnant, Leida perekonnanime. See on Tõrva.» 

Ootamatusest libises Vertmannil isegi mapp põlvilt. Ta tõstis selle üles, puuris rusikaga 
Pauli ribide vahel, palus asjast majorit informeerida ja kihutas siis Tõrvade tallu. 


Pererahvas võttis ta vastu viisakalt ja väärikalt. Peremees, kellel oli päevalille sarnane 
lapik nägu ja pikad, kogu aeg liikuvad käed, ütles ohvitserile nukralt ja vaikselt: 

«Majja tungisid võõrad mehed. Peksid minu ja naise vigaseks. Nägusid ma ei mäleta. 
Vist hirm tegi meie silmad ähmaseks.» 

«Mida nad teilt tahtsid?» nõudis Vertmann. 

Tõrva vangutas pead ja sõnas vastu tahtmist: 

«Tõid vasika laudast välja ja viisid minema. Mina olin vait, aga Leida hakkas 
hädaldama.» 

«Selle eest ei peksta nii metsikult,» tähendas Vertmann süngelt. «Mees, te räägite mulle 
muinasjuttu.» 

Kohale jõudis ka Gavrilov ja vestles veel kord peremehega. Ta küsis: 

«Millega vasikas minema veeti?» 

«Muidugi autoga,» venitas Tõrva ja teda haaras vappekülm. «Seltsimees major, jätke 
see asi. Nad tapavad meid ära...» 

«Bandiidid tundsid teid varem, Tõrva,» jätkas major rangelt. «Laduge kõik välja!» 

Selgus, et Musta Kapteni sidemees oli käinud Tõrva talus kahel korral varemgi. Ta 
teadis, et peremees veab hobusega piima linna ja et tal on kaks head hobust. Mees nõudis, 
et Tõrva abistaks metsavendi ja tuleks nende esimese kutse peale hobustega 

keskööks maanteele, mis viib Türilt Rakvere suunas. Tõrva oli öelnud, et ta nii kaugele 
ei sõida ja üldse ei tahaks valitseva võimuga suhteid rikkuda. Siis tuli pikk blond mees, 
kõhn nagu päikese käes kuivanud heeringas, ja ähvardas Tõrvat karistada. 

«Jah, see Tõnissoo jõuab tõesti kõikjale,» mõtles Gavrilov endamisi. 

Peatselt tuldigi kogu bandega. Peksti jalgade ja rihmaga, ei heidetud armu ka 
perenaisele. 

«Kirjeldage nende välimust!» nõudis Gavrilov. 

Tõrvale oli jäänud meelde autojuht. Too oli seisnud ukse juures, roheline vest seljas. 
Oli sitke mees, nina lai nagu poksijal ja lõug esiletükkiv. 

«Oleksite pidanud ammu meie juurde tulema ja rääkima, et teie pool on käinud 
bandiidid,» oli Gavrilov pahane. «Oleksite ise puutumata ja teised inimesed oleksid 
elus.» 

Ta heitis uuriva pilgu talumehe poole. 

«Te jooksite ju vasikale järele?» 

«Jooksin küll,» tunnistas Tõrva. «Arvasin, et halastavad. Kuraasitavad niisama ja 
lasevad vasikal minna. Aga ei, sõitsid minema.» 

«Milline number oli auto veokastil?» 

Tõrvat haaras uus hirmuhoog. 

«Nad hoiatasid.. . Lubasid üles puua, kui suud paotan.» 

«Andke meile võimalus tabada nad enne, kui nad, nöör käes, teile tulevad,» pakkus 
Gavrilov. 

Majori kindel toon ja põhjendatud väited avaldasid mõju. Erutusest kogeldes ja 
takerdudes tuletas Tõrva meelde, et autonumbril olid kaks viimast arvu seitsmed. Jä veel 
meenus talle, et veokasti tagaluugi hall värv kestendas tugevasti. 

«Aitäh sellegi eest,» sõnas major. «Ravige hoolega abikaasat. Talul hoiame silma 
peal.» 


Seda juhtumit arutades tulid Teras ja Gavrilov järeldusele, et Pärnu autojuht ei oleks 
julgenud bandiite 

avalikult abistada. Küllap oli auto Tallinnast või mujalt Põhja-Eestist. Andmed auto ja 
juhi kohta saadeti maakonnakeskustesse. Vastuseid ära ootamata saatis Teras aga Elmari 
Tallinna. 

Autoinspektsiooni noor töötaja, kellele vastav ülesanne anti, polnud tagaotsimistöös 
eriti kogenud, ometi kontrollis ta igaks juhuks viimase aasta jooksul ärandatud autode 
kartoteeki. Sellise numbriga autot kartoteegis polnud. Inspektor andis julgeoleku-mehele 
nimekirja umbes kolmekümne garaaži kohta, kus leidus kahe seitsmega autonumbreid. 

Elmar laskis kuuldavale pika vile ja sõnas teeseldud muretusega: 

«Selle ajaga, mis mul nende kõikide külastamiseks kulub, võiksin inglise keele selgeks 
õppida.» 

Koos autoinspektoriga käidi autobaasides, lao-majandites ja garaažides. Elmar otsis 
kaugsõitudes käivat autot. Neid oli palju. Ent kui juba viiendat päeva ekseldud oldi, 
tundus, et kontrollitav autojuht sarnaneb Tõrva poolt kirjeldatuga. Elmar ei näinud meest 
ennast. Ta tutvus ainult tema isikliku toimikuga ja märkis üles koduse aadressi. Kuid 
miski nagu ütles talle, et jälg on leitud. Võib-olla tundus nii sellepärast, et auto teekond 
viis sageli Pärnu kalakombinaati. Või sellepärast, et garaaži dispetšer eriti rõhutatult 
kinnitas, et Algusel on spidomeeter alati korras. Dispetšerilt spidomeetri kohta midagi ei 
küsitud, vaid hoopis seda, millal auto oli profülaktilises remondis. Elmar tuli mõttele, et 
kui dispetšer spidomeetri näitudest kohe rääkima hakkas, on juht spidomeetri pärast 
mures ja dispetšer huvitatud rikkumiste varjamisest. 

Kuulnud, et Algus on sõidus, võttis Elmar autojuhi aadressi ja läks tema poole külla. 
Selliseks käiguks oleks pidanud olema polkovniku nõusolek, kuid Elmar lohutas end: 
«Teen väikese luure ja vaatan ainult, milline on selle Alguse naine.» 

Algus elas üsna Oleviste kiriku lähedal vanas majas, mille seinal oli pühakukuju. 
Toaaknast hakkas silma selle Baltimaade uhkeima basiilika nurk ja ta sajanditevanuse 
torni r õhetav katusekülg. Noorele perenaisele teatas Elmar, et tegeleb kultuurimälestiste 
kaitsega ja palub luba vaadata korterit. Saanud nõusoleku, jalutas ta esiku ja toa vahel 
paar korda edasi-tagasi ning märkas hulgaliselt väikese korteri jaoks ebatavalisi hinnalisi 
esemeid. Siin oli suuri vanaaegseid liudu, mis küll vaevalt selle pere tagasihoidlikule 
lõunalauale sobisid, kristallist lühtreid, mille mõõtmed lubasid neid kasutada pigem 
vaksalihoones, lillelisi portjääre ja kardinaid, mis olid rullis diivanil. 

«Teie mees on vist restauraator?» oletas Vertmann. 

Naine punastas ja vastas virila naeratusega: 

«Üldsegi mitte. Talle lihtsalt meeldivad sellised asjad. Ma olen talle mitmel korral 
öelnud, et see kõik läheb siin hukka. Mees aga naerab vastu, et küll me kolime kunagi 
lossi ja siis on kõik valmis muretsetud.» 

«Spekulandid,» otsustas Elmar mõttes. 

Ta tänas viisakalt perenaist ja lahkus. Otsekohe helistas ta Terasele. Polkovnik vastas 
väsinud häälega: 

«Et mehe leidsite, on tubli. Aga tegutsete kui tuulepea. Nii võite ta ära hirmutada. 
Naine kannab homme ette teie külaskäigust ja mees lõpetab ühenduse bandega. Kas te 
seda võimalust olete arvestanud? Ei? Kutsuge Anni Algus miilitsasse ja tehke nii, et ta 


räägiks kõigest avameelselt. Armastav naine püüdleb õnne poole, mis on arvatavasti 
hoopis rahulikum.» 

Vertmanni palvel kutsuti Anni Algus järgmisel päeval miilitsavoliniku juurde. 
Vanemleitnant kuulas vestlust kõrvaltoas. Tema kolleeg miilitsas, noor meeldiv naine, 
asetas Anni ette lauale paberilehe tema mehe sissetulekutega ja soovitas tal endal 

kokku arvestada, kas majja toodud esemete hind vastab mehe sissetulekule. 

«Miks ma peaksin siin arve kokku lugema?» puikles Anni Algus vastu. «Kas mees 
varastab neid kuskilt? On teil andmeid?» 

«Kalakombinaadis esineb riisumisi,» teatas küsitleja rahulikult. «Kas te ei taha meest 
ebameeldivuste eest kaitsta?» 

Anni oli kui vett suhu võtnud. Vestlus edasi ei arenenud. 

Siis väljus Elmar Vertmann kõrvaltoast. 

«Ma pean teid hoiatama. Teie mees on sidunud ennast väga halbade inimestega. Ta 
võib koju tagasi jõuda tervena, kuid võidakse tuua ka tema laip. Kui te olete avameelne, 
teeme kõik, et teie mees ei satuks kuuli ette.» 

Anni puhkes nutma. Siis ütles ta tasa: 

«Mul on kõigest kõrini. Nii sellest kuldpuurist kui ka väiklastest petmistest. Ta arvab, 
et ma olen totakas. Ma olen õppinud graafikat, tahtsin saada kunstnikuks. Aga nüüd istun 
kodus ega tee mitte midagi. Raha pidi jätkuma mõlemale.» 

Ta vaikis hetke ja küsis seejärel: 

«Kas lubate, et ta .. .?» 

Vertmann noogutas. 

Anni hakkas rääkima mehe tuttavaist. Neil käis palju külalisi, kuid kõik olid tallinlased. 
Kaugemalt oli olnud ainult üks mustlase moodi tõmmu näoga mees. Anni teda ei 
tundnud. See oli juhtunud kolme nädala eest. Pärast seda viibis mees sageli kodust eemal. 
Eelmisel päeval oli ta telefoneerinud, lubanud külastada naise tädi Leonorat ja tuua 
kolme-nelja päeva pärast Annile palju ilusaid asju. Seejärel lubanud sõita koos naisega 
lõunasse puhkama. 

«Kus teie tädi elab?» küsis Elmar. 

«Rakveres,» oli vastus. 

Elmar kaalutles, et Rakvere pole merest kaugel, ja 

kui oletus .pole vale, siis tahab Harikson Alguse autot kasutada bande viimiseks mere 
äärde. Algus muidugi arvab, et kurjategijad plaanitsevad sissemurdmist või mingit 
mahhinatsiooni ja loodab sellest suurt kasu. 

Vertmann palus vähe oodata ja tormas ministeeriumi. Õnneks oli Pagari tänav üsna 
lähedal. Ta otsis üles polkovniku ja raporteeris olukorrast. 

«Seda ma arvasin,» ütles Teras rahulolematult. «Mingeid otseseid viited sidemele 
Mattiga pole. Minister ütleb, et jälle on üksnes paljas intuitsioon. Jääge ootama, 
vanemleitnant!» 

Selgus, et kindral Kumm on ära sõitnud. Ase-minister, kellele asjast ette kanti, ei 
andnud otsekohe nõusolekut osakonna pakutud operatsiooniks. Ta esitas mitu küsimust ja 
palus põhjendada Vertmanni versiooni. Viimaks küsis seda, mis nii Vertmanni kui ka 
Terast ammu murelikuks tegi. 


«Olgem avameelsed, seltsimees polkovnik. Kas pole liiga palju juhuslikku? Aga kui 
Algus pole üldse Musta Kapteni bandega seotud?» 

«Ega siis muud, kui kingime sõpradele miilitsast peotäie spekulante.» 

«Kas peame siis peotäie spekulantide pärast sellist kära tegema?» küsis aseminister ja 
surus huuled kokku. «Ja pealegi, me tabame teisejärgulised sulid, peamisi aga hirmutame. 
Esialgu on see perspektiivitu. » 

«Ärge rünnake mind ainult palja intuitsiooniga, polkovnik,» kordas ta sõnu, mida 
kasutas tavaliselt kindral Kumm. 

Mõlemad arutasid situatsiooni vaikides, kaaludes kõiki poolt ja vastu argumente. 

«Teate, mis ma pakuksin,» ütles viimaks ministri asetäitja. «Lükkame otsuse tegemise 
päeva-paari võrra edasi. Seni jälgige Alguse naist ja garaaži. Pidage nõu seltsimeestega, 
kes praegu uurivad valuutaga 

hangeldajate ja juveliiride asju. Neid suuri asju on kolm-neli, ühega tegeleb vist teie 
Beljajev. Ta helistas mulle üleeile kusagilt kolkast ja taotles samuti operatsiooni 
heakskiitmist. Kindral on arvamisel, et ärasõitu plaanitseva jõugu pealiku ja nende 
vaarisas j ade omanike vahel võib olla side. Kes teab, võib-olla toob see päevavalgele ka 
teie Matti plaanid. Kas olete nõus, seltsimees polkovnik?» «Nõus,» sõnas Teras. 

«Kuidas teie minu asemel oleksite toiminud?» 

«Tundub, et valuutaga hangeldajate kontrollimise idee väärib tähelepanu,» vastas Teras 
põiklevalt. «Küllap oleksin teie asemel samuti otsustanud.» 

Terase silmades välgatas naerusäde. 

«Aga kui teie asemel istuks vanemleitnant Elmar Vertmann, oleks ta minu arvates 
otsustanud teisiti,» lisas ta. 


2. .Šifreeritud kiri 


Vassili Beljajevil oli tšekistitöös üks vääramatu seadus: ülesanne tuleb täita ka siis, kui 
see tundub esimesel hetkel lahendamatu. See väliselt habras või, nagu rahvas ütleb, 
kõhetu, vähese jutuga, kui mitte öelda vaikiv, vaidlustes, oma seisukohta kaitstes 
mõnevõrra terava tooniga mees oli titaanliku kannatusega ja asendamatu neil juhtudel, 
kui oli ühe ööga vaja läbi vaadata kümneid toimikuid, et leida üht puuduvat ja 
operatsiooni edukuse tagamiseks vajalikku detaili. Tema fenomenaalses mälus aga olid 
talletatud nii kõigi tema uuritud asjadega seotud süüaluste kui ka kõigi tema poolt 
ülekuulatud isikute ja üldse kõigi nende asjadega mingil viisil seotud inimeste nimed ja 
isikukirjeldused. 

Aga kui see vastuluure kogenud ohvitser, noorukieast väljas alampolkovnik, kelle arvel 
oli kümneid edukalt lahtiharutatud asju, sai kindral Kummilt 

ülesande selgeks teha lood salakaubavedajate ja valuutaga hangeldajatega, haaras teda 
nukrus, kerge peataolek ja segane tunne, et tal jääb midagi tegemata. Ka mõningane 
piinlikkus kolleegide ees kaugest maakonnast, kes selle asjaga juba ammu olid tegelnud 
ega suutnud kuidagi lõpuni viia. 

Minister usaldas alluvaid, ei torkinud tagant ega kiirustanud asjatult. Või kui 
kiirustaski, siis põhjusega. Beljajevile ta ei helistanud. Mõistes nähtavasti ülesande 
delikaatsust ja keerukust, kus oli tegemist tema sõnade järgi nõela otsimisega 
heinakuhjast. Ta astus justkui kogemata sisse arhiivi, kus nagu muuseas kohtas Beljajevit. 


Minister teretas teda viisakalt, tõstis laualt kausta, mida Beljajev uuris, laskis libiseda 
pilgul üle tiitellehe ja tähendas heatahtlikult: 

«See kapimuukija on väikest sorti, alampolkovnik. Mina teie asemel prooviksin 
suuremaid kalu.» 

«Suured kalad hakkavad otsa saama, seltsimees kindral,» vastas Beljajev natuke 
süngelt. «Ma kontrollin ära need uued ja tulen siis mahakantud valuutahangeldajate 
juurde.» 

«Just mahakantute juurde,» toetas Kumm ja lahkus. 

Beljajev tundis hingesügavuses, et kindralil on õigus, kuid harjumus versiooni aste- 
astmelt üles ehitada, hõlmates kõikvõimalikke fakte ja faktikesi, mis olid vahel üsna 
kaugel ülesandest, sundis teda läbi vaatama hunniku võrdlemisi uusi asju valuutaga 
hangeldamise kohta. Ja alles siis, kui ta polnud neis midagi vajalikku leidnud, hakkas ta 
lugema uurimismaterjale, milles figureerisid mõned puudulike süütõendite tõttu kohtu 
käest pääsnud isikud. Alampolkovniku tähelepanu köitsid kolm tegelinskit, kõik pärit 
Paide ja Tapa vahelistest asulatest. Beljajev oli kindel, et tegemist oli juhusliku 
kokkusattumisega, sest asjad kuulusid eri perioodidesse, ühte oli uuritud 

koguni enne sõda. Temal nende inimestega kokkupuutumisi polnud, kuigi mingilt 
nõupidamiselt olid jäänud meelde nende meeste hüüdnimed. Ühte meest kutsuti Kiluks ja 
see hüüdnimi sobis tema väikese teravaninalise näoga, mis piidles Beljajevit toimiku 
esimeselt leheküljelt. Kilu ta ei vajanud, sest miilitsa andmeil elas ta juba kolm aastat 
lastelaste juures, kes olid kalurid Hiiumaal. Saarelt ta mandril ei käinud ja näis elavat 
rahulikult. 

Kaks virtuoosi kandis Beljajev märkmikku. 

Priit Tuulast kutsusid tuttavad Tukiks. See hüüdnimi midagi ei selgitanud. Priidust 
leidlikumat, taibukamat ja osavamat oli raske leida. Kui rühm vää-risasjadega 
hangeldajaid, kellega oli Priit seotud, sattus operatiivteenistuse vaatevälja ja oodati sobi- 
vat momenti kurjategijate tabamiseks asitõenditega, ilmus Priit Tuulas ootamatult 
miilitsasse süüd üles tunnistama. Ülestunnistuses rõhutas ta loomulikult, et tegemist on 
juhuslike kokkusattumistega. Avameelsuse kinnituseks andis ta riigile korraliku summa 
välisvaluutat, mille olevat tema kätte hoiule jätnud kuhugi lahkunud sõjaeelsed tuttavad. 
Kuna need tuttavad olid tõepoolest pagenud, oli Priit võtnud endale seifi funktsioonid, 
kuid lubas tulevikus taolistest asjadest täielikult eemale hoida. Uurimise tulemus ei 
andnud põhjust Priidu toimikut kohtusse saata ja sellest ajast elas mees üsna vaikselt 
Tapa külje all,”'kus miilits hoidis tal silma peal. 

Teine, kes pakkus alampolkovnikule huvi, oli keegi Jakob Kurm, hüüdnimega Jesuiit. 
Toimiku materjalid iseloomustasid Kurmi kui erakordselt osavat tegelast. Ta tundis 
paljusid erialasid, oli gravee-rija, kiviraidur ja juveliir, kunagi Pätsi võimu päevil oli 
olnud isegi mänguklubi omanik Narva-Jõesuus. Nõukogude võimu ajal oli Kurm 
kellassepa tagasihoidlikul ametikohal. Jakob Kurm oli kahel korral 

kriminaalasjast välja libisenud teisejärgulistele kaasosalistele süüd veeretades. Kõige 
kummalisem oli aga see, et tema süükaaslased täie otsustavusega kinnitasid Kurmi 
süütust neis päevavalgust kartvates operatsioonides. Mis sundis neid Kurmi eest 
süüaluste pinki istuma, oli mõistmatu, kuid täpsed andmed Kurmi süüdimõistmiseks alati 
puudusid. 


Beljajev otsustas ise nendesse valdadesse sõita, kus elasid Priit Tuulas ja Jakob Kurm, 
ja kohalike julgeolekumeeste abiga endiste ja praeguste valuutaga hangeldajate elu 
lähemalt uurida. Oli veel üks põhjus, mis sundis teda kohale sõitma. Talle meenus, et 
aasta tagasi oli tungitud neis paigus mitmel korral kallale kassapidajatele ja 
kullasseppadele. Õnneks polnud ohvritel midagi väärtuslikku kaasas. Tundmatud 
kurjategijad olid otsinud nad läbi ja lasknud minna, nõudes ainult vaikimist. Kõik see oli 
kummaline ja nõudis täiendavat selgitamist. 

Andmed, mis Beljajev koha peal hankis, olid napid. Ei Priidus ega Jakobis olnud 
midagi kahtlust äratavat. Priit lahkus kodunt haruharva. Jakob oli küll sageli ära, kuid 
teatas oma käikudest alati naabritele. Tavaliselt sõitis ta haruldaste taimede järele oma aia 
tarvis või paar korda kuus kesklattu kellade tagavaraosasid tooma, öeldes alati, kuhu 
sõidab ja millal jõuab tagasi. Miilits algul kontrollis tema ära-olemisi, kuid midagi 
ebatavalist ei ilmnenud. Tavaliselt käis ta läbi aednike ja agronoomidega ning tema 
konsultantidel oli ümbruskonnas eeskujulik reputatsioon. Kesklaost aga viis tema tee alati 
kõrvalepõigeteta koju. Kohalikele inimestele kallale- j tungi organiseerimine kõne alla ei 
tulnud, Tuulase ja Kurmi alibi oli kontrollitud. Esimene oli sel ajal olnud raskesti haige, 
teine neist paigust eemal. 

Beljajevil oli juba plaanis Tallinna tagasi sõita, kui miski sundis teda veel jääma. Võib- 
olla ei meeldinud talle see, et Tuulas, keda ta nägi teel ja kelle 

käitumist jälgis, püüdis kõigile oma kodust elu tutvustada. Kus Tuulas ka polnud, 
kellega ka ei kohtunud, ikka oli juttu sellest, missuguse uue sõna tilluke lapselaps on ära 
õppinud, mida tegi lõunaks naine, kelle poole nad külla on kutsutud ja kuhu kavatsevad 
suvepoole sõita. Alampolkovnikule tundus, et see pole juhus ja Priit Tuulas loob enda 
ümber meelega korraliku ja avameelse kodaniku aupaistet. 

Edasi sõitis Beljajev Järva-Jaani, kus peatus vana tuttava pool. Siinsamas lähedal elas 
tema teine hoolealune. Kui alampolkovnikul avanes võimalus Jakob Kurmi käitumist 
jälgida, läks ta tujust ära, sest Kurm ei jätnud muljet, et ta on kuritegeliku minevikuga 
sidemed katkestanud. Mees käitus alevi peal nagu väike peremees: hüüdis tänaval 
liikujaid üleoleva häälega; uuris neid rahulolematu pilguga, nohistas võimukalt nina, 
nipsutas igal võimalikul ja võimatul juhul sõrmi ning demonstreeris igati sõltumatust ja 
üleolekut. Beljajevi tuttav kinnitas, et Kurm käitub niisama üleolevalt ka kellassepatöö- 
kojas, kuid meistrimehena on tal hea kuulsus ja seadusevastastes tegudes teda ei 
kahtlustata. 

«Teil algavad hallutsinatsioonid, alampolkovnik,» ütles Beljajev endale. «Vaba 
käitumise ja enesega rahulolu taga viirastuvad teile kurjategijad. Sel juhul püüdke kas või 
üheks päevaks elukutset vahetada, nagu soovitab kindral Kumm.» 

Ta otsustas autobussiga linna sõita ja arvestas välja, et jõuab enne rahvamajas vaadata 
filmi «Peeter Esimene», mida oli juba ammu näha tahtnud. Ometi seadis ta sammud 
sidejaoskonna poole, tellis kõne Tallinna ja veenis tükk aega ministri asetäitjat, et see 
lubaks Tuulast ja Kurmi kontrollida. Nimesid seejuures igaks juhuks ei mainitud. 
Aseminister arvas argumentatsiooni nõrga olevat, kuid Beljajev rõhutas, et ausat inimest 
valeinformatsioon ei pei-buta. Pealegi kavatsevat ta kogu operatsiooni läbi 

viia ainult mõne kohaliku operatiivtöötaja ja kahe kodaniku abiga. Nõusoleku ta siiski 
sai. 


Beljajev selgitas kohalikele tšekistidele oma plaane ja palus soovitada ustavat inimest, 
kes oma tööülesannete tõttu on seifi või vähemalt raudse rahakasti läheduses. Selline 
inimene leiti ruttu. Väikese mööblitöökoja palgarahasid maksis välja arveametnik Johann 
Aitsam, kes sõja ajal oli julgeolekupolitsei poolt tabatud Nõukogude Informbüroo teadete 
laialikleepimiselt, kuid põgenenud valvet pettes vahi alt. Selle hämmastavalt kõhna ja 
välimuselt ruineeritud mehe helesinised silmad hakkasid pärast jutuajamist 
alampolkovnikuga elavalt särama ja ta nägu kattus erutuspunaga. 

«Te kutsute mind jälle lahingusse?» naeris ta. «Minu eas mehe jaoks on see austav, 
seltsimees alampolkovnik. Tänan au eest. Võite olla kindlad, et ma kartma ei löö!» 

«Lahingut ei tule,» tähendas Beljajev tõsiselt, «Selle eest kanname hoolt. Kõige 
tähtsam, et kui keegi nimetab Nõmmet või pangadirektorit, siis olge valvas ja 
tähelepanelik.» Pärast hetkelist arupidamist lisas ta: «Sõber, ärge ainult üle soolake. Ja 
pidage meeles, et minu kaaslased on päeval ja ööl teie läheduses.» 

Kõige delikaatsema osa operatsioonist otsustas Beljajev pärast pikka mõtlemist anda 
komisjonikaupluse müüjale, kes tundis inimesi kahes maakonnas ja keda teadsid kõik. 
Kaarel Vahtrat, seda väliselt flegmaatilist, parajalt aastates inimest, loomupärast nalja- ja 
jutumeest, kellel oli meelekohtades juba halli ja üsna paljas pealagi, peeti oodatud 
külaliseks paljudes Rakvere, Tapa ja Järva-Jaani majades ning ümbruskonna taludes. Eriti 
kuulus oli ta seepärast, et oskas hinnata asju ja teadis hindu. Käis kumu, et Vahtra ostu- 
müügi juures natuke tüssab, kuid revidendid ei avastanud kunagi midagi ebaseaduslikku. 
Ent vist 

112 

keegi ei teadnud, et rohkem kui veerand sajandit tagasi, kui Eestis võimutses käputäis 
kodanlikke rahajõmme, ja mõni neist vahel advokaat Vahtra mugavas külalistetoas kaarte 
tagus või tema raamatukogutoas tähtsalt igavese rooma õiguse põhimõtteid arutas, 
kohtusid ühel õhtul noor Kaarel Vahtra ja Boris Kumm. Advokaadi poeg Kaarel, igavene 
üliõpilane ja elumees, andis oma aeda pööratud akendega ja omaette väljapääsuga toas 
varju põrandaalusele kommunistile Boris Kummile, keda ajasid taga politseinuhid. Nende 
tutvus oli juhuslik ja juhuslik oli ka uus kohtumine juba rahvavõimu päevil, kui Kumm 
avastas salakaubavedajatega seotud kahtlusaluste seast Kaarel Vahtra nime. Ministrile 
meenusid igavene üliõpilane ja teda tookord varjanud nooruki kibedad sõnad: «Ma 
tunnen, et te olete kõrgete eesmärkidega inimene, aga kui te oleksite kas või viimane 
kurjategija, ikkagi oleksite puhtam nendest riigiraha varastest ja kõlupeadest, kes meile 
võltse kõnesid peavad, kisavad, pummeldavad ja isamaa vara kaardimängus maha 
mängivad... Issand, miks oled sa saatnud mulle viha nende ja oma lihase isa vastu?» Need 
sõnad olid tulnud südamest ja Boris Kumm uskus Kaarlit. Ka uuel kohtumisel uskus ta, et 
mees pole seotud mustade tehingutega, ja palus uurijat asja advokaadi poja osas põh- 
jalikult kontrollida. Kumm oli rahul, kui sai teada, et Kaarel pole eksinud 
kriminaalkoodeksi ühegi paragrahvi vastu ja käitub uurimisel väärikalt, midagi 
varjamata. Mõni aeg tegutses noor Vahtra, kes siis oli üle neljakümne, maakonnalehe 
juures. Seal avaldas ta mitu satiirilist lugu Pätsi-aegsetest ministritest, keda mäletas 
isamajast. Siis otsis Kumm ta üles, õnnitles edu puhul ja pakkus abi parema töö leidmisel. 
Kuid Kaarel lükkas pakkumise tagasi. Ta olevat tüdinud alalisest tundest, et keegi aina 
toetab teda. 

«Parem olla kas või ajutine iseseisev tööline kui igavene üliõpilane,» naeris ta. «Ma 
tean, et te aitasite mind raskel hetkel, seltsimees Kumm, ja olen alati valmis teid aitama.» 

Hiljem Kaarel abiellus, asus Tapale ja hakkas tööle kaubanduses. Kumm nimetas 
Vahtra nime tegelikult muuseas, kui kuulis, et Beljajev sõidab sinnakanti. 

Vahtra oli erakordselt taiplik mees. Vastu võtnud tervitused seltsimees Kummilt, hindas 
ta täie tõsidusega pakutud ülesannet ja ütles pärast lühikest kaalumist: 

«Nähtavasti sattusite te just sellise inimese juurde, kes saab mõnele kliendile välja 
pakkuda mõtte kassapidaja leiu kohta. Aga mida ma teen hiljem? Kas pean Tapalt jalga 
laskma?» 

«Seda ma veel ei tea,» tunnistas Beljajev. «Kuid arutame asja koos, ja meie abis võite 
olla kindel.» Siis muutus ta eriti tõsiseks ja lisas: «Saage aru, parem sellest legendist lahti 
öelda kui jämedalt töötada.» 

Legend aga oli kavandatud nii, et Priit Tuulasele ja kellassepp Jakob Kurmile kuidagi 
märku anda, et kassapidaja Johann Aitsam on Tallinna külje all Nõmmel, pealinna endise 
pangadirektori Tedre omaaegses suvilas leidnud juhuslikult varanduse. Kõne all pidi 
olema karp valuutaga, mille Teder enne välismaale põgenemist oli kaevanud maasse ja 
mille oli avastanud Aitsam, kes seda vara hoidvat mööblitöö-koja kontoris raudkapis. 
Üksikasjad mõeldi läbi ja komisjonimüüja kinnitas Beljajevile, et tuleb ülesandega toime. 

Ülesande täitis ta tõesti osavalt ja peenelt. Hiljem ta jutustas, et rüübates Kurmi pool 
kohvi, maininud ta möödaminnes kummalist kuulujuttu kassapidaja kohta, kuid läinud 
kohe üle muudele teemadele ja anekdootidele. Hüvastijätul küsinud Kurm äkki: 

«Kuulge, härra Vahtra! Mis jama seal aetakse? Kes, kurat, selle vigase kassapidaja 
Tedre suvilasse viis?» Sellise küsimuse võimalust oli arvestatud. Kaarel seletas lahkelt: 
«Lugege lehti, härra Kurm! Rühma mööblimeistreid veeti mööda endiste tuusade villasid, 
õppigu, kuidas taburettide ja riiulite kokkulöömise asemel kiiktoole ja puhveteid teha. 
Võib-olla oli ka see kassapidaja ekskursioonil? Aga kuidas talle plekktoos pihku sattus, 
seda küsige juba tema käest.» «õige mul vaja,» naeris Jakob vastu. «Ega teist sealt enam 
leia.» Kummaline oli, et ka Priit Tuulas küsis sedasama mis Kurm. 

«Vist on kõigil kombinaatoritel ühesugune psühholoogia?» arutas Beljajev. 

Tšekistid ootasid. Mõlemad valuutahangeldajad olid võetud vaatluse alla. Kumbki mees 
aga ei lahkunud kodunt, ka ei käinud nende pool kahtlasi võõraid. Kassapidajaga ei 
alustanud keegi juttu tema leiust. 

Beljajevi palvel käis Kaarel Vahtra veel kord Kurmi ja Tuulase naabrite pool, kuid 
meeste endi juurde sisse ei astunud. Ta saabus tagasi mõnevõrra rikutud tujus. Selgus, et 
Tuulas oli näinud teda läbi akna, viibanud lähemale ja tulnud ise õue. 

Peaaegu heasüdamlikult, kuid paraja nöökamisega põristanud ta bassihäälega: «Ma 
naersin siin tublisti selle teie muinasjutu üle, härra Vahtra. Andke edasi sellele, kes 
niisuguse muinasjutu välja mõtles, et mina olen endised asjad maha jätnud ja kassapidaja 
kasti küll kontrollima ei hakka. Mul ilma kullatagi kena elada. Oli meeldiv kohtuda, härra 
Vahtra.» 

Kaarel, kes juhtunust Beljajevile rääkis, naeratas kohmetult ja kinnitas, et pole 
millegagi üle pingutanud. Alampolkovnik lohutas teda: 

«Nii pidigi minema. Mees mõtles kõik hästi läbi, sulikogemusi on tal külluses. Ta tahab 
elada riskee-rimiseta. Sellest teataski nii teile kui ka meile. See on seaduspärane. Kas 
teine juttu ei teinud?» 

«Ei, aga ta teadis minu külaskäigust. Kohtusime tema õega poe juures.» 

«Jääme ootma,» tegi Beljajev kokkuvõtte. 

Oodata aga ei tulnudki. Kolleegid informeerisid, et kassapidaja tööruumis käinud kaks 
võõrast, uurinud põhjalikult kontoriruume, küsinud midagi muuseas ja lahkunud. Neid oli 
jälgitud. Mehed istunud autobussi, väljunud kusagil talu juures ja kadunud vist metsa. 

Endist viisi ei kohtunud Tuulas ega Kurni ühegi võõraga. Midagi uut ei toonud ka 
vaatlus kellassepa-töökojas, kus töötas Jakob Kurm. Siis sai teatavaks, et mööblitöökoja 
vastas võttis pererahvas väravaposti küljest maha kuulutuse ülemise majakorruse välja- 
üürimise kohta. Kui tšekistid püüdsid naabrite kaudu välja selgitada, kes toad on üürinud, 
selgus, et seda ei tea majaperemees isegi. Ta oli saanud Põltsamaalt telegrammi palvega 
korter doktor Vinteri perele välja üürida, raha saadeti kahe kuu eest ette, kuid 
millegipärast Koerust. Beljajev arutas, et mõlemad asulad on üsna kaugel Tuulase 
elukohast, kuid Koeru asub üsna Järva-Jaani lähedal ja sealt pole kauge Kurmi 
kodupaika. See oli siiski ainult segane mõttemäng, mitte aga faktid, mis oleksid 
kinnitanud, et! tšekistid tabasid märki. 

Beljajev teadis, et et Kumm ega Teras lubaks sel-liste ebamääraselt väljaselgitatud 
niitide järgi ope-i ratsiooni alustada. Ja ikkagi näris teda erutus ja lükkas tagant sündmusi 
forsseerima. 

Kui kolm võõrast varahommikusel tunnil mööblitöökoja vastas paikneva maja 
peremehe üles ajasid! ja majas aset võtsid, tekkis Beljajevil vastupandama-1 tu soov anda 
käsk maja sisse piirata ja võõrad kinni pidada. Kuid sealsamas rahustas ta ennast: «Aga 
kui” see on doktor Vinteri perekond? Piinle üksi, aga ära j seltsimehi taga sunni, kindral 
sind taga ei sundinud.* Mõttes andis ta endale aega oodata tööpäeva lõpuni 

Lõunavaheajal kinnitasid mööbelsepad keha tavaliselt kodunt kaasatoodud võileibadega 
või käisid mõnesaja meetri kaugusel einelauas, kust võis sooje viinereid saada. Nii nagu 
kokku lepitud, sõi einelauas neil päevil ka Johann Aitsam. Mõne laua taga võttis siis istet 
ka keegi operatiivtöötajaist. Sel päeval, nagu tavaliselt, asus Johann kassajärjekorda ja 
kuulis äkki, kuidas tema selja taga sosistati: «Noh, vennas, kas Nõmme meeldis?» Aitsam 
laskis rahakoti maha kukkuda ja astus järjekorrast välja, see oli märguanne. Seejärel tõstis 
Johann rahakoti üles ja ta silmad tabasid jämedakoelise palituga tugeva kehaehitusega 
mehe iroonilise pilgu. Aitsam naeratas talle virilalt ja küsis: «Kas küsisite minu käest?» 
Võõras kehitas ainult õlgu. Tasakesi, külg ees, kobis Johann Aitsam einelauast välja ja 
märkas silmanurgast, et ka operatiivtöötaja tõusis lauast, pühkis paberitükiga 
demonstratiivselt suud ja sammus pilku kõrvale heitmata ukse poole. 

Beljajev küsis seda informatsiooni kuuldes ainult ühte: «Kas see palituga läks majja 
tagasi?» Vastus oli jaatav. Siis andis alampolkovnik korralduse kontrollida, kas raha 
vastuvõtja Koerus mäletab, kes saatis rahakaardi, ja igal juhul tõsiseks operatsiooniks ette 
valmistada. Vastus Koerust ei rahuldanud. Raha ja saaja aadressi oli toonud koolitüdruk, 
keda alevi serval palunud seda teha võõras vatikuuega noormees. Saaja aadress oli 
rahakaardile trükitud kirjutusmasinal. Alampolkovniku arvates tättis sellised kahvatud 
tähed vana «Underwood». Ühele abilisele andis ta korralduse mootorrattal Kaarel Vahtra 
juurde kihutada ja küsida, kas Tuulasel või Kurmil võiks olla kodus kirjutusmasin. 
Komisjonimüüja pilk võis seda märgata. Vastus oli kiire ja selge: kirjutusmasin on 


Kurmil. Kaarel oli selle juhuslikult saanud ja kellassepale edasi müünud. See on vana 
tähestikuga 1898. aasta «Underwood». Tähed on 

muidu korras, kuid «i» on ilma täpita. Beljajev vaatas aadressi, aga kahjuks polnud 
tekstis «i» tähte. Tõesti kahju, «i» vastu poleks saanud ka ministri asetäitja ja luba 
operatsiooniks oleks kohe käes. Kuid Beljajev tundis, et asi areneb. Ta taltsutas ennast 
siiski sõnadega: «Ära uhkeks mine, alampolkovnik. Küllap tuleb täiendav padrunipide 
tagavaraks ikka kaasa võtta.» 

«Underwood» näis veenvat. Aseminister lubas tegutseda. 

Mööblitöökoja vastas seisva majakese poole hakati astuma pimeda saabudes. 
Pererahvas kutsuti enne seda sugulaste poole porgandipirukat sööma. Noor leitnant 
maakonnaosakonnast küsis Beljajevilt kõhklevalt: 

«Seltsimees alampolkovnik, võib-olla tuleme toime ka kolmekesi, ilma teieta?» 

«Tulete, muidugi tulete toime,» kinnitas Beljajev. «Aga et minister andis ülesande 
minule, siis saate isegi aru...» 

Enne mööda kitsast nagisevat treppi teisele korrale ronimist jõudis ta sosistada: 

«Üks jäägu akende alla. Bandiidid hakkavad tulistama automaatidest ja püstolitest. 
Liikuge ainult seina ääres...» 

Ise läks ta aga otse üles, hoidus uksepiida taha, koputas sõrmenukiga uksele. Kui toas 
oli kuulda liikumist, teatas ta valju häälega viisakalt: 

«Peremees palub kedagi alla tulla. Tal jäi õde raskesti haigeks ja ta sõidab öösel kodust 
ära.» 

Samal hetkel tikkis automaadivalang vineerukse sõredaks. Üks juhuslik kuul vilistas 
üsna Beljajevi kõrva ääres. Alampolkovnik jõudis veel mõelda, et õnnetäht pole teda 
jätnud. Siis viipas ta abilistele. Vastuseks tulistatud valang purustas õhukese ukse-tahvli. 
Beljajev ei mäletanud enam, kuidas nad tungisid korterisse ja kuidas ta sattus põrandale 
punaka 

habemega hiiglase alla, kuid hetk hiljem olid kõik kolm «üürilist» tardunud 
võimatutesse asenditesse, suud irevil, metsikust peegeldavad silmad pärani. 
Alampolkovnik pani relva püstolitaskusse ja käsutas: 

«Kõik kolm põhjalikult läbi otsida. Seersant, tooge auto maja juurde!» 

Dokumente ega pabereid bandiitide juurest ei leitud. Üksnes habemiku rahakotis oli 
mõne kortsunud sajarublase juures poolenisti kulunud pabeririba, Beljajev tõstis selle 
valguse juurde ja tema kulm tõmbus rahulolematult kortsu. 

«Vaata aga vaata, paugutamisest oli neil vähe. Tundsid huvi veel kunsti ja kanaliha 
vastu.» 

Laia ja selge kirjaga, kuid ilma kirjavahemärkileta, oli paberitükile maalitud: «Oleviste 
kollektsionäär teemeister 25 ootan kana sisikonda». 

«Mingi jama,» tähendas leitnant väsinult. «Kavatsesid mingi margikoguja paljaks 
röövida või kanakasvatuse põlema pista...?» 

«Dešifreerime,» oli Beljajev kindel, kuid tal enesel polnud sel hetkel asjasse täit usku. 
«Palun teid, seltsimees leitnant, hakata tegelema kodanik Kurmiga ja vaatamata hilisele 
tunnile otsekohe. Jälgida tuleb teda, kus ta ka ei viibiks, täiesti märkamatult. Kui oma 
mehi ei jätku, leidke abi ustavate inimeste hulgast. Ärge laske ka Tuulast silmast.» 


«Teie, seltsimees nooremleitnant,» pöördus Beljajev kolmanda abimehe poole, «seadke 
kohe uks korda ja kõrvaldage lahingu jäljed. Kui naabrid hakkavad sära põhjust pärima, 
peab miilits selgitama, et siin Paugutasid purjus jahimehed. Ma ise hakkan tegelema 
kassapidaja paljaksröövimise legendiga. Asume tööle, seltsimehed!» 

Tuulas elas tavalist rahulikku elu, mängis aias lapselapsega või lobises üle aia 
naabritega. 

Kurm ei käinud väljas kogu järgmise hommiku- 

pooliku. Ta võttis kelli rahulikult remonti, torises nagu tavaliselt külastajatega ja nokkis 
möödaminejate kallal. Pärast lõunat ta aga töökotta ei ilmunud. 

... Kurm peeti kinni metsatukas, kus ta püüdis leppesignaaliga kedagi metsast enda 
juurde kutsuda. 

Laskmata kinnipeetut toibuda, pöördus Beljajev tema poole: 

«Enne kui läheme teie koju, palun kirjutada natuke minu etteütluse järgi.» Ta ulatas 
pliiatsi ja märkmiku. «Kirjutage «Mingit Oleviste kollektsionääri ja teemeistrit kana 
sisikonnaga ei tunne». Või te tunnete sellist kollektsionääri? Kui tunnete, siis on tore.» 

Kurm võttis pliiatsi ja jäi mõttesse. Nähtavasti kaalutles, kas muuta käekirja või 
kirjutada nii nagu ikka. Viril naerumuie mängles ta huultel. 

«Pole rumal mees,» nentis Beljajev mõttes. «Teab, et kriminalistikaga ei saa peitust 
mängida.» 

Kurmi pilk eksles kusagil eemal, kus laialeheliste puude taga peegeldas viimaseid 
valgusekiiri looklev ojapeegel. Ta ohkas raskelt ja kirjutas dikteeritud lause lõpuni. 

Beljajev luges kirjutatu kiiresti läbi ja ümahtas: 

«Tuttav käekiri. Nüüd võime ka teile külla minna. Sõidame, seltsimehed.» 

Läbiotsimine Kurmi korteris tundus algul tühja formaalsusena. Erandiks olid kapist 
leitud kuld- ja hõbeasjad. 

«Ema pärandus,» informeeris Kurm. 

«Olgu nii,» nõustus Beljajev. «Aga kas inglise naelad on ka emalt?» 

Kurm astus järsult akna juurde, millest avanes vaade aeda. 

«Pole vaja närveerida,» muigas Beljajev. «Ma mõistsin juba ammu, et teie 
dekoratiivpõõsad ei ole ainult maapinnakate. Ärge sundige meid kogu aeda üles tuhnima, 
näidake peidupaik ise kätte.» 

«Mul on kokku tuhat naela,» otsustas Kurm üles tunnistada. «Ma müüsin osa sõrmuseid 
maha.» 

Esimesest erutusest toibunud Jakob Kurm võttis äkki kõrvalise inimese poosi, irvitas 
jultunult ega teinud paljudest küsimustest välja. Kui Kurmile näidati rahakaarti ja tema 
kirjutusmasinal tipitud teksti, teatas ta kõigutamatu rahuga, et ei vastuta sulitem-pude 
eest, mis võisid aset leida enne kirjutusmasina ostmist. Ka pakkus ta võimalust, et keegi 
teine on masinal trükkinud salaja, tema äraolekul. 

«Ärge keerutage, kodanik Kurm,» ütles Beljajev ilmse vastumeelsusega. «Teie tänased 
käigud annavad küllaldaselt alust teie paljastamiseks sidemeis bandiitide jõuguga. Kui te 
ei räägi siin, tuleb kõik üles tunnistada Tallinnas. Ja ega süükaaslased teid välja rääkima 
hakka. Nad ei ilmunud ju metsa kohtumisele.» 

«Kas keegi jäi ellu?» tuli küsimus üle Kurmi huulte. Ja ta lisas kiiresti: «Ma mõtlen 
neist, kes öösel laskmise korraldasid.» 


«Ma selgitan,» alustas Beljajev koolmeistri häälega. «Küsimusi esitab uurija, mitte 
ülekuulatav. Ja mis on teil tegemist nende öiste külalistega?» 

«Mul pole nendega mingit pistmist,» vastas Kurm sapiselt. «Ma elan tollest paigast 
kaugel.» 

«Kui teil poleks sellega midagi tegemist olnud, siis poleks vaja olnud nuhkida alevi 
peal andmeid kassapidajale kallaletungimise kohta.» 

«Kas on tõsi, et sellel kassapidajal on palju vara?» ei saanud Kurm pidada. 

Kurmi silmad vilasid, ta kõrvad muutusid tulipunaseks, kogu ta keha tõmbus vastuse 
ootel pingule. Beljajev tundis, kui oluline on mehel teada saada, kas ta on juhuslikult 
tabatud või on kogu see Tedre villa varaleid tšekistide kavandatud luulelugu, ja kas on 
keegi elus neist, kes võivad teda tunda ja välja anda. 

Kurm toimetati Tallinna, kus ekspertiis üsna kii, resti kindlaks tegi Kurmi ja 
bandiitidelt leitud kirj“ autori käekirja identsuse ning tõestas vääramatu" et rahakaardi 
aadress oli trükitud Kurmi «Underwoodil». 

Üht-teist tunnistas Kurm aegamööda üles, ku kirjakese teksti keeldus ta selgitamast, 
öeldes, et võis selle kirjutada purjuspäi, võib-olla isegi mitu aastat tagasi ja ei mäleta 
sellest midagi. 

Terase osakond oli ärevuses. Leitud kirjake oli ilmselt seotud ettevalmistatava 
kuriteoga, mis tulel ära hoida. Samal ajal lootsid mehed Kurmi kaudu Matti Hariksoni 
juurde jõuda. 

«Kirja mõte on segane,» tunnistas Teras. «KõigJ lihtsam on oletada, et arv 25 viitab 
teemeistri asu-kohale. Kakskümmend viis kilomeetrit maakonna-keskusest? Mis mõte on 
aga Kurmil teatada kaaslastele seda, mida nad ise teavad, ja pealegi riskiga, et kiri satub 
võõrastesse kätesse? Mõistmatu, täiesti” mõistmatu...» 

«Kas uurimisel olevates asjades ei ole mingeid väiteid Oleviste kirikumehest, kellel on 
suur varandus,', mingist mündi- või maalikollektsionäärist, võib-olla! isegi ikoonide 
kogujast?» oletas Gavrilov. 

Otsiti ja pakuti oletusi. Kontrolliti mitut keskustest; 25 kilomeetri kaugusel elavat 
teemeistrit. Midagi; kahtlast ei avastatud. 

Kumm saatis osakonda kaks kogenud dešifreerijati Need nõidusid teksti kallal tükk 
aega ja teatasid siis veendunult, et kirjal võib olla üsna mitu tähendust, j Aga nad olid 
ühisel arvamusel, et «kollektsionäär» ei tähenda nähtavasti tegevusala, vaid see on pigem 
hüüdnimi ja selle kandjat ei tuleks tingimata siduda kirikuga, sest kurjategijad võisid 
lihtsalt tutvuda! Oleviste kiriku juures või määrata kiriku lähedal kokkusaamise selle 
inimesega. Dešifreerijate arvates kajastas tekst osa kurjategijate plaanist, see pidi 

tähendama kollektsionääri vabatahtlikku tulekut või vägisi toomist teemeistri elukoha 
juurde, kus kirja saaja peab viibima kana sisikonda (nähtavasti väärtasju) oodates või 
selleks, et väärtasjad kelleltki ära võtta. 

1<Mis aga puutub sellesse neetud arvu kakskümmend viis, siis see võib tähendada 
kilomeetreid, operatsiooni kuupäeva või isegi märkida kurjategijaid meelitavate 
väärtasjade kaalu, arvu või väärtust,» lisas üks dešifreerija ohates. «Kahjuks ei saa me 
teid millegagi rohkem aidata, seltsimees polkovnik.» 

Beljajev, kes sai need dešifreerijate arvamused, püüdis tõde Kurmilt välja pigistada, 
sest ta mõistis, et Matti Hariksoni jõuku otsivatel tšekistidel on jäänud vähe aega 


kavandatud operatsiooni tarbeks. Kurm oli valmis rääkima pikalt-laialt oma minevikust, 
aga kui jutt läks sedelile, siis jäi vait või kordas oma versiooni, et võib-olla purjuspäi... 

Ja äkki tuli idee Elmar Vertmannil, kes neil päevil närveeris vist kõige enam, kartes, et 
autojuht Algus ilmub naise juurde ja siis on kõik plaanid lõhki. Unustades hetkeks 
ametisuhted ja kirjutamata teenistuseeskirjad, mis nõudsid alati tasakaalukust ja 
tagasihoidlikkust, lendas ta Beljajevi kabinetti ja pahvatas: 

«Me oleme ju pudrupead! Mina vähemalt...» 

«Seltsimees vanemleitnant,» peatas teda Beljajev väsinult, kuid järeleandmatult. 
«Selgitage nagu kord ja kohus!» 

«Vabandage, seltsimees alampolkovnik,» tõmbus Elmar valveseisangusse ja pühkis 
käega üle põse. «Mul tuli üks idee pähe. Me otsime kõik seoses teie uurimisalusega 
unikaalse kollektsiooni omanikku, filatelisti, ajaloolast ja nii edasi... Kuid see pole mingi 
ajaloolane ega kollektsionäär, vaid tavaline autojuht, kes elab Oleviste kiriku lähedal. See 
on Algus, see minu Algus, seltsimees alampolkovnik. Ja 

123 

vajugu ma maa alla, kui teie Kurm pole välja nuhkinud, et Algus viib kuhugi Musta 
Kapteni. See on just tema!» 

Beljajev võttis istet, tõstis millegipärast pliiatsit laual paigast teise, veeretas seda siis 
sõrmede vahel, uuris pliiatsiotsa, nagu oleks selles ülesande lahendus ja üle ta näo libises 
lai naeratus. 

«Teate, seltsimees vanem... Andke andeks, ma ütlen lihtsalt Elmar. Teil on väärt idee, 
Elmar. Teeme ainult väikese korrektiivi. Kurmil polnud vaja välja nuhkida, kuhu Must 
Kapten sõidab. Matti Harikson võis ise otsida seda kohtumist.» 

Beljajev astus akna juurde ja avas õhuakna. Tuppa tungis jahe tuul, haaras oma 
embusesse kardinad ja puistas pabereid laual. Alampolkovnik ohkas sügavalt: 

«Jah, Elmar, te seisate juba tugevasti vastuluure teel. Igal elukutsel on oma rõõmud. 
Kunstnik unistab näha päikesetõusu mäeharjalt, õpetlane ihaldab lõhata aatomit. Meile on 
suurima pidulikkusega need minutid, kui jõuame ära mõistatada vastase loogika.» 

Elmar ei olnud varem näinud Beljajevit nii lüürilises tujus ja ta oli rõõmus, et versioon 
on vastu võetud. 

Beljajev palus teda Kurmi ülekuulamisest osa võtta. Kellassepp oli sünge nagu 
tavaliselt ja kavatses nii kui varemgi vaikida, kuid alampolkovnik ajas otsekohe selle 
kavatsuse nurja. 

«Mul on kaudseid andmeid, et kallaletung kahele kullassepale Rakvere kandis toimus 
teie osavõtul, Kurm,» ütles Beljajev, kui oli ülekuulamisprotokolli plangi enda ette 
asetanud. 

Jakob oli oodanud kõike, kuid mitte seda. Nagu nõelatud heitis ta pilgu Beljajevile, 
kargas püsti, virutas tooli jalaga kõrvale ja sisistas: 

«Nii et need roomajad tunnistasid üles? Teate mis, 

uurija. Kullasseppadega pole mul mingit pistmist, jjeed, kes kassapidajat passisid, 
uurisid ise kõik välja. Kui just teada tahate, siis minu osa oli ainult selles, et lobisesin 
purjus peaga neile paarist rikkast inimesest. Olen küll kättenäitaja, kuid ebateadlik. 
Üleliigset ärge kaela määrige.» 


«Kättenäitajaid karistatakse samuti,» tähendas Beljajev. «Mis aga oleks siis juhtunud, 
kui teie nap-sikaaslased oleksid kassapidaja maha löönud? Kas te ka siis oleksite 
kinnitanud, et «ebateadlik» ja «purjus peaga»?» 

«Kassapidaja võtan enda peale,» tunnistas Kurm viimaks. «Minu puupead, nagu 
tundub, kukkusid vahele, aga mina ütlen, et ei näe endale selles asjas kohtupinki. Mille 
eest minu üle kohut mõistetakse? Võib-olla polnudki mingit valuutat?» 

«Võib-olla polnudki,» jäi Beljajev nõusse. «Aga kuidas jääb kohtumisega teemeistri 
juures? Vist selle kuu kahekümne viiendal?» oletas alampolkovnik ja tabas nähtavasti 
märki. 

Kurm jäi mõttesse ja ajas siis pea kuklasse. 

«Ainult kavatsuse eest, mis jäi täiesti ellu viimata, ei saa kedagi kohtu alla anda,» teatas 
ta järsult. 

«Ent bandiitidega sidemete pidamise, ausate inimeste kallale bandiitide suunamise ja 
räpaste valuutatehingute eest karistatakse, ning üsna tõsiselt,» täpsustas Beljajev vaikse, 
kuid vähe head lubava häälega, ja kandis midagi protokolli. 

Kurm istus toolile tagasi, mõtles pingsalt öeldu üle ja ajas oma peened sõrmed harali. 

«Inimesel on niimitu elukutset,» nentis Elmar, kelle pilk oli langenud Kurmi sõrmedele. 
«Need käed võivad vara kokku ajada, aga see ei kõlba talle, kisub kuritegude poole.» 

«Teil oli üks noorus, komsomolinoorus, nagu öeldakse,» kähistas Kurm. «Mind vedas 
aga papa juba kümneaastaselt  mängupõrgusse ega häbenenud 

mulle ka õrna linnukesi näidata. Pole vaja minu hinges urgitseda. Kassapidaja looga 
läks asi viltu, aga muidu olen ma viimastel aastatel elanud korralikku elu ...» 

«Et ma teid usaldada võiksin, selgitage, miks te Alguse ja tema kaassõitjaga 
kokkusaamist ette valmistades teatasite sellest bandiitidele?» küsis Beljajev. 

Alguse nime juures muutus Kurmi nägu ja see ei jäänud ohvitseridele märkamatuks. 

«Miks ja millepärast? See on minu eraasi. Küsige midagi asisemat.» 

«Ma tahan teada, keda Algus pidi sõidutama,» nõudis alampolkovnik. 

«Noh, Mattit muidugi,» kostis Jakob Kurm imestunult. «Jutt oli ju temast... Kui tal 
suslaliinil asi untsu läks, otsis mind ülesse.» 

Ohvitserid vahetasid pilke. 

«Te pidite teda varustama valuutaga. Mida te loot-rsite vastu saada?» küsis Beljajev 
kiiresti. 

«Esiteks, Mattil on kusagil saarel maetud perekonna väärtasju. Saarele tema muidugi ei 
pääse. Mina aga pääseksin. Ta lubas mulle plaani anda.» Kurm painutas väikese sõrme 
pihku. «Teiseks, Matti pidi andma mulle kirjad kahe naise jaoks. Ta ütles, et tema 
aitamise eest tasuvad need naised heldelt.» Pihku painutati järgmine sõrm. 
«Kolmandaks... Tegelikult oligi kõik.» 

«Kas te ei kartnud, et Matti võtab valuuta ja teeb rsealsamas teile otsa peale,» sekkus 
Elmar Vertmann. 

Kurm irvitas. 

«Temal on oma tagatis, minul oma,» ütles ta. 

«Mulle on kõik selge,» muheles Elmar. «Painutage ka kolmas sõrm, Jakob Kurm. 
Pärast kingituste vahetamist oleksid teie inimesed Matti bande valuutast paljaks teinud. 


Kõik oleks olnud jälle käes ja Ha-riksoni varandus peale selle. Osavalt välja mõeldud.» 

Kurm vahtis ehmunult ukse suunas, justkui kartes, et selle taga võib seista Must 
Kapten. Mehe laubal pärlendasid higitilgad, sõrmed tõmbusid rusikasse. 

«Miks te nii arvate?» küsis ta aralt. 

«Miks teil muidu oli vaja teatada võõrale bandele kohtumisest teemeistri juures?» ei 
lasknud Elmar ülekuulatavat toibuda. Beljajev protokollis kiiresti. 

«Ja mis kana sisikonda te neile lubasite?» jätkas Vertmann. 

Kurm tahtis vastu vaielda, aga ta alahuul võbises ja sõnad ei tulnud kuuldavale. 

«Kas oli nii või mitte?» nõudis Beljajev. 

«Mida see muudab?» ohkas lõpuks Kurm. «Milleks teil on vaja minu ja Matti vahelisi 
arveid teada? Võib-olla on mul tema vastu vana vimm? Kõik võib olla...» 

«Ma nõuan vastust,» jätkas Beljajev. «Meile on vaja ka seda detaili. Kas on parem, kui 
ma sean teid Matti Hariksoniga silm silma vastu?» 

Kurm vehkis käega. 

«Jätke see silm silma vastu seadmine. Mulle see iludus ei meeldi. Kirjutage, kodanik 
uurija. Teie abiline arvestas kõik õigesti välja. Eluaeg olen ihanud endale taolisi 
võimekaid abilisi,» ohkas ülekuulatav sügavalt. 

Ohvitserid ei suutnud muiet tagasi hoida. 

«Tänaseks viimane küsimus,» teatas Beljajev. «Mil määral on teemeister teie 
kombinatsioonidega kursis?» 

«See pole ei minu ega Matti mees,» ei varjanud Kurm enam tõde. «Aga klaasi teed ei 
keela ta kellelegi. Maja on valitud juhuslikult.» 

Ülekuulamisprotokoll toimetati kohe Terase kätte, kes luges selle tähelepanelikult läbi. 

«Nii ma arvasingi. Kas taipasite? Matti ründas 

rongi, sest teadis seal olevat väärtasju. Meie seltsimehed kontrollisid, Pärnu miilits oli 
ühelt spekulandilt ära võtnud tsaariaegseid kuldmünte ja pidi need saatma Tallinna 
panka.» 

Polkovnik heitis lahke pilgu Vertmanni poole. 

«Seadke end valmis, Elmar. Usun, et seekord kiidab juhtkond operatsiooni heaks.» 

Minister ja tema asetäitja kuulasid tähelepanelikult osakonnaülema ettekannet. 

«Mulle tuleb meelde, et Keskkomitee bürool soovitati meil üles otsida Hugo Sulu,» 
tähendas kindral Kumm. «Kas vana aitas?» 

«Tema andmed olid huvipakkuvad, seltsimees kindral. Mehega töötas kapten Kudinov. 
On üks oluline moment. Sulu mäletamise järgi Matti Harikson muudab sageli marsruuti, 
seejuures käigult, isegi bandele ütlemata. Ülim ettevaatlikkus on temas sageli tugevam 
kui elementaarne arvestus,» selgitas Teras. 

«Huvitav moment,» nentis Kumm ja nihutas ülekuulamisprotokollid endale lähemale. 
«Ma arvan, et see on iseärasus, mida tuleb arvesse võtta operatsiooni lõppjärgus.» 

Minister ja asetäitja süvenesid pabereisse, kindral tegi mõned märkused pliiatsiga 
protokolli äärele. Nii möödus veerand tundi. 

«Haruldane juhtum, kus kõik klapib nagu peo peal,» muigas Kumm ootamatult. 
«Alustage pealegi, polkovnik. Hiljem, kui peate vajalikuks, esitage koos meie 
seltsimeestega autasustamiseks ka Johann" Ait -sam ja Kaarel Vahtra. Ja minu vanale 
tuttavale Kaarel Vahtrale andke edasi ka Boris Kummni isiklik tänu. Kui ta aga kavatseb 
kodukanti tagasi kolida, siis aitame teda kõigiti. Üleüldse, tuleb ilus operatsioon, 
seltsimehed.» 


Operatsioon anti masinasse, nagu teravmeelitses Elmar. 

Anni Algus oli endiselt operatiivtöötajate valve all. Ta täitis täpselt oma lubadusi, ei 
pidanud neil päevil kellegagi kirjavahetust ega telefoneerinud kuhugi. Kodust väljus ta 
ainult toitu ostma. Ükskord, kui ta märkas ühte sõbratari, kiirustas kohe teisele poole 
tänavat ja peitis end rahva sekka. Oli näha, et ta tegi kõik, mida võis teha naine selleks, et 
mees tuleks koju tervena. 

Elmar Vertmann ja Pärnu julgeolekumees Jüri Kask said ülesande käia Pärnu 
kalakombinaadi garaažis, kus tavaliselt ööbis Alguse auto, ja seal garaaži juhatajaga 
kokku leppida. Kapten Kask pidi leidma Türi —Rakvere maanteel, seal, kus seisis tee- 
meistri üksik maja, sobiva paiga varitsuseks. Et Alguse marsruut viib just sinna, olid 
kinnitanud kolm inimest. Need olid talumees Tõrva ja Alguse naine, kes nimetasid 
Rakvere lähiseid, ja nüüd oli seda teinud ka Kurm. Sihtkoht oli küll enam-vähem teada, 
kuid väiksemgi ettevaatamatus võis Musta Kapteni ära hirmutada, ja siis kihutaks ta mere 
äärde hoopis teist teed. 

Teras võttis ühenduse kolme maakonna parteisek-retäridega, informeeris neid 
eelseisvast operatsioonist ja palus vältida samal ajal miilitsa ja rahvakaitse operatsioone 
neis paigus. Selle eest lubati hea seista. 

Polkovnik sõitis väeüksusesse major Žurkini jutule. Major mõistis ülesannet poolelt 
sõnalt. Pataljonis kuulutati välja valmisolek number üks. Mehed pandi autodele ja algas 
sõit Rakvere suunas. Autos tutvustas Zurkin polkovnikule ründerühma komandöri 
vanemseersant Moskalenkot. 

«Bandiidid võivad vastu panna viimase padrunini,» hoiatas polkovnik. 

«See viimane ei jää nende kätte,» naeris pikakasvuline mustade kulmudega 
Moskalenko. «Meie esimene hüpe on nende viimane šanss.» 

«Teie käsutuses on ainult mõned sekundid, vanemseersant.» 

«Me teeme kohe peaproovi, seltsimees polkovnik. Kutsume etendusele.» 

Sõdurid hüppasid autodest välja ja tutvusid ümbrusega. Ühel pool teed kasvas tihe 
põõsastik, paremat varitsuspaika oli vaevalt leida. Teisel teeserval aga sirutasid 
punakaspruune tüvesid taeva poole tiheda männimetsa hiiglased, mille ees kükitas üksiku 
valvurina teemeistri majake. 

«Sellel teelõigul pole teist teemeistri maja,» selgitas Teras sõjaväeohvitseridele. «Bande 
peab siia tulema. Kui nad aga millegipärast otsustavad mööda kihutada, siis kilomeetri 
kaugusel siit on veel üks varitsus, kus on maanteele langetatud mänd.» 

«Kas me saame ligikaudu teada, millal härrased suvatsevad ilmuda,» oli Moskalenko 
huvitatud. 

«Mitte ainult ligikaudu, vaid päris täpselt. Raadio-postid on väljas kogu tee ulatuses.» 

Teras pöördus ringi, paik oli peaaegu inimtühi. 

«Põrgu ... Kus on teie mehed? Alles...» 

Moskalenko ja Zurkin hakkasid naerma. 

«Te ju ise ütlesite, et meil on varuks ainult sekundid, seltsimees polkovnik. See on 
maskeering,» selgitas Moskalenko. 

Siis kadus ka tema. Zurkin tõstis raadioruupori suu juurde: 

«Alustame!» 


Kaugel hakkas silma metsikult kihutav suur veoauto. Kurve võttes lähenes auto 
pärimäge. Pikksilm aitas kindlaks teha, et juhikabiinis on sohvri kõrval kaks meest, 
mõned inimesed lamasid autokastis heintel. Umbes kolmkümmend meetrit enne 
teemeistri maja pidurdas auto järsult. Koos pidurikriginaga rägisesid automaadivalangud, 
eest, kõrvalt, otse maanteelt. Hetke jooksul ilmusid auto kõrvale põõsastest ja kraavist 
nagu katapuldist lastult sõdurid. 

130 

Kabiinist tõmmati välja juba relvadeta autojuht ja ta kaks kaaslast, Moskalenko abilised 
hüppasid autokasti ja nende komandör käsutas auto astmelavalt: «Relvad ära visata! Üle 
veokasti tagalaua maha ronida!» 

Tabatud lamasid kuivanud rohukamaral raudus kätega. Major raporteeris: 

«Operatsiooni «Must Kapten» treening on lõppenud, seltsimees polkovnik. Aega kulus 
kaheksa sekundit.» 

«Pole viga,» sõnas Teras mõtlikult. «Kuid kaks sekundit raisati kurjategijate 
väljalöömiseks kabiinist. Uskuge, selle kahe sekundi jooksul lasevad veo-kastis istujad 
mitu valangut ründerühma pihta. Kas see rahuldab teid?» 

Mehed olid vait, mõeldi polkovniku sõnade üle. Moskalenko tõusis rahutult püsti. 

«Kordame etendust. Võtame ühekorraga.» 

«Teate mis,» alustas Teras. «Vaevalt küll kabiinis istujad tahavad kuulide ette hüpata. 
Pigem nad proovivad mootorit käima saada. Teeme nii: võtke enda peale veokast, 
vanemseersant, aga kabiini juurde saatke dublandid.» 

«Kelle dublandid?» ei taibanud Moskalenko. 

«Major Zurkini ja polkovnik Terase dublandid,» muigas Teras. «Minul on Musta 
Kapteniga eriarve.» 

Zurkin torises rahulolematult. 

«Ärge porisege midagi, major,» narris Teras. «Ma loen ka õhtuhämaruses teie mõtteid. 
Et ülemused peavad juhtima... Praegu tuleb juhtida tegutsedes. Kedagi ei saa jätta 
kõrvale. Signaali kinnivõtmiseks annan lasuga majast. Isoleerimine jääb kapten Kase 
peale, ta jõuab varsti siia. Nüüd aga... Vanemseersant Moskalenko, te tahtsite treeningut 
korrata. Tegutsege!» 

Saabus südaöö. Kõik võitluseks vajalik oli välja 

arvestatud. Elmarilt tuli raadioteade: «Siin Meri, siin Meri. Kapten Kask sõitis teie 
juurde. Just praegu sõitis välja Antikvaari (nii oli ristitud Algus) auto. Tal on võltsitud 
teekonnaleht Pärnu— Türi —Rakvere— Tallinn. Sõidan järele.» 

Siis teatas esimene raadiopost: «Siin Esimene. Kaksteist-seitse-seitse sõitis mööda. 
Autos on ainult autojuht.» 

Teise raadioposti teade kõlas: «Siin Teine, siin Teine. Kaksteist-seitse-seitse möödus. 
Kabiinis juht.» 

Kask jõudis kohale, kuulas raadioteateid ja muutus rahutuks. 

«Kummaline,» pomises ta. «Äkki sõidab Algus tõesti mingi äri pärast...?» 

«Ei usu,» oli Teras rahulik. «Bande võib peale tulla ka alles Türi lähedal.» 

Rakvere lähedale paigutatud meestelt tuli ettekanne: «Siin Põhi, siin Põhi. Kohtumiseks 
valmis. Ründajad kohal. Teatage Antikvaari kiirus, täpsustage automark.» Teras vastas 
väikese irooniaga: «Siin Metsnik, siin Metsnik. Informatsioon teadmiseks võetud. Ei näe 
automarki ega kiirust. Kui ise ei võta, teatame. Laske puu maha. Täitmisest kandke ette.» 


Selleks ajaks olid ka kolmas ja neljas post teatanud, et auto sõitis mööda tühjalt, 
kabiinis ainult juht. Kapten Kask närveeris. Teras ainult muheles. 

«On selline tore vana Hugo Sulu. Tal on Matti kombed hästi selged. Uskuge, Kask, 
Must Kapten muudab marsruuti ja võib iga hetk pinnale ilmuda, nagu forell veest.» 

«Miks Viies vaikib?» muretses Kask. «Oleks tema aeg.» 

Teras päris Vertmannilt: «Siin Metsnik. Kontrollige Viiendat. Kummaline vaikus. 
Teatage põhjus.» 

Mõne minuti pärast saadi vastus. «Siin Meri, siin Meri. Viies on teadvuseta olekus. 
Löök kuklasse, 

võitlusjäljed. Must võis siin oodata. Valmis Antikvaarile järele jõudma.» 

Teras keeldus: «Siin Metsnik. Rünnata on vara. Must võib veel peale tulla. Hoidke 
endist vahemaad.» 

Oletus oli õige. Kuues post teatas: «Siin Kuues. Kaksteist-seitse-seitse kihutas 
kaheksakümnega. Kabiinis kaks. Veokastis vist kaks.» 

Seitsmes post kinnitas andmeid, kuid korrigeeris neid oluliselt: «Kiirus kolmkümmend 
tunnis.» 

«Vähendasid kiirust? arutas Kask. «Kas keeras Tapa peale või kavatseb kedagi peale 
võtta? Mis saab, kui lähevad Tapa suunas?» 

«See tee on leitnant Müüri operatiivrühma kontrolli all. Ootame rahulikult kaheksanda 
posti teadet,» soovitas Teras. 

Peatselt see tuligi. «Siin Kaheksas. Kaksteist-seitse-seitse möödus. Kiirus 
kaheksakümmend. Kabiinis kolm, veokastis ei jõudnud lugeda.» 

«Kolmas kabiinis! Välja ilmus!» juubeldas Teras. «Seda ma ootasin. Ah sind, naiste 
lemmikut, ka siin tahtsid kavaldada. . . Peatse kohtumiseni, Must Kapten!» 

Möödus tund. Kõik läks plaani järgi. Ründerühma lähedal asuvad postid kandsid ette, et 
auto on natuke kiirust vähendanud, see on seitsmekümne kilomeetri ringis tunnis. 

«Valmis olla!» käsutas Teras. «Kapten Kask, autojuht on teie saak. Moskalenko, kas 
võtame elusalt? Või...» 

«Ainult elusalt,» vastas Moskalenko. «Ka poistele on nii öeldud. Meil on nii hea 
positsioon. Sellist tuleb harva ette, seltsimees polkovnik.» 

Tuuleiil tõi tugevat männilõhna. Teras heitis pilgu käekellale ja soovis meestele: «Kivi 
kotti!» Koos Kase ja radistiga astus ta teemeistri majja. Siin saadi teade naabruses 
paiknevalt raadiopostilt: «Kiirus kolmkümmend. Juht ajab pead aeg-ajalt aknast 

välja, vaatab ringi. Temaga on kabiinis veel kaks meest. Oodake kümne minuti pärast.» 

Need minutid tundusid igavikuna. 

Teras seisis akna juures. Ärevuses oli ta võtnud mütsi peast ja sasis sõrmedega 
juukseid. 

Oli kuulda läheneva auto mootorimüra. 

«Miks te ei anna signaali?» muretses radist. 

«Nad peaksid saatma Alguse olukorda uurima,» vastas Teras. «Saaksime teised 
lihtsamini kinni võtta. Ja ma täidan selle lubaduse, mille Elmar Vertmann andis Alguse 
naisele. Mees jääb ellu.» 

Teras vaatas aknast välja, lõi äkki klaasi puruks ja tulistas valangu õhku. Ta hüppas 
majast välja ja oli mõne sammuga auto kõrval. Kasele hüüdis ta jooksult: «Tirige see 


tolvan majja!» Auto juurde jõudis Teras samal hetkel, kui major Zurkin kerkis kabiini 
kõrvale teiselt poolt, Moskalenko ja sõdurid aga lendasid üles autokasti. 

Kõik toimus rutem, kui oodatud oli. Zurkin tõmbas lähemat bandiiti järsult jalast ja see 
vajus teele. Teras surus püstolisuu vastu nahkjopis tõmmunäo-lise mehe rinda ja virutas 
vasaku käega eemale mehe põlvedel lamanud automaadi. Autokastis raksatas 
automaadivalang ja kostis võitlusmadin. Nagu hiljem selgus, oli hiiglase kasvu bandiit 
jõudnud heita endalt kaks sõdurit ja vajutada automaadi päästikule. Kuulid kedagi ei 
riivanud. Samal hetkel virutas Moskalenko talle rusikaga vastu lõualuud ja paiskas mehe 
veokasti põrandale. Ülejäänud tõstsid käed üles. 

«Arvan, et minu valduses on Tõnissoo,» sõnas Zurkin käeraudu kinni vajutades ning 
punaste silmade ja ära joonud näoga blondi meest uurides. 

«Kui ma ei eksi, siis minu vang on kapten Matti Harikson,» teatas Teras. 

Kinnipeetud vaikisid. Neli neist lamas maas, käed raudus. Algust enda ees lükates tuli 
Kask teiste juurde. 

«Kas ajas vastu?» küsis Teras. 

«Oh ei... Ütles, et nii ongi vist parem.» 

«Niisiis, Matti Harikson,» pöördus Teras bandiidi poole. «Teie vist saatsite meile 
tervitusi oma sidemehe Madaraga?» 

«Mullatoidule saadetakse veel palju Madaraid,» tõstis Harikson häält. 

«Mina nii ei arva, Must Kapten,» säilitas Teras rahu. Ja äkki haaras teda viha. Ta 
kummardus bandiidi kohale ja raius südametäiega: «Kuule, sina jätis, seelikukütt ja 
essess! Pea meeles, eestlased tahavad maad harida, aga mitte seda verega väetada. 
Madarate kohta küsib kohus. Aga kui tahad, siis ütlen sinu meestele, kuhu sa kavatsesid 
tüürida ja teen nende käed lahti.» 

«Teil pole õigust!» röögatas Matti Harikson. «Tegin valearvestuse. Kes kurat oskas 
arvata, et tegutsete nii kiiresti. Aga seadus ei luba teid minu üle kohut mõista bandiitide 
kätega!» 

«Ah nüüd tuli seadus meelde!» Teras ohkas ja pöördus kaaslaste poole. «Must Kapten 
andis teile maksimumhinde. Sõbrad, ma tänan teid. Bandiidid autosse! Sidemees, kutsuge 
varitsused teedelt ära!» 

Koju tuli Teras vaikselt, et mitte ema üles äratada. Saapad võttis ta esikus jalast. Äkki 
helises aga telefon. 

Helistas keskkomitee sekretär. 

«Andestage öise tülitamise pärast. Tallinna lähistel toimus salapärane kallaletung 
kooperatiivi autole. Kas see pole Musta Kapteni moodi?» 

«Ei, seda küll mitte,» teatas Teras rõõmsalt. «Äsja võtsime ta kinni. Kavatsesin teid 
hommikul sellest informeerida, aga te jõudsite ette. Hakkame otsima, kellega on 
tegemist. Selline on juba meie töö.» 

«Selline on teie töö,» kordas partei Keskkomitee sekretär. «Head ööd. Õigemini küll 
head hommikut, sest varsti läheb valgeks.» 


VÕITLUS PIKA ANTSUGA 


1. Metsa viib mitu teed 


Kirbla kirik, see väike keskajast pärinev ehitis, oli mõjunud Madisele alati rahustavalt. 
Võib-olla sellepärast, et omal ajal oli tema isa kutsutud remontima ajahambast puretud 
altarit. Vana Madis võttis siis poja kaasa. Poiss oli tundnud seni üksnes kodutalu. 
Sattunud kirikuvõlvide alla, suure maalilõuendi ette, jättis kõik peensusteni pikaks ajaks 
meelde. Ka nüüd, kus ta oli tundma õppinud elu varjukülgi, tuli Madis sageli mäeküljele 
suurte meistrite kätetöö, Eesti väikseima keskajast pärineva kiriku juurde, lootes korrata 
selle vorme puust mudeliga. 

Praegu aga ei pakkunud kirik rõõmu. Madist segasid millegipärast isegi inimesed, kes 
tassisid raskeid piimanõusid sovhoosi peavärava ja autode vahel, kuigi need teda 
sõbralikult teretasid ja olid vist valmis juttugi vestma. 

Madis oli loomult kaval, inimesi kahtlustav ja tujukas. Tema lõbusus võis kergesti 
muutuda depressiooniks, kuid teravmeelne nali võis nagu käega pühkida tema nukruse ja 
muuta Madise lõbusaks vestluskaaslaseks. Madis elas tädiga talus, talutöö aga polnud 
talle eriti meelt mööda ning rohkem nähti Madist Pärnus ja Haapsalus või ümbruskonna 
külades, kus ta hankis lisatulu peenete meistriteostega, võttes vastu ka tellimusi 
puunikerdustele. 

Polnud midagi imestada, et Madisele oli talutöö võõras, sest juba poisikesena oli ta 
saadetud maakonnalinna raha teenima. Seal õppis ta tisleriks, sattus 

siis aga halba seltskonda, hulkus, jõi ja mängis kaarte. Äkki võeti Madis politseitööle, 
kus teda peeti heaks põhjakihi tundjaks. Kuid politseis ta karjääri ei teinud. Kas polnud 
tal sidemeid või ei rahuldanud Madise nuhivõirned Haapsalu politseišeffi. Ühel heal 
päeval öeldi mehele koht üles. 

Sugulasi peale vana tädi Madisel polnud, talu oli laostunud. 

Tuli neljakümnes aasta. Endised võimumehed lükati pukist. Uus võim pakkus Madisele 
juurdelõiget rikkast naabertalust. Mees ei kaalunud kaua. Tädi õlgadele jäid kõik 
talumured nii laudas, põllul kui ka majas. Ei saa öelda, et Madis ei hoolinud tädist. 
Linnast tulles tõi kingigi kaasa, kuid abi talutöös temast suurt ei olnud. Tädi ei kaevanud, 
õepojaga oli siiski seltsim. 

Kui tulid sakslased, otsis endine Haapsalu politseiülem Madise üles ja kutsus jälle 
politseiteenistusse. Madis keeldus. Ta keeldus ka neljakümne neljandal, kui Haapsalu 
politseinikud teda metsavendade sekka meelitasid. Nii mõnigi kord astusid metsavennad 
Madise poole sisse, Madis aga püüdis nad alati ruttu minema saata, sest poliitilist 
olukorda jälgis ta tähelepanelikult ega soovinud võimude silmis bandiitide abistajate kirja 
sattuda. Paaril korral andis ta öömaja ka Pikale Antsule, kodanliku Eesti sõjaväe majorile, 
keda tundis politseiteenistuse ajast. Majori nime mäletas Madis kuidagi uduselt, see oli 
kas Jürimäe või Jaanimäe. Pika Antsu vastu ei tundnud Madis aukartust ainult tema kasvu 
ja kehaehituse pärast. Tõsi, Ants oli kahemeetrine suurepärase kehaehitusega hiiglane, 
kes astus imetlust vääriva kerge sportlasesammuga, kuid Madisele meeldis rohkem tema 
tasakaalukas ja lõbus iseloom, tähelepanelik suhtumine vestluskaaslasesse, oskus varjata 
oma üleolekut. Tegelikult sidus neid üks väike ühine asi. Ja kui Ants, kes oli siis tuntud 
juba Pika Antsu nime 

all, neljakümne viiendal aastal öömaja küsis, võttis Madis ta sõbralikult vastu. 


aru, et tegemist on väikese hirmutatud inimesega, kes ei taha sekkuda millessegi ja kellel 
on ainult üks soov: et teda ei segataks puulelude nikerdamisel. Ants ei käinud peale ega 
kutsunud Madist enda juurde. Ta ainult soovis, et tema mehed võiksid vahel talus puhata. 

Madis ei puigelnud vastu. Arvas endamisi, et tädigi saab sõnakese võõra inimesega 
juttu vesta. Ent kui ta sai kutse tulla Kirbla vallamajja esimehe jutule, ehmus ta tõsiselt, 
sest tundis, et miski pole korras. Vallamajja tuli ta nagu matusele. Halb eelaimus ei 
petnud. Esimees hakkas peale kaugelt. Tuletas meelde, et Kirbla kandil on vanad 
revolutsioonitra-ditsioonid. Et seitsmeteistkümnendal aastal toetati nõukogusid, 
hitlerlaste vastu aga peeti mitu lahingut. Ja et tema, esimees, ei kannata keerutamist ja 
reetmist. Sissejuhatuse järel küsis esimees otsekoheselt, mis võõrastemaja on Madis oma 
talus avanud. 

Madis oli nagu keele alla neelanud. Kogeldes ja korrates esimehe jutus esinenud sõna 
iga paari lause tagant, kinnitas ta, et räägib kõike keerutamata. Ta rääkis peaaegu kõigest, 
mis puutus tema tutvusesse Antsuga ja arvas, et pole teinud midagi hullu. «Ah, et ei 
midagi hullu,» kordas esimees. Esimees lükkas Madise ette mõned mõrvatud inimeste 
fotod. Need inimesed lebasid kuklasse aetud pea ja laiali sirutatud kätega. Ühel fotol oli 
jämeda juuksepatsiga naine, kelle pärani silmad olid nagu täis imestust. 

«Need on kõik Antsu, selle Pika Antsu jõugu ohvrid,» täpsustas esimees. «Ise ta kiitleb, 
et ulatub oma pika käega igaüheni. Kas sa tead, kes on neil fotodel? Uusmaasaaja. 
Sovhoosi partorg, poiss polnud veel 

kahekümne viienegi. Naine oli agronoom, tema kolm last kasvavad nüüd emata... 
Mõtle, Madis, mõtle hästi järele, kelle poole sa hoiad. Tule reedel tagasi ja ütle siis. Meie 
peame vahepeal aru, kas me pole sulle maad asjata andnud.» 

Need neli ööd ja päeva möödusid Madisel une ja südamerahuta. Ta jäi ainult korraks 
öösel tukkuma. Kui ta unes karjatas, ajas tädi mehe jälle ärkvele, jootis teed rahustuseks 
ja tegi otsmikule mingist maarohuleotisest kompressi. 

Reedel ilmus Madis Kirbla vahele kahvatu, hirmust, unetusest ja teadmatusest paistes 
näoga. Keskaegsete meistrite loomingu, kiriku suunas ei pööranud ta peadki. Äkki 
märkas ta aga kirikumäel maali-pukiga meest. Uudishimu sai mehest võitu. Ja kuhu oli 
tal kiiretki? Madis astus lähemale ja võttis istet rohukamaral tundmatu, saleda 
kehaehitusega ja tuulest sasitud linavärvi juustepahmakaga kunstniku selja taga. Kaua 
jälgis ta, kuidas värvi lõuendile kantakse. Kunstnik ei näinud temast väljagi tegevat. 
Lõpuks ei pidanud Madis vastu ja küsis: «Kas teile meeldib?» 

Kunstnik vaatas tema poole, naeratas ja istus Madise kõrvale. 

«Mulle meeldib joonistada, plätsida ja voolida. Aga elu sunnib maakonna 
täitevkomitees pabereid treima ja mööda valdu ringi sõitma.» 

Madis kavatses juba püsti tõusta, aga võõras alustas juttu sellest, millesse oli kiindunud 
talumees ise: nokitsemisest, mänguasjadest ja savikujudest. Madis ei märgnudki, kui oli 
jõudnud Elmar Vertmanni pühendada oma muresse. 

«Ärge nii norus olge, vennas,» lohutas teda Vert-mann. «Esimehega oleme head semud. 
Läheme tema juurde üheskoos. Räägite talle kõik südamelt ära. Ma võin teie kaitseks ka 
sõnakese öelda. Meil on ju ühine huvi kauni töö vastu,» lõpetas Elmar naerdes. 

Madise meel läks rõõmsamaks. Esimehe juurde jõudis ta üsna reipana, rääkis asjalikult 
ega vältinud teravaid nurki. 

«Ütlen sulle, esimees, seda, et tahan elada seal, kus elan praegu, ja keerutada ei ole mul 
midagi,» tegi Madis kokkuvõtte. «Püssiga mind metsavendade vastu ära aja, aga kui nad 
tulevad, annan teada. Lepime selle peale kokku.» 

«Kas teie tunnete teda, seltsimees ... seltsimees maakonnast?» küsis esimees 
Vertmannilt. 

«Meie tutvus on väga värske,» naeris Vertmann, «aga ma usun seltsimeest. See, kelle 
käed meisterdavad laste mänguasju, ei saa südame poolest tige olla.» 

«Olgu,» oli esimees nõus. «Püüame uskuda, kui ka maakonna täitevkomitee on poolt.» 

Madis väljus vallamajast kerge südamega. Ta kutsus uut tuttavat külla, kuid Vertmann 
vabandas aja puudumisega. Ta palus otsida end pühapäeval üles Pärnus, kuhu ta sõitvat 
mõneks ajaks. Muidugi kui Madisel on Pärnusse asja. Elmar andis telefoninumbri ja 
aadressi. 

Madise osa arutati operatiivnõupidamisel. Teras oli selle poolt, et Madist ära 
kasutatakse, kuid pidas soovitavaks talle otsest ülesannet mitte anda, abi aga kasutada nii, 
et Madis ise midagi ei kahtlustaks. Elmaril soovitas ta jätkata kontakte Madisega. Mehed 
tundsid, et polkovnik varjab midagi, kuid eks ta ise tea põhjust. 

Lõbus ja teravmeelne Elmar, kes ise vabal ajal meeleldi nikerdas, leidis Madisega ühise 
keele ja lisas mehele mõnevõrra energiat, mida sel just eriti palju polnud. Kokku saadi 
kord nädalas, kui Madis tõi oma tooteid linna turule või tellijaile. Ükskord veedeti koos 
terve päev ja Madis pidas seda üheks õnnelikumaks oma elus. Elmar tundis talumeest 
juba igas mõttes, teadis kõiki tema sugulasi ja sõpru. Tal oli teada, et Madise pere oli 
enne sõda olnud heas 

vahekorras naabritega, kes hiljem Eestist välja saadeti. Madisel oli meeles terane 
naabritüdruk Marta, kes isa keelule vaatamata alalõpmata Madise koduõues keksles. Kui 
vana Madis sai kord Marta peale pahaseks, lohutas noor Madis plikakest ja kinkis talle 
tillukese mängupardi. Sellest kõigest oli nüüd poolteist aastakümmet möödas. Elmar 
jutustas kõigist jutuajamistest Madisega polkovnikule. Kord tundus talle, et polkovnik 
sorib jutu ajal liiga kiiresti pabereis ja pidas seda kannatamatuse märgiks. Teras tabas 
Elmari pilgu ja märkas, et ohvitser hakkas kiirustama. Ta peatas noormehe sõnadega: 

«See kõik on väga huvitav, Elmar. Isegi huvitavam, kui teile tundub. Aga kuidas on 
lood talu öiste külalistega?» 

Külalisi polnud ja Elmaril tuli lahkuda, meel nukker väheste uudiste pärast. 

Ükskord tuli Madis tema poole tormates, oli erutatud ja kuidagi rahul. 

«Mäletate, ma rääkisin kunagi naabritüdrukust. Nägin teda autobussis. Tore! Ta tundis 
mu kohe ära. Ütles, et olen tema endine naaber, ikka samasugune kõhn ja naljakas, ainult 
et punakas juuksetutt hakkab halliks minema. Oli koos isa-emaga välja saadetud. Nüüd 
tuli Eestisse. Ta tahtvat hakata hiljem edasi õppima, aga pole, kus elada. Ei tea, kui ma ta 
tädi juurde võtaksin, ega sellest midagi paha ole?» 

«Eks see ole teie asi,» arvas Elmar. «Kuidas ta nõukogude võimusse suhtub?» 

Madis lõi käega. 

«Kes neist väljasaadetutest nii kangesti ikka korra poolt on... Tema isa oli endiste 
ministritega mestis.» 

«Kuulge, Madis, kas Pika Antsu mehed on teid päris ära unustanud?» küsis Elmar äkki. 


«Kui on unustanud, siis seda parem,» turtsatas talupidaja. «Mis te neist nii igatsete?» 

Elmar laskis vile kuuldavale. 

«Minu pärast võiksid nad kõik mädaneda. Kuid Tallinna maanteel tapsid nad ühe 
Ministrite Nõukogu mehe ja röövisid ära auto toiduainetega... Muide, tapetul on lapsed. 
Ilma isata pole kerge. Olgu, minge pealegi!» 

Madise tuju oli räbal. Elmar oli näidanud kogu olemusega, nagu oleks temale, 
Madisele, võõras mure ükskõik. 

Madis jagas õhtul oma muret uue üürilisega. Ta ladus välja kõik, mis oli aastate jooksul 
südamele kogunenud ja hinge põletas. Miks ei jäeta teda rahule? Miks ta peab kogu aeg 
valvel olema? 

«Elama peab endale ja sagedamini tuleb paremaid aegu meenutada,» kiitis Marta järele. 
«Rõõmsamini, Madis. Mul on meeles, kuidas teie isa ikka lapsi õpetas: «Pea püsti, ära 
noruta!» Kui me teda nägime, siis karjusime talle neid sõnu ikka kooris.» 

Noor ja tugev pruunisilmne neiu tõi vaiksesse talutarre lõbusa elevuse ja vallatuse. 
Tädile meeldis ta esimesest hetkest peale. 

«See on sul veel meeles?» ei uskunud Madis. «Isa sõnad on kogu elu minuga, aga nina 
vajub mul ikkagi norgu.» 

Elmar rääkis Madisega kohtudes Pika Antsu bande uutest metsikustest. Eriti julm oli 
Antsu adjutant. See sadist ja vägistaja õiendas oma käega arveid talupoegadega, kes tema 
arvates hoidsid kommunistide poole. Adjutant kasutas metsikuid ülekuulamis-meetodeid 
ja piinamist. 

«Jah, tema tõmbab teie sõbrale Antsule nööri kaela,» lõpetas Elmar tõsiselt. «Asi läheb 
nii kaugele, et talumehed võtavad ise bande käsile.» 

Vertmann teadis, kuhu ta külvas kahtluseseem-neid. Madise erutatud fantaasia otsis 
teed oma endise sõbra päästmiseks. Oma kavatsusest aidata Antsu ja avada tema silmad 
rääkis Madis üleval toonil 

Martale, kellega oli juba harjunud arutama päevasünd-imusi. 

«Papp ja papiemand on ju üks pere,» turtsatas Marta. «Pikk Ants võtab jutu 
piinamistest omaks. Kui tahate vabastada Antsu sellest metslasest, tuleb sosistada nendele 
vendadele, kes eile siin käisid.» 

Eelmisel õhtul olid Madise juures käinud kaks meest Redlich-Wendti jõugust. Madis 
vaikis Elmariga kohtudes külaskäigust ja Elmar tegi näo, nagu ei teaks sellest midagi. 
Aga hommikul oli ta saanud radiogrammi, mis pärast dešifreerimist kõlas: «Kaks 
Redlich-Wendti saadikut külastasid Madist ja ööbisid seal. Ei midagi konkreetset. 
Redlich otsib vist sidet Pika Antsuga. Jasmiin.» 

«Ma ju ütlesin,» märkis Teras murelikult, kui küürus, et Madis polnud rääkinud metsast 
tulnud külalistest. «Selle kavala lelumeistriga peab olema ettevaatlik. » 

«Me olemegi nagu rebased, seltsimees polkovnik,» kinnitas Elmar kavala näoga. 

Madis kuulas ära Marta arvamuse ja jäi mõttesse. Ta sai aru, et Pikka Antsu on raske 
leida ja vaevalt tuleb jutustki midagi välja. Teisest küljest, Redlich, kes pretendeerib 
väliskeskuse emissari osale, ja tema jõugu liikmed on kadedad teiste metsavendade peale 
ega lase mööda juhust oma võimu näidata. Madis ei tahtnud oma nina nendesse asjadesse 
toppida, piinles aga teadmises, et ei täida oma kohust Antsu ees, keda pidas sõbraks. Ta 
tegigi otsuse, et ei sekku võõrastesse asjadesse, kuid esimesel kohtumisel Redlichi 


meestega, kes olid hakanud millegipärast teda sageli külastama, lõi välja Madisele omane 
impulsiivsus ja ta ladus välja kõik, mida teadis adjutandi metsikustest, lisades omalt 
poolt, et adjutant esitlevat end taludes Redlich-Wendti mehena, et Pikale Antsule mitte 
varju heita. 

Elmar luges järjekordset dešifreeritud radiogrammi ilmse rahuloluga. See kõlas nii: 
«Eile likvideerisid Redlich-Wendti mehed adjutandi. Ants märatseb ja keeldub kohtumast 
Redlichiga.» 

«Teel Antsu juurde läks meil korda lõhkuda tema liit Redlichiga,» kommenteeris Teras. 
«Õnnitlen, Elmar. Olete J asmiiniga teinud tubli töö.» 

«Jasmiin ja mina olime siin muuseas,» tõrjus Elmar. «Kas ei tuleks hoopis Madisele 
orden anda?» 

«Las viib meid enne Pika Antsu juurde,» ironiseeris polkovnik. 

Pika Antsu bande hakkas enesest järjest suuremat ohtu kujutama. Sagenesid jõugu 
kallaletungid koope-ratiivkauplustele ja nõukogude asutuste töötajate mõrvamised. Antsu 
jõugu mehed piinasid külaakti-viste järjest metsikumalt. Püüdes nähtavasti näidata oma 
võimu ja saavutada talumeeste silmis tabamatu kuulsust, viis Pikk Ants või keegi tema 
kaaslane maakonnalinna keskväljakult, otse miilitsa silme alt minema kohaliku parteijuhi 
sõiduauto. Mehe töökohta saadeti mõnitav telegramm: «Moskva eestlased, sõiduauto 
saate kätte metsast.» 

Ministrite Nõukogust päriti aru, ka kindral helistas. 

«Inimesed on ärevil. Kuidas kavatsete Pika Antsuni jõuda? Tuleks leida dublant. 
Jasmiin on hea, kuid kahekesi läheb jõudsamalt,» soovitas kindral. 

«Otsime dublante, seltsimees kindral. Kui tulen Tallinna, kannan teile ette,» selgitas 
Teras. 

Operatiivrühm otsis pingsalt inimest, keda võiks saata bandesse. Gavrilov teatas 
operatiivnõupidamisel väga ettevaatlikul viisil, et tema abimehele tegi üks bande liige, 
keegi Põltsamaa kandist pärinev Hans Sorgsepp ettepaneku pidada sidet temaga, lubades 
anda tšekistidele vajalikku informatsiooni. 

«See informaator pole küll eriti usaldusväärne,» kommenteeris major vastumeelselt. 
«Ta põgenes 

juba ühest jõugust Põltsamaa lähedal, lastes maha punkrivahi, ja teatas punkri asukoha. 
Aga nähtavasti kättemaksu kartes hoiatas enne bandiite, et need jalga laseksid. Ka ise 
laskis ta jalga oma maakonnast Pärnumaale. Mees seab nina tuule järgi ja tahab mõlemal 
pool barrikaadi oma olla.» 

«Miks te teda siis pakute?» küsis kapten Kudinov järsult. 

«Ma võin sellele vastata, seltsimees kapten,» selgitas Gavrilov. «Esiteks, parem pool 
muna kui tühi koor. Teiseks, Sorgsepp on hakanud aru saama, et metsa vennaskond 
laguneb. Ja on veel kolmaski põhjus. Sorgsepa sõjaeelne pruut on välja ilmunud ja mees 
tahab nüüd lõplikult metsast välja tulla. Muide, ütlen teile, et mitte igaüks ei taha pista 
oma nina Pika Antsu punkrisse.» 

«Sorgseppa eriti usaldada ei saa, aga praegu pole selline aeg, et võiksime 
informatsioonist ära öelda,» tegi Teras kokkuvõtte. «Lubada me talle mitte midagi ei tohi, 
major. Enne peame kontrollima, kas tema seljataga pole rada verine.» 

«Selge, seltsimees polkovnik,» sõnas Gavrilov. 


«Kas kellelgi on veel kandidaate?» küsis Teras. 

Püsti tõusis Beljajev, lehitses märkmikku, kuid ei suutnud nähtavasti leida õiget lehte ja 
alustas kohmetult: 

«Vabandage, seltsimehed... Mul tiirleb peas ühe uusmaasaaja nimi. Saime tuttavaks 
siis, kui ajasin taga valuutaga hangeldajaid. Tore mees, tõmbas sõja ajal mitu talumeest 
aktiivselt Punaarmeed aitama. Praegu elab Võru lähedal. Astus hiljuti rahvakait-sesse, 
kuigi tal on mitu last.» Lõpuks leidis alampolkovnik õige üleskirjutuse ja jätkas: «Ahaa, 
Juhan Kask. Nii oli see nimi.» 

«Nii eesrindliku mehe kohta kogub Ants mõne Päevaga vajalikud andmed,» hüüdis 
Elmar. 

«Sellel eesrindlikul mehel on üks suur eelis ban- 

desse saatmisel, kui ta seda soovib,» selgitas Beljajev rahulikult. «Ta teatas mulle, et on 
eksituse tõttu üle kuulatud,» lõpetas Beljajev üldise naeru saatel. 

«Pole sugugi paha,» naeratas Teras. «Tähendab, paha on, et aeti segi, aga sarnasus 
iseenesest pole sugugi paha. Kasutame selle ära. Valmistage ette mees ja legend. Ah jah, 
seltsimehed ... Et Kask, veel vähem aga Sorgsepp Jasmiini kahtlustama ei hakkaks. Teie, 
Elmar, ärge kaotage Jasmiiniga mingil juhul sidet.» 

Ligi nädal aega polnud Jasmiini kuulda. Siis tuli kaks teadet järjest. Esimesest sai 
Elmar teada, et Sorgsepp on leidnud kontakti Antsuga. Vertmann sõitis Terast teatest 
informeerima. Polkovnik luges ja trummeldas sõrmedega laual. 

«Rõhutage veel kord, et Jasmiin ei otsiks mingit ühendust Sorgsepaga,» tuletas ta 
meelde. 

Järgmisel päeval tuli uus radiogramm, milles Jasmiin teatas: «Pärnu restoranis ei 
tundnud prokuratuuri uurija ära endaga ühe laua ääres istuvat Pikka Antsu ja laskis tai 
minna. Bandiidid juubeldavad.» 

«Mis mehed neil seal küll on?!» oli Teras tulivihane. 

Ta helistas kohe Pärnu ja kutsus uurija telefoni juurde. 

«Kuidas see juhtus? Me saatsime ju Pika Antsu pildid laiali.» 

Uurija oli toru otsas nutma hakkamas. 

«Saage aru, seltsimees polkovnik. Ma olen lühinägelik, klaasid on neli dioptrit. Pealegi 
olin liimist lahti. Tahtsin lõõgastuda ja tantsida. Palusin üht daami, kes istus naaberlauas. 
Selles lauas istus veel kaks pikka ja tugevat meest. Arvasin, et nad on koos. Kui me 
tagasi tulime, oli laud tühi. Minu 

partner sattus segadusse. Ütles, et olid naljakad mehed, tema tutvunud nendega päeval 
tänaval. Nad nimetanud end kriminaaljälituse meesteks... Ja alles siis ma taipasin, mis 
linnud ma käest lasksin... Tehke minuga, mida tahate!» 

«Mis teiega ikka teha. Aga see daam otsige kas või maa alt üles!» 

«Teen kõik, mis võimalik, seltsimees polkovnik,» lubas uurija. 

Teras andis Vertmannile ülesande: Madiselt küsida, kas ta tunneb Antsu armukest ja on 
teda kohanud. Madis kinnitas, et pole naisest midagi kuulnud. Ants lubanud küll kunagi 
tutvustada talle väga ilusat naist, kes olevat mingi suure veinispetsialisti tütar. Uurija sai 
veel ühe pidepunkti otsinguks. 


Informatsiooni hangiti mitmel moel. Jasmiin sai peamise informatsiooni bandiitide 
jutuajamisi pealt kuulates. Sorgsepa ülesandeks oli täpsustada, kuhu kavatsetakse uusi 
retki. Juhan Kask taheti saata metsa selleks, et vajaduse korral Jasmiini ja Sorgsepaga 
side luua. 

Kasega vestlesid Teras ja tema mõlemad asetäitjad. Jutt oli pikk ja südamlik. Võrreldi 

«Bandes oli kaks Kurge,» rääkis Juhan Kask. «Vennad. Mõlemad on uurimise all. 
Vaadake, et nad enne aega välja ei pääse.» 

«Ei pääse,» rahustas Teras. «Kas Sorgsepp võis neid tunda?» 

«Ei usu,» selgitas Juhan kohe. «Sorgsepp ei liikunud oma külast kaugemal. Ja pidage 
meeles: kui teie kolleegid mind ükskord Kurega segi ajasid, siis võib ka Sorgsepp 
eksida.» 

Teras sõnas sõbralikult: 

«Olge tubli, vennas. Ma usaldan teid väga.» 

«See on õige,» ütles Juhan tõsiselt. «Kui me ei usaldaks üksteist, siis poleks lootust 
Pikka Antsu 

kinni nabida. Ma palun, seltsimees polkovnik, laske minu pilt Võru ajalehes ära 
trükkida. Ja sinna juurde kiri: «Kes tunneb seda inimest, see teatagu...» Ei, mitte 
miilitsasse, teatagu ajalehetoimetusele. Et sugulased otsivad või... Küll taipavad. Aga et 
Ants teada saaks, selle eest katsun ise hoolitseda...» 

«Laseme trükkida, Juhan,» kinnitas polkovnik ja jäi mõttesse. «Teil on suur pere. Kõike 
aga elus ei saa ette näha...» 

«Et meie pered rahulikult elaksid, peavad mehed olema mehed ja vahel ka sõdurid,» 
selgitas Kask oma seisukohta lihtsalt. 

Teras surus mehe kätt. 

«Võtke meie tänu ette vastu. Pere pärast ärge muretsege. Jälgime, kuidas neil läheb ja 
püüame aidata,» rahustas polkovnik, tegi siis hetkelise pausi, mille järel asus Kaske 
instrueerima: «Sorgseppa jälgige kogu aeg. See mees võib abistada, kuid võib ka hoopis 
segada. Kõik sõltub sellest, kelle poolel ta näeb jõudu. Veel on teile üks palve. Endise 
politseiniku Madise juurde on tekkinud kahtlane üüriline. Me oletame, et Marta teab palju 
ja võib olla isegi seotud Redlich-Wendti jõuguga. Kui peaks lööminguks minema, 
päästke Marta sealt. Me loodame temalt üht-teist välja pinnida.» 

«Mõistan. Sorgsepa järele valvata, sobival juhtumil tema abi kasutada. Marta löögi alt 
päästa. Kuidas ma saan teid kohtamisele kutsuda? Mine tea, mis vajadus tuleb ...» 

«Annate raadiosignaali. Major Gavrilov näitab teile, kust seda anda saate.» 

Puutüvesse või sambla alla peidetud kerge raadiosaatja monotoonne signaal aitas Eesti 
tšekiste neil aastatel sageli. 

Möödus kaks pingelist nädalat. Sorgsepalt polnud teateid. Vaikis ka Juhan. Esimesena 
andis endast märku Jasmiin, kes teatas Juhan Kase ilmumisest 

bande vaatevälja. Teras, Gavrilov ja Vertmann mõistsid, mida see tähendas. Et Kaske 
abistada, tegi Teras ettepaneku Juhani pildiga Võru ajaleht Madisele sokutada. 

«Väga ettevaatlikult. Elmar, las ta ise võtab selle lehe teie laualt. Võib-olla käivad Pika 
Antsu mehed tema juures. Muu jutu sees küsige Madiselt, miks ta kõikidest külastustest 
ei teata.» 


Madis istus Elmari ees ehmunud ja kahvatu näoga. Talle tunduvat, et Ants on saanud 
haisu ninna Madise osast adjutandi surmas ja klaarib temaga kunagi arved. Seepärast 
ongi ta vaikinud metsavendade külaskäikudest. Ja kas ei oleks võimalik üldse kõrvale 
jääda nendest asjadest? Ka Marta olevat öelnud, et pole õige aeg tulle ronimiseks, f 
«Kuidas nii?» küsis Elmar järsult. «Kas meie saatsime teie tallu Pika Antsu? Kas meie 
korraldasime teie majas trahtri Antsu ja Redlichi bandiitide jaoks? Te ei ela üksikul 
saarel, Madis. Kõik siin maailmas on omavahel seotud ... Te võite isegi mõne bandega 
liituda, kuid ma ei garanteeri, et teine jõuk teil soolikaid välja ei lase.» 

Madis istus turris ja nõutu. Selle võimumehe sõnad põletasid hinge. Ta tundis, et jutt on 
õige. Tundis, kuid kartis kogu aeg midagi. 

«Pikka Antsu pole vaja karta,» selgitas Elmar, nagu loeks Madise mõtteid. «Kui ta 
teaks, kelle signaali järgi adjutant ära koristati, oleks ta kohe kohal olnud. Kirbla esimees 
saatis siis mõneks päevaks isegi rahvakaitse teie maja juurde. Ma ei salga, et minu 
soovitusel. Aga näete, Pikk Ants ei tulnud.» 

«Te siis kaitsesite mind?» muutus Madis rõõmsamaks. 

«Kas siis teie arvasite, et me jätame rahulikud maainimesed saatuse hooleks?» ei 
andnud Elmar ' järele. 

Madisele meenus tema pool elav tütarlaps. 

«Marta on hea tüdruk,» alustas ta. «Tema saatus on raske. Vireleb ja abi pole kusagilt 
loota. Mõni muu oleks metsikuks muutunud, aga tema on endist viisi rahulik ja lõbus. Ja 
südame poolest on ta kä hea. Nii palju aastaid on möödunud, aga minu kingi-tud 
pardipoeg on alles.» 

«Hoiab seda? Aga mida ta teile on soovitanud?» 

Madise pilk libises ükskõikselt üle ajalehe, mis oli tema ees laual. Äkki näis miski tas 
huvi äratavat. Madis sirutas käegi välja, kuid tõmbas selle kohe tagasi. 

«Ega see mees äkki tuttav ei tundu?» küsis Elmar, nihutas ajalehe Madisele lähemale ja 
osutas sõrmega Kase fotole. «Kas olete kohtunud?» 

Madis tundis kohe ära eelmise päeva külalise. Kuid ajas kangekaelselt tagasi nagu alati. 

«Ei, kust ma teda tunnen. See vist pole siitkandi inimene,» õigustas ta end. 

Siis tõmbas ta mütsi pähe, tõusis ja tammus kohapeal. 

«Jääb siis nii, nagu ma ütlesin. Midagi tähtsat ma varjama ei hakka. Laske mul natuke 
hinge tõmmata. Teadke, et Madis peab sõna. Aga selle lehe ma võtaksin küll kaasa, äkki 
juhtume kusagil kokku,» selgitas Madis. 

«Võtke pealegi,» oli Elmar nõus. 

Endamisi aga mõtles ta: «Peaks see ajaleht sind kuidagi aitama, Juhan!» 

Juhan Kasel oli tõesti abi vaja. Mitu päeva hulkus ta metsades ja talude läheduses, 
lootes kohata metsavendi, aga tal ei vedanud. Alles metsaäärses Mihkli talus, kus ta 
öömaja sai, ütles süngevõitu peremees hommikul hüvasti jättes: 

«Mina mõistan asja nii, et metsa praegu ilma kõva soovituseta ei võeta. Pane kauplusele 
pihta, ja võidki minna.» 

«Ma olen Võrumaal juba kümmekond poodi tühjaks 

teinud,» vastas Juhan. «Meil ei vedanud. Piirati sisse, mehed pugesid ühekaupa välja. 
Tuli laiali minna. Mina sattusin siia.» 

Peremees vahtis talle ainiti otsa ja haigutas. 


«Noh, siis peaksid ju neile sobima. Reedeni olen ära, linnas õe pool. Kui öömaja ei leia, 
võid pärast seda tagasi tulla.» 

Jälle tuli mitu päeva-ööd mööda metsi hulkuda. Reedel tuli Juhan vastu õhtut tagasi 
Mihkli tallu, uskudes et peremehe lubatud öömaja taga võib peituda muudki. Majja ei 
jõudnud astudagi, sest juba õues haarasid ta kinni kaks tursket meest. Neil olid seljas 
vateeritud jopid, jalas kirsasaapad, peas päevi näinud nokkmütsid, mida tavaliselt 
jahimehed kannavad. 

«Tervist, vennas! Mis sa siin luusid?» alustas üks juttu. 

«Kas mööda minna ka ei tohi?» küsis Juhan rahulikult vastu. «Olete miilitsast või?» 

«Kas sa siis ei näe, et miilitsast,» sekkus jutu vahele teine mees. «Olid see sina, kes 
ööbis siin möödunud laupäeval?» 

«Noh, ööbisin,» selgitas Juhan. «Mul ämmamutt siin naabruses, aga oli vist linna 
sõitnud. Uks oli lukus.» 

«Tule kaasa, siis klaarime, kus ja mis oli lukus,» pakkus esimene mees. 

Juhani esimene ülekuulamine toimus kaugel metsalagendikul ja kestis ligi kolm tundi. 
Antsu saadetud mehed sundisid teda mitu korda jutustama, mida ta oli teinud sõjaajal ja 
pärast sõda, kes on vanemad, vennad ja naine, miks ta luusib just siin Pärnu ja Haapsalu 
lähistel. Talle nimetati tuttavate tšekistide nimesid ja jälgiti, kuidas ta reageerib. Mitmel 
korral nõuti, et Juhan tunnistaks üles, kes teda Pika Antsu juurde saatis. 

Lõpuks ei kannatanud Juhan enam ja vihastas. 

«Mina võtsin talumehi enda juurde solvamata!» pahvatas ta. 

«Kogu meie elu on üks suur solvamine,» irvitas pikem mees. «Ära aja ennast turri, 
poiss. Saad hullemat tunda. Sinu kamp oli tuuleõhk, meie oma on orkaan. Tuleb vahest 
aru saada. Parem ütle, miks sind Pärnust siia autoga toodi ja kes tõi?» 

See oli selge lõks. Juhan oli tulnud siia jalgsi, käinud kaks päeva. Pealegi ei olnud ta 
tulnud Pärnust, vaid Vändrast. 

«Mis sa tühja jahvatad,» vastas ta rahulikult. «Ma pole Pärnus kunagi olnud. Puhkasin 
nädalakese Vändras pastori juures. Olete võib-olla tast kuulnud, Eraadis on tema nimi.» 

Selle kirikuõpetaja, ausa ja omakasupüüdmatu inimese nimi oli ümberkaudu heas 
kirjas. Küllap olid temast kuulnud ka bandiidid. Muidugi ei võinud nad teada, et õpetaja 
Eraadis oli saadetud ametisõidule Riiga ja tema äraoleku ajal võttis Juhanit vastu kiriku 
kellamees Luts, kelle kauge sugulane Võrust oli kostnud külalise eest. 

Eraadise nimi ja Juhani enda kindlameelsus avasid talle tee Pika Antsu punkrisse. Oma 
pelgupaiga oli Ants rajanud Lihula lähedale soisesse paika. Siinsetel järvesilmadel ujusid 
pardid ja ojakäärudes peitsid end vääriskalad. Sõja eel olid need kohad meelismaaks nii 
Eestimaalt kui ka kaugemalt pärit jahimeestele. 

Juhani kohtumine Pika Antsuga leidis aset roo-tihniku ääres. Uustulnuka ümber oli 
kogunenud kogu jõuk. Kask märkas silmanurgast teiste seas ka Sorg-seppa, kelle 
välimuse ta oli meelde jätnud. 

Kui Ants oli ära kuulanud Juhani järele saadetud meeste seletuse ja uurinud Juhanit 
pealaest jalatallani, ütles ta üleolevalt: 

«Räägitakse, et sa olevat juhtinud tervet rühma, 

Juhan Kurg. Mis tuuled sind siis minu juurde tõid, vennas?» 


Juhan seletas üksikasjalikult, kuidas nad avastati ja kuidas neid rünnati. Vend võetud 
kinni tema pähe, seepärast saanudki ta tulema. 

«Seda me kontrollime,» lubas Pikk Ants. «Ka ööbimist kirikuõpetaja juures. Aga nüüd 
tutvustan sind Võru endise vallavanemaga, ta tunneb teid kõiki nägupidi.» Ants muigas. 
«Võib-olla on sul, vennas, parem enne äratundmist meie juurest minema astuda? Ära 
karda, ma lasen sul minna. Ma pean otse-kohestest inimestest lugu.» 


«Jasmiin» otsustab riskeerida 

Juhanile tundus, et taevas võpatas pea kohal ja hakkas kohutava kiirusega tema peale 
langema. Ta kissitas ootamatusest silmi, kuid samas meenus talle majake järve kaldal 
künkal, naine ja viieaastane tüdrukutirts, kes lehvitab talle järele ja hüüab heleda häälega: 
«Issi, issi, too Mallele rutem kommi!» Juhan toibus ja ütles endale kindlalt: «Toon Mal- 
leke, kindlasti. Sina, Ants, aga petad. Ja kui sa ka ei valeta, peab vallavanem mind ikkagi 
omaks. Olen Juhan Kurega ühte nägu.» 

Hiiglane silmitses Juhanit kerge muigega. Tema vasekarva kõrgesarnaline nägu, mida 
võis pidada täiesti mongoliidseks, vaatamata sellele, et Ants oli sündinud siinkandis, 
tõmbus pingule. Näole tekkisid kurrud ja hallid läbitungivad silmad puurisid uustulnukat. 

«Kas kutsume vallavanema, Juhan Kurg?» küsis ta. 

«Miks ka mitte, kutsu,» nõustus Juhan. 

Ants plaksutas käsi. Nende juurde tuli Sorgsepp ja vaatas Juhanit tähelepanelikult, kuid 
see ei lasknud tal suudki avada. 

«Ära mängi komöödiat, Ants,» ütles ta tigedalt. «Mis vallavanem see on? Mina tulin 
sinu juurde, et mõnega arveid klaarida. Kui mind siin ei taheta, leian teisi. Räägiti, et 
kusagil siin luusib Redlich-Wendt, ega tema poisid sinu omadest aremad ole.» 

Seda ei suutnud Ants välja kannatada. Ta tormas Juhani juurde, haaras tal kaelusest ja 
tõukas sellise jõuga, et Juhan lendas roogu. Raskelt lõõtsutades pani Ants käed puusa ja 
ütles: 

«Ah ei ole aremad või!» 

Bandiitide naeru saatel ronis Juhan roost välja, rapsis end puhtamaks ja heitis koti õlalt. 
Ta tõmbus küüru, kummardas pea ette, sirutas käed välja maadlusvõtteks ja sõnas valju 
häälega: 

«Kas siis, kui ma panen su selili, tunnistad, et leidub ka kõvemaid poisse?» 

Ants hakkas naerma ja astus Juhani juurde. 

«Korista rusikad ära. Ma ägestusin. Redlichi ja tema kampa ma ei kannata. Kiidukuked, 
kes endast peremehi kujutavad. Kuid ühegi suure asjaga pole toime tulnud.» 

Kui Juhan oli end sirgu ajanud, pani Ants käe tema õlale ja vaatas ülalt alla: 

«Julguse poolest kõlbad sa mulle. Aga kuidas sisuga lood on, ei tea... Teeme klaariks 
veel ühe küsimuse, Juhan Kurg. Kui sa kaks aastat mööda metsi kooserdasid ja punkris 
istusid, siis ilma kaardimänguta läbi ei saanud. Kas bismarki oskad?» 

«Nii bismarki kui marjast, kuutkümmend kuut, viitsada, lambapääd... ja kui vaja, siis 
muudki,» ütles Juhan pikemalt mõtlemata. Ta oli kaardimängu tšekistide soovitusel kuu 
aega tagasi tõsiselt käsile võtnud. 

«Olgu, küll mängime.» Ants koristas käe Juhani õlalt. «Miks sa ikkagi minu juurde 
tulid? Ise ütlesid, et on ka teisi...» 

«Rahvas räägib, et Pikal Antsul on sõjaväelase 

joont,» ladus Juhan välja. «Ma tahaksin venna vabadusse päästa. Kas sa tuled appi, 
Ants?» Ninamees raputas pead. 

«Selle peale ma inimesi ei raiska. Liiga kaugel ja lootusetu asi. Vabanda, kui mu 
ütlemine ei meeldinud. Ela natuke, siis vaatame, mida annab teha.» 

Teel pelgupaika mindi mööda kunagise kloostri tiikidest. Siin oli võrdlemisi lage ja 
Ants andis käsu ühekaupa liikuda. Juhan sai korralduse tema ligidusse jääda. Käigu pealt 
esitas Ants Juhanile küsimusi. Küsis perekonna kohta ja kes lapsi karjatab. Oma 
minevikust ei meeldinud tal endal kõnelda. Aga kui nad hetkeks ülemisel terrassil 
peatusid ja nägid, kuidas veejoad vaikselt, peaaegu silmale märkamatult ühelt veepeeglilt 
teisele valgusid ja üha allapoole, iidse vesiveski poole voogasid, kujundades looduse 
lõputu fantaasia tehtel imelisi hõbedaselt sillerdavaid vanikuid, ohkas Ants sügavalt, kuid 
surunud maha hetkelise kohmetuse, ütles kähinal: 

«Pea meeles, Kurg. Sellest kaunimat maastikku sa ei leia. Ma jooksin siin ringi 
poisipõlves. Nendes tiikides olid imelised kalad.» Äkki katkestas tajutu ja tõmbus 
süngeks. «Kala on meie liitlane. Ei tee suud lahti. Kas taipad, mida ma mõtlen?» 

Juhan noogutas. 

«Kuidas oli sinu väiksema plika nimi?» küsis Ants ootamatult. 

«Mul on ju poisid, Ants,» parandas Juhan, kes oli selgeks õppinud Kure suguvõsa. 
«Urmas ja Peet. Ja jätame selle teineteise püüdmise.» 

«Hakkame astuma,» käsutas Ants. 

Nii algas Juhani metsameheelu. Sorgsepaga ta kontakti ei pidanud, uuris rohkem teisi 
bandiite ja märkas sageli nende valvsaid pilke. Inimesed olid selles jõugus hirmsad ja 
nende käed olid paksu verega koos. Ühed olid teeninud SS-vägedes, teised olnud seotud 
eesti rahvale laialt tuntud reeturite 

Mäe ning Angelusega, tegutsenud profašistlikes natsionalistlikes organisatsioonides. 
Peale selle oli peaaegu kõigi hingel röövimisi, talumeeste piinamisi ja mõrvu. Antsul oli 
kombeks korrutada: «Poisid, me peame vastu niikaua, kuni suudame tulistada. Senini on 
Eestis nõukogude võim ja see meid ei hellita. Pekske, tapke, põletage, varsti tullakse 
meile appi.» Millal see «varsti» on, seda ei teadnud Ants isegi. 

Juhanit Ants rohkem pinnima ei hakanud, kuid proovis teda nii bismargi kui ka 
puskariga. Pärast seda aga, kui keegi Madist külastanud bandiit tõi Antsule punkrisse 
Juhan Kure pildiga ajalehe, kutsus bande ninamees Juhani enda ette ja tunnistas: 

«Ma ei uskunud sind kuni viimase päevani, Juhan. Su jutt oli kuidagi väga lihtne. Oleks 
sa kas või midagi juurde luisanud... Kõik need lurjused, kes siia kokku on tulnud, 
valetasid mulle nii et suu suitses. Et on snaiperid ja maju põletanud ja kõike muud, aga 
nüüd hoiab igaüks oma nahka. Nüüd oled oma poiss. Käi meestega ära Madise talus, uuri 
välja, kuidas lood on...» 

Nii sattuski Juhan puutöömeistri tallu. Istus seal koos ühe bandiidiga ja laskis hea 
maitsta pannkookidel, mida siinsamas küpsetasid vanaeit ja noor neiu. Juhan taipas, et 
neiu on Marta. Küsis neiult midagi tähtsusetut, kuid see torkas kohe vastu: 

«See teid ju ei huvita. Istute ise küll siin, aga mõte on teises maailma otsas.» 

Mees naeratas virilalt ja mõtles: «Küll on terava keelega. Ja arvas täpselt ära. Temaga 
pead valvas olema, Juhan!» 

Martale aga vastas valju ja enesekindla häälega: 


«Meie elu on keeruline, preili. Kui vedeled aastaid koopas, siis tuleb tahtmine ka 
ilmavalget vaadata.» 

Neiu ladus pannkooke taldrikule ega teinud kuul-rnakski. Juhan küsis tagasihoidlikult: 

«Kas oled siit pärit?» 

«Mis mõttes? Et kas eestlane või venelane?» torkas neiu. «Eestlane, nagu näete. Rapla 
kandis sündinud. ! Kust mehi aga ise olete?» 

Juhan selgitas. Silmanurgast märkas ta, kuidas kaaslane püüdis iga sõna, et miski ei 
läheks kõrvust mööda. Siis ajas Juhan end jalule ja ütles, et tahab ligipääsu talule 
lähemalt uurida. Talu juurest läks ta umbes kilomeetri metsateed, kontrollis, et keegi teda 
ei jälgi, luges murtud männi juurest sada sammu ja otsis üles puuõõnsuse, nagu talle 
õpetatud oli. Sellest leidis Juhan raadiosaatja ja signaliseeris omadele, et elab bandes 
osasse sisse. Siis maskeeris ta raadiosaatja ja tegi ringi metsas. Enne tallu sisenemist 
heitis pilgu aknasse. Kõik olid vanas kohas, joodi teed ... 

Terast haaras kauaoodatud teate saamisel tõsine rahutus. Jasmiinilt ja ka Sorgsepalt 
polnud mingit teadet. Kõik tundus mõistatuslik ja kummaline. Alles hiljem selgus, et 
informaator ei suutnud uskuda Juhani nii kiiret vastuvõtmist bandesse. Lõplikult viis 
segadusse aga see, et Ants oli Juhanile usaldanud meeste juhtimise ja tõsise ülesande. 

«Sündmusi tagant lükkama ei hakka,» otsustas Teras. «Uut meest ka ei otsi. Õpime 
parem olukorda täpsemini tundma.» 

Saabus august.Ilmad olid kuivad. Maapind pragunes kuumusest. Õunad täitusid kuldse 
mahlaga. Sel aastal olid ka .kirsid erakordselt lihavad ja mahlakad. 

Elmar Vertmann, kellel oli asja taludesse, kohtas maanteel ootamatult autot, mille rooli 
taga tundis ara kapten Mäe. 

«Meie sidemees nägi Juhanit,» alustas kapten. «Mihkli talus valmistutavat pulmadeks. 
Vist on ka Antsul plaan sinna ilmuda. Proovi Jasmiini kaudu kontrollida. Meid võidakse 
ka haneks püüda.» 

«Kes? Kas Juhan?» oli Vertmann imestunud. 

«Ei. Need, kes selle piruka Juhanile sokutasid,» kostis Mägi. 

Peagi saadi teade: «Perekondlik sündmus Mihkli talus on üheksateistkümnendal. 
Külaliste kohta pole andmeid. Jasmiin.» 

Korrapidaja võttis Märjamaalt telefoniühenduse Pärnuga ja kutsus telefoni juurde 
tuttava uurija. Uurija oli oma tantsupartneri üles otsinud. See oli kodus töötav kuduja. 
Põhjust tema kinnipidamiseks polnud. Korrapidaja palus kontrollida, kas naine on 
lähemail päevil kodus. 

Kolm päeva enne oodatavat pulmapidu telefoneeris Pärnu uurija operatiivpunkti, et 
naine on kadunud. 

«Magasite maha?» küsis naljatamisi Teras, kes oli juhuslikult telefoni juures. Kuid 
tundes kolleegi rõhutud meeleolu, lohutas meest: 

«Ärge muretsege, seltsimees. Ma ei pidanud vajalikuks armukest valve alla võtta. See 
oleks võinud Antsu hirmutada. Ja siis on laul lauldud. Mulle on tähtis ainult teada, et 
naine pole kohal.» 

Teras kutsus kokku nõupidamise ja selgitas olukorda. Elmar Vertmann lisas, et Mihkli 
tallu viib ristteelt ainult kitsas teerada. Rajale peaksid bandiidid tulema paarsada meetrit 
talust, hiilides läbi vaa-rikavõsa. Kui on kavas nad kinni võtta, oleks see parim koht. 


«Millegipärast ei tahaks kasutada Juhani esimest signaali,» arvas Elmar. «Ma olen 
kapten Mäega ühel arvamusel: see võib olla lõks.» 

«Kuhu mujale teie arvates võis siis minna Antsu kallike, kui mitte peole,» küsis Paul 
Müüri. «Ja siis veel Jasmiini teade. Arvan, et sellist võimalust ei tohi mööda lasta.» 

Kuulanud ära kaastöötajad, andis Teras korralduse: 

«Kapten Kudinov võtab rühma sõduritega kontrolli alla Lihula —Kirbla maantee, kust 
bandiidid 

peavad leidma auto. Ühtlasi kindlustate meie läänetiiva, kui bandiidid tulevad tallu ja 
kavatsevad sealt tee suunas põgeneda. Kapten Mägi ja vanemleitnant Vertmann varjuvad 
talu läheduses nii, et neid ei näeks ei pererahvas ega külalised. Major Gavrilov juhib 
operatsiooni operpunktist.» 

Mehed, keda nimetati, raporteerisid oma valmisolekust. 

Ainult Beljajev ütles rahulolematult: «Mäele ja Vertmannile tuleb sõdureid lisaks anda, 
seltsimees polkovnik. Seltsimees minister andis korralduse ...» 

«Teie olete meie instruktsioonide varasalv, alampolkovnik,» naeris Teras. «Olgu, viis- 
kuus sõdurit tuleb neil appi võtta. Kas te siis lubate?» 

«Sellisel juhul luban,» teatas Beljajev tõsiselt. 

Kiire liikumise ja tugeva kehaehitusega mehed Aksel Mägi ja Elmar Vertmann 
täiendasid teineteist suurepäraselt ja olid korduvalt osa võtnud ühistest operatsioonidest. 
Elmar oli rõõmsameelne ja terava keelega. Ideed sündisid tema peas muinasjutulise kii- 
rusega, aga ta oskas neid ka suurepäraselt põhjendada. Ka Akslile polnud väike nali 
võõras ja temagi oskas õigustada tehtud ettepanekuid, kuid ta paistis silma 
tagasihoidlikkuse ja sõnakehvuse poolest. Tše-kistid, kes olid Mäega Tartus varem koos 
töötanud, naljatasid, et kapten Mägi suudab imelihtsalt takja-nupu villakoonlast eraldada, 
aga alustab sellest, et teeb pedantse täpsusega kindlaks villa sordi ja takja liigi. 

Kahe kilomeetri kaugusel talust andis Aksel Mägi sõdureile korralduse auto heinakuhja 
taha ära peita ja ennast metsatukas maskeerida. Signaalraketti märgates või laskmist 
kuuldes pidid nad kohe varitsuse juurde kihutama. Mägi näitas neile kaardil kätte 
vaarikatihniku, kus ohvitserid pidid end varjama. 

Mõlemal ohvitseril oli seljas tavaline maainimese 

159 

riietus: jopp, poolvillased püksid, kitsas äärega viltkaabu. Seljakottides aga olid peidus 
automaadid ja raketipüstolid. 

«Võib-olla oled sina peigmees, Elmar,» nöökis kapten teel talu poole. 

«Võib-olla olengi,» naeris Elmar vastu. «Ainult et iga pruut ei taha meie elukutsega 
peigmeest.» 

«Igaüks muidugi mitte,» nõustus Mägi. «Sa otsi selline, kes armastab ohtu ja 
mehisust.» 

«Näib, et kedagi teel pole,» tegi Aksel lõpu lobisemisele. 

Nad olid kohale saabunud varakult. Pärast üheksat hakati talus, kus pidi toimuma 
pulmapidu, tulesid üles võtma. Hakkasid kogunema ka külalised, keda ei paistnud palju 
olevat. Eemalt oli näha ainult mõnd paari, ühed sõitsid kohale külgkorviga mootorrattal. 

«Musta ülikonna järgi võiks mootorratturit pidada peigmeheks,» sosistas Elmar. 
«Külgkorvi on surutud vist peigmehe vanemad.» 

«Kummaline pulm,» tähendas Mägi. «Ja kui väikeste kulutustega!» 


Nad ootasid veel tund aega. Teel oli endist viisi vaikne. Elmar roomas kaaslase 
nõusolekul Rätsepate talule üsna lähedale ja suunas end põõsastes varjates pikksilma 
akendele. Tagasi tuli ta murelikuna. 

«Tundub, et tegemist on pettusega. Isegi laud pole kaetud. Inimesed ajavad niisama 
juttu. Sul oli õigus. Ants kontrollib, kas meid või Juhanit. Kas anname ärakella? » 

«Ootame veel,» peatas Mägi kolleegi. «Kui meid peteti, siis peab keegi majaümbrust 
jälgima.» 

«Vist jälgib niisamuti nagu meie. Istub kiikriga põõsas ja ootab, millal julgeoleku 
sõdurid alustavad tormijooksu.» 

Mehed lahkusid üheaegselt külalistega. Ilm oli soe, kuid õhtu tõi kaasa külma õhu. 
Omade juurde jõuti kössis ja külmetades. 

«Peigmees!» turtsatas Aksel Mägi autos kerratõmbunud Vertmanni vaadates. 

«Kapsakükitaja!» ei jäänud Elmar võlgu ja näitas sõrmega Aksli jopi külge kleepunud 
kapsalehte. 

Operatsioon lõppes üksmeelse naeruga. Peatselt tuli ka Kudinov, saaki polnud temalgi. 

«Mis siis ikka,» tegi Gavrilov kokkuvõtte. «Vähemalt omasid ei paljastanud.» 

Päevi hiljem leidis nende oletus kinnitust. Saabus radiogramm: «Kedagi kontrolliti 
kõvasti. Antsu mehed rääkisid sellest palju. Tulemusi veel ei tea. Sorgsepp on isekaks 
muutunud. Jasmiin.» 

«Hoia end, Sorgsepp!» ägestus Teras. «Me kohtume sinuga!» 

Sorgsepp andiski endast varsti märku. Ta nõudis kohtumist kokkulepitud kohas 
kahekümne kuuendal kuupäeval kell kaheksa õhtul. Teade saabus keerulist teed mööda ja 
hilines mõnevõrra. Aega kohtumiseni tuli arvestada ainult tundidega, Teras aga oli teel 
Narva. Beljajev astus temaga ühendusse raadio teel. Polkovnik pöördus poolelt teelt 
tagasi, jõudis juua klaasi teed ja hüppas siis Gavrilovi autosse. Autojuht sõitis 
tagasihoidliku kiirusega. Teras ütles talle rahulikult: 

«Mul on kahju, aga meil pole aega tukkuda. Paneme auru juurde. Muidu jääme 
hiljaks.» 

Auto rebis end paigast, spidomeetri osuti ronis kiiresti kõrgemale. Ilm seadis vihmale, 
oli tõusnud udu ja nähtavus oli tublisti halvenenud. Kui auto sõitis kurvis tagaratastega 
loha, pöördus Teras rahutult autojuhi poole: 

«Pea nüüd... Kihuta, aga mõistlikult! Kui kraavi lendame, siis uusi juhilubasid mina 
küll taotlema ei hakka.» 

Ootamatult hüppas teele inimene, komistas ja hakkas mütsiga vehkima. 

«Kas võtame joobnu peale?» küsis autojuht kiiresti. 

«Paneme mööda!» arvas Gavrilov. «Aega ei ole.» 

Auto tegi järsu kaare ja mees jäi seljataha. 

«Pea!» hüüdis Teras. «Ta karjus midagi.» 

«Aga aeg!?» tuletas autojuht meelde. 

«Tean küll, aga nalja pärast ei karjuta. Pöörame ringi.» 

Hetk hiljem oli auto mehe juures tagasi. Too istus kraavipervel kössis, pea käte vahel. 

«See on ju Kask!» hüüatas Teras. «Juhan, meie oleme...» 

Mees kargas püsti. 

«Sa imede ime! Ma olin täiesti lootuse kaotanud.» 


«Rääkige kiiremini,» käskis Teras. «Sõidame Sorgsepaga kohtuma.» 

«Kohtumine jätke ära,» nõudis Juhan. «Sorgsepp on reetur. Teid ootab metsas 
Varitsus.» 

Juhan rääkis täpselt ja lakooniliselt viimaste päevade sündmustest. 

Antsu usaldus jõugu uue liikme vastu ärritas teisi bandiite ja põhjustas nende kadedust. 
Juhani iga sammu jälgisid mitu silmapaari ja Antsule kanti ette iga tema tegu. Peamees 
otsustas korraldada viimase kontrollimise ja teatas teiste kuuldes, et kavatseb koos 
kallikesega Rätsepate poole Mihkli tallu pulma minna. Ta nimetas ka päeva ja kellaaja. 
Ants rääkis sellest oma abi, Juhani ja veel ühe bandiidi juuresolekul, kelle saatis hiljem 
talu juurde valvama. Bandiit tuli tagasi ja raporteeris, et mingit varitsust talu juures 
polnud. Antsul oli hea meel ning ta teatas kõigile bandiitidele, et Juhan on ustav liitlane, 
keda ta usaldab kõige rohkem ja kui tuleb «valge laev», muretseb talle parima maaga 
mõisa. 

Kummaline küll, aga just viimane lubadus muutis Sorgseppa tundmatuseni. Kogu elu 
oli ta kadestanud suurmaaomanikke ja unistanud suurtalust. Sellest päevast peale oli 
Sorgsepp nagu ümber vahetatud. Ta hakkas teenima kannuseid Antsu ees, käis üksi 

teel röövimas ja tõi punkrisse vankritäie sooje riideid, hakkas teiste jõugu liikmete 
peale keelt kandma, nende sõnu edasi rääkima. Juhani ees ta kelkis, et annab peatselt 
Antsule võimaluse arveid õiendada nendega, kes peavad jahti metsavendadele. 

«Ma taipasin, et jutt on teie seltsimeestest,» rõhutas Juhan erutatult. «Peagi läks 
mölluks, bandiidid hakkasid varitsust ette valmistama. Ants kutsus mind oma salka, 
öeldes, et saan mõnega venna eest arveid klaarida. Siis kuulsin ka mitut tuttavat nime ... 
Lippasin metsa asjale ...» 

«Suur tänu, Juhan! Võib-olla tulete meiega?» pakkus polkovnik. 

«Parem ma lähen tagasi,» arvas Juhan vaikselt. «Tegemist on veel palju. Ma arvan, et 
maha nad ei lase, mõtlen midagi välja...» 

«Liiga palju ei või välja mõelda,» sõnas Teras kindlalt. «Sorgsepp tuleb paljastada. Kui 
me kohtumisele ei lähe, hakkab Ants märatsema... ja usaldus Sorgsepa vastu on läbi.» 

«Jah .. . Kui peaks midagi juhtuma, siis ärge jätke minu lapsi ilma hooleks,» ohkas 
Juhan raskelt. 

«Nende isaga ei juhtu midagi. Istuge autosse, jõuate veel operatsiooni hakuks kohale. 
Volodja, kustutage tuled, ja vaikselt...» 

Juhan lasti autost välja poole kilomeetri kaugusel bandiitide koopast. Käis ettevalmistus 
väljaastumiseks ja Juhani puudumist ei olnud tähele pandud. Ainult Sorgsepp ajas 
hambad kahjurõõmsalt irevile ja hüüdis midagi Juhanile. 

Tagasi tulid mehed vaikides, tigedad ja turris. Ants kutsus Sorgsepa enda juurde 
punkrisse ja Juhan kuulis selgesti nende kahekõnet. 

«Kus on see sinu polkovnik ja tema mehed?» küsis Ants. 

«Võib-olla juhtus midagi?» pomises Sorgsepp. «Kas teade ei jõudnud kohale või 
midagi muud...» 

«Mis sa sonid!» käratas Ants tigedalt. «Meil tähendab möödalask surma. Kui sa kohe 
korralikult ei selgita, mis võis tšekiste ära hirmutada, siis lasen sul soolikad välja.» 

Bandiidid kogunesid nende ümber. Sorgsepp vahtis hirmunult ringi. Tema metsistunud 
pilk peatus Juhanil, libises üle teiste nägude ja rändas Juhanile tagasi. 


«Kes laskis jalga enne teeleminekut?» vingus ta. «Näete, see saks Võrust... Kes teab, 
kus ta oli. Võibolla andis raiskadele märku!» 

«Kohale jõudis ta koos minuga,» tuli Antsule meelde. «Oli minu vasakul käel.» 
«Vasakul või paremal,» jõuras Sorgsepp, tundes, et see on tema viimane šanss. «Aga 
mina nägin teda viis minutit enne teeleasumist laagrisse tulemas. Kus sa hulkusid, uus?» 

karjus ta täiest kõrist Juhani peale. «Kas kandsid juhile ette, kus sa kooserdasid?» 

Ants heitis Kasele läbitungiva pilgu. Juhan ei pilgutanud silmagi. 

«Kõhu võttis pasale,» teatas ta rahulikult. «Ja ega see minul üksi ole. Sai vist vana 
vorsti söödud. Kükitasin teispool kraavi ja äkki krabistas midagi kuivanud kuuse taga. 
Hiilisin meetrit viiskümmend sinnapoole, aga vist tuuseldas tuul hagu. Siis tulin tagasi.» 

«Või kõht... ja hagu... Kuula aga, mida kõike kokku ei jahvata,» vahutas Sorgsepp. 
«Ära räägi meile muinasjutte! Kas sa Antsu käsku tead? Ilma loata mitte sammugi 
laagrist. Vasta, miks sa-rikkusid käsku!» 

Bandiidid lõid kihama. Juhan pistis täiest kõrist naerma ja sai nii mehed vaikseks. 
«Ka mul oli üks niisugune kambas,» rääkis ta. «Laulis nagu ööbik. Kuni ükskord jäi 
võõra kirjakesega vahele. Tead, Sorgsepp, ära pea meid lollikesteks. Kas sa varjasid end 

Põltsamaa metsades?» 

Sorgsepp, kes kogu aeg oli täiest kõrist karjunud, jäi äkki vait. 

«Pole ma seal olnud,» pressis ta lõpuks hammaste vahelt. «Kas metsa maamunal vähe 
vee) 

Sellega ta tegi vea. 

«Mis haake sa teed?» nõudis Ants ja valgustas taskulambiga Sorgsepa nägu. «Ise 
rääkisid mulle, et lasksid sealkandis poolteist aastat metsavendadega ringi.» 

«Vennad olid nad talle senikaua, kuni koos ringi laskis,» torkas Juhan teravalt vahele. 
«Aga kui tuli laiali minna, siis müüs kõik viimase kui üheni maha. Päästis oma nahka, 
neetud nuuskur.» 

«Ma pole kedagi maha müünud, mehed,» ägas Sorgsepp ja varjas näo käega 
lambivalguse eest. 

«Ah ei müünud või?» jätkas Juhan. «Nimeta kas või kedagi, kes jäi teie meestest alles! 
Sina üksi jäid. Umbes poole aasta eest rääkis mulle üks peremees, et olevat üht minu 
kaaslast enda juures Põltsamaa lähedal varjanud, aga temast, kuradist, saanud müüdav 
lurjus ... Ma ei uskunud, aga kui sa siin kometit hakkasid mängima, siis...» 

«Raisk, täi, sa alatu libu,» sõimas Ants kobrutava vihaga. «Ütle, Sorgsepp, kes su meie 
juurde saatis!» 

«Küsi, Ants, tema käest, mis nime all ta nende kirjas on!» lõpetas Juhan jutu, sülitas 
jalge ette ja istus narile. 

Sorgsepp taipas, et tema lõpp on lähedal. Ta viskus põlvili ja roomas Antsu ette. 

«Juht, ära saada hukka... Pruut ootab mind... Aga patukesi on ju igaühe hingel...» 

Ants sirutas käe püstoli järele. Seda nähes hakkas Sorgsepp vinguma: 

«Ma juhatan su hommepäev Terase ja tema meeste Peale. Mul on võimalus, on tõesti.» 

Ants jäi mõttesse. 

«Juhata siis!» käsutas ta lühidalt. 

-.. Nad läksid mitmekesi. Mööda soist metsaserva. Saabaste all lirtsus vedel kört. Kui 
jõuti künkavee-rule, hakkas kahe rändrahnu vahelt silma kauge maaliline poolsaar, mille 
liivarannale oli üles rivistatud pioneeririvi. Signalist puhus õhu helisema. 

Bandiidid seisatasid, peaaegu kõigil olid ja ootasid kusagil lapsed. 

«Mis seda maskeraadi vahtida!» käratas Ants. «Vii meid oma peidupaiga juurde, 
Hans!» 

Jä jälle hakkas soo jalge all lirtsuma. 

Tihedas kuusikus peatus Sorgsepp mahalangenud puutüve juures, koukis selle alt välja 
konservitoosi ja pani toosi kirjakese, mille Ants enne seda oli kolm korda läbi lugenud. 

Ülejärgmisel päeval oli vastus Sorgsepale kohal: tulla kohtumisele Ristile. Ristile jõugu 
ninamees ei läinud, vaid saatis sinna luuraja. Bandiit teatas tagasi tulles, et Risti ümbruses 
on märgata suurt varitsussalka. Ants muigas tigedalt, võttis õlalt automaadi ja sammus 
liivaaugu suunas, kus pidi valve all lamama kinniseotud Sorgsepp. Liivaaugus lamas 
ainult surnuks kägistatud tunnimees ... 

Terase operatiivrühm sai kiire teate. 

«Suurepärane, suurepärane,» kordas Teras ja informeeris kolleege teate sisust: 

«Pikk Ants saatis kohtumisele luuraja. On tige tšekistide kavaluse peale. Sorgsepp 
kukkus sisse ja põgenes või likvideeriti. Juhan võitis bande usalduse. Jasmiin arvab, et 
ligineb Antsu tabamiseks sobiv hetk ja tahab meid operatiivselt kõigest informeerida, 
selleks aga peab saama andmeid otse Juhanilt. Mis me teeme, seltsimehed?» 

Jasmiin sai nõusoleku. 

Peatselt oli Juhan jälle Madise talus. Hädasti oleks olnud vaja minna raadiosaatja 
juurde, aga see oli võimatu. Pärast Sorgsepa põgenemist ei usaldanud bandiidid üksteist. 
Oli keelatud üksi liikuda ja ris- 

kida ei tohtinud. Kedagi ei saanud kasutada, mitte kedagi... Madis oli liiga suur 
lobiseja, tädike liiga rumal, Marta oli olnud väljasaadetu. Kes küll viiks teate, kes? 

«Jälle on teie mõtted seitsme mere taga,» torkas teda Marta. 

«Jäta mind parem rahule, plika,» mõtles Juhan endamisi. 

Äkki kutsus neiu teda appi praeahjust hautispotti : välja võtma. Kui nad üksi köögis 
olid, sosistas neiu: 

«Öelge, mida polkovnikule on vaja edasi anda. Mul on raadiosaatja. Ruttu, kuni kedagi 
pole!» 

Neiu nägu lõkendas kuumusest, juuksed olid sassis, tema pilk aga oli rõõmus ja 
lugupidav. Pagana tüdruk, kes oleks võinud arvata! Juhani peas välga-I tas: «Ta riskib 
veelgi enam.» Siis meenusid talle polkovniku sõnad: «Neiut igal juhul kaitsta.» Selge- 
mini ei saagi öelda! 

«Kuula siis,» alustas Juhan. «Homme keskööl kohtub ta kallikesega Lihula külje all 
rätsepa majas, põlenud majatiivas.» 

Teras oli Kiviõlis, Beljajev Tallinnas, Gavrilov Võrus. Elmarile anti šifreeritud 
radiogramm üle kell kolm öösel. Hommikul ajas ta jalule Läänemaa julgeolekuosakonna. 
Majatiib võeti sihikule kolme salgaga. Meestel oli kogemusi, nad teadsid, mis ees seisab. 

Ants lahkus majast koidu eel. Metsaserval ta taipas, et oli sisse piiratud. Jõugu 
ninamees tulistas enda ümber kui hullumeelne. Viis meest, kes ta jalust maha murdsid, 
suutsid relvad hiiglaselt suuri vaevu ära võtta. 


Kui esimese ülekuulamise lõpul kutsuti uurija kabinetti Juhan Kask, sõnas Ants 
väsinult: 

«Niipea kui ma kuulsin krabinat puude vahel, taipasin, et see on sinu töö. Tead, mul oli 
kogu aeg kahtlus ...» 

«Miks sa siis minuga arveid ei klaarinud?» muigas Juhan. 

«Mehisust ei näe iga päev. Minu kiidukuked ei pea niisuguses olukorras, kui sina olid, 
poolt tundigi vastu...» 


Rünnak tsooni 

Pika Antsu tabamine ja mõni päev hiljem toimunud tema jõugu purustamine panid 
Madise talu ja selle elanikud raskesse olukorda. Madis ise oli alalises paanikas ja kordas 
aina: «Kõik me saame otsa!», «Päästa meid, issand!» «Tulevad meie järele öösel,» ja 
muud taolist. 

«Kes need tulevad?» ei pidanud Marta viimaks vastu. «Mida sa kogu aeg pomised, onu 
Madis? » 

«Ega sa enam viieaastane ole!» läks Madis keema. «Ei ole ju kõik Antsu kaaslased 
kinni. See, kes põgenes, tuleb kindlasti siia pärima, kellele me lobisenud oleme. Ja kas sa 
arvad, et Redlichi mehed ei tunne huvi meie vastu?» 

Marta saatis kohe teele radiogrammi operatiiv-punkti jaoks. Terasele oli alati 
meeldinud neiu leidlikkus, eriti tema oskus šifreerida radiogramme. 

Selle radiogrammi dešifreerimisel saadi teada: 

«Madis on paanikas. Fi tea, mis öelda bandiitidele. Tegelge temaga. Mina saan endalt 
kahtluse kõrvale juhtida. Tahan jääda siia punapea Redlichi otsima. Otsustage, kas jään 
siia või tulen tagasi Tallinna.» 

Kolleegide hääled läksid lahku. Osa mehi arvas, et Marta jäämine Madise tallu on 
enesetapp. 

«Mina küll ei lahkuks sealt,» ütles Elmar järsult. «Tean, et ka tema ei lahku.» 

Terasele meenus sel hetkel, kuidas ta ise oli supelpükste ja särgiku väel oodanud koidu 
eel Vorontsovi lossi trepil salakaubavedajaid, et teada saada, millisest peidupaigast nad 
välja võtavad 

röövitud briljandid ja kuldasjad. Ka temal oli siis vähem kui kolmkümmend aastat 
turjal, nagu nüüd Martal. Ja ka talle oli kinnitatud: «Ära riski... Ära tee mõttetusi...» 
Sellele vaatamata ta oli riskinud... ja võitnud, saanud kätte suure varanduse noore Nõu- 
kogude riigi jaoks. 

Mälestused katkesid, kostsid seltsimeeste hääled: «Ta tuleb asjast välja viia!», «On 
küllalt vatti saanud,» «See on erakordselt ohtlik.» 

«Kogu meie töö on praegu täis ohte,» ütles Gavri-lov püsti tõustes. «Ma ei mõista teid, 
seltsimehed tšekistid.» 

Teras ütles vaikse häälega: 

«Teil kõigil on õigus. Absoluutselt kõigil. Nii neil, kes kardavad meie Jasmiini elu 
pärast, kui ka neil, kes hoiavad kinni sellisest Redlich-Wendti kinnipüüdmise 
võimalusest. Marta põgenemine talust just nüüd heidaks varju Madisele. Kui me aga 
Madise enda mõneks ajaks kõrvale sokutame, langeb kahtlus nii sellele talule kui ka 
naabritele. Ja see on Red-lichile märguandeks vahetada punker ja tegutsemis-rajoon.» 


Kaaslaste silmist võis lugeda, et nad mõistavad olukorda täielikult. 

«Otsustagu Marta ise,» tegi Teras kokkuvõtte. 

Marta jäi kohale, kuigi mõistis, et mängib tulega. Raadiosaatja oli tal keldris hästi 
maskeeritud. Sidet pidas neiu ainult öösiti, sest teadis, et Madise pere armastab põõnata. 
Mõnel korral saatis kutsungi ka päeval, kui mänguasjade meister oli linnas ja tädi 
naabrite pool lobisemas. Pika Antsu bandiite, kes olid pääsnud punkrist, ta eriti ei 
kartnud. Nendega, kes olid Antsu ülesandel talus käinud, sai ta hästi läbi. Juhan Kase 
käest oli ta aga teada saanud, et bandes pole eriti taibukaid mehi ja ilma ninamehe 
lähemate abilisteta, kes olid juba kindlas kohas, ei taipa nad, kustpoolt tuul puhub. 

Need, keda Marta hingepõhjas kartis, olid Redlich ja tema jõuk. 

Riikliku julgeoleku erikoolis suurepärase ettevalmistuse saanud luureradist Martal oli 
hästi meeles üks 1944. aasta kaunis juulipäev. Engel, kellega ta oli enne sõda kihlatud 
olnud, otsis neiu üles vaiksest mereäärsest kalurikülast. Mees oli tahmast must, ta habe 
oli ajamata, kasvule sobimatu sõdurisinel kortsus, ohvitseriõlakud vormikuuelt maha 
kistud. 

«Narvat me kaitsta ei suuda,» oli Engel teatanud, hääl pisaratest kähe. «Põgeneme 
Rootsi, Marta. Mind viiakse üle mere.» 

«Ma olen sündinud siin, Engel,» sõnas Marta järsult. «Mis mul Rootsis asja?» 

Mees vaatas talle otsa kummalise pilguga. 

«Kas sa ootad nõukogusid?» küsis ta. «Võta siis endale meheks mõni haisev mats 
nende kolhoosist... Tea ainult, et eestlased võtavad peatselt kõik need kolhoosnikud 
sõnnikuhargi otsa. Kelle kaela sa ennast siis riputad?» 

Marta virutas talle vastu kõrvu. Mees äigas käega üle näo, vandus nagu joobnud 
voorimees ja kadus. Lahkudes kukkus tal põrandale lendleht. Neiu tõstis selle üles ja 
libistas pilgu üle ridade. Stokholmis Eesti Komitee nimel väljaantud leheke kutsus üles 
arendama õõnestustööd pealetungiva Punaarmee tagalas, organiseerima vastukaaluks 
bolševike tegevusele metsavendade salku... 

Engel saatis peatselt sõnumi Stokholmist, palus sinna sõita ja talle andestada. Marta 
vastas lakooniliselt: «Abielu Uluotsaga tundub sulle olevat magusam, ulu siis koos 
temaga.» 


See oli juhtunud viie aasta eest. Metsa kogunesid endised politseinikud, hitlerlastega 
koos töötanud eesti karistuspataljonide ohvitserid, hallparunid ja 

mõned petetud talumehed ka keskmike seast. Bandedega liitusid ka täisverelised 
esseslased, kellel oli meeles Kaltenbrunneri eriülesanne: aidata kaasa bol-šŠevikevastaste 
salkade formeerimisele metsas ja vajaduse korral neid juhtida. Metsavendade ninameeste 
seas võis sageli kuulda julma ja rahvavõimu vastu paadunud vihaga SS-ohvitseri Redlich- 
Wendti nime. 

Hauptsturmführer Redlich-Wendti pidasid isegi saksa rassieksperdid puhastverd 
aarialaseks. Arvatavasti ei olnud selle põhjuseks üksnes tema kandiline pealuu või 
«põhjamaine» pilk, mis võis teraselt ja hindavalt millegi külge klammerduda. .. Redlich 
tsiteeris tervet «Mein Kampfi» peast ja oskas selle järgi tegutseda: halastus ja kõhklused 
olid talle võõrad. Neljakümne esimesel aastal oli ta okupantide ees kannuseid teeninud 
jahiga nende peale, kes olid aidanud luua Eestis nõukogude korda. Neljakümne teisel 


aastal oli ta osalenud karistusoperatsioonis partisanide vastu ja oleks peaaegu vangi 
langenud, pääses aga hädavaevu lõksust. Enda arvele kandis ta mingi väljamõeldud 
venelaste luurerühma hävitamise. Neljakümne neljanda sügisel kadus ohvitser metsa ja 
klõpsis kokku tugeva röövlijõugu Pärnumaa põhjapoolsete valdade hallparunitest. 

Jõukude kokkusulamine tõi olulisi muutusi Red-Hchi plaanidesse. Bandiitide peamees 
jõudis arusaamisele, et ükski välisluure resident ei ole tulnud toime metsavendade 
ühendamisega ja plaanitses pakkuda oma teeneid Stokholmi emigrantide keskusele ja 
eksiilvalitsuse juhile Reile, ning nuruda vastutasuks enda tunnustamist Eestis tegutseva 
peaemis-sarina. Redlich-Wendt kui hitlerliku luurekooli tõeline kasvandik mõistis 
ülihästi, et taolised «ametikohad» ja ülespuhutud lubadused on tühipaljad sõnakõlksud, 
kuid ilmselt kavatses ta sel viisil hankida hüppelauda Lääne luureteenistuste vaatevälja 
sattumiseks. Läbirääkimiste eel korraldas ta Läände 

põgenenud hitlerlaste abiga propagandistliku lärmi oma nime ümber, saatis röövjõugu 
mitut kolhoosi, valla täitevkomiteed ja kooperatiivkauplust ründama. Tõsi, kui 
Stokholmis saadi teada, et Redlich-Wendti parem käsi on paadunud pooja, rafineeritud 
piinamiste ja koonduslaagrite spets Rumjantsev ning et sidemeheks välismaise 
rahvuskomiteega on määratud salabordellipidaja ja provokaator Johanson, vaibus buum 
Redlichi nime ümber mõneks ajaks. 

Peab tunnistama, et kapten oli ettenägelik, kaval ja osav. Püüdes flirtida talumeestega, 
kuulutas ta: «Külvaja töö on meile püha.» Kuid varsti saadi teada, et Redlichi bande oli 
lõpetanud maanteel kahe uusmaa-saaja elu. «Pigem me hukkume, kui võtame põllu- 
mehelt leiva,» pasundas endine esseslane, kuid auto-koormatäie toidukraami viis minema 
just tema jõuk, jättes teele autojuhi ja kooperatiivi poemehe laiba. 


Marta ei olnud Redlichi ennast näinud, kuid kohtas Rumjantsevit. Selle sadisti ühest 
pilgust jätkus, et mõista, mis ootab Martat sissekukkumise korral. Pealegi polnud 
Rumjantsev ja tema kaaslased sugugi rumalad. Nad olid tunda saanud tšekistide 
töömeetodeid ja orienteerusid olukorras hästi. Johanson istus ükskord Marta kõrvale ja 
uuris, mida teeb noor kena naine selles kolkas. Kui ta oli ära kuulanud neiu kurtmise, 
kihistas ta naeru ja kiitles: «Te oleksite olnud minu sõjaeelses asutuses tõeline kuningan- 
na... Kuulge, kuninganna, kui siin oleks Redlich, ei usuks ta ühtki teie sõna. See jutt on 
lollide jaoks!» 

Enese teadmata õpetas Johanson Martale mõndagi. Ja kui teine jõugu liige talt 
sedasama küsis, lisas Marta muule jutule, et Rootsi põgenenud peigmees oli saatnud teate 
ja käskinud teda oodata onu Madise juures, kuni järele tullakse. 

Elmar oli Madisega nähtavasti tublisti tegelnud, sest mõni päev pärast Pika Antsu 
bande purustamist 

tuli peremees Haapsalust tagasi rahuliku ilmega. Ta isegi naeris ja ütles, nähtavasti 
naiste jaoks: 

«Noh, kas meie saame kõige eest vastutada, mis Eestimaal sünnib? Me pole kedagi 
enda poole kutsunud. Ja kui käiakse, siis soovitame keel hammaste taga hoida. Müüvad 
lobisemisega üksteist maha, otsigu siis omade keskelt süüdlasi.» 

Edasine elukäik oli aga selline, et tuldi ja hakatigi pärima. Saadeti Johanson. Alalise 
libeda naeratuse, pidevalt liikuvate käte ja kerega kupeldaja ajas peaaegu kaks tundi 


Madisega juttu ja uuris tüütult, mida mees teeb linnas, keda ta seal tunneb ja kellele võis 
välja lobiseda, et talus käivad Pika Antsu mehed. Marta kuulis kõrvaltoast ainult üksikuid 
jutukatkendeid, kuid taipas, et jutt käib ka tema ümber. Lõplikult sai see talle selgeks, kui 
Madis sisisedes ja vandudes toast välja tormas, neiu öökapi juurde ruttas, sealt sõnagi 
rääkimata musta nokaga kollase mängu-pardi välja otsis ja tagasi Johansoni juurde 
jooksis. Hetk hiljem väljus toast Johanson, hambad irevil, ja istus Marta kõrvale, 
mänguasi peopesal. 

«Kas see osteti Pärnust, preili?» küsis ta. 

Marta ajas silmad pärani. 

«Maä' ei tea, härra... See on kingitus, väga vana kingitus,» selgitas neiu. 

«Kummaline,» kortsutas Redlichi saadik kulmu. «Vana? Aga siia on löödud 
valmistamise aeg. Neljakümne kaheksas aasta, kullake...» 

«Luiskad, siug! Elmaril ei võinud see märkamata jääda. Otsis kõikjalt sellist parti ilma 
vabrikumär-gita,» mõtles Marta. Ta manas näole naeratuse ja sõnas sõbralikult: 

«Härrale see vist näib ... See mälestusasi on minu käes palju aastaid. Ainus, mis 
meenutab lapsepõlve.» 

«Lapsepõlv, kaunid unelmad, roosilised unistused,» kobrutas endine bordellipidaja 
lipitsevalt. «Kõik 

selle on puruks tallanud punased lurjused. Muide preili, kas teie vanemad on elus?» 

Marta oli valmis vastama. Kogu tema «sugupuu» oli põhjalikult ette valmistatud ja 
juhuste vastu kindlustatud. 

«Isa oli südamehaige,» teatas ta lühidalt. «Suri asumisel. Memme kutsus enda juurde 
elama tädi kes elab Pihkva lähedal. Möödunud aastal käisin neil külas...» 

Vanainimesed olid tõesti olemas. Ainult et selleks ajaks, mil Marta elas Madise juures, 
oli Passeri lesk koos õega sobival ettekäändel Laadoga järve äärde elama paigutatud ja 
jälgiti, et neil poleks kokkusaamisi võõrastega. 

Johanson vedas suu veelgi laiemale irvitusele, tuhnis kuue põuetaskus, leidis mõned 
fotod ja viskas need lauale. 

«Keda te siit tunnete, preili?» 

Marta heitis piltidele hajameelse pilgu. Need olid vanad luitunud fotod, mille oli üle 
kümne aasta tagasi teinud üks naabertalu perepoegadest. Marta oli neid pilte korduvalt 
vaadelnud koos Madise ja vanatädiga. Aga siin oli ka uus foto, millel oli terase pilgu, 
põsk-habeme ja lühikeseks lõigatud vurrudega noormees. Foto tundus olevat mingi 
dokumendipildi suurendus. Kes see võiks küll olla? Kas äkki noor Passer? Aga kust nad 
võisid selle pildi saada? 

Et vastusega venitada, loetles Marta, keda tunneb piltidel, otsis üles enda ja sugulased. 
Siis võttis kätte noormehe pildi ja uuris seda lähemalt. 

«Isa silmad... Kuid ma pole kunagi seda pilti näinud. Ja ei mäleta, et ta oleks kandnud 
vuntse.» 

Johanson lagistas naerda: 

«Meie aga mäletame... Jätame selle, preili. Te olete tõesti Passeri tütar. Andke meile 
andeks see väike umbusaldus. Aeg on raske ja me kõnnime mööda katusekarniisi.» Siis 
kummardus ta neiu kõrva 

juurde ja küsis sosinal: «Miks te varjasite minu eest, et ootate siin, millal teie tulevane 
teile järele tuleb? Kui oleksite öelnud kohe, poleks olnud arusaamatust.» 

Mees haises puskari ja sibula järgi. Tema silmad olid jultunud ja väljakutsuvad. Oli 
tahtmine ta eemale lükata ja minema joosta. Selle asemel aga langetas Marta pilgu ja 
ütles tasa: 

«See on ülimalt isiklik asi, mu härra.» 

«Mis on ta nimi ja millal saite viimase teate?» nõudis Johanson äkki. 

Peigmehe nimi oli tal olemas. Mees oli leitud Stok-holmi sadamas pool aastat tagasi 
surnult. Kuid tal võis olla sugulasi, kes tunnevad surnu tõelist pruuti. Aga ta võis ju Marta 
eest ka varjata, et tal on teine pruut või naine. Sellega oli arvestatud. Marta lihtsalt kaalus 
veel kord legendi võimalikke nõrku kohti ja vastas Johansonile napilt. 

«Tänan teid,» ütles vastuse peale Johanson. «Muide, preili, me leidsime maja tagant 
väikese raadiosaatja. Võib-olla saate meid aidata kondensaatori väljavahetamisel.» 

«Mis jama sa suust välja ajad, bandiit? Minu raadiosaatja on kindlas paigas,» mõtles 
Marta endamisi. Kuid Johansonile heitis ta pilgu, mis oli täis imestust, ja sõnas: 

«Vabandage, härra. Ma olen küll õppinud gümnaasiumis, kuid raadiosaatjast ei taipa 
ma mõhkugi.» 

«Kuninganna,» lällutas Johanson, kes polnud märganud neiu silmis vähimatki 
kohmetuse jälge. «Kui need neetud poleks tulnud, oleksite olnud minu juures 
kuninganna.» 

Marta mõistis, et ülekuulamine on möödas, öösel taksis ta aga tšekistidele radiogrammi. 


«Madis ja Marta keerutasid Johansoni ees end puhtalt välja,» teatas Teras oma 
meestele. «Marta 

arvab, et võib asuda täitma ülesannet. Elmar, küsige temalt järele, miks on Redlichile 
vaja veoautosid. Nad tegid juba kolmanda katse auto oma valdusesse saamiseks.» 

Tšekistide andmeil jahtisid Tallinn— Pärnu maanteel veoautosid just Redlich-Wendti 
jõugu liikmed. Tavalised banded ei käitunud nii. Puudus sageli metsavendade 
kallaletunge saatev sagin, granaadi-plahvatused ja metsik kisa. Kõik toimus palju läbi- 
mõeldumalt ja lihtsamalt. Auto peatus langetatud puu taga, vaiksed inimesed piirasid 
autojuhi ümber ja siis kõlas võimukas hääl: «Autojuhile ots peale teha, siis metsa tagasi!» 

Jasmiin vaikis. Oli ilmne, et tal ei olnud uudiseid autode ründamise kohta. 
Operatiivgrupis arutati, kas ei tuleks sokutada Redlichi teele auto või vanker. Seda oleks 
saanud teha ainult täiesti võõra isiku abiga. Valik langes Madisele. Marta sai ülesande: 
teha nii, et Madis (just Madis, rõhutas polkovnik Teras) jutuajamisel Redlichi meestega 
räägiks naaberkülas eluneva Toomas Karja uuest ametist. Noormees oli autojuht ja enda 
kätte saanud abimajandi uue veoauto. Toomas Karjat tunti kui korralikku inimest, kellel 
pole kahtlasi tuttavaid, kuid väikesest lisateenistusest ta ära ei öelnud ja seda võisid 
bandiidid kasutada. 

Teras mõistis hästi, et Martale antud ülesanne on raske. Neiu ise tundis end algul olevat 
lausa väljapääsmatus olukorras. Madisega olid tal head suhted, kuid väiksemgi 
ettevaatamatus võis põhjustada väljaajamise talust. 

Appi tuli juhus. Sõites kord talust mööda, astus Toomas Karja sisse ja palus vett auto 
jaoks. Marta omakorda palus osta endale linnast tühja-tähja. Noormees oli valmis tema 


palvet täitma. Kui ta kaubaga tuli, pakkus Marta talle maitsva kõhutäie ja ajas autojuhiga 
tükk aega juttu. Kolmandal korral 

võttis vestlusest osa ka Madis ja sus palus Marta Toomast neile linnast uus köögiriiul 
osta. Selle muretsemine oli talus juba ammu päevakorras. 

Ühel õhtul tallu sisseastunud Johanson märkas uut mööblieset kohe, kuid ei pööranud 
sellele erilisf tähelepanu. Tema kõrvust ei läinud aga mööda sõnad, mis Marta nagu 
muuseas ütles: 

«Onu Madis, kas ei peaks Toomast paluma veel üks riiul kööki tuua?» 

«Kes see Toomas on, kes mööblit laiali veab?» hakkas Johanson Madiselt nõudma. 

Paar päeva hiljem ajasid bandiidid juttu Karja endaga. See ei jäänud Terase meestele 
teadmata, sest Karja elukohta jälgiti. Saadi teada sedagi, et Karja palus teekonnalehe 
välja kirjutada kahe päeva peale. See polnud päris tavaline sõit. Harilikult jõudis autojuht 
õhtuks kodutallu, kus seisis öösel ka auto. Nähtavasti olid bandiidid saanud Karja nõusse, 
lubades talle raha või lihtsalt ähvardades. Avalikult ei hakanud tšekistid Toomast segama, 
kuid auto otsustati taluõuel salaja rivist välja viia. Arvestus oli lihtne. Kui bandiidid 
tulevad tallu auto järele, nagu võis oletada, peab bandiite kartev Karja neile sõidu- 
kõlbmatu auto asemel pakkuma hobust ja vankrit. Selline asjade areng oli 
operatiivrühmale meelepärane. 

Teras kutsus enda juurde kolm alluvat: Danila Ossoka, Elmar Vertmanni ja Paul Müüri. 

«Operatsiooni üldjuhiks jääb major Gavrilov,» teatas ta lühidalt. «Bandiidid tuleb kinni 
võtta õhtul pimedas. Oleks hea, kui see leiaks aset maanteel ja otse vankris. Kas on 
küsimusi?» 

Kapten Danila Ossoka, kelle arvel oli hulgaliselt Võrumaa metsadest tagasi töö juurde 
toodud põllumehi ja kes oli tuntud kui mehine, külmavereline ja ettevaatlik mees, kõhkles 
natuke aega ja ütles siis: 

«Seltsimees polkovnik, minu arusaamise järgi 

tuleb bandiidid elusalt kinni võtta. Sel juhul tuleb aga tegutseda kiirelt. Parim variant 
oleks tabada nad üsna Karja elukoha lähedal ja jätta vanker sinna- 
paika. » 

Teras ohkas: 

«Püüdke hiljem Redlichile selgeks teha, et Karja polnud sissekukkumises süüdi. 
Notivad poisi maha!» 

«Ega poiss ise ka viieaastane ole,» läks Müüri keema. «Tal oleks aeg teada, et bandiidid 
ei heida armu lastelegi ja ta peab vastutama oma tegude eest.» 

Kuigi Müüri oli pehme loomuga ja hoidis alati oma tundeid vaos, mõistsid 
kohalviibijad hästi tema meeleolu. Ta oli äsja saabunud Võrust, kus oli uurinud jultunud 
õiendanud arved terve perega, halastamata lastele ja üheksakümneaastasele taadile, kelle 
elutarkusest pidas lugu kogu ümbruskond. 

«Toomas pole tõesti viieaastane,» oli Teras nõus. «Aga ikkagi tahan ma vältida asjatuid 
ohvreid. Seda enam, et me ise Tooma kaudselt sellesse mängu tõmbasime. Lepime nii 
kokku: kui võtame koos vankriga, siis külast väljas, kui ilma, siis olukorrast sõltuvalt. 
Igal juhul tuleb jätta mulje, et peame hobuse laenajat bandiitide abiliseks. Kõige parem 
on, kui me ta mõneks päevaks kõrvale sokutame ja ümbruskonnas jutu lahti laseme, et ta 


on meie käes.» Teras tõusis püsti ja sõnas: «Tegutsege! Sel korral ma ei palu, vaid käsin 
nad kinni võtta elusalt.» 

Kui võõras oleks kuulnud, kuidas neli paljudes taolistes operatsioonides osalenud 
ohvitseri omavahel nõu peavad, oleks ta arvanud, et viibib mõõtude ja kaalude palatis. 
Vaagiti meetreid ja sentimeetreid, sekundeid ja sekundi murdosi «enne hoovõttu», «hoo- 
jooksul» ja «hüppel». Rõhutati sõnu, mis ei näinud üldse kallaletungi, võitluse ja 
vaenlase relvituks tegemisega kokku sobivat: «Ilma ühegi sõnata!», «Nii 

et sääse pirin oleks kuulda!» «Kui samme on kuulda, on mäng läbi» ja nii edasi. Osad 
jaotati nagu teatris. 

Operatsioon oli õigesti läbi mõeldud. Niipea kui kaks Redlich-Wendti saadetud bandiiti 
said teada, et mootor streigib, nõudsid nad Toomalt hobust. Noormees tõi tallist noore 
hobuse ja rakendas selle vankri ette. Bandiidid istusid aega viitmata vankrisse, lubasid 
autojuhile looma peatselt tagasi tuua ja asusid teele. Paarsada meetrit külast väljas ker- 
kisid põõsastest ja kraavist nagu ilmutised relvastatud mehed. Paar hüpet, ning Vertmann, 
Gavrilov, Müüri ja Ossoka olid juba vankris ning viskusid sõitjatele peale. Bandiidid, kes 
polnud oodanud, et lad sel vaiksel teelõigul kedagi kohtavad, olid jahmunud ega 
avaldanud õieti vastupanugi. Ainult üks bandiit suutis Paul Müüri püstolist kinni haarata, 
kuid, saanud tubli lõuahaagi, laskis selle kohe lahti. 

Gavrilov raporteeris polkovnikule: 

«Proovisin teel välja selgitada, kes nad on. Vaikivad ... Muide, üks on kangesti 
Saljapini moodi, vist ninamees... Õiendas, et nad olevat küll metsast, aga polevat kedagi 
puutunud. Automaadid olevat võsast leidnud.» 

«Kas vastutulejad võisid märgata, et mehed olid kinni seotud?» 

«Ei mingil juhul. Present oli peal.» 

Ülekuulamine, mille korraldasid Gavrilov ja Müüri, ei andnud midagi uut. Bandiidid 
puiklesid vastu. Nad seletasid, et tahtnud sõita vankriga linna turule toitu ostma. 

Keskööl saabus operatiivpunkti kindral Kumm. Kui ta oli ettekande ära kuulanud, 
sisenes ta tuppa, kus viibisid kinnipeetud. Ta uuris meeste habetunud nägusid ja vilavaid 
silmi ning küsis väsinud häälega: 

«Kus naised-lapsed on?» 

Vastust saamata, tõmbas ta kulmu kipra. 

«Vastake ometi! Ega see Redlich teid sõna «pere 

179 

kond» eest üles poo. Olgu pealegi, ilma aadressita. Kas te olete isad või mõlemad 
metsapoissmehed? 

«Isad,» ütles noorem kähedalt. «Ja mis siis sellest? 

«Seda, et lapsi peavad kasvatama need, kes on nad muretsenud, mitte aga võõrad. Sajad 
teiesugused on aru saanud jä võsast välja roninud. Teevad nüüd tööd ja õpetavad 
poegadele, mida ise oskavad. Kasvatavad loomi, peavad linde ja istutavad viljapuid 
Korrapidaja, kutsuge Sulev Erm sisse. Ausalt öelde> tõin ta siia kaasa teie jaoks.» 

Tuppa tuli noor sinisilmne habemik. Ta tervitas ja ütles lühidalt: 

«Räägime avameelselt. Hulkusin ühe aasta mööda metsi. Sain siis kuulda, et on 
amnestia... Läks: vallamajja, see on siit kolm kilomeetrit. Mul on lehmad ja pean ka 
mesilasi. Aga see pole kõige täht sam...» 

Üle mehe näo valgus naeratus ja ta jätkas: 


«Kõige tähtsam on see, et olen naise ja tütrega koos.» Ta heitis pilgu kinnipeetuile ja 
võttis põuetaskust foto. «Kui ei usu, siis vaadake, mõlemad on nii ühte nägu. Siin oleme 
mesipuude juures. Naine on mul üle valla iludus.» Erm peitis foto jälle põue ja ohkas. 
«Ma ise ka ei julgenud alguses välja tulla..-» 

«Tänan teid, seltsimees Erm,» ütles Kumm sõbralikult. Ta ootas, kuni uks Ermi järel 
sulgus ja ütles siis range häälega: «Räägime nüüd teisest asjast Kas teil on pähe tulnud 
selle üle mõelda, miks te varastate ja röövite?» 

«Pole me kedagi röövinud,» nähvas see, kes OÜ kindralile juba vastanud. 

«Te siis polegi röövinud?» kordas Kumm rahuli' kult. «Te olete rahva vara riisujad. 
Kaupluse tegite tühjaks, koorma kaupa viisite minema. Peale selle olete veel mõrvarid. 
Uusmaasaajat, autojuhti, koi' hoosi raamatupidajat ja poemeest ei saa ellu 

äratada. Vaevalt see teie Redlich-Wendt ka nende lapsi toitma hakkab...» 

Bandiidid vaikisid. Kindral tõusis ja jätkas: 

«Püüan teile olukorda selgitada. Kui olete väiksed käsutäitjad, siis pole mõtet oma elu 
esseslase Redlichi jaburate ideede ohvriks tuua. Püüan teid aidata perekonda naasta. Aga 
kui me Musta Kinda jõuku kätte ei saa, siis pole halastust. Nõuan teile nii karmi 
karistuse, nagu seadus ette näeb.» 

Ta vaatas neile otsa põlguse ja ühtlasi kaastundega. Mehed mõistsid, et kindral ei tee 
nalja. Vanem, kes oli Saljapini moodi, küsis: 

«Kas lubate meil omavahel nõu pidada?» 

Tunni aja pärast lugesid Kumm ja Teras ülekuulamise protokolli. Kinnipeetud 
tunnistasid, et kuuluvad Redlich-Wendti jõuku. Vankri olevat võtnud toiduainete 
toimetamiseks bande panipaigast talve-punkrisse, mida ehitatakse Redlichi ja tema lähe- 
mate abimeeste jaoks. Praegu elavat juhtkond onnis. Kui ülesandele saadetud mehed 
üheksa tunni pärast ei naase, lahkub Redlich kaaskonnaga laagrist. 

Teras rullis kaardi lauale lahti ja teatas oma arvamuse: 

«Koht. on vilets. Mets on väga tihe ja täis tuule-murdu. Siin võib kõike juhtuda. Ometi 
ei tohi sellist juhust mööda lasta, seltsimees kindral. Muidu kitkume eluaeg juukseid.» 

«Või kohe eluaeg?» naljatles Kumm. «Noh, sellisel juhul oleksime me teiega, 
polkovnik, juba ammu täiesti kiilaspead.» Ta muutus tõsiseks. «Kui palju lurjuseid 
hulgub veel meie sõjahaavu parandaval kodumaal!» 

Kindral sammus mööda tuba edasi-tagasi, astus Terase laua juurde ja uuris kaarti. 

«Seadke mehed valmis!» tegi ta kokkuvõtte. 

Marsruute ja lähenemisviise arutati oma poolteist tundi. Pataljonikomandör teatas, et 
alustab operat- 

siooniala piiramist ja lisas, et elanikkonna pärast pole vaja muretseda. Ründerühma 
eesotsas olid Teras, Gavrilov, Kudinov ja Vertmann. Kinnipeetud viidi kaasa saatureina. 
Enne väljasõitu jõudis Teras saata hoiatuse Martale. Dešifreeritult kõlas see nii: 
«Operatsioon läks korda. Bandiidid võivad vihaga süüdlasi otsida. Olge valmis kaitseks 
ja valmistuge Madisega lahkumiseks.» 

Ründerühm liikus vaikselt, varjudes oskuslikult põõsastikes. Kui jõuti poole kilomeetri 
kaugusele Redlichi oletatavast redupaigast, informeeris pataljonikomandör veel kord, et 
kogu piirkond on kontrolli all ja ka kohalike elanike kaitsele on mõeldud. 


Teras andis meestele ülesanded. Läbi tiheda kuuse-tihniku tungisid need bandüdikoopa 
suunas. Ründajaid võtsid vastu automaadivalangud. Venisid mõned hetked, siis andis 
polkovnik signaali ja ründajad tormasid laagrisse. Kuid... see oli tühi... Jälituskoe-rad 
tiirutasid kohapeal ja tuulasid siis minema, vedades koerajuhte enda järel. Paari-kolme 
minuti pärast tõusis õhku rakett, mis näitas bandiitide põge-nemissuunda. Nagu selgus, 
oli bande tunginud läbi piirajate ahelikust ning põgenes nüüd, tulistades aeg-ajalt 
jälitajate suunas. 

Ähmane päikeseketas hakkas vajuma puutüvede taha. Varjud venisid pikaks, 
metsaalusesse voogasid udulinikud. Lahing käis edasi, langes üks Redlichi jõugu liige. 
Sõdurid surusid bande jõe äärde... ja siis hajus jõuk nagu õhku. Jõekaldale jõudnud tše- 
kistid nägid õhtuhämaras teisele kaldale jäetud paate ja tihnikusse rühkivate inimeste 
siluette. Pimedus haaras metsa oma embusse ja otsinguid oli enne hommikut mõttetu 
jätkata. 

Teras kutsus pataljonikomandöri enda juurde. Noor kapten raporteeris selgelt ja kuidagi 
enesekindlalt: 

«Seltsimees polkovnik, teie käsutusse antud pataljon 

182 

alustas piiramist kell seitse kolmkümmend. Kell kaheksa nelikümmend viis oli 
piiramine lõpule viidud, kõik teed suletud. Seejärel...» 

«Kuidas said bandiidid seejärel välja libiseda, kui kõik teed olid suletud?» katkestas 
Teras. 

Kapteni nägu kattus laikudega, kogu tema enesekindlus oli nagu käega pühitud. 

«Lubage ette kanda,» ütles ta loiult. «Teele, mis viib jõe äärde, ei jõudnud 
automaatureid välja panna.» 

«Kas teil oli vähe aega varuks, kapten?» küsis Teras. 

«Üldse mitte. Ma arvasin, et nad seda teed ei kasuta. Kes võis teada, et neil on paadid 
valmis pandud?» 

«Mina ei teadnud ja teie ei teadnud,» nõustus Teras. «Kuid teil oli korraldus sulgeda 
absoluutselt kõik teed, ilma erandita. Te ei täitnud käsku. Mitmes operatsioon see teil 
oli?» 

«Eestis esimene,» tunnistas kapten. 

Teras jäi mõttesse, vaatas kaptenile silma ja ütles: 

«Ettekannet ma teie peale ei tee. Kuid järgmisse lahingusse bandiitidega lähete koos 
ründerühmaga. Kõik on hommikuni vabad.» 

öösel informeeris Teras operatsiooni käigust ministrit. 

«Millised on teie kaotused?» küsis Kumm kohe. 

«Kaotusi pole, seltsimees kindral.» 

«Hea seegi,» ütles Kumm. «Huvitav, mitu inimest paadis minema lippas?» 

«Meie omad kinnitavad, et üheksa-kümme.» 

«Umbes niipalju mehi ongi neil juhtkambas. Meeleolu?» tundis Kumm huvi. 

Teras sattus esmakordselt sel ööl segadusse. 

«Nende meeleolu ei suutnud lahingu käigus välja selgitada, seltsimees kindral.» 

«Naljamees, ma mõtlen teie meeleolu.» 

Nüüd ajas Terase muigele. 

«Hullem ei saagi olla.» 


«Ärge ennast seal üleliiga põhjake,» ütles kindrai tõsiselt. «Meie töö ei koosne ainult 
kordaminekuist. Vaenlast ei voi endast rumalamaks pidada! Kapten ei pidanud tähtsaks 
teerada, teie ei arvestanud jõge, mina alahindasin Redlich-Wendti sõjaväespetse Muidu 
oleksin andnud teile abiks rühma langevarjureid, ja kogu lugu... Mäng jätkub, 
polkovnik.» 

«Tuleb jätkata. Tänan õpetuse eest, seltsimees kindral.» 

Polkovnik pani telefonitoru hargile ja mõte läks kohe Martale. Kõik kümme pääsesid ju 
minema. Keegi neist võib minna Madise juurde ja seal võib kõike juhtuda. Teras helistas 
Vertmannile: 

«Kas Jasmiin vaikib?» 

«Vaikib.» 

«Kui midagi on, ajage mind kohe üles. Kas me ei peaks saatma sinna hea 
kaitserühma?» 

Elmar vaikis ja vastas siis kuidagi ebalevalt: 

«Lihtsam on Jasmiin nende küüsist ära tuua. Kaitse hirmutab nad kohe ära. Ja naasklit 
ei saa enam kotti peita.» 

«Tunnete hästi vanasõnu ja kõnekäände,» nentis Teras ja haigutas mõnuga, kuigi tal 
polnud vähematki und. «Ma siis ootan.» 

--. Möödus päev, teine, terve nädal. Redlichi bande oli nagu maa alla vajunud. 
Polkovnik võttis järjekordse ühenduse Märjamaaga. 

«Mis on Jasmiiniga lahti,» tundis ta huvi. 

«Kavatsesin just teile helistada, seltsimees polkovnik. Te olete lausa selgeltnägija. 
Dešifreerija lõpetab kohe töö, toon teate viivitamatult teie juurde,» teatas Vertmann. 

Peagi oli ta juba Terase juures. Kabinetis olid koos kõik asjaosalised. Polkovnik asus 
radiogrammi lugema. 

«Juhtisin bandiitide kahtluse endalt kõrvale. Hakkan võitma Musta Kinda abiliste 
usaldust. Redlich otsib «akent» välismaale. Palun luba teiega kohtumiseks kahekümne 
seitsmendal Tallinnas. On vaja operatsiooni üksikasjalikku kava, tuleb uusi isikuid 
hõlmata...» Mööda läks!» tegi Teras kokkuvõtte. «Mida arvate, seltsimehed?» 


2. Redlich-Wendt otsib «akent» 


«Ema, meile tuleb täna eriline külaline. Küpseta hästi maitsvaid saiu ja tee 
kreemikooke, palun.» «Volli, kas see on romaan?» 

«Romaan küll, emake. Selle peategelane on vapper naine. Aga romaan pole minuga. Ja 
veel üks asi. Ära solvu, palun jää oma tuppa. Ta on väga häbelik.» 

Ema surus huuled kokku, kuid naeratas siis ja sõnas: 

«Oleksid võinud kohe öelda, et ajad ametiasju. Olgu pealegi, teen ja küpsetan. Ikkagi 
hea, et oled kodus ja ei torma mööda metsi, automaat kaelas...» 

Ja siis nad istusidki teineteise vastas. Polkovnik ja naeratav Marta silmitsesid teineteist. 
Marta oli kõhnunud, otsaesisele oli tekkinud kortsukriipse, kuid noored silmad särasid 
endise sädelusega. 

«Kas teieni on jõudnud teated, kuidas meil nende tagaajamine läks?» küsis Teras. 

«Eks ikka! Kaks meest tulid Madise juurde, sosistasid midagi ja veetsid öö. Ma tunnen 
alati Madise nina järgi, kas teid saadab edu või ebaõnn. Madis tuli nende juurest, nägu 


sünge. Ütles mulle, et ei astu Haapsalu poole enam sammugi. Tähendab, et ei kohtu 
Elmariga. Ja üldse oleks tal parem välismaale põgeneda, ja minul samuti.» 

«Ja mis teie siis ütlesite?» 

«Ma olen Madise silmis ju marurahvuslane, seltsimees polkovnik. Nii püüan end ka 
ülal pidada.» 

Marta pugis suure mõnuga kodus valmistatud saiu ja kooke ning ütles äkki: 

«Paljude nädalate järel söön jälle ringi vaatamata ... Teate, ma ei arvanud iialgi, et võib 
olla õudsemat elu kui vangikambris.» 

«Kergeks tööks teid ette ei valmistatud. Parem rääkige, kuidas teil õnnestus jõugu 
ninameeste usaldust võita,» tundis polkovnik huvi. 

«Juhus tuli appi.» 

Pärast Redlichi laagri purustamist ei näidanud paari päeva jooksul keegi peamehe 
abilistest nägu. Alles neljandal-viiendal ööl koputas Madise aknale Johanson. Tema 
välimus oli räpane, silmad unetusest paistes, käed värisesid. 

Ta ütles, et ööks ei jää. Mees palus keeta kanget teed, vahtis kogu aeg ringi ja käis 
korduvalt akna juures. 

«Meil on siin rahulik, mu härra,» püüdis Marta teda maha rahustada. 

Johanson heitis naisele kummalise pilgu, ootas kuni Madisel oli asja kööki ja küsis siis 
sosinal: 

«Kuulge, preili. Kas teile ei tundunud kummaline, miks Madis mulle selle kahtlase 
Toomas Karja kaela määris?» 

Marta hõõrus meelekohti ja jäi mõttesse. 

«Mis te nüüd, härra Johanson,» vaidles ta vastu. «Lugu polnud ju nii. Minu meelest 
pressisite te ise Madisele peale. Et kes tõi köögiriiulid ja kus ta elab. Tema siis ütles.» 

«Kas mina? Võib-olla, võib-olla oli see tõesti nõnda... Kõik on segi läinud...» Johanson 
tammus toas edasi-tagasi ja küsis: «Kes võis veel teada, et me pöördume selle Karja 
poole, preili?» 

Äkki torkas Martale pähe, et asjasse võiks segada Johansoni abilise, lühikesekasvulise 
tõmmu, ripakil huulega mehe, kes täitis jõugus mingeid adjutandi ülesandeid ja kellele 
meeldis kangesti inimesi hirmutada. 

Tal oli kombeks äkki käest kinni haarata, sõna lausumata ja silma pilgutamata mõni 
minut otse näkku jõllitada ja siis ohver võiduka hirnumisega lahti lasta. Kord oli see tüüp 
teinud katset sama numbrit ka Martaga proovida, kuid neiu oli virutanud talle korraliku 
kõrvakiilu. Kui mees tegi liigutuse püstoli suunas, valas ta kallalekippu j ale kaela 
kastrulitäie vett ja jooksis Johansonile kaebama. See oli öelnud: «Põld, kui sa veel üks 
kord talle ligi ajad, käänan sul kaela kahekorra.» Sellest ajast peale vahtis Põld Martat 
süngelt ja vihaselt, kuid ligi ei tikkunud. 

«Teie Põld teadis,» ütles Marta. «Ta tolknes siin ringi, kui te autojuhi kohta küsisite.» 
Johanson vangutas pead: 

«Põld? Ei, ei... Oleme temaga kaks aastat koos olnud, ühes onnis, kõrvuti lavatsil... See 
on võimatu, preili.» Aga miski pani ta mõtlema ja ta arutles: «Tõsi, ta käis sageli ära. 
Ütles, et sugulaste pool. See pole võimalik. Kas ta tõesti pläras purjuspäi? Aga kedagi 
teist pole. Need kaks, kelle Rumjantsev saatis, ei käinud iialgi kusagil. Neil ei olnud ka 


sugulasi ega sõpru... Küll ma klaarin selle Põlluga. Lepime nii, et ma pole teiega millestki 
rääkinud, preili, mitte mil-lest-ki!» 

Lahkudes palus Johanson vastu võtta tuttav kooliõpetaja. Võimud kahtlustavat teda 
metsavendade varjamises. Mees pidi olema väga ustav ja Martal tuli temaga kohtuda 
ühes tuttavas talus. 

«Ma ei kahtle, et kuninganna on tasemel!» lõpetas Johanson paatosega. 

Marta taipas kohe, kui nägi uustulnukat Madise tuttava, kohaliku veterinaari 
sünnipäeval, et «õpetaja» pole hoopiski see inimene, kellena püüdis esineda. Nõrga 
kehaehitusega, meeldival blondil mehel oli mingi hämmastav mõju metsavendadele. See 
oli täiesti mõistmatu, kui arvesse võtta tema seisundit 

ja seda, mida mehest oli rääkinud Johanson. Kui majaperemees ütles, et peab viima 
vennatütre varahommikusele rongile, aga kardab öösel liikuda, võttis «õpetaja» jopi 
taskust tillukese märkmiku, kirjutas hoogsalt «See oh minu sõber» ja allkirjakonksu ning 
ulatas kerge kummardusega peremehele. Marta oli valmis vanduma, et mees kirjutas 
sedelile alla «R.-W. eest». 

Koju tuldi kolmekesi: Marta, Madis ja võõras, kes pidi nüüd nende poole jääma. 
Õueväravas ootas neid Põld, purjus, tige ja hüsteeriline. 

«Mis sa minu kohta kokku latrasid, neetud lirva?» karjus ta. Kuid märganud 
pererahvaga kaasatulnud meest, jäi silmapilk vait ja seisis nagu post, käed rusikas. 

«Kas te olete kindel, Põld, et peate karjuma just selles talus?» küsis «õpetaja» vaikselt. 

Põld kadus sõnagi vastamata, nagu oleks nõid ta luua seljas minema viinud. 

Võõras, kes esitles end lihtsalt Augustina, oli huvitav vestluskaaslane. Ta teadis palju, 
oli tähelepanelik, aga millegipärast melanhoolne. Marta tundis, et meest närib salanukrus. 
Kolmandal päeval tõi keegi mees, keda Marta polnud varem kohanud, uuele elanikule 
kirja. August luges kohe kirja läbi, põletas kokkukägardatud paberi ja ütles ärritatult: 
«Ütle Redlichile, et kõik on nii nagu lepitud, kuid akent pole veel.» Millisest aknast juttu 
on, ei taibanud Marta enne, kui kuulis sellest Augustilt eneselt. Varem aga jõudis neiu 
arusaamisele, et Augustil on Redlichi jõugus juhtiv positsioon. Ta koostas isegi 
šifreeritud teate, kuid mõtles siis ringi. Majas oli võõras, töötada raadiosaatjaga, ka 
Augusti magamise ajal, oli liiga riskantne. 

Kirja sai August öösel. Hommikul istus ta Martaga juttu puhuma. Ta olevat kuulnud, et 
Marta on kellegi Eesti emigratsioonivalitsuse tegelase sugulane. 

188 

Marta ei teadnud, kas seda oli lobisenud Johanson, Madis või keegi ümbruskonna 
inimestest, kuid otse eitama ta ei hakanud ja vastas tagasihoidlikult: «Austatud härra 
August, igaühel meist on elu vist läinud teisiti, kui kujutlesime lastena. Jätame jutu minu 
elust.» 

Mees vabandas ja ütles, et saab kõigest aru. Hetk hiljem küsis ta, kas Marta ei tahaks 
minna Rootsi. Marta kehitas õlgu ja lausus: 

«Meid juhib saatus. Mina pole oma tähte veel leidnud.» 

Möödus veel üks päev. Ja siis pöördus August tema poole abipalvega. Kas Marta ei 
saaks osutada teenet? Üks hea sõber vajavat ustavat kalurit mererannas. Sõber maksvat 
hästi. 

Marta naeratas kelmikalt ja kuulutas: 


«Ah, härra August, enne sõda olin ma tehtud purjetaja. Muretsege jaht ja ma viin teie 
sõbra kas või polüneeslaste juurde.» 

August naeris vastu: 

«Või nii on lood. Kui oleks jaht, siis viiksin ma ise Rootsi nii teid kui ka oma sõpra. 
Otsige siiski kalurit, sõber vajab akent Läände!» 

Martale meenus paar päeva tagasi kuuldud jutt aknast. 

Sellega jutuajamine lõppes. Saanud Teraselt nõusoleku kohtumiseks Tallinnas, teatas 
Marta Madisele, et sõidab vaatama, kas tema sõprade juurde pole saabunud oodatavat 
teadet. Augustile ütles neiu, et Proovib rannas üles leida kalurit, kellega oli kunagi koos 
koolis käinud. 

«Nii ma siin nüüd olengi,» võttis Marta jutu kokku. Hetk hiljem küsis ta lapselikult: 
«Kas ma tohin võtta veel kooki?» 

«Muidugi, emal on sellest ainult hea meel,» naeratas Teras. «Teie jaoks ta ju 
küpsetaski... Mõtleme nüüd, kas otsime teile kaluri või...» 

«Seltsimees polkovnik!» Marta tõusis ja tõmbas seeliku sirgeks. «Lubage viia mäng 
lõpuni.» 

«Ainult nende lõpuni, aga mitte...» Teras sai sõnasabast kinni ja jätkas tõsiselt: «Sööge 
torti ja kuulake. Äkki teid kontrollitakse?» 

Marta turtsatas: 

«Kodanliku valitsustegelase sugulast?» 

«Võidakse kontrollida tegelast ennastki. Auaste ei loe siin midagi. Neil on üks 
läbikukkumine teise järel. Keegi peab ju süüdi olema ja kedagi peab teelt koristama.» 

«Me ei hakka ju asju nii õmblema, et traagelniidid välja paistavad,» ei jäänud Marta 
rahule. «Kust nad seda teada saavad, et nende saadik ei jõudnud Stok-holmi?» 

«Stokholm ei kinnita saabumist.» 

«See võtab aega. Ja selle aja jooksul tirite mu mängust välja.» 

Teras hakkas naerma. Ta tõstis klaasi koduliköö-riga ja kuulutas: 

«Teie leidlikkuse nimel! Ma tõepoolest ei jäta teid kauaks sinna tallu. Jääb siis nii, nagu 
soovib Jasmiin. Keerutage pealegi August ümber sõrme. Või tahab äkki Redlich ise piiri 
taha putkata? Abiliseks annan suurepärase kaluri, lausa erakordse. Kas te tunnete Jaan 
Ratasseppa?» 

«Seda nime kuulen esmakordselt,» tunnistas neiu. 

«Aga minu arust te tunnete teda,» rõhutas polkovnik ja kissitas silmi. «Te püüdsite ju 
koos Rei isiklikku sekretäri, kui too proovis üle mere minna.» 

«Edi! Edgar Truuberg!» juubeldas Marta. «See on päris kink. Mulle meeldib temaga 
hullupööra koos töötada. Ta on julge, täpne ja tema löök... Kohe näha, et on viis aastat 
poksija olnud.» 

«Kuidas tema nimi on?» jahutas Teras ootamatu küsimusega Marta vaimustust. 

Marta isegi solvus natuke. Tema fenomenaalne mälu oli osakonnas hästi teada. 

«Jaan Ratassepp,» vastas ta. «Õppisime Tallinnas ühes koolis. Hiljem aeti ta ülikooli 
teiselt kursuselt mingi musta äri pärast minema. Talle meeldivad naised ja seetõttu vajab 
alati raha. Võin korrata ka mõnda muud teie pakutud legendi, seltsimees polkovnik.» 

«Tean,» jäi Teras rahule. «Ma lihtsalt arvasin, et rõõm partneri üle ei lasknud teil mind 
kuulata.» 


«Nüüd te enam ei arva?» nokkis Marta. 

«Nüüd ei arva,» kinnitas Teras. «Kapten Truu-bergi.. . Ptüi, ajasite mu segi... Kalur 
Ratassepa kutsute kohtumisele Elmari kaudu, aga kui juhtub midagi raadioga, siis kirja 
teel... Pidage aadress meeles.» 

Lahkumisel surus polkovnik tugevasti Marta kätt. 

«Pagan võtaks! Töötate kümne mehe eest. Millised vitamiinid teid püsti hoiavad?» ei 
suutnud ta imestust varjata. 

«Okaspuu lõhn,» vastas neiu õrnalt. «Meie metsad ... Muide, seltsimees polkovnik, 
laske otsida minu nii-öelda legendaarsete vanemate noorema põlve fotosid. Ma pean ju 
ometi tundma oma eellasi!» 

«Pärast sellist sõda... Kust me need leiame?» oli Teras nõutu. 

«Aga kust leidsid Redlichi omad?» küsis neiu järsult. «Las Elmar otsib, ta leiab 
kindlasti.» Teras ohkas. 

«Näib, et veensite. Ajan kõik jalule, te peate saama Passerid igat moodi. Pidage, palun, 
sagedamini meeles kindral Kummi sõnu. Kui hoiate ennast, hoiate ka üritust!» 

Tagasisõiduks kasutas Marta juhuslikke sõidukeid ja käis osa teed jalgsi. Taluaknad 
olid hilisele tunnile vaatamata valged. Näis, et Martat oodatakse. 

Madis ja August tagusid ajaviiteks kaarte. Neiu saabumise üle olid kõik rõõmsad. 
Kuum kohv aga soojendas ja andis jõudu. Madisele tõi Marta paki rootsi Žiletiteri. 
Peremees rõõmustas nagu poisike, August aga laskis pika vile kuuldavale ja küsis: «Kas 
need on sealt?» 

Marta noogutas. Terase hoolitsus oli tabanud märki. Madis läks varsti oma tuppa, 
Augustil oli nüüd võimalus kõike pärida. Marta selgitas, et oli üles otsinud sõbra 
gümnaasiumipõlvest. Mehel on raha vaja ja ta tegeleb aeg-ajalt inimeste veoga üle mere. 
Nüüd avas August natuke oma kaarte. 

«Saage aru...» rõhutas ta. «Sõitma peab Redlich-Wendti parem käsi. Mees on meile 
hädavajalik. Kui temaga midagi juhtub, ei peata Redlichi miski. 1 Andke andeks, sellest 
majast jääb siis ainult tuhk järele. Milline on teie garantii?» Marta näitas kohe, mis puust 
ta on. «Ei, ei, härra August. Nii asju ei aeta. Mina tulen teile vastu, teie aga ähvardate. 
Selles majas olen ma ainult külaline ega saa Madist ja tädi ohtu seada. Võite lugeda jutu 
lõppenuks.» August näppis laudlina ja oli nõutu. «Head ööd,» sõnas Marta ükskõikselt. 
«Olin kaua teel ja jalad lausa huugavad.» 

Ta läks oma tillukesse tuppa, jättes mehe üksi tema mõtete ja kahtlustega. 

Hommikul August vabandas, kuid palus mõelda sellele, kui oluline on neile sisse seada 
side välismaal asuva emigrantide keskusega. Marta muigas sisemiselt: kõik need eilsed 
peaministrid ja ministrid ning olematu armee staabitegelased, Reid, Mäed, Rebased ja 
teised mõistavad hästi, et nende laul on lauldud, aga nad püsivad veel metsavendade 
unelmates, kes kujutlevad emigrantide keskust Stok-holmis peaaegu et homse 
interventsiooni stardiväljakuna. 

Augustile ta aga ütles: 

«Kõik on õige. Ma unistan ise võimalusest Stok-!holmi onu juurde pääseda. Kuid mind 
on kodus õpetatud, et inimeste korralikkusele ei tohi vastata alatusega. Ma aitan teid, 
härra August, ainult siis, kui saan teilt kaitsekirja Madise perele ja muidugi ka endale.» 

August naeratas virilalt. 


«Mul pole vist muud väljapääsu,» sõnas ta. 

Mees istus laua äärde, võttis sulepea ja maalis õpetajale omase selge kirjaga: 

«Siin talus elavad ärimees Passeri tütar ja temale peavarju andnud perekond on minu 
mõttekaaslased ja lähimad sõbrad. Meile olulise aktsiooni eel pean vajalikuks ära 
märkida nende omakasupüüdmatut abi, milles ma ei luba kahelda ka ükskõik milliste teel 
asetleidvate juhtumite puhul.» 

Ta kirjutas tekstile alla keerulise mitteloetava allkirja ja lisas sõnad: «Juhi abi». Siis ta 
tõusis ja andis paberilehe viisaka kummardusega Martale, öeldes: 

«Preili Passer, ma täitsin oma kohuse. Nüüd on teie kord.» 

Marta luges kirjutatut ja mehele ei jäänud märkamata puna, mis valgus üle neiu näo. 
August pidas põhjuseks oma positsiooni, mis pidi Martat jahmatama panema. Marta aga 
mõtles palavikuliselt, keda siis kavatsetakse piiri taha saata, kui juhi abi on August. Kas 
äkki Redlichi ennast? Neiu sai hetkelisest erutusest jagu, murdis kirjakese korralikult 
kokku ja torkas põuetasku. 

«Te olete siis nii kõrge isik? Ja räägiti, et õpetaja. ..» 

August muigas. 

«Ma olen olnud koduõpetaja väga rikkas perekonnas ... Aga kõik see on kauge 
minevik.» 

«Me saame jälle vana elu tagasi,» sõnas Marta 

reipalt. «Mida ma võin rääkida sellest kalurist? Nõukogude ajal rikuti ta elu ära. Ta 
löödi ülikoolist välja ja töökohast jäi ta ka ilma. Hädavaevu pääses kohtust, oli mingi 
äriasi. Poiss peab lugu heast napsist, talle meeldivad naised. Ma usun, et ta on kõigiti 
usaldusväärne.» 

«Usaldusväärne?» pomises August endamisi. «Kas teie arvates on seelikukütt ja joodik 
usaldusväärne poiss?» 

«Pakkusin üle,» nentis Marta endamisi ja kiirustas kohe asja parandama. «Ma ei 
väljendanud end küllalt täpselt, härra August. Päeval on ta lihtne kalur, kuid sõbrad on tal 
esmaklassilised. Endised ohvitserid, mõned ka minu koolivennad, ja ametimehed endise 
korra ajal. Õhtuti külastatakse vahel ka restorani. Nad pole mingid sadamapätid. Ja siis 
veel...» Siin Marta nagu kahtles. «Minu arvates armastab ta mind ammu salaja.» 

«Noh, see on juba kindlam garantii,» muutus August rõõmsamaks. «Korraldage mulle 
kohtamine selle kaluriga, ütleme neljandal novembril. Ainult mitte kinnises ruumis, 
parem juba väljas. Mis tema nimi on?» 

«Jaan Ratassepp,» vastas neiu. «Mina hüüan teda lihtsalt Jantsiks.» 

Oli tükk tegemist, et mõlemad mehed kodust minema saada. Kui see oli edukalt korda 
läinud, kontrollis Marta, et tädi tõesti raskelt norskab, laskus keldrisse, otsis välja 
raadiosaatja ja andis edasi sõnumi Terasele: 

«Läbirääkimisi peab Redlichi abi, kes nimetab end Augustiks. Tundemärgid: sale, 
blond, ilusa näoga, silmad hallid, kaelal kuuliarm. On teeninud rikkas majas 
koduõpetajana. Usku metsavendade homsesse ja soovi võitlust jätkata ei märka. Kalurit 
tahab näha neljanda novembri hommikul kell seitse Rannaküla suurte kivide juures. 
Jasmiin.» 

... See novembrihommik oli tuuline. Üksiku männi all, mis tõusis imekombel otse 
paesest pinnasest taeva poole, istusid Marta, August ja end Jaan Ratas-sepana esitlenud 


kalur. See tugeva kehaehitusega noorepoolne mees oli toetanud lõua peopesale ja vahtis 
kaugusesse. Tundus, et kogu poolteist tundi kestnud vestluse jooksul polnud ta heitnud 
pilku kordagi kliendi suunas. See-eest uuris August meest põhjalikult ja vahetpidamata. 

«Kas juhite paati üksi või kellegagi koos?» päris ta. «Kas te sel juhul, kui tuleb vältida 
mootoripõri-nat, saate kasutada purje?» 

«Puri on mul olemas,» ütles kalur aeglaselt. «Aga paadiga ei tule üksi toime. Tuleb ka 
minu paarimees.» 

«Paarimeest poleks vaja,» tegi August ruttu ettepaneku. «Minu sõber aitab ise. Ta on 
hea purje-sportlane.» 

Kalur võttis piibu suust ja vaatas esimest korda vestluskaaslase poole. 

«Kas see teie sportlane sõidab minuga tagasi?» 

August ei vastanud ja Jaan Ratassepp nõksatas peaga kinnituseks, et küsimus on 
lahendatud. 

«Kas tunnete teda ammu?» küsis August, lootus hääles. 

Kalur muutus rõõmsaks ja vastas: 

«Oleme temaga juba neli turisti Rootsi viinud. Poiss on minu juures üles kasvanud. Isa 
sai tal Narva kaitsmisel surma. Ta töötas kolmekümne üheksandal aastal peaministri 
kantseleis.» 

Seda kalur muidugi ei lisanud, et noormehe isa oli hankinud peaministri kantseleist 
tähtsa dokumendi, mis paljastas Pätsi mahhinatsioone ja et Narva oli ta vabastanud Eesti 
korpuse koosseisus. Tema poeg aga on juba tšekistide ridades. 

August paistis leppivat kaluri paarimehega. Algas 

kauplemine. Kalur nõudis viis tuhat rubla. August pakkus kolm tuhat. 

«See on isegi liiga suur summa,» kuulutas ta kõrgilt. «Tegemist on siin ju ainult 
mõnetunnise lõbu-sõiduga merel. Three hours there and three hours back and you will 
again be with your lady.1 Kas te olete seda keelt ülikoolis õppinud?» August ootas 
pingsalt. 

Kalur muutus süngeks. 

«Inglise keelt? Olen. 1 haven't got any lady, sir.2» puistas ta soravalt ja heitis 
silmanurgast pilgu Martale. «Oleks võinud küll olla, kauneim naistest, kuid ... tema 
armastab teist. Tavaline lugu.» 

Siis tõusis ta püsti. 

«Mu imekaunis daam, anna mulle andeks, aga mul on oma tavad! See isand ei sobi 
mulle.» 

«Jants,» hüüatas Marta ja vaatas jõuetult kaluri otsa. «Härra August on praegu 
kitsikuses... Ma ei tahaks end meeste asjadesse segada, aga sa pead aru saama, et ta on 
meile vajalik inimene. Mulle, sulle, kõigile meile, kellele on kallis meie vana hea Eesti- 
maa.» 

«Ei,» rõhutas kalur. «Kui on vaja midagi muud, püüan teha. Praegu aga järele anda ei 
saa. Sellest rahast peab kellelegi veel maksma, et ei luusitaks mööda kallast.» 

«Lööme käed,» sõnas äkki August, kellele oli kogu see jutt millegipärast meeltmööda. 
«Usaldan teid, Jaan Ratassepp. Merele sõidame ülehomme öösel. Aga enne seda... enne 


1Kolm tundi sinna ja kolm tundi tagasi ja te olete jälle oma daami juures (inglise keeles). 
2Mul pole mingit daami, härra (inglise keeles). 


seda, ütleme kell viis õhtul, tutvustan teile Lihula einelauas oma sõpra? Sealt leiame ka 
auto, millega kohale sõidame.» 

«Kuidas jääb rahaga?» küsis kalur. 

«Tuhat kohe käsirahaks, teise tuhande annab sõitja pärast seda, kui istute autosse, 
ülejäänu saate Rootsi rannas.» 

Ratassepp noogutas, ajas end püsti ja hakkas astuma rahulikult eemale. Sajakonna 
sammu järel pööras ta ringi ja hüüdis: 

«Mõtle järele, Marta Passer. Ega ma nii inetu olegi.» 

«Sa oled ilus, Jants!» hüüdis Marta vastu. «Ausõna, ma mõtlen veel.» 

Küi nad olid tagasiteel, alustas August juttu: 

«Mul on piinlik sellest rääkida... Kuid Jaan Ratassepp on minu arvates tõeline mees, 
tahtejõuline ja tugev. Mis on teie vahel?» 

«Minu väljavalitu peab olema Eestimaa tegev patrioot, mitte aga tolknema lihtsalt 
mööda restorane,» teatas Marta uhkelt. Kuid märganud mehe kummalist pilku, ütles ta 
tasa: «Üleüldse ei saa ma ka ise praegu aru... Kas teil on naine, härra August?» 

«On,» vastas August süngelt. «Selles kogu lugu ongi. Ta jäi metsa Redlichi juurde. 
Jätame selle jutu.» 

Osakonnas käis pingeline operatsiooni ettevalmistus. Valmis olid joonistatud mitmed 
«kaluri» ja tema kliendi liikumisteed. Lihulast Lääne-Eesti mererannani, kust kavatseti 
üle mere retke alustada, pidi tegutsema mitu liikuvat operatiivrühma. 

Einelaua lähedusse saatsid tšekistid kaks veoautot oma juhtidega. Ette oli nähtud ka 
pidev raadioside operatiivrühmade vahel. 

... Edgar istus einelaua nurgas ja ootas klienti. Millegipärast too hilines. Lõpuks ilmus 
reisiriides August, seljas hall kummimantel, peas silmile tõmmatud kaabulott. Ta 
vabandas, et oli lasknud oodata, Ja teatas, et läheb vaatab kohe auto. Edgar jälgis teda 
rahulikult. Ta nägi, kuidas August astus ühe veo-auto juurde ja hakkas juhiga vestlema. 

«Jussi ta ei võtnud,» nentis Edgar endamisi. «Ja Mihkel ei meeldi talle millegipärast... 
Kurat! Kes siis autot juhib? Kas oma... või võõras?» 

August ei teinud kaupa kummagi operatiivrühma saadetud autoga, vaid jõudis 
kokkuleppele hoopis kolmanda juhiga, kes oli siia sattunud vist juhuslikult. 

Siis tuli ta kaluri järele. «Lähme, Ratassepp!» 

«Ja kus on too mees, kes kippus merele?» küsis Edgar. 

«Sõidan mina!» ütles August rõhutades vaikselt. 

Edgar ei pilgutanud silmagi. Ta tõusis ükskõikselt ja sammus kliendi järel. August 
hakkas autojuhiga sosistama ja Edgarile tundus, et mehed on jub;: varem tuttavad. Niisiis 
võttis jõugujuhi abi tarvitusele omapoolsed abinõud. Või kes teab, äkki saatsid selle auto 
siia Terase abilised? 

«Istuge autojuhi kõrvale,» pakkus August. «Mul on veokastis sobivam.» 

Auto hakkas liikuma ja samal hetkel märkas Edgar autopeeglis mootorratast. See 
tuiskas välja naabermaja õuest ja hakkas paraja kiirusega autot jälitama. Mootorratturi 
selja taga istus tundmatu mees. 

Mootorratast märkas ka Terase osakonna mees, kes pidas valvet einelauas. Ta tormas 
telefoni juurde, et teatada avastusest operatiivpunkti. 


Mootorratas rippus veoauto sabas ligi paarkümmend kilomeetrit. Edgarit piinas mõte, 
kas neid kavatsetakse jälitada sõidu lõpuni ja mida üldse ette võtta. Ta püüdis autojuhiga 
juttu alustada, kuid too vaikis. 

«Pole viga, vennas. Kohe teeme selgeks, kes sa oled,» mõtles Edgar ja tiris taskust välja 
sigaretipaki. 

«Kas panen põlema?» küsis ta. 

«Ära parem küsigi,» neelas autojuht sülge. «Juba kuu aega peaaegu ainult puulehtede 
peal.» 

«Niisiis bandest,» tegi Edgar endamisi järelduse. Teekond viis metsa. Kahel pool 
kõrgus noor haavik. Siis kerkisid väänleva tee kõrvale laiaoksalised võimsad kuused. 
Edgar õngitses pakist aeglaselt sigareti, mudis selle pehmeks ja torkas autojuhi huulte 
vahele. Kaaslase nina alla ulatatud välgumihkli hüpleval valgusel märkas Edgar armi 
mehe kõrva juures. 

Edgar heitis pilgu peeglisse. Mootorratta tuled olid endises kauguses. 

Huvitav, kas mees veokastis teab mootorrattast? Kuidas saaks lahti sellest põrgulikust 
tagaajamisest? Iga juhuslik sündmus võib paljastada operatsiooni. Kui meie mehed teele 
hüppavad, võidakse autost ja mootorrattalt alustada laskmist. August tuleb kinni võtta aga 
elusalt ja salaja. Kindral oli ütelnud veelgi täpsemalt: «Ilma kriimustuseta ja oksa 
praksatu-seta!» Niisiis tuleb kõrvaldada autojuht, oodata tee-kurvi ja püüda tagaajajaist 
kiire sõiduga lahti pääseda. 

Otsekohe heitis ta endale ette: 

«Ära jama, Edgar! Autojuht peab bandesse tagasi minema puutumata, muidu lendab 
kogu operatsioon kuradile...» 

Kuni Edgar piinas end kõikvõimalike kombinat-sioonivariantidega, tormasid tuled selja 
taga järsku vasakule ja kustusid hetk hiljem. 

«Mis, põrgu, see siis oli?» imestas Edgar mõttes. Tal polnud aimugi, et kohe, pärast 
sõidukite teele asumist, hakkasid tema kolleegid palavikuliselt mõtlema, kuidas 
mootorratast kiiresti auto kannult ära koristada. Appi tuli aga juhus. Mingi veoauto 
ttiürinast ehmunud metsloom tormas otse mootorratta ette. See oli erakordne vedamine. 
Nagu hiljem selgus, saatsid Augustit Rumjantsev ja Johanson. Kui nad 

oleksid avarii korraldamises märganud inimkätt oleks mäng Redlichiga läbi kukkunud. 

Selle ajaga, mis mootorrattameestel kulus põrutusest toibumiseks ja enda puhtaks 
kloppimiseks, jõudis auto operatiivrühma paiknemise piirkonda. Edgaril oli otsus küps: 
August tuleb kinni võtta eraldi, operatiivgrupi varitsusest tuleb temaga läbi minna, sest 
arvatavasti jälgib autojuht neid teatud aja. 

Ta käskis auto peatada, ronis kabiinist teele ja ütles vaikselt: 

«Oleme kohal. Seitse kilomeetrit keelutsoonis tuleb jalgsi käia.» 

Kui ometi poisid kuuleksid ja taipaksid, et nad ei tohi praegu sekkuda! 

Ka autojuht ronis välja, küsis Augustilt midag. sosinal ja sai samuti sosinal mingi 
korralduse. Edgar püüdis kinni sõnad «veerand tundi». Ta järeldas, et autojuht peab 
niikaua kuulatama hääli või neid jälgima. August ulatas autojuhile väikese kohvri ja 
hüppas veokastist kergelt alla. Siis võttis ta kohvri vasakusse kätte, kontrollis paremaga 
relva taskus ja pöördus Edgari poole: 


«Ma olen valmis, Ratassepp.» «Esimene kilomeeter on rahulik,» ütles Edgar tavalisest 
valjemini, lootes kolleegide heale kõrvakuulmisele. 

Metsasihil, mida mööda hakati astuma, ei rikkunud keegi vaikust. Oksad ei praksatanud 
ka selja taga. Nähtavasti oli autojuht jäänud teele. Tihedas põõsastikus käänaku taga 
kükitavad Kudinov, Elmar ja Paul ning vist imestavad, miks Edgar venitab ega ütle 
kokkulepitud sõnu: «On aeg arved klaarida!», mille järel kõik hakkab liikuma. Need 
sõnad jäävad ütlemata, poisid, palun kannatust! 

Edgar pingutas kõrvu, et püüda kinni mootorimürinat. Nähtavasti olid nad aga jõudnud 
teest kaugele. Arvestanud, et nad on ära käinud oma kolm 

kilomeetrit ja möödunud vähemalt pool tundi, valis Edgar suuna nii, et nad jõudsid 
varsti kaarega uuesti operatiivrühma peidupaika. Edgar peatus, pöördus Augusti poole ja 
ütles selge häälega: 

«Kaup oli selline, et annate mulle teel teise tuhande.» Siis tõstis ta häält ja lisas: 
«Andke andeks, aga on aeg arved klaarida.» 

August pomises midagi ebamäärast, kuid avas siiski kohvri, võttis sealt krabisevaid 
rahatähti, lõi kohvri kinni ja ulatas rahapaki saatjale. Välkkiirelt haaras Edgar mehe 
randmest, tõmbas teda ja pööras ta järsult seljaga enda poole, haarates tal ümbert nagu 
raudvõruga, mis ei lubanud liigutada ega relva haarata. Sel hetkel sööstis põõsastest välja 
kogu, meestele suunati tugev valgusvihk ja tugev hääl käsutas: 

«Paigale jääda, käed üles!» 

«Käsi üles tõsta ei saa, Elmar,» teatas Edgar, kes oli kolleegi hääle järgi ära tundnud. 
«Algul tee midagi, et härra häält ei tõstaks, siis pane ta käed raudu!» 

«Troppi pole vaja, ma palun,» ütles kinnipeetu olukorra kohta ebatavaliselt ja väga 
viisakalt. «Mul on selge, kuhu olen jõudnud ja . .. Muust räägin teie juhtkonnale.» 

August toimetati lähemasse piirivalvekordonisse ja otsiti põhjalikult läbi. Seejärel 
sõidutati ta Tallinna. Ta istus sõiduauto tagaistmel Truubergi ja Vert-manni vahel ning 
vaikis. Alles linna lähistel küsis ta Truubergilt uudishimulikult: 

«Vabandage minu uudishimu, härra kalur. Kus õppisite te inglise keelt?» 

«Preili Passer informeeris teid õigesti,» vastas Edgar viisakalt. «Ülikoolis. Ainult ühes 
asjas ta eksis, mul oli võimalus ülikool lõpetada.» 

«Ka preili Passeril on vist teine nimi?» tundis August huvi. 

«Me ei tea veel teiegi nime,» pareeris Edgar küsija iroonia. «Teie aga tahate teada 
kõike kõigist.» 

Operatsiooni edukusest teada saanud, tuli kindral Kumm osakonda, istus natuke aega 
kinnipeetu ülekuulamisel ja kutsus siis polkovniku enda juurde. 

«Ma rääkisin just Keskkomitee sekretäriga ja informeerisin sellest asjast. Seltsimehed 
arvavad, et kinnipeetu vastu tuleb üles näidata maksimaalset tähelepanu. Võib-olla on ta 
terve mõistusega inimene, saab aru, et vana juurde tagasipöördumisest ei tule midagi 
välja ja aitab meid millegagi. Keskkomitees arvatakse, et tšekistidel on tekkinud üsna 
reaalne võimalus lõpetada Redlich-Wendti toimik.» Ministri hääles oli kuulda nõudlikke 
noote: «Ma palun teid kogu bande likvideerimisega kiirustada, polkovnik.» 

Esimesed kaks päeva oli ülekuulamine tulemuseta. Kinnipeetu vaikis. Teras ei 
mõistnud mehe käitumist ja mõlgutas tema juuresolekul oma mõtteid: 


«Kas te saate sellest aru, et tunnistus ei tee teie olukorda halvemaks? Halvemaks on 
seda võimatu teha!» 

August ohkas ja vastas nukralt: 

«Kui ma võiksin arvestada ainult endaga! Ma pole ju üksi, polkovnik. Ja peale 
inimeste, kellega mul oli tegemist, on mul veel isamaa, minu Eesti!» 

«Mõelge siis järele, kuidas te Eestit teenisite,» tähendas Teras kuivalt. «Ma võin täpselt 
üles lugeda, kui palju tapmisi ja röövimisi on Redlich-Wendti jõugu arvel. Vaevalt küll 
saab seda lugeda hoolitsuseks isamaa eest. Seersant, viige kinnipeetu minema.» 

Kolmandal päeval teatas August kohe, kui ta oli Terase kabinetti toodud, et tahab teha 
avalduse. Teras noogutas ja heitis paljutähendava pilgu Vert-mannile, kes istus teise laua 
taga. 

«Ma olen palju mõelnud,» alustas August. «Juba mitu nädalat, eriti aga teel siia ja 
eeluurimiskambris. 

Pean tähendama, et olen avastanud hämmastavaid seoseid. Te olete ka varem meist ette 
jõudnud, kuigi Redlich-Wendti rühma ei ole koondatud kõige andetumad strateegid. 
Operatsioonis, mis pidi ühendama meid emigratsiooniga, olime kõik peensusteni välja 
arvestanud, ja ikkagi olid teie mehed operatiivsemad ning, kui see sobib, 
psühholoogiliselt rafineeritumad. See veenis mind veel kord, et me tunneme halvasti uut 
võimu ja võimuga kaasaminejaid. Kuid minu jaoks olid Redlich ja minu naine 
autoriteedid. Kümme korda päevas kinnitasid nad mulle, et eestlased hoiavad meie poole. 
Nad tõid näiteid ja, peab ütlema, kasutasid ära ka kuulujutte, kuid kõik see tundus nende 
suus hämmastavalt veenev.» 

Ta jäi vait ja vajus kuhugi eemale vaadates mälestuste hõlma. Sõrmedega kergelt lauale 
trummeldades tõi Teras ta jälle reaalsusse tagasi. 

«Jajah,» alustas August hajameelselt. «See kõlas üsna usutavalt, kuid praegu tundub 
kõik see mulle kummalisena. Ma ei pea kinni teie tähelepanu. Nad on eksiteel, Redlich ja 
minu naine. Ainult ärge pidage seda järeldust minu areteerimise tulemuseks.» 

Pisar veeres vargsi mehe põsele. Teras heitis talle lühikese pilgu, vaatas siis akna poole 
ja tähendas: 

«Kahju, et teid Redlich ei kuule. Öelge, August... August...» 

«August-Richard Ülemäe,» oli ülekuulatav abivalmis. 

«Öelge, kodanik August-Richard Ülemäe,» alustas Teras ja takerdus siis. «Kas teie 
käed on paksult verega määritud?» 

Ülemäe kehitas õlgu. 

«Isiklikult pole ma kedagi tapnud ega piinanud. Kuid Redlichi lähikonna käsul ei 
pandud alati toime just õilsaid tegusid. Mina aga olin ideoloogiajuht.» 

«Siis on teil õigus,» märkis Teras. «Pean hoiatama, et kohus võib arvesse võtta küll teie 
soovi bandiitidest lahti öelda, kuid jõugu veriseid tegusid teie arvelt maha ei kanna.» 

August langetas pea. Teras võttis enda ette ülekuulamisprotokolli, mida kirjutas 
Vertmann, luges sealt midagi ja küsis: 

«Te nimetasite oma naist. Kas ta jäi Redlich juurde?» 

«Jah, seda küll... Laine on kangekaelne. Kui t on midagi pähe võtnud, siis ta sellest ei 
loobu... «Mida ta teeb teie jõugus?» 


«Ei oska nagu öeldagi. Jälgis lahingumoona ja to! duvarude seisu. Ka maakaardid olid 
tema käes. O umbes nagu peamehe sekretär.» 

«Kogu klanniga bandes,» torises Teras. «Ainul lapsed veel puudusid... See on kurat 
teab mis! N0' rääkige siis...» 

August Ülemäe seletus oli üksikasjalik. Redlich oi otsustanud võtta endale välismaal 
asuva emigrat sioonikeskuse emissari osa ja teha katset koondad mõned metsavendade 
jõugud ühtse juhtimise alla Ta oli korduvalt kinnitanud, et peab sidet teiste maa kondade 
jõukudega ja vanade sõpradega, SS-i ohvit seridega, kes varjavat end taludes. Kui palju 
selle tõtt oli, seda ei teadnud keegi. Lahingutes tšekisti dega ja maa-aktiiviga puhkenud 
tulevahetustes oi jõuk kaotanud mitu kogenud, Redlichile ustava meest, kes olid omal ajal 
teeninud koos Redlichig karistusüksuses. 

«Aga meil oli ka hoopis teist laadi kaotusi,» meenutas Ülemäe. «Meie juurde tuli kord 
üks lihtsameelne külamees popside killast .. . uuris natuke olukorda ja kadus.» 

«Mis Redlichil sellest mehest?» küsis Vertmann väliselt ükskõikselt, kuid Teras aimas 
vanemleitnandi tõsist huvi kadunud külamehe vastu. 

204 

«Mees polnud rumal, tal oli nutti,» selgitas Ülemäe. «Saks, jah, Alfred Saks oli ta nimi. 
Oli esmaklassiline laskur. Ent asi pole selles . .. Hoopiski mitte... Teate, erilist huvi 
pakkus ta propagandistlikus plaanis. Kehvik Saks uskus jäägitult, et õnne temale ja 
teistele toob «valge laev». Ja ta oskas leida kergesti ühise keele talumeestega. Aga pärast 
ühte retke ta lihtsalt ei tulnud laagrisse tagasi. Ilma igasuguse selgituseta. Mõelge, mida 
tahate.» 

Siis jõuti ülekuulamise peateema juurde. Ülemäe selgitas, et mõte võtta ühendus 
Stokholmi emigran-tidega oli tekkinud juba ammu. Jõuku Rootsis esindama pakkusid end 
Rumjantsev ja Johanson, Redlich aga mõistis, et seal ei võeta vastu ei üht ega teist. 
Intriigid kestsid pikka aega, kuni Redlich otsustas lõplikult ja saatis tema, August 
Ülemäe. Eelkõige oli vaja saada Läände põgenenud «valitsejatelt» rahalist tuge. Pärast 
Augusti ärasõitu pidi jõuk jagunema pooleks. Oli otsustatud, et Redlich elab sekretäriga 
ühes punkris, ülejäänud omaette. 

«Kuidas te pidite nad Rootsist tagasi tulles üles leidma?» katkestas Teras. 

«Mulle anti kaks postkasti, kaks haavatüve,» selgitas August. «Tagasi tulles pidin 
panema sinna tüki ajalehte ja ootama Redlichi saadikut sugulase pool Pärnu-Jaagupi 
lähedal.» 

«Mis leht see pidi olema?» täpsustas Teras. «See on mul meelestki läinud,» lõi 
August demonstratiivselt käega. «Nüüd pole sel enam mingit tähtsust.» 

«Milline ajaleht siiski?» ei jätnud Teras järele. «Te lubasite kõigest ausalt rääkida.» 

August jõllitas teda metsiku pilguga. 

«Seal on minu naine... Ma ei või...» 

Ta kattis näo kätega ja vaikis kaua. Äkki võpatas ja sõnas: 

«Tegelikult pole õnne enam oodata. Pange kirja. «Rahva Hääle» tükk. Ma mõistan, 
mida te kavatsete.» 

Teras ja Vertmann vahetasid pilke. Redlichi abi oli ära arvanud operatsiooni edasise 
käigu. 


3. Alfred Saks jõuab otsusele 


Teras ei olnud päris kindel, et ta toimis õigesti, kui laskis minema kaks jultunud 
bandiiti, Rumjantsevi ja Johansoni. Kuid Redlich oli hirmsam ja tugevam tüüp ning 
midagi tuli ohverdada. 

Analüüsinud põhjalikult August Ülemäelt saadud andmeid, tegi Teras enda jaoks 
mõned märkused. 

«Redlichi postkastid. Ööpäevane kontroll. Sidemehi mitte puutuda. Oodata Redlichi või 
Lainet. Ülesannet täidab kapten Ossoka. 

Luua legend, et Redlichi saadik jõudis kohale. Alustada Rootsis asuva sugulase kirjast 
«Jasmiinile». Täidavad Beljajev ja Vertmann. 

Alfred Saks. Selgitada, kus varjab, kas on sugulasi. Ülesanne anda...» 

Polkovnik tahtis kirjutada Vertmanni nime, kuid otsustas samas, et sel otsustaval hetkel 
ei peaks viimast eemale kiskuma raadiokontaktidest «Jasmiiniga». Teras helistas 
Kudinovile ja küsis, millega tegeleb leitnant Kalju Vasman. Komsomoli lähetusega 
riikliku julgeoleku organeisse tulnud Kalju oli polkovnikut alati köitnud oma erakordse 
rahu ja tagasihoidliku käitumisega, oskusega isegi neil hetkil, kui tšekistil läheb vaja 
täpset arvestust, külma verd ja julgust, teha kõike kärata ja kuidagi märkamatult. 

Kuulnud, et Kudinov on nõus, lõpetas Teras hoogsalt märkmed: «Ülesanne anda Kalju 
Vasmanile. Kasutada «Jasmiini» andmeid ja kinnipeetud bandiitide tunnistusi. 

Kontrollida, kas jõugu juht ei ole asunud oma 

206 

noorusmaile, kas Redlichil on Pärnumaal vendi-õdesid. Ülesanne Kudinovile.» 

Mehed hakkasid tööle. Kapten Ossoka raporteeris, et peidikud on leitud, salajane 
varitsus nende juures organiseeritud, kuid ühtki jälge pole veel märgatud. Võib-olla oli 
veel vara. 

Beljajevil õnnestus hankida komplekt rootsi kirja-tarbeid. Vertmann aga nuputas valmis 
teksti ja torkas selle rootsi ümbrikku. Kiri kõlas nii: 

«Kõik küsivad, millal ilmub siia seltskonda noor preili Passer. On juba aeg, kallis. 
Saadan Sulle järele. Ajame juttu mehega, kes Sind on hiljuti näinud. Ta tänab Sind kõige 
eest ja mainib, et Sa oled endiselt noor ja kena. Nägemiseni, kohtumiseni!» 

Kiri toimetati Marta kätte, aga kuna ta vaikis, võis järeldada, et kirja polnud kellelegi 
näidata. Ka Saksast ei olnud uusi andmeid. Vasmani katsed paljude Pärnumaa Saksade 
seast Alfred Saksa sugulasi leida ei andnud esialgu tulemusi. 

Gavrilov istus parajasti Tallinnas oma kabinetis, kui talle helistas Harjumaa 
julgeolekuosakonna korrapidaja. Üks nende operatiivvolinik oli tabanud tagaotsitava, 
kellegi Hans Sorgsepa. Mees esitlenud end restoranis miilitsatöötajana, käitunud häbema- 
tult ja norinud lauanaabritega tüli. Korrapidaja päris, kas Sorgsepp ei paku majorile huvi. 

«Pidage, see on meie vana tuttav!» hüüatas Gavrilov. «Jooksis bandiitide ja meie vahet. 
Las temaga tegeleb uurimisosakond, meie osakonnale pole teda vaja.» 

Vaevalt oli ta aga telefonitoru hargile pannud, kui valis uuesti korrapidaja numbri. 

«Ei, andke ta siiski esialgu meile!» tegi major korralduse. 

Sellist võimalust ei võinud käest lasta. Sorgsepp oli kokku puutunud mitme bandega, ta 
tundis metsavendi näo ja nime järgi. Äkki on tast abi? 

Tuppa sisenevat majorit nähes venis Sorgsepp toolilt aeglaselt püsti ja tegi hea näo 
pähe. 


«Viin teeb meele rõõmsaks...» püüdis ta jorutada. «Tegin vähe pattu. Aga rõõmust, sest 
saatsin raudkäe pruudi koju... Ise olen Kehtna kandi mees, aednik, võiks öelda...» 

«Kas mitte lambakarjus Põltsamaa kandist?» küsis Gavrilov. «Veel ka tolle kandi 
metsade bandiit auas pattu kahetsenud Sorgsepp, kes oli meie mees Antsu bandes... 
Mees, kas see igavene jälgede segamine pole veel ära tüüdanud?» 

Sorgsepp põrkus majorist nagu viirastusest tagasi ja surus end nurka. 

«Ma pole süüdi,» vingus ta. «Mind seati löögi alla... Pidin ju kuidagi välja keerutama.» 

Teda oli vastik vaadata. Kuid töö on töö. 

«Istuge,» käsutas Gavrilov. «Mina kohut ei mõista, selleks on teised. Nüüd aga 
pingutage oma mälu ja loetlege kõiki metsavendi, keda olete iganes kohanud. Ja kui teate, 
siis nimetage ka, kus elavad nende sugulased ...» 

Bandiidi silmis süttis lootusesäde. 

«Kas seda võetakse arvesse?» küsis ta aralt. 

«Arvesse võetakse kõik, nii halb kui hea. Mis kaalukam on, seda ei hakka me praegu 
välja selgitama. Vastake mu küsimusele!» nõudis Gavrilov. 

Sorgsepp hakkas monotoonselt üles lugema kõiki neid, keda oli metsas kohanud, 
meenutades, kes kus elas ja kui suur on ta kojujäetud pere. Nii sai kokku paarkümmend 
inimest. Iga nime ajal vaatas ta teraselt majorile silma, et kas see on just tähtsaim nimi. 
Kuid Gavrilov ei kergitanud kulmugi. Ka siis mitte, kui Sorgsepale meenus Alfred Saks 
ja tema kaunitarist naine Mari, kelle Saks oli Vigalas peol kohalikelt poistelt üle löönud 
ja kes oli tal alati meeles ka metsas hulkudes. 

Kui Sorgsepp oli end tühjaks rääkinud, vaatas ta väsinud näoga Gavrilovile otsa. 

«Võib-olla oli minust kasu? Kas ütlete minu kaitseks paar sõna? Ma tahan omaste 
juurde,» ei saanud ta pidada. 

Major silmitses meest teraselt. 

«Me oleme teile juba kahel korral selleks võimaluse andnud. Mul pole kombeks 
uurimise käiku mõjutada. Kui vaja läheb, küll nad minult siis küsivad. » 

Vigalasse sõitis Kalju Vasman. Kummaline oli see, et kuigi Alfred Saksa kosjaskäigust 
oli möödas üle kümne aasta, mäletasid põliselanikud seda lugu ülihästi. Küllap vist 
sellepärast, et Alfred oli sõitnud peole kohalikke poisse kartmata, sõbrad ja tuttavad 
kolme vankriga kaasas. Marile meeldis julge pealehakkamine ja ta andis nõusoleku 
Alfredi kaasaks saada. Elati vallamajast seitsme kilomeetri kaugusel talus. Peres oli kaks 
last, poiss ja tüdrukutirts. Maad hariti korralikult, aga õnne ei olnud. Ühel aastal võttis 
külm viljapuud ära, teisel oli põud. Peaasi oli siiski sõbralik ja rõõmsameelne kooselu, 
mis kestis senikaua, kuni tallu asus elama Alfredi vanem vend Ernst, kellest aastaid 
polnud teateid olnud. Temast sai okupantide ametimees. Ernst Saks pidas end ülal kui 
ehtne türann, käitus alatult ja andis üles mitu tublit inimest. 

Ernst tuli koos sakslastega ja kadus koos nendega. Siis aga algasid Alfredil pahandused. 
Teda kutsuti tunnistajana uurija juurde. Mees rõhutas, et ei tea venna tegudest midagi. 
Kui teda uuesti välja kutsuti, ei pidanud mehe närvid vastu ja ta pages metsa. Jõuk oli 
väike ja kogemusteta ning läks varsti laiali. Saks tuli koju, magas siin paar ööd, kuulis 
igasuguseid kuulujutte, mida oli neil päevil eriti palju, sest otsiti kaupluse röövimises 
osalenud bandiite. Ja Saks kadus uuesti metsa. Ta kohtas Redlichi mehi, kes kutsusid 

teda oma kampa. Kõigest sellest oli rääkinud leitnant Vasmanile, hiljem ka koos 
Kudinoviga Vigalasse saabunud Terasele miilitsavolinik, juba aastates seersant, kes ise 
oli pärit siitkandist ja teadis kõigi kohta kõike. Tema oli ka see, kes hoiatas Terast, et 
Mari on käreda loomuga ega salli valskust ja on üldse otsekohene, aus ja väga terane 
naisterahvas. Teras pööras asja naljaks: 

«Pole just sünnis kolme mehega üht naisterahvast pihtide vahele võtta. Lepime kokku, 
kes sõidab.» Kavala näoga jälgis ta oma mehi. «Vasman on minust ilusam ja noorem, 
Kudinov on tasakaalukam ja flegmaatiliseni. Võib-olla alustan mina, seltsimehed? Kui ei 
tule toime, läheb keegi teine. Kas teeme nii?» 

Maril oli parajasti käsil pesupesemine. See tüsedapoolne kastanpruunide juustega, väga 
väljendusrikka näo ning suurte ja leegitsevate pruunide silmadega naine meenutas 
välimuselt väga ukrainlan-nat. Tema kõrval köögipõrandal mängisid puuklotsidega 
lapsed, umbes kaheksa-aastane poiss ja kolme-neljane tüdruk. Poiss ja tüdruk olid 
hämmastavalt sarnased ja mõlema kumerale laubale langesid linavalged kiharad. Mari 
heitis ükskõikse pilgu majaukse avanud Terasele, soovitas jõnglastel minna üleaedse 
lastega mängima ja jätkas oma tööd, nagu poleks midagi juhtunud. 

«Tere ja jõudu, perenaine,» alustas polkovnik võimalikult sõbraliku häälega. «Tahaksin 
teiega vestelda ning, kui võimalik, siis südamest ja pikemalt.» 

«Mul kaks last ja süda on nende päralt,» vastas Mari kõlavalt. «Pole mul aega pikaks 
jutuks.» 

Ta lobistas poja särgikest hoogsalt loputusvees ja hakkas arutama: 

«Mõni tuleb ja tutvustab end, ütleme, näiteks kindlustusagendina. .. Aga hiljem selgub, 
et on uurija. Ega teie pole äkki, ütleme, riigilaenuvolinik? Pärast tuleb välja, et ajate 
hoopis metsavendi taga.» 

«Arvasite peaaegu ära,» naeratas Teras. «Mina olengi'see kõige tähtsam, kes siin 
bandiite püüab.» 

Ta ulatas naisele oma töötõendi. Mari käed olid küünarnukini seebised ja dokumenti ta 
ei puudutanud, luges seda polkovniku käes. Ta ei öelnud midagi, hakkas ainult pesu 
veelgi vihasemalt uhtma. 

«Imelugu! Esimene teie mees, kes tuli otsejoones ja ütles, kes ta on. Mulle meeldib 
avameelsus. Olge lahked, astume tuppa. Seal võime juttu ajada.» 

Maja lausa säras puhtusest. Kastrulid kiiskasid, suurt söögilauda kattis puhas 
tärgeldatud lina, ka laste mänguasjad olid ilusasti omal kohal. Perenaine lükkas tooli 
külalisele lähemale, istus ise teispoole lauda ja toetas lõua peopesale. 

«Kas jälle mehevennast?» küsis siis. «Ei, mehe enda asjas,» vastas Teras tõsiselt. «Pole 
tal mingit asja,» torkas Mari Saks väljakutsuvalt. «Siin teda pole. Mitte kedagi ta tapnud 
ega vigastanud ei ole, ja pole ta võõrast tikutopsigi võtnud. Metsa läks, sest solvati. Kogu 
eluaja on rühmanud tööd teha. Raha on meil alati vähe olnud. Miks siis talle hõlma 
hakati? Seltsimees peaülemus, seadus ei keela ju metsas elada.» 

«Elada ei keela,» nõustus polkovnik. «Aga koos bandiitidega hulkuda ja külarahvast 
kimbutada küll ei luba.» 

«Jätke jutt,» ägestus Mari. «Ta vandus mulle jumala nimel, et pole puutunud ühtki 
inimest ega võtnud niidiotsagi.» 

«Kas ta vandus seda ammu?» küsis Teras ettevaatlikult. 


«See jääb juba meie teada, kas ammu või äsja,» ütles Mari ja vaatas Terasele tungivalt 
silma. «Kas sellepärast tulitegi?» 

«Sellesama pärast,» ei salanud polkovnik. 

«Ilmaasjata. Naine on mehe abiline, mitte verekoer, kes nuusib tema jälgi,» tegi Mari 
jutule lõpu. 

Ta tõusis, kolistas istmega, astus akna juurde ja vaatas tükk aega välja. Seejärel pöördus 
külalise poole: 

«Võib-olla unistan minagi, et ta magaks oma voodis ja töötaks oma põllul. Tüdruk ei 
tunne teda üldse. Küsib ikka, millal tuleb isa. Viivel on isa, aga minul ei ole. Mis ma talle 
vastan?» 

Teras sasis oma juukseid, kartes juttu alustanud naist ettevaatamatute sõnadega ära 
hirmutada. Ta ei tahtnud, et Mari tõmbuks jälle enesesse, vaikiks ja oleks kinnine. 
Polkovnik ootas, kuni naine oli oma mure välja valanud. 

«Kuulake mind tähelepanelikult, Mari Saks,» alustas Teras asjalikult. «Ükski meist 
pole jumal ja teeb elus vigu. Nähtavasti ajasid julgeolekumehed teie mehega juttu 
mõtlematult ja tema kiirustas nähtavasti metsaminekuga. Te ütlete, et ta ei ole tapnud ega 
röövinud. Ma usun seda. Ma näen, et olete tark naine ja saate aru, mis on elus kõige 
tähtsam. Aga kas te usute, et metsavennad jätavad asja niisama? Mees elab nende hulgas, 
sööb, joob ja magab, aga toitu hankimas ei käi, koos nendega külaaktiivi ja 
uusmaasaajaid ei kimbuta. Nii ei saa kaua kesta. Eile oli ta veel puhas, aga homme 
saadetakse kooperatiivi röövima.» 

«Ta ei lähe,» oli Mari kindel, kuid ajas silmad pärani. 

«Juhul, kui ta keeldub, laseb jõugu ninamees esseslane Redlich-Wendt Alfred Saksa 
isiklikult maha,» sõnas Teras halastamatult. 

Naine tormas tema juurde, haaras käest, vaatas otse silma ja nuuksatas: 

«Redlich? Kuidas saab Alfred minna selle elaja juurde? Ta ju tõotas, et kui kohtab 
metsas Redlichi, teeb talle otsa peale. Võib-olla ongi ta juba selle metsalise juures, et 
temaga arveid klaarida?» 

«Missuguseid arveid?» oli polkovnik tõsiselt 

hämmastunud. «Mida on jagada Saksal ja Redlich-Wendtil?» 

Mari võttis seinalt raamitud foto. Ta pühkis fotolt viimase tolmukübeme ja ulatas pildi 
siis polkovnikule. Raamist vaatas vastu ilus naeratav noormees. Ta silmad olid täpselt 
samasugused kui Maril — tumepruunid, pärani ja imestavad. 

«See on mu vennas, pere pesamuna,» selgitas perenaine. «Redlich läks nende tallu. 
Vend aga ütles talle otse näkku kõik, mida inimesed Mustast Kindast räägivad. Järgmine 
päev imestasid kolhoosnikud, et kari on laiali, karjast aga ei ole kusagil. Proovisid majja 
pääseda, viimaks lõid ukse sisse, aga vend... vend oli voodis pikali, Redlichi kuul süda- 
mes. Alfredile oli mu vend väga südamelähedane.» Naise pea vajus rinnale. «Tal pole 
Redlichiga ühist teed.» 

«Järelikult longib üksi ringi. Täiesti üksi,» tegi polkovnik kokkuvõtte. «Võib-olla on 
teil õigus, et ta otsis kohtumist Redlichiga kättemaksu pärast? Aga too hullumeelne f asist 
... Kas ta teab, kes oli mõrvatu Alfred Saksale?» 

«Kust tema seda teab?» Mari pani foto oma kohale” ja ohkas raskelt. «Kuidas ma seda 
kohtumist Alfredi ja bandiitide peamehe vahel kardan!» 


Teras arutas nukralt: 

«Milline jamps! Alfred peaks elama perekonna juures, tema aga on läinud omade 
juurest minema ja pole ka nendega kambas. Jah, nüüd ma mõistan, miks Alfred Saks nii 
ruttu Redlichi bandest lahkus. Ta ei tahtnud bande verepulmadest osa võtta. Kuid uskuge, 
Redlichi kombitsad on pikad. Tema mehed võivad Saksaga iga hetk kokku juhtuda, ja siis 
on teie mehe laul lauldud. Üksi metsas kaua vastu ei pea.» 

Mari sammus aeglaselt teispoole lauda, istus jälle polkovniku vastu ja vehkis äkki 
käega näo ees, nagu 

mingit viirastust endast eemale ajades. Ta kordas seda liigutust veel teinegi kord. 

«Ma mõtlen sedasama iga öö. See närib alalõpmata mu hinge, aga mis teha. Toon ta 
koju, teen talle selgeks ja sunnin tulema. Ta armastab mind rohkem kui elu ja jääb 
nõusse... Ja mis saab edasi? Tulevad teie omad ja viivad minema, aga siis juba palju 
kaugemale.» 

«Meie omad ei vii süütut kuhugi,» oli Teras kindel ja rahulik. «Saab selle, mis ette 
nähtud. Kui käed on puhtad, nagu te kinnitate, siis jääb perega kokku. Kui ta aitab aga 
meil Redlich-Wendti kahjutuks teha, siis ma taotlen isiklikult, et väiksed patud kustuta- 
taks. Täna on see veel võimalik, homme võib kõike juhtuda. Mõelge järele, pidage 
mehega nõu ja teatage siis mulle telefoni teel. Näiteks teie miilitsa juurest. Ta leiab mu 
alati üles.» 

«AI ei hakka reeturiks,» sosistas naine peaaegu hääletult. 

Teras kuulis seda juba lävel ja vastas: 

«Ma ei tea, mis on parem. Kas reeta perekond, lapsed ja omakandi rahvas või aidata 
Eestimaalt koristada marutõbine peni?» 

«Kuulge,» kiirustas Mari küsima, «mida ma talle ütlen... kui ta äkki öösel tuleb?» 

«Öelge, et teie juures käis polkovnik Teras Riikliku Julgeoleku Ministeeriumist. Ja et 
ma andsin sõna, et kui Saks on nõus meid aitama, annan ma ta perekonnale tagasi.» 

Mitu päeva jälitas polkovnikut teadmatus: kas Mari saab mehe nõusse või lendab kõik 
kuradile. Teatud lootust sisendas Marta ettekanne: «Redlich-Wendti bandest lahkunu 
kohta on iseloomustus hea. Kuritegudest hoidus, käitus väärikalt. Tervituse Rootsist sain 
kätte. Unustasin selle lauale Johansoni jaoks, kes läks õnge. Uurin Redlichi sekretäri 
isiku ja tuttavate kohta.» 

Polkovnikut ootasid tööülesanded Tallinnas ja Põltsamaal, kuid ta ei söandanud 
lahkuda Märjamaa operatiivpunktist, kartes mööda lasta Mari Saksa signaali. Major 
Gavrilov mõistis tema ärevust ja soovitas Saksa kodu juures varitsuse organiseerida, et 
mees kodu külastamisel tabada. 

«Sunni korral on ta meile kasutu,» selgitas Teras süngelt. «Ainult tõsine soov metsast 
välja tulla ja ellu tagasi pöörduda võib panna ta meid Redlichi punkri juurde viima.» 

Polkovnik ei pidanud vastu ja sõitis uurimisvang-lasse, kus kutsus vestlusele August 
Ülemäe. August mõistis kohe, milles on asi, ja ütles, et Saks jätnud inimese mulje, keda 
metsas redutamine raskelt piinab. Mees on arukas, kuid erakordselt kergesti solvuv. Talle 
jätkus sellest, kui operatiivvolinik lubas kergemeelselt leida tunnistajaid, kes kinnitavad 
Alfredi sõjaaegset koostööd vennaga. Siis mees metsa läkski. Jõuku ei tulnud Saks pärast 
seda, kui Redlich oli lasknud Augusti naisel edasi öelda, mida ta temast arvab. Laine oli 
Saksale edasi öelnud tema sõnad: 


«Kuni see haisev mats ei ole murdnud sisse ühtegi kauplusse või klaarinud arveid ühegi 
uusmaasaajaga, pean mä teda eriarvel. Pussu ja ilalõuga ma endaga ühes rakendis ei pea.» 

ööpäeva ära olnud, tuli Teras jälle Märjamaale, kus jätkas ootamist. Vahepeal laekus 
üht-teist huvitavat. Kudinov oli saanud teada, et keegi Redlich-Wendt elanud enne sõda 
Põhja-Pärnumaal, kuid see proua läinud Saksamaale. Teras palus täpsustada tema 
lahkumise motiive ja koguda taludest täiendavaid andmeid selle naise kohta. 

Ossoka teatas, et sidemees oli käinud «postkasti» juures. Teda polnud puudutatud, sest 
polnud tegemist ei Redlichi ega Lainega. 

«Mina oleksin küll talle jälgi mööda järele läinud,» kahetses Ossoka. 

«Nojah. . . Oleksime ta kinni võtnud, aga keegi teine poleks bandest enam peidiku 
juurde tulnud.» 

«Mille poolest see sidemees teie Saksast halvem oleks olnud?» püüdis kapten end 
kaitsta. 

«Selle poolest, et meie vajame vabatahtlikku abimeest Saksa, mitte kinnivõetud 
bandiiti,» lõpetas Teras jutu. 

Ta püüdis kõigile asja selgeks teha, aga ise istus nagu sütel. Ta otsis telefoni teel üles 
Kalju Vasmani ja uuris, kas tuttav naine pole käinud Vigalas mii-litsaseersandil külas. 
Vasman kinnitas, et oli seda tuttavat näinud Kivi-Vigalas ja too olnud ähmi täis 

«Võib-olla peaksite tema poole sisse astuma?, kaalutles Teras, kuid loobus kohe sellest 
ideest. «Ei, parem siiski mitte. Las mõtleb. Ma ootan telefoni juures, leitnant.» 

«Seersant on naljamees,» püüdis Vasman polkovnikut lõbustada. «Kinnitab mulle kogu 
aeg, et kui päevaliblikas tahab, siis tuleb ööliblikas tule peale.» 

Terasel oli alati erk uni. Väiksemagi krabina peale oli ta kohe jalul. Seekord aga oli ta 
vist nii väsinud või lihtsalt raskelt magama jäänud, et temani jõudis alles kolmas pikk 
telefonikell. 

«Mina olen, miilitsaseersant Marland,» kostis torust vana mehehääl. «Vigalast. Vaevu 
sain ühenduse. Telefonineiu ütleb, et keegi ei võta toru. Mina aga ütlen...» 

«Mis lahti, seersant?» 

«Teie tuttav tahab teiega rääkida. Kas annan toru temale?» 

«Ei mingil juhul. Meie ohvitser toob ta kohe autoga siia. Korraldage, et keegi vaataks 
laste järele,» käsutas polkovnik. 

Mari jõudis kohale, juubeldav ja natuke ehmunud. Koos temaga sisenes Vasman. 

«Ta on nõus,» alustas Mari hingeldades. «On nõus teiega kohtuma. Homme öösel. 
Metsaservas. See on meie talust viis kilomeetrit.» Mari oli erutatud ja ta hääl värises. 
«Aga tal on tingimus: et te oleksite päris üksi või ainult koos abilisega.» 

«Ma võtan teie mehe tingimuse vastu,» sõnas Teras. «Kuigi see on seotud riskiga.» 

«Pole mingit riski,» kinnitas Mari. «Alfred tuleb üksi. Kui soovite, sõitke mulle järele. 
Ma tulen teiega kaasa, ma olen talle väga kallis, tema ... Saate ju aru?» 

«Mulle meeldib tarkade inimestega asju ajada,» nentis Teras. «Me tuleme kahekesi. 
Kohtume metsaservas kell üksteist. Praegu viiakse teid koju.» 

Polkovnik kutsus enda juurde Gavrilovi, Kudinovi ja Vertrnanni ning andis edasi 
jutuajamise sisu. Tuppa sigines pingeline vaikus, kuid see polnud nõusoleku märk. 

«Mul on veel meeles, kuidas me Sorgsepaga kohtuma sõitsime,» lausus lõpuks 
Gavrilov. 


«Kurat teda teab,» oli Kudinov segaduses. «Kui kõik nii lihtsalt läheb, hakkad 
mõtlema, kas pole selle taga midagi . .. Võtke igaks juhuks kas või jagu sõdureid!» 

«Saks võib märgata relvastatud mehi ja kaduda,» tähendas Teras. «Homme peaks 
olema peale kõige veel täiskuu. Kõik on kaugele näha. Tahaks temaga ausat mängu 
mängida.» 

«Igaks juhuks läheme siiski neljakesi,» arvas Elmar. «Ja ega ta oma Marit ohvriks too.» 

Nii tehtigi. Neli varju liikus mööda kuusemetsa-sihti. Jalge all krudises, kuu muutis 
lume sirelikar-valiseks ja helkivaks. Miski ei häirinud vaikust. Ainult öökull huikas 
kauguses ja unest äratatud uudishimuliku orava küünte alt langes lumele tükike 
kuusekoort. 

«Siin ongi metsakvartali tähis,» nentis Teras tasa ja märkas siis, et neile vastu tuleb 
Mari kogu. 

«Kohe algab tuulemurd. Siit umbes kolmsada meetrit istub mu mees kuusetüvel,» 
hoiatas Mari. «Vist on parem, kui ma lähen ees?» 

Kudinov sosistas midagi polkovnikule. Mari kuulis, sattus segadusse ja sõnas 
etteheitvalt: 

«Ei jookse ma kuhugi, naljamees. Mul ju kaks väikest last kodus ootamas ...» Teras 
pani käe tema õlale ja ütles tasa: «Minge, Mari. Otsustage ise oma pere saatus!» Naine 
kadus tihnikusse. Möödus mitu piinavat minutit. Kudinov nohises ärevalt ja avas püstoli- 
tasku. Gavrilov istus kännul ja uuris teraselt ümbrust, et leida sobiv positsioon. Ainult 
Vertmann joonistas lumele oksaraasuga kummalisi kujusid. 

«Kas poleks parem hargneda?» ei pidanud Kudinov lõpuks vastu. 

Teras noogutas, kuigi usaldas südames seda armsa olemisega otsekohest naist, kes 
võitles oma õnne eest. Nad polnud jõudnud astuda veel paari sammugi, kui kuuldus 
lumekrudinat ja lagendikule tuli Mari. Tema järel astus välule keskmist kasvu mees, peas 
hall läkiläki, seljas automaat. Kuu heitis valgust naise uhkele ja rõõmsale näole. 

Alfred oli kondine, tema nägu sarnakas. Metsas huigutud kuud olid ta ilmselt ära 
piinanud. Ta astus esimesena meeste juurde, võttis automaadi seljast, pani selle lumele ja 
sõnas katkendliku häälega: 

«On aeg sellele mängule lõpp teha.» Ja ohkas sügavalt. «Ma tahan olla koos Mariga, ei 
midagi muud. Mida ma pean tegema?» 

«Mina olen Teras,» tutvustas end polkovnik. «Kas minu nimi on teile tuttav?» 

«On,» kinnitas Saks. «Kas te võite garanteerida mulle vabaduse?» 

Teras jäi mõttesse. 

318 

«Teatud tingimustel... Mida olete ise korda saatnud nende kuude jooksul?» Saks osutas 
Marile ja ütles: 

«Ta rääkis teile õigust. Ma pole kedagi sõrmega puutunud. Kuid postil olen seisnud. 
Kui kellelgi on kange tahtmine, võib mind osavõtus kahe auto kinnipidamisest 
süüdistada.» 

«Ärge olge umbusklik, Alfred Saks,» sõnas Teras vaikselt. «Keegi ei taha teist 
patuoinast teha. Teiega rääkis äkilisevõitu uurija ja teie panite kohe metsa. Oh teid, meest 
ja pereisa...» 

«Ma olen mees,» sõnas Saks aeglaselt. «Tahan kohtuda Redlichiga ja küsida talt, miks 
ta mu naisevenna tappis.» 


«Siis on kõik korras,» noogutas Teras. «Järelikult on Redlichi vaja teile ja meile.» 
Talumees istus murdunud puutüvele, pööras näo kõrvale ja vaikis. Möödusid minutid. 
«Ma tulin Redlichi juurest ära,» ütles ta ebale-misi. «Nad tahtsid teha minust mõrvari.» 
Saksa nägu süngestus. 

«Nad ei tea teie otsusest,» märkis polkovnik. «Sobiva ettekäände aitame meie teil leida. 
Varjake end metsas edasi ja sobival võimalusel ärge keelduge Redlichi juurde tagasi 
minemast, öelge neile, et tše-kistid on teie kodu passima hakanud ja tagasiteed pole. Talu 
võime tõesti valvata, kontrolligu, kui on tahtmist.» 

Alfred jälgis tähelepanelikult polkovnikut. 

«Kasutate mu ära ja siis viskate nagu kaltsu minema? » 

«Bandiitide kombeid meile ärge külge pookige,» ägestus Gavrilov. «Teiesuguste pärast 
luusime mööda metsi, ei saa öösiti magada, oleme peredest eemal... Te ei saa sellest 
praegu aru. Taipate vahest hiljem.» 

Saksa pea vajus norgu, ta ei liigatanud. 

«AIf,» hüüdis Mari teda vaikselt. «Otsusta ometi!» 

«Ma olen juba otsustanud,» sõnas Saks silphaaval. «Võitleme koos Redlichi vastu.» Ta 
tõusis, tõmbas vöö vahelt parabellumi ja ulatas selle Terasele. 

«Jätke see endale,» soovitas polkovnik ja jätkas siis juba lõbusamalt. «Pidage seda 
päeva meeles, Alfred Saks. Olete pannud end Nõukogude Liidu kodanike kirja. Ja tänage 
oma naist. Muuseas, sidet hakkame pidama peamiselt tema kaudu.» 

Tšekistid astusid delikaatselt eemale, andes Alfredile ja Marile võimaluse vestelda 
omavahel. 

«Noh, Kudinov, kas ma taipan midagi naiste hingeelust?» narris Teras kaptenit. 

«Taipate küll,» tunnistas Kudinov vastumeelselt. «Kuid banditismivastase võitluse 
kirjutamata eeskirjade järgi oleksime pidanud paiga sisse piirama. Kui siin oleks olnud 
alampolkovnik Beljajev, oleks ta teile öelnud, et on sunnitud meelde tuletama ministri 
juhendit...» 

Ta matkis Beljajevi häält nii osavalt, et kõik turt-satasid vaikselt naerma. Alfred ja Mari 
astusid ligi. 

«Neljapäeviti ja pühapäeviti leiab teie saadik siit minu või Mari,» teatas Saks. «Kella 
kuue-seitsme vahel õhtu. Ma lähen siis, seltsimees polkovnik.» 

«Pea püsti, seltsimees Saks,» ergutas Teras. «Ohtlikke reide tuleb meil kõigil ette.» 

Nädala pärast tuli Kalju Vasman jälle koos Mariga. Naine jutustas nuuksudes, et 
jahimehed olid põtra taga ajanud ja juhuslik kuul oli haavanud Alfredi. 

«Milline on tema seisund?» sattus polkovnik ärevusse. 

«Oh, suurt viga tal pole,» ohkas Mari kergendatult. «Kuul ainult riivas, tal on lihahaav. 
Kuidas ta küll nende teele sattus? Ja mis ta ütleb Redlichile? Alfred leidis ta üles. Nüüd 
aga läheb sinna sidemeis ...» 

«Kuulake mind, Mari,» rääkis Teras tõsiselt. «Ja pidage meeles. Te ei tohi mulle 
helistada ega Vigala miilitsa juures käia. Minu mehed otsivad teid üles, see on meie 
mure. Mis aga puutub Alfredi haava, siis tuleb see isegi kasuks, öelgu, et proovis paari 
ustava mehega kauplust tühjaks teha ja pääses vaevu sõdurite käest. Meie omakorda 
anname röövimiskatsest teada kellele vaja. Niisiis, pühkige nüüd pisarad ja kohe koju.» 


Teras oli ülimalt rahul, kui sai kahe päeva pärast Marta radiogrammi: «Käib jutt, et 
Vigala kandis röövitud kooperatiivi. Johanson ütles jõugust lahkunu kohta, et tiirutas 
ringi, aga nüüd on jälle meiega. Pealegi kooperatiiv tunnistuseks kaasas ja kuul 
käsivarres. Olevat julge sell. Bandiitide punkrini on ühe päeva tee.» 

«Meie kingitus on vastu võetud, Elmar,» ei saanud polkovnik Vertmanniga vesteldes 
rõõmu varjata. «Vastu võetud! Nüüd sõltub palju sellest, kas nad Saksa ka oma punkrisse 
lasevad.» 

«Vaevalt nad ta välja jätavad,» naeris Elmar. «Seda enam, et Kudinov pani sõdurid 
Saksa maja valvama. Seda võib kinnitada kogu ümbruskond.» «See on hea, väga hea...» 

Teras naeratas, kuid tema hinge kribis mure Alfred Saksa ja tema naise Mari pärast. 

Möödus kaks, siis kolm nädalat... Sidemehed tulid tagasi tühjalt. Kokkulepitud paigas 
polnud ei Saksa ega teadet temalt. Kanti ette, et Mari nutab ja on kõhnaks jäänud. 
Operatiivrühma hakkas siginema tõsine rahutus. Jasmiinilt päriti, kas bandes pole juh- 
tunud midagi erakordset. Vastus oli lakooniline: «Istume oma perega.» Teras arvas, et 
Redlich valmistab ette suurt operatsiooni. Vastavad ettevaatusabinõud võeti tarvitusele. 
Kuid neil päevil polnud ei tõsiseid diversioone ega röövimisi. 

Gavrilov arvas: 

«Nad lihtsalt ehitasid endale ja Redlichile punkrit. Olid ühes kohas ega lasknud mitte 
kedagi laagrist välja.» 

Alles mõni aeg hiljem sai selgeks, et Gavrilovi oletus oli õige. Bandiidid olid tõesti 
ehitanud kahte pelgupaika. 

Hilisööl saabus Märjamaale Mari Saks. Mari oli suurrätti mähitud, külmetada saanud ja 
kurnatud välimusega. Tema ilu ja vallatu silmaläige olid aga endist viisi köitvad. Metsast 
puutüve alt oli Mari leidnud talle määratud kirjakese: «Varsti oleme üheskoos. Käi ära 
sõbra juures, kolme päeva pärast läheb teda vaja. Igatsen sinu ja laste järele. Sinu 
Alfred.» 

Teras laskis silmad üle pabeririba libiseda ja ta nägu läks muigele. 

«Võit! See on meie võit, Mari Saks! Oodake ja ärge närveerige!» 

Polkovnik kutsus enda juurde asetäitjad ja Kudi-novi ning käskis valmistuda 
operatsiooniks. 

«Redlich peab end kõigi varjajate ajuks,» selgitas ta. «Ja see aju tulistab, põletab ja 
õhib, kuni ta pole puruks litsutud. Redlichil on jäänud järele kümmekond kaaslast. Need 
kõik teavad, et nad halastust ei leia ja on valmis hüvastijätuks kogu viha ja sapi kohaliku 
rahva peale välja valama. Me peame kaitsma inimesi, seltsimehed. Kas te saite minu mõt- 
test aru, seltsimees Kudinov?» 

Kudinov jaatas ja sõitis seejärel sõjaväeüksusesse. 

Neljandal ööl tuli Alfred ise. Tema huuled olid külmast sinised, jopp ja pintsak 
metsatihnikus katki rebitud. Mehe nägu oli tahmast must, karmid sügavad kurrud kündsid 
seda ninasõõrmetest suunurkadeni. 

Alfred Saks hingas raskelt ja kähinal. 

«Nad saatsid mu Sindi kanti... uurima, kas koope-ratiivipoes on sooje riideid. Kaks ööd 
pole saanud 

sõba silmale. Passisin, et kedagi teist ei saadetaks... Heidaks natukeseks pikali...» 


Ta käänas end sohvanurka külili ja hakkas kohe norskama. Kuid vaevalt kümne minuti 
pärast oli äkki jalul ja paristas: 

«Tuleb kohe sõita... Punkris on nad üheksakesi... See asub Märjamaast lääne suunas. 
Ma viin teid kohale. Koht on raskevõitu, kuid küll me läbi pääseme ...» 

«Miks nii kiiresti, Alfred Saks?» küsis Gavrilov, kahtlus hääles. 

Saks vaatas majorile imestades otsa. 

«Kas ma siis ei rääkinud? Kui ma ei jõua kohale enne koitu, jätavad nad laagri maha. 
See on Redlichi seadus.» 

«Kas Redlich ise on ka punkris?» tundis Teras huvi. 

«Ei, Redlich pole meiega koos,» vastas Saks kähedalt. 

Juba kolmandat kuud pidasid Redlich ja tema käealune Laine ülejäänud bandiitidega 
ühendust ainuüksi Rumjantsevi ja sidemehe kaudu või ilmusid punkrisse täiesti 
ootamatult. Selle kohta liikus bandiitide seas igasuguseid oletusi. Ühed arvasid, et 
ninamees ei usalda endisi lähedasi kaaslasi. Teised oletasid, et ta ootab signaali August 
Ülemäelt ja kavatseb ka ise üle piiri põgeneda. Kolmandad uskusid, et Redlich kogub uut 
jõuku ega soovi vana bande veterane sellega ärritada. 

Kui Saks pärast pikka vaheaega Redlichi ette viidi, tundis ta vaevu ära endise hitlerliku 
ohvitseri, kes oli alati olnud laitmatult klanitud, puhas ja raseeri-tud. Saksa ees seisis 
vanaks jäänud ja kergelt pun-dunud näoga mees, kelle punakad juuksed olid pulstunud ja 
nägu heledate har j astega kaetud. Redlichi vasakut kätt kattis küünarnukini must 
seemiskinnas, mis paistis eemalt nagu automaadipära ja kutsus 

oma liikumatusega esile kõhedustunde. Juba mõnda aega tunti Redlichi bandiitide seas 
Musta Kinda nime all. Viimast ei põhjustanud niivõrd asjaolu, et Redlich kandis sellist 
kinnast, vaid see, et ta haavadest moonutatud vasaku käega peksis kord metsikult meest, 
kes püüdis takistada kasutamast bande poolt peatatud veoautot. Kas oli Redlichi kindas 
metallitükk või oli ta käsi sedavõrd harjunud peksmisega, kuid vastuhakanud mees enam 
jalule ei tõusnud. Mõistmata tema ümber ringis seisma jäänud jõugu vaikimist, karjus 
Redlich: «Halemeelsus tuleb välja rookida! Karastada tahtejõudu, kätt ja silma! Meie 
ürituse nimel on kõik lubatud!» 

Alfredi oli hoiatatud, et ärgu ajagu nina püsti. Must Kinnas ei pea end alati vaos. 
Redlich võttis mehe vastu rahulikult. Ainult tema helehallid sillad irvitasid. Kui ta oli 
Saksa jutu ära kuulanud, käsutas mõnitavalt: «Vennad, hoidke teda paar nädalat vee ja 
okaste peal... Nii nagu me ise olime ... Kui oleme kontrollinud, kas tšekistid tema talu 
ümber longivad, anname talle võimaluse endale ise leiba teenida.» Äkki ta röögatas: «Et 
ta ise tulistaks, tõhk selline! Munajoodikuid ma ei kannata!» Siis uuris kahtlustavalt: 
«Kui sa kedagi enda järel tood, matan oma käega su põngerjad mulla alla... Elusalt... 
Mul on selles kogemusi, võid kindel olla, Saks, et on...» 

Alfred ei suutnud pidada ja ütles: «Ära mängi füürerit, kapten Redlich. Ja ära mind ka 
ussikeseks pea. Kui ma tulin metsa, siis mitte jagelema, vaid asja pärast.» Silmi 
Redlichilt pööramata jätkas Saks mõttes: «Asja pärast... jah, asja pärast. Tahan koju 
pääseda, hauptsturmführer! Ja sinuga arved klaarida!» 

Väikest kasvu naine, Redlichi käealune, puudutas jõugujuhti kergelt õlast. Redlich 
heitis naisele äikest pilduva pilgu, virutas siis jalaga vastu mätast ja 

kähises: «Kurat, tuleks sellel kord lõpp!» Ta pöördus kannalt ringi ja kadus puutüvede 
vahele. 

Nähtavasti oli Rumjantsev edasi rääkinud, et Saks oli saanud poeröövimise ajal 
haavata. Järgmisel päeval tuli Redlichilt korraldus kasutada tagasitulnud meest 
röövretkedel. Saks aga mõistis peagi, et oli kohtunud Redlichiga juhuslikus kohas ja et 
keegi neist kolmest, kes olid käinud Redlichi ja Laine varjupaigas, ei lobise midagi välja. 

Teras uuris koos Alfred Saksaga kaardilt, kuidas pääseb paremini punkri juurde. 
Polkovnik andis operatsiooniks korraldusi. Tegutsemispiirkonna pidi umber piirama, 
nagu tavaliselt, sõjaväeüksus. Gav-rilov ja Vertmann pidid juhtima ründerühmi, üldise 
juhtimise võttis polkovnik enda peale. 

Lund oli metsas veel palju, aga see hakkas juba sulama ja mehed vajusid põlvini, kohati 
koguni vööni märgadesse hangedesse. Käidi mitu öötundi. Metsalagendikust mindi 
ringiga mööda, tihnikud läbiti võimalikult vaikselt. Kell seitse hommikul kandsid 
mõlema pataljoni komandörid — alampolkovnik Burtsev ja major Žurkin ette, et 
tegutsemis-ala on ümber piiratud. Saks näitas Terasele mäeveerult väikest taluderühma, 
umbes kaks kilomeetrit selle taga asus bandiidipunker. 

«Läheme kahe ründerühmaga,» selgitas Teras ja pöördus Gavrilovi poole. «Teie, 
seltsimees major, tungite peale idast, võtate endaga kaasa saaturi, operatiivtöötajatest 
Andre j evi, Müüri, Bolondinski ja major Zurkini automaatureid ... Läänetiiva lõikame 
ära meie — mina, Kudinov, Vertmann, Vasman, Ossoka, Mägi...» 

«Teile pidi jääma ju üldjuhtimine,» meenutas Kudinov delikaatselt. 

«See on juhtum, kus üldjuhtimine toimub lahinguväljalt,» muheles Teras. 


Ta andis raadio teel käsu. 

«Siin Kakk, siin Kakk. Läks lahti, seltsimehed!» 

-.. Punkri juurde tungisid mõlemad ründerühmad läbi tiheda metsatihniku peaaegu 
üheaegselt. Elmar Vertmann ilmus äkki puutüvede vahelt ja hiilis tunnimehe juurde, kuid 
see jõudis õhku tulistada. Punkrist tormasid välja bandiidid ja kiirustasid jooksult 
tulistades Terase rühma suunas. Siin võttis neid vastu tõkketuli. Keegi langes, bandiidid 
tormasid teisele poole, seal aga võtsid neid vastu Gavri-lovi rühma automaadivalangud. 
Bandiidid põgenesid tagasi punkri juurde ja avasid tugeva tule kuulipildujast ja 
automaatidest. 

«Ärge venitage!» karjus Teras mikrofoni. «Gavrt-lov, tõkestage juurdepääs 
punkriavale, muidu ei saa neid sealt poole päevagagi välja.» 

Lahing hakkas vaibuma. Raskesti haavatud Johanson karjus võikalt. Bandiitide äsjase 
elupaiga ümber vedeles kaheksa elutut keha. 

Teras käis koos Saksaga langenute vahel. Alfred nimetas neid, keda teadis: 

«Endine vallavanem ... Hallparun ... Terroristide jõugu eestvedaja Rumjantsev ... 
Endine Haapsalu politseinik...» 

«Kena kamp,» vangutas Teras pead. «Nagu näha, Redlichi siin pole.» 

«Ei ole,» kinnitas Saks. 

«Nii, Alfred Saks, olete sõna pidanud,» ütles Teras väsinud häälega. «Ka mina täidan 
oma lubaduse. Asi on kooskõlastatud, võite elada rahulikult oma pere juures.» 


Saks ei olnud seda oodanud ja sattus segadusse. Pisar valgus vargsi tema silmanurka. 
Mees pühkis selle ära ja alustas kohmetult: 

«Täna on kahekümnes veebruar... See päev jääb meie perele kauaks meelde. Kui teil 
midagi selle vastu pole, palun teid, polkovnik, täpselt aasta pärast 

endile külla. Ja ka teie seltsimehi, kes on praegu siin...» 

«Ma ei unusta seda kutset, Alfred Saks,» kinnitas Teras tõsiselt. 


4. Legend Mustast Kindast on haihtunud 


August Ülemäe pidi Rootsis emigrantide hulgas laialdaselt reklaamima Redlichi isikut 
ja leidma tema ürituse rahalisi toetajaid. Selleks olid tal peamiselt SS-i hauptsturmführeri 
enda leiutatud hüüdnimed, väljendid ja odavad aforismid, sealhulgas sellised nagu 
«tabamatu Redlich», «strateeg Redlich-Wendt», «iseseisvuse sõber» või «Must Kinnas 
ulatab käe Lääne demokraatidele». Ühes polnud kahtlust: selle esseslase näol oli tegemist 
julma ning isegi bande juhttuumiku kaotuse järel erakordselt ohtliku ja salakavala 
Nõukogude Eesti vaenlasega. Taludes liikusid kuuldused, et Redlich olevat kuulutanud 
välja «totaalse sõja» uusmaasaajate vastu ning koguvat oma lipu alla kõiki, kes tahavad 
näha silmuses rippumas eilseid kehvikuid ja nende parteimeestest eestkostjaid. 

Poolehoidjaid polnud Redlichil kusagilt võtta. See oli ainult poos, nii nagu Redlich- 
Wendti naeruväärne korraldus müütilistele võitlussalkadele hoida end ja oodata signaali. 
Kõige selle eesmärgiks oli oma hinda Lääne ees võimalikult kõrgele kruvida. 

Selle hitlerliku kooliga avantüristi plaanidele oli vaja teha lõpp. Osakonna korralisest 
operatiivnõu-pidamisest, kus arutati Musta Kinda tegevuse likvideerimise kava, võttis osa 
ka riikliku julgeoleku minister. 

«Legend bandiidijuhi Redlich-Wendti tabamatusest tuleb hajutada,» andis minister 
ülesande. 

Kui mehed hakkasid laiali minema, pidas Teras 

veel oma kabinetis kinni leitnant Vasmani. Äkki märkas ta, et minister istub oma toolil 
edasi. 

«Meie kindral on väsinud,» mõtles polkovnik. «Või ootab mind peapesu. Mille eest?» 

Polkovniku oletus ei tabanud märki. Kindral Boris Kumm otsustas jääda pärast seda, 
kui nimetati Kalju Vasmani nime. Teras andis leitnandile korralduse sõita hommikul 
komandeeringusse Rädikülla ja kirjeldas lühidalt tema ees seisvat ülesannet. Vanemad 
elanikud mäletasid, et nende kandis elanud enne sõda jõukas Redlich-Wendti perekond. 
Vanem poeg teeninud ratsarügemendis, olnud mõni aeg ka Toompea lossi vahtkonnas. 
Tal olevat olnud head suhted sõjaväelaste ja vapsidega. Just tema võiski olla nüüd see 
tegelane, kelle nimega hirmutati taludes vallatuid lapsi. Noorem Redlich sõitnud 
kolmekümnendate aastate keskel Lõuna-Ameerikasse õnne otsima ja tollest ajast ei teata 
temast kodukandis midagi. Peres olevat olnud ka tütar ja seda nähtud Eestimaal veel 
sõjapäevilgi. 

«Teil tuleb leida selle perekonna jäljed,» täpsustas polkovnik. «Võib oletada, et Redlich 
ilmub pärast ringihulkumist sinna, kus möödus tema lapsepõlv ja kus ta tunneb iga 
nurgakest. Kas ülesanne on selge, seltsimees leitnant?» 

«Just nii, seltsimees polkovnik,» kinnitas Vasman. «Kas võin tegutseda inkognito?» 


«Teisiti pole mõeldavgi,» muigas Teras. «Esiteks, kui keegi, kes teab midagi Redlich- 
Wendtist, oleks tahtnud oma informatsiooni meiega jagada, oleks ta tulnud meie majja 
Pagari tänaval...» 

«Aga teiseks,» rõhutas kõnelusse sekkunud Kumm, «peate te mõistma, leitnant, et 
minnes mööda neid jälgi, tõmbate löögi enda peale. Arvatavasti leidub Redlichil 
kodukandis ustavaid sõpru.» 

Ta vaatas ohvitserile küsivalt otsa, ei märganud 

tema silmis kartlikkust ega kindlusetust ja noogutas rahulolevalt. 

«Ma tundsin teie isa, Kalju. Poliitpolitsei pistis meid omal ajal ühte kambrisse. Oli 
julge mees ja oskas mõndagi töölistele selgeks teha.» 

Vasman ajas silmad pärani ja tema põsed kattusid punaga. 

«Pole põhjust punastada,» hakkas Kumm naerma. «Teie elu peaks olema kergem, kuid 
vastutust pole teil vähem. Ma tean, kuidas te alustasite pärast sõda komsomolitööd, 
tegutsesite rahvakaitses, ja tean veel mõndagi teie kohta.» Ta tõmbas kulmu äkki kortsu. 
«Kes tegi meie puhkeõhtul seda pantomiimi «Kumm teeb osakonnas peapesu»?» 

«Palun vabandust, seltsimees kindral. Arvan, et ma teenistuseeskirju sellega ei 
rikkunud. Kriitika teravik oli suunatud minu kolleegide vastu,» püüdis Vasman end 
õigustada. 

Kalju oli punane kui vähk, tema kõrvad, põsed ja kael lausa kumasid, kindral aga suutis 
naeru vaevu tagasi hoida. Kumm tõmbas lõpuks taskurätikuga üle huulte ja tõsines. 

«Ärge muretsege... Ma pole solvunud. Teie miimi-oskused kuluvad marjaks ära 
ülesande täitmisel. Hoidke end, leitnant,» nõudis ta tungivalt. 

Siis noogutas minister ohvitseridele ja lahkus kindlal sammul, ust korralikult enda järel 
sulgedes. 

«Jah, meie kindralit võid tunda, kuid kõike temast ikkagi ei tea,» ütles polkovnik pika 
pausi järel mõtlikult. «Leidke kindel legend, seltsimees Vasman.» 

Vasman sõitis Rädikülla ja hulkus sobival ettekäändel ümbruse taludes, kuid tema 
külastuste tulemused olid nigelad. Kalju astus telefoni teel ühendusse polkovnikuga, 
küsides täiendavaid korraldusi. Teras soovitas jätkata samas vaimus, kuid käskis olla 
äärmiselt ettevaatlik. Kumbki neist ei osanud 

aimata, et neil ei tule enam iialgi omavahel arutada Redlich-Wendti lugu. 

Teras ise külastas samal ajal uurimisvanglas Üle-mäed. Ta vabandas, et soovib 
käsitleda intiimset teemat ning palus Augustit rääkida vahekorrast oma naisega ja viimase 
tuttavatest enne abiellumist. 

«Kas ka sel on tähtsust poliitika seisukohalt?» küsis endine Redlichi abi nukralt. 

«Kõik on maailmas omavahel seotud,» naljatas Teras. 

Mõistes, et Augusti ja tema naise suhetes oli mingi mõra ning et ainult mõjuvad 
põhjused võivad sundida teda sellel teemal rääkima, otsustas Teras olla avameelne. 

«Ühel ülekuulamisel ütlesite uurijale, et olite pettunud Eestis toimuva põrandaaluse 
võitluse olemuses,» alustas polkovnik. «Ma saan sellest aru nii, et Stokholmi saabudes 
kavatsesite te seda öelda ja sinna jääda. Kas see on nii, kodanik Ülemäe?» 

August mudis sõrmi ja ohkas raskelt. 

«Üldjoontes küll. Ainult siin on väike «aga ». See on tõsi, et ma kavatsesin lõpetada 
suhted Redlichiga ja jääda alaliseks Rootsi. Kuid kuulutada sellest avalikult? Saage aru, 


polkovnik, Redlich-Wendtiga ühes punkris on minu naine. See mees on halastamatu. Kas 
ma oleksin võinud riskeerida ja jätta oma naise selle maniaki võimusesse? Ma armastan 
ju Lainet!» 

«Kas ka tema armastab teid?» küsis Teras kohe. 

«Vähem,» ütles August ja peatus äkki. «Ma ei tahaks sellest rääkida. Ärge, palun, 
pärige. Laine peab mind liiga härdaks, meie võitluse jaoks liiga liberaalseks. Ta peab 
minust lugu poliitikule omase silmaringi ja eruditsiooni pärast, kuid . .. ühesõnaga, tema 
jaoks on mehe, nii-öelda Eesti vabastaja ideaal hoopis teistsugune.» 

«Ma mõistan,» tähendas Teras. «Mõelge nüüd järele 

ja öelge, kas ta kuulab ära näiteks teie, minu või kellegi kolmanda neutraalsema isiku 
põhjendatud selgituse selle kohta, kui mõttetu see võitlus on. Selle kohta, et 
metsavendadel puudub toetus rahva hulgas ja lõppude lõpuks, kurat võtaks, tõde meie 
võimu kohta. Või on tema jamps ühte tõugu Redlichi jaburdustega?» 

August ei vastanud tükil ajal ja Teras arvas juba, et see mäng on mängitud, kui äkki 
tõstis ülekuulatav pea ja ütles: 

«Arvan, et kuulab. Informeerisin teda vahel Eesti Raadio saadetest. Laine oskas teha 
vahet faktide ning Redlichi ja tema mõttekaaslaste väljamõeldiste vahel. Muidugi olid 
need jutuajamised punkris üsna ettevaatlikud. Pean tunnistama, ma kartsin kogu aeg 
tõugata teda kui naist enesest millegagi eemale...» 

«Nüüd on oht, et kaotate ta kui inimese,» tähendas Teras. «Muide, miks ma esitasin 
teile küsimuse Laine ja tema sõprade kohta? Isegi karu ei maga koopas kauem kui 
kevadeni. 

Kevadveed hakkavad vulisema, mõttekaaslased lähevad laiali. Kelle juurde minna? 
Ikka vanade sõprade juurde.» 

«Tähendab, te tahate temast ohvritalle teha?» 

«Kas teie eelistaksite, et ta lastaks maha Redlichiga ühes urkas?» Teras kortsutas 
kulmu. «Oma asi, nagu öeldakse.» 

Mõlemad vaikisid, siis lisas Teras: 

«Tema lahkulöömist Redlichist võib vaadelda ka teisest vaatevinklist. Ta võtab mind, 
teid või kedagi muud kuulda ja võib-olla jõuab järeldusele, et on eksinud. Siis... siis ei ole 
ta enam meie vaenlane, vaid liitlane võitluses selle paadunud esseslasega.» 

August käis ruumis edasi-tagasi. Ta surus sõrmed tugevasti meelekohtadele, et maha 
suruda pingest tekkinud peavalu, ja sosistas midagi. Terasele näis, et ta sosistas: «Püha 
Maria!» 

Äkki Ülemäe peatus. 

«Kõik tema sugulased on hukkunud sõjapäevil. Sõprade nimed ma ütlen, võite üles 
kirjutada... Aga ma ei tea, kus nad viibivad nüüd.» 

Ülesloetuist tundusid Terasele huvipakkuvamad kolm nime. 

Esiteks Tartu arst, kelle nimi oli Leo ja keda peeti seltskonnalõviks. See kirglik 
tantsumees oli paljudes seltskondades alati teretulnud. Laine oli tutvunud temaga enne 
sõda kuurordis. Hiljem oli ta külastanud neiut paaril korral Tallinnas ja nad olid kirja- 
vahetuses. Laine parim sõbranna oli olnud ühe Tallinna arhitekti tütar Julia. Uno 
Sanderiga, Laine kursusekaaslasega ülikoolist, oli olnud huvitav poliitilistel teemadel 


vaielda. Hiljem läksid nende teed lahku. Augusti näole ilmus grimass, kui ta ütles, et 
Laine peres ei peetud noormeest sobivaks partiiks. 

«Kas ta käis kosjas?» küsis Teras nagu muuseas. 

«Nad olid isegi kihlatud,» ütles Ülemäe vastu tahtmist. «Ma olen väga väsinud, võib- 
olla tänaseks jätkub?» 

Teras noogutas ja jättis hüvasti. 

Vertmann ja Müüri, kes said vastava ülesande, otsisid usinalt Laine sõjaeelseid sõpru. 
Marta vaikis. Uusi andmeid ei tulnud ka Vasmanilt Rädikülast. Kudinov teatas, et Saksa 
talu läheduses pole midagi kahtlast märgatud. Teras nõudis, et talusse jääks kaitse 
Redlichi tabamiseni. 

Müüri sisenes kabinetti nagu tavaliselt peaaegu märkamatult ja vaikselt. Polkovnik 
tajus kohe, et mehe alalise elevuse on asendanud varjatud mure. 

«Tartu seltskonnalõvi on nagu maa alla vajunud,» alustas ta väsinud häälel. «Julia 
töötab halastajaõena Narva-Jõesuus, seega siit kaugel. Ma ei hakanud teda tülitama. Uno 
Sander elab lähemal. Ta ,sõdis Eesti korpuses sakslaste vastu ja on igati eesrindlik 

mees. Kuulus esimese linnanõukogu koosseisu Viljandis, nüüd on Viljandimaal 
metsnik.» 

«Olete teinud Vertmanniga tubli töö,» kiitis Teras ja märkis midagi kalendrilehele. 
«Miks on teie nina nii norus?» 

«Redlichi jaoks on meile liiga vähe aega antud, seltsimees polkovnik.» 

«Rohkem ärge küsige,» lõikas Teras järsult. «Kui me teda kevadeks ei leia, palun end 
erru arvata, ausõna. Ja teid, kallid seltsimehed, ei pea ka kinni.» 

Juba samal päeval pidas riikliku julgeoleku ministri asetäitja läbirääkimisi 
metsamajanduse juhtidega ja nädal hiljem viidi metsnik Uno Sander üle uude töökohta 
Pärnumaa metsamajandis. Talle jäeti mõni päev aega kohanemiseks. Siis soovitas Teras 
Elmar Vertmannil ja Paul Müüril nagu kogemata külastada Sanderit ja andis neile laiad 
volitused. Metsniku maja seisis tihedas kuusetukas, ainult kilomeetri kaugusel ühest 
tšekistide järelevalve all olevast «postkastist». Muidugi ei teadnud Sander sellest midagi, 
nagu ei võinud ta ära arvata ka noorte ohvitseride küllatuleku põhjust. Mehed aga tahtsid 
algul kas või pealiskaudseltki tutvuda metsnikuga, keda kavatsesid kasutada eelseisvas 
operatsioonis. 

Nad esitlesid end. Vahetasid metsnikuga mõned väheütlevad fraasid ja palusid siis 
sooja vett tõrkuma hakanud automootori jaoks. Kuni Sander kaevul käis, vahetasid 
ohvitserid esimesi muljeid ja tegid otsuse. 

Kui metsnik tuppa tagasi tuli, ütles Vertmann otsekoheselt: 

«Uno Sander, me ei hakka keerutama. Te jätsite meile esimesest pilgust meeldiva 
mulje. Me vajame väga tähtsas asjas teie abi. Mida te sellest arvate?» 

Sander oli suur ja õlakas mees. Elmar võrdles teda mõttes lõviga. Metsniku heledates 
lainelistes juustes oli juba hõbeniite, heasüdamlikul näol mängles rahu- 

lik naeratus. Ta tõusis, läks riiuli juurde, topp piibu täis ja läitis selle. Siis tõmbas 
sügava sõõmu, tuba täitsid kaugete maade aroomid. 

«Tubakas on Havannast,» selgitas Sander. «Sõpradest meremehed pole mind 
unustanud. Nii, milles on siis asi?» 


Elmar selgitas lühidalt. Kui Sanderi ammune tuttav saab teada, et metsnik on siia üle 
toodud, peaks ta mehele külla tulema. Vertmann võttis mapist kõhna ja piinatud näoga 
naise pildi ning näitas seda metsnikule. Sander popsutas tükk aega piipu, kuid jäi 
ükskõikseks. 

«Pole kohanud,» ütles ta viimaks. «Ma ei tunne seda naist.» 

Elmar peitis foto mappi ja muutus tõsiseks. 

«Võib-olla on tegemist eksitusega, Sander. Võibolla pole Laine Ülemäe foto õige, või 
on teil nimekaim,» nentis ta. 

Metsnik laiutas käsi. 

«Uno Sandereid võib Eestis olla teisigi, ka Laine-sid leidub,» naljatas ta. «Aitaksin 
meeleldi, kuid...» Miski takistas tal lauset lõpetamast ja piipu hoidev käsi peatus õhus. 
«Vabandust... Te ütlesite, et Laine ... Tahaksin veel kord pilku fotole heita.» 

Ta uuris päevapilti lähemalt ja popsutas piipu. 

«Kas ma olen pime... Või on see tõepoolest Laine? Tema silmad, aga kõik muu...» 
arutas ta endamisi ja pöördus siis ohvitseride poole. «See on tema! Mis küll see neetud 
sõda on teinud! Mis on temast saanud, kus ta elab?» 

Ohvitserid ei vastanud kohe. 

«Meil on raske teie tuju rikkuda,» ütles Elmar. «Aga nagu te teate, pole elu 
ükskordüks.» 

Vertmann rääkis kõigest midagi varjamata. Metsnik ei seganud vahele, kuid jõudis selle 
aja jooksul juba teise portsu havanna tubakat piibukahasse 

toppida. Ta imes piipu, hingas raskelt, sammus akna juurde ja vahtis välja. Näis, nagu 
koguks ta jõudu. 

«Tema perekond oli väga-väga reaktsiooniline,» selgitas Sander. «Kogu jamps tema 
peas on pärit isalt, isa seisis ka sakslaste juures heas kirjas .. . Mis siis ikka. Redlich- 
Wendtist olen kuulnud ja valmis minema tema vastu kas või heinahanguga...» 

«Lähete siiski raadiosaatjaga,» naeris Vertmann. «Lepime siis kokku, seltsimees 
Sander. Paneme teie jaoks üles kaks saatjat. Ühe kaevu, teise maja taha. Nende 
käsitsemine on elementaarselt lihtne.» 

«Minu pärast võite kas või kogu metskonna radio-fitseerida,» pugistas Sander naeru. 
«Järelikult pean ületoomise eest siia kolkasse tänama teid, minu nähtamatud sõbrad?» 

«Meid,» kinnitas Müüri. «Meil meeldib jahil käia ja tahtsime, et veel üks jahimees 
oleks käepärast.» 

«Oodake, küll ma viin teid tedremängu vaatama,» lubas metsnik. «Ma olen siin juba 
sellised paigad üles otsinud, et hinge paneb kinni.» Lahkuti sõpradena. 

Teras kuulas informatsiooni kohtumisest ära ja laskis Martale teatada Sanderi 
kohalemääramisest. Vastus tuli mõne päeva pärast: «Külalised on kadunud. Teie 
tervitused sain kätte ja andsin edasi naabritele. Laske metsamehel ümbruses rohkem ringi 
sõita. Onu nägi «postkasti» läheduses sekretäri, kes ajas juttu lombaka külaeidega. Püüan 
ta külla kutsuda. Olen terve.» 

Ka Vasmanilt Rädikülast saabus teade. See kõlas nii: 

«Seitsmeteistkümnenda kilomeetriposti juures on nähtud tundmatut meest ja naist. Nad 
läinud koidikul üksikult seisvast küünist metsa.» 


«Niisiis Rädiküla kandis,» märkis Teras. «Kapten Kudinov, viige Märjamaalt Lihulasse 
rühm sõdureid, kuid paigutage nii, et nad eriti silma ei torkaks. See on Rädikülale siiski 
lähemal.» 

Operatsiooniks, millele anti tingnimetus «Must Kinnas», oli kõik ette valmistatud. 
Oodati metsniku signaali. See saabus pühapäeva hommikul vara. Teras oli osale meestest 
vaba aja lubanud, kuid antud häire ei rikkunud kellegi tuju. Operatiivrühmas valitses 
elevus ja mingi pühapäevameeleolu. Mõne minutiga olid kaks sõiduautot tšekiste täis ja 
isegi radist kaasa võetud. 

Enne seda oli metsniku majas leidnud aset vanade tuttavate uus tutvumine. Kui Sander 
koputuse peale ukse avas ja enda ees vanaeide näoga, võbisevate laugude ja põletikuliste 
silmadega väsinud, külmunud ja ärakurnatud naist nägi, haaras teda ahastus, vaatamata 
sellele, et ta oli Laine muutunud välimust endale korduvalt püüdnud ette kujutada. 

«Laine!» karjatas ta. «Tilluke Laine! Sa oled ju ainult kolmekümne viiene! Mis nad on 
sinuga teinud!? ... Astu ometi sisse!» 

«Tundsid ära?» ütles naine tasa. «See on hea. Ju sa siis ikka armastasid.» 

Ta tuli tuppa, istus küdeva ahju kõrvale, surus põse vastu selle kahhelkülge ja küsis 
järsku: «Kas oled majas üksi?» 

«Kes siin siis veel peaks olema?» imestas mees. «Mul jäigi ju naine võtmata, Laine. 
Elan vanapoisi elu. Kuidas sa mu üles leidsid? Kes ütles, et ma siin elan?» 

«Kus tegijaid, seal nägijaid,» ütles Laine ja hakkas köhima. Heitis siis rätiku peast ja 
nööpis kasuka lahti. «Räägiti, et Uno Sanderist saanud nõukogude linnapea. Kas olid 
linnapea või luisatakse?» 

«Olin, kuigi mitte just linnapea,» ütles Sander tõsiselt. «Kas tulid minu kohta andmeid 
korjama? Või vajad abi?» 

«Abi, abi,» kordas Laine. Ja ütles siis ootamatult: «Minu suudlust ei tahaks nüüd vist 
vana surmgi.» 

«Jäta,» ütles mees hellalt. «Su silmad on noored ja hääl endiselt kaunis. Sa olid ju 
kunagi hea laulja.» 

Sander märkas porijälgi, mis olid sulanud Laine porikänkraiks muutunud Jalatseist, ja 
seda, et naise vattpüksid olid läbimärjad. Ta tegi Lainele ettepaneku oma riided 
häbenemata ahju juures ära kuivatada. 

«Annan sulle midagi sooja selga. Ja teen sooja vett.» 

Metsnik väljus majast, kiirustas kaevu juurde, laskis keti lahti joosta ja võttis pange vett 
täis. Maja poole pilku heites nägi ta, et naine vaatas välja, nägu vastu aknaklaasi surutud. 
Vaadaku pealegi, sealt pole midagi näha. Mees kummardus sügavale kaevu ja vajutas 
saatja nuppu. Eetrisse voolasid monotoonsed signaalid, mis tähendasid: «Siin metsnik. Ta 
ilmus. Kiirustage!» Sander tõmbas kopsu õhku täis, vinnas pange kaevust välja ja täitis 
kaasavõetud ämbri veega. Siis tuli ta majja tagasi. Külaline istus ahju juures, nagu poleks 
sealt tõusnudki. Saapad olid pandud vastu plüti, sokid ja vattpüksid kuivasid nööril. Laine 
oli end suurrätti mässinud. Ta oli näost sinine ja lõdises, kuid silmad olid kuivad. 

Metsnik ulatas naisele hommikumantli ja käskis selle selga panna, pani siis vee keema 
ja tegi kohvi. Uno Sander istus Laine kõrvale, võttis tema käed oma pihku, puhus neile 
sooja ja küsis: «Räägi, kuidas elad ja millega tegeled.» Naine heitis pilgu küsijale ja 
tõmbas käed tagasi. «Sa nagu ei teaks. Metsnik peab teadma kõike, mis sünnib tema 


valdkonnas. Kõduneb puu või inimene... Aastaid on mööda läinud. Paljut sellest, mis 
tehtud, ei saa parandada. Et sinust lahti ütlesin, sellest on kahju. Kahetsen ka seda, et 
õpingud jäid pooleli. Ja et valisin ühise tee nõrkadega... Meil 

pole vaja haletsust, kõik on pandud elu ja surma peale.» 

«Jäta muremõtted, Laine! Kus sa elad?» Naine hakkas naerma, kibedalt ja kilavalt. 
«Sinu juures, metsas. Sinu metsas, Uno Sander.» Mehe pea vajus norgu ja ta ütles 
kurvalt: «Me ei unistanud sellisest elust, Laine.» «Siis olid unistused,» katkestas Laine 
rämedalt. «Nüüd peab tegutsema.» 

«Mis tegutsemisest saab juttu olla?» sõnas Uno kindla häälega. «Kui sa enda kohta 
tühja ei rääkinud, siis on see mõttetus. Rahvas on endale saatuse valinud ja on õnnelik.» 

«Valetad! Sul on paljasjalgsete mõtted, sa hoidsid nende poole juba vanasti,» ägas 
Laine. 

«Kas ma vanasti valetasin?» küsis mees järsult. «Miks peaksin seda siis nüüd tegema?» 
Külaline jäi vait, teda šokeeris öeldu loogika. «Kuula mind ometi,» püüdis ta Sanderile 
selgitada. «Kus on kõik vana hea? Kuhu on jäänud hästi kasvatatud inimesed? Kus on 
lauakombed ja valged salvrätikud, ballid ja iludusvõistlused? Ja kuhu on jäänud meie 
kultuurieliit — Gustav Suits, Marie Under, Adson...?» 

«Ära aja rumalat juttu!» katkestas Uno. «Vana ja hea pole üks ja seesama, Laine. 
Lapsed surid üüri-kasarmuis tuberkuloosi. Kas seda vana nutad sa taga? Sinu hallparunist 
papake mängis maha varandusi, mida sulased terahaaval talus kokku kraapisid, see oli 
teie seltskonnas igati šikk. Oh seda peenust ja elegantsi! Vaata parem ringi! Linnad 
kerkivad, maale tuleb nii palju masinaid... Ja kuidas linna- ja maalapsed haridust 
püüavad! Aga kust saadki sa seda metsas näha?» 

«Tavaline punaste propaganda,» ütles naine peaaegu nutuselt. «Sinust oleks võinud 
saada teadusemees, aga mis sust sai...» 

«Taeva pärast, jäta rumalused,» ei andnud Sander mahti jätkata. «Ma olen 
bioloogiakandidaat, olen esinenud Moskvas, Tartus, Siberis... Mida tead sa üldse meie 
maast ja elust?» 

Naine vahtis metsnikule pärani silmadega otsa, kui tuppa astusid koputamata talle 
võõrad mehed. Ta tõmbas põuest püstoli, kuid Uno Sander haaras tugevasti kinni ta käest 
ja sundis püstolipärast lahti laskma. 

«Pole vaja, Laine. See ei päästa sind,» ütles metsnik rahulikult. 

Laine hakkas visklema ja kisendama: 

«Lurjus! Kuidas sa küll võisid! Minu eest tasutakse kätte.» 

«Pole kedagi, kes tasuks,» tähendas Teras kindlalt. «Ei kedagi, endise bandejuhi 
kirjatark! Kusagil hulgub küll nagu hüään teie Redlich, kuid vaevalt suudab ta endagi 
nahka päästa.» 

Naise ette astus Elmar Vertmann ja nõudis viisakalt: 

«Palun, andke ära oma varupüstol ja puss. Ja kõik dokumendid, mis on teil kaasas. 
Kiiruga ei võtnud me kaasa naisterahvast teie läbiotsimiseks.» 

Lainet hämmastas noormehe toon. Ta ulatas vaikides teise püstoli ja pussi. 

«Kuulipildujat mul pole, pabereid kaasas ei kanna,» naeratas naine nukralt. «Muide, kas 
teie juures teenib palju selliseid üllate nägude ja hoolitsetud kätega poisse?» 


«Hulgaliselt,» kinnitas Elmar. «Tõelised härrasmehed ongi nüüd meie juurde tulnud. 
Meil on ju nii meeldiv töö. Jalutad metsas, õpid tundma jalajälgi, sind tulistatakse puu 
tagant, sina lased vastu ... Täielik romantika, proua!» 

Teras alustas ülekuulamist. Ta vestles kinnipeetuga üle kahe ja poole tunni, tehes ainult 
lühikese vaheaja, et naine võiks kuuma kohviga vaimu 

kinnitada. Laine andis tunnistusi oma jõugu mineviku ja koosseisu kohta täiesti 
ükskõikselt, aga kui juttu tehti Redlich-Wendti praegusest asukohast, muigas ta 
põlastavalt ja vaikis. 

Uno Sander palus polkovnikult luba sekkuda vestlusse, kuid Laine ei lasknud tal 
alustadagi. 

«Ära näe vaeva. Võib-olla on sul isegi õigus. Kuid ka lõpp peab olema ilus.» 

«Kurat võtaks!» ei pidanud Teras vastu. «Teile antakse võimalus pöörata eluratast õiges 
suunas, teie aga roniksite selle Redlichiga kas või põrgusse.» 

«Redlich on tabamatu,» bravuuritses naine. «Meie sõbrad välismaal on lubanud talle 
abi.» 

«Seda muidugi,» näägutas polkovnik. «Teie abikaasa pidi neid informeerima 
hauptsturmführeri ainulaadsusest ja tabamatusest, kuid toppas meie juures.» 

«See on vale!» karjatas ülekuulatav. «Vale! Me saime Augusti läkituse Stokholmist.» 

Ta vahtis abitult ringi, püüdes ümbritsevatelt nägudelt välja lugeda, et temaga 
kavaldatakse ja teda püütakse desinformeerida. Kuid näod olid tõsised ja polkovniku 
sõnad kordasid maksimaalse täpsusega seda, mida võisid teada ainult nemad kolm — 
Redlich, Laine ja August Ülemäe. 

«Ta ei võinud, ta ei saanud teile seda välja anda,» kinnitas Laine nürimeelselt. «August 
teab, et Redlich on rahva sõber ja võitleb tema õnne eest, et ta pole mõrtsukas ... August 
ei saanud...» 

Akna taga tuututas auto. Metsamajakesse sisenes rutakalt Paul Müüri, tervitas 
polkovnikut, astus tema kõrvale ja sosistas midagi. 

«Ei ole võimalik!» Teras kahvatas, tõusis ja avas vormikuue ülemise nööbi. «Ei või 
olla... Kas see pole eksitus, Müüri?» 

«Leitnant Vasmani keha on juba Tallinnas,» informeeris Müüri. «Pole mingit lootust, et 
tegemist on eksitusega, seltsimees polkovnik.» 

«Kalju,» ütles Teras kibeduse ja hellusega. 

Ohvitserid tõusid kohtadelt. Tuppa sigines ränkraske vaikus. 

«Kas üksikasjad on teada?» küsis Teras katkendlikult. Ta märkas, et leitnant heidab 
rahutuid pilke ülekuulatava suunas ja lõi käega. «Rääkige, see ei muuda praegu midagi.» 

«Mõrvar on kohalik, tegi kingsepatööd,» teatas Müüri lühidalt. «Põgenedes jättis ta 
Vasmani juurde kirja: «Redlichi nii lihtsalt kätte ei saa, närakas.»» 

«Seda ma kartsin!» Terasele tundus, et ta ei suuda end ohjeldada. «Oh sind, tuline 
hing... Ikkagi hakkasid seda kingseppa torkima, Kalju!» 

Raevus pöördus ta Laine poole: 

«Kuulsite? Mõistate? Redlichi järjekordne ohver. Langenud on üks meie paremaid ja 
õilsamaid kolleege. Just tema oli rahva tõeline sõber. Kuidas jääb nüüd nende Redlichi 
õnnekinkidega eesti rahvale? Temal, teil, kogu teie bandel on ju käed puhtad, proua? Ja te 
usute seda muinasjuttu, mille fašist Redlich-Wendt ise välja mõtles?» 


Naine tõusis püsti, kuid Teras käskis tal raevuka käeviipega istuda. 

«Oma seltsimeest mälestame ilma teie osavõtuta,» sõnas ta juba rahulikumalt. 
«Asugem uuesti protokolli juurde. Kus te pidite kohtuma Redlichiga?» 

«Me ei vastuta inimeste eest, kes ei kuulu meie salka,» sosistas Laine oma mõtteid. 
«Redlich ei saanud sellist korraldust anda, Augustil polnud ka selleks õigust...» 

Näis, nagu hakkaks ta sonima. «Kas te ei tunne vastutust vere eest Redlichi kätel?» 
katkestas naise soigumise Teras. «Teesklusele tuleks lõpp teha, Laine Piibeleht, Vaik või 
Ülemäe. Me teame ka teisi teie nimesid. Prokuratuur võib teile esitada süüdistuse 
paragrahvide järgi, mis näevad ette pikema vanglakaristuse. Aga teil on veel 

aega mõelda. Otsustage ise oma saatus. Rädikülas, kuhu me nüüd sõidame, tutvustan 
teile mehe kirja.» 

Teras ei lasknud naist silmist. Rädikülast kuuldes Laine võpatas, kuid kogus end 
kiiresti. 

«Andke kiri siia!» nõudis ta ja sõnas otsekohe ükskõikselt: «Mis on mul Rädikülla 
asja?» 

«Viibite seal Redlichi areteerimise juures,» vastas Teras kõigutamatu rahuga. «Muidugi 
võtab kohus arvesse, et teie ei aidanud tema jälgi leida... Ma tahan, et tabamatu näeks 
oma kaardiväe jäänuseid.» 

«Ma ei sõida!» hüüdis Laine Ülemäe. «Viige mind vanglasse või tapalavale! Sinna ma 
ei sõida.» 

«Niisiis, Rädikülla!» käsutas Teras. «Kapten Kudi-nov, valmistuge väljasõiduks ja 
teatage sellest roo-dukomandörile.» 

«Teie... Minuta ei leia te kedagi,» sosistas kinni-peetu. «Lubage mul natuke mõelda.» 

Ta vajus diivanilt põrandale, silmad pärani ja suunurgad tukslemas. 

Teras tormas naise juurde ja katsus tema pulssi. 

«Minestus. Vett ja sooja kummikotti, kui seda on majas!» 

Veerand tunni pärast oli Laine jälle jalul. «Andke Augusti kiri mulle siin, just siin, 
palun,» anus ta. 

Teras ulatas naisele kinnise ümbriku. Laine avas selle värisevi käsi, kirjaread hüplesid 
ta silme ees. 

«Ma ei suuda,» oigas ta. «Uno, palun loe ette. Ei, mitte sina... Endine peigmees ei või 
lugeda mehe kirju.» Ta naeratas virilalt. «See on ühest romaanist, Uno. Teie, 
härrasmehest tšekist, lugege, palun, teie...» 

Teras andis pilguga nõusoleku ja Elmar luges: 

«Kallis Laine! Praegu on hilja vaielda. Tuleb tegutseda. Kui Sulle annavad sellise 
võimaluse inimesed, kes avasid mu silmad tänase Eesti osas, siis tegutse. Heida peast 
kogu see jamps, mida me 

kummardasime, vaata elu kaine pilguga. Rahvas ei vaja metsavendi, ei Sind ega mind, 
ega ka mõrtsukat, kes alustas eesti kultuuri päästmisega ja lõpetas primitiivsete mõrvade, 
vägivalla ja röövimistega. Kelleks on ta meid muutnud? Mida me oleme saavutanud? Kui 
kõik see, mida me korda saatsime, on esile kutsunud taluperemeeste, linlaste ja meie 
ringkonna inimeste viha, sallimatuse ja hirmu, kas pole siis aeg need aastad elust maha 
kustutada, ausalt ja igaveseks? Ära haletse Tabamatut, mõtle endale, minule, meie 
isamaale. Ma armastan Sind, Laine, endist viisi ja tahan, et me saaksime kord jälle 


õnnelikeks. Mina astusin sammu õnne suunas, tee seda ka Sina. Anna andeks. Kui Sa 
pead mu tegu reetmiseks, siis ei palu ma Sind rohkem. Jään ootama. Sinu August.» 

Tuppa sigines vaikus. 

«Mis kell on?» küsis Laine äkki. 

«Kolmteist null-null,» ütles Teras. 

«Kuusteist kolmkümmend ootab Redlich mind Muugal,» teatas naine ükskõikselt nagu 
päheõpitud teksti lugedes. «Kell kuusteist nelikümmend lahkub ta sealt.» 

Elmar laskis vile kuuldavale. 

«See on oma nelikümmed kilomeetrit, kui läbi metsa sõita. Teed mööda tuleb ligemale 
poole rohkem.» 

Teras läks akna juurde, vaatas porist teed ja torises: 

«Kallis aeg on käest lastud...» Ta pöördus järsku. «Kapten Kudinov, sõitke koos 
vanemleitnant Vert-manniga otse. Võtke villis, võib-olla pääsete sellega paremini läbi. 
Ajage jalule sõdurid. Mina sõidan ringiga, koos Redlichi sekretäriga.» Ta heitis pilgu 
Laine suunas. «Püüan jõuda Muuga tallu piiramise ajaks.» 

Laine oli toibunud. Ta tõmbas riided selga ja mässis suurräti ümber. 

«Ma olen valmis.» 

Autos läksid ta keelepaelad lahti. Tundus, et kolossaalne närvipinge, mis oli jälitanud 
teda juba mitu kuud, nõuab lõõgastust. Laine meenutas noorusaastaid, inimesi, kes olid 
teda õpetanud ja kasvatanud. Ja jutust tuli välja nii, et mitte keegi peale Uno Sanderi ja 
nüüd ka tema mehe, ei olnud temaga otsekohene ja aus. 

«Sellest jõuame veel rääkida,» katkestas polkovnik äkki naise sõnadevoolu. «Miks jäi 
teie pilk peatuma talul, millest me just mööda kihutasime?» 

«Kuidas selle talu nimi on?» küsis Laine hajameelselt. 

Polkovnik silmitses kaarti. 

«Luiga,» nentis ta. 

«Siin on meil varjupaik,» selgitas naine loiult. «Nii öelda varuvariant. Redlich võib 
oodata ka siin.» 

Polkovnikut haaras tunne, et kurjategija võib ka sel korral põgenema pääseda. Ta oli 
bandejuhi abilise halvasti ja pealiskaudselt üle kuulanud. 

Nad sõitsid üle risttee. Tee ääres seisis nõder vanamees. 

«Volodja, pea kinni!» hüüdis Teras. «Vanaisa, mis talu see on?» 

«Muuga,» kostis eemalt. 

Kudinovi rühm ei olnud veel kohale jõudnud, kuid samas sõitis polkovniku sõiduauto 
kõrvale veoauto Lihulast. Seitse Kudinovi korraldusel saabunud sõdurit hüppasid kergelt 
teepeenrale. 

«Poisid!» käsutas Teras. «Neljakesi Luiga tallu, see on siit mõnisada meetrit, seal 
metsatuka taga. Ülejäänud tulevad minuga. Piirame maja sisse. Volodja, sina vastutad 
peaga meie kaaslase eest!» 

Polkovnik astus piki tara õuevärava suunas. Mootorimüra oli jalule ajanud tugeva 
kehaehitusega punasejuukselise mehe, kes tormas sokkides majast 

välja ja hakkas jooksma läbi aia tiheda männiku suunas. 

«Redlich!» kõlas autost hüsteeriline naisehääl. «Tabamatu!» 


Mehe pea nõksatas, nagu kavatsenuks ta vaadata, kes teda hüüab, kuid mõtles siis ringi 
ja jätkas jooksmist. Teras tormas põgeneja teed tõkestama. Redlich taipas, et temast 
jõutakse ette, pöördus järsku, tõstis käe ja tulistas jooksul, kuid Teras kuulis ainult nõrka 
vilinat. 

Esseslane oli nähtavasti otsustanud joosta maja taha, et tulistada sealt. Seal aga sattus ta 
vastamisi sõduriga, tulistas uuesti, ei tabanud, pööras ümber majanurga ja tormas 
pärimäge lähedal voolava oja poole. 

«Mitte tulistada!» hüüdis teda jälitav Teras. «Võtta elusana!» 

Samal hetkel aga raksatasid lasud maja tagant. Redlich hüppas koomiliselt üles ja 
varises äkki otse ojja. 

«Mis sa tegid!» karjus Teras sõdurile. 

Ta kummardus mahaniidetud Redlichi kohale. Ban-diidi pea oli ojas, punaste juuste 
pahmaka alt vahtisid veel tuhmumata silmad jultunult, nagu tahtes öelda: «Ma jätan teist 
üksnes tuha järele...» 

Sõdurid tõid Laine kohale. 

«Kas tema?» küsis polkovnik. 

«Jah, Redlich,» kinnitas naine, kes jõllitas surnut meeleheite, viha ja tigedusega, justkui 
oleks bandiidi surm võtnud temalt võimaluse öelda tollele näkku kõik, millest naine oli 
mõelnud. Laine tahtis nüüd väga, et ütleja oleks olnud just tema, bandiidijuhi eilne 
mõttekaaslane ja tema abi naine. 

«Kuidas siis nii?» pahandas Teras Redlichi tulistanud sõduriga. «Käsk oli ju jalgadesse 
tulistada.» 

«Oli, seltsimees polkovnik,» vastas sõdur hingeldades. 

«Aga mis sina tegid?» 

«Läksin hoogu, seltsimees polkovnik.» 

«Ah nii... Või hoogu. Küll pataljonikomandör selle hoo eest soolab.» 

Endamisi aga mõtles polkovnik: «Kas ei läinud hoogu kingseppa jälitades ka tšekist 
Kalju Vasman?» 

Teras jagas meestele korraldusi, ise aga kiirustas Tallinna. 

Ministeeriumi koridoris tuli talle vastu väikest kasvu tõmmunahaline naine ja tervitas. 

«Marta, kes teid talust ära tõi?» 

«Toodi kindrali korraldusel, seltsimees polkovnik. Kohe kui olite teatanud operatsiooni 
lõppemisest, andis ta korralduse mind ära tuua. Mul on uus ülesanne. Ma käisin kindrali 
juures ära, nüüd ootab ta teid.» 

«Soovin siis edu ja õnne.» Neiu naeratas. 

«Aitäh! Te kaitsesite mind need nädalad hästi!» 

«Kuidas te Madisega hüvasti jätsite?» 

«Väga lihtsalt. Ütlesin, et peigmees kutsub Tallinna. Tänasin teda kõige eest ja 
soovisin, et ta kirjutaks pealinna, nõudmiseni. Lubasin teda kõigiti aidata, kui vaja. Küsis 
veel, kas tuleb kirjutada preili Passerile nõudmiseni. Ei tea, kas ta taipas õige, et need 
metsavendade sissekukkumised ei toimunud minuta. Ütlesin talle, et muidugi Passerile 
nõudmiseni. Et ma ju ei tea, kus hakkan elama. Soovitasin tal veel nende metsavendadega 
sekeldamine jätta. Elagu parem heade inimestega sõpruses, nii on parem ja kergem. Siis 
sõitsingi tulema.» 


«Madisele nõuanded ei mõju. Aga mida kiiremini areneb Eestimaa, seda rutemini 
tulevad Madised meie poole üle,» sõnas polkovnik hüvastijätuks. 

«Võib-olla jõuan teie uue operatsiooni ajaks tagasi,» naljatas neiu. 

«Kindlasti!» toetas Teras, kes ei teadnud veel, mi* ootab teda kindrali kabinetis. 

Seal ootas aga uus määramine, uus amet väljaspool Eestit. 

Ministrit rõhus teade leitnant Kalju Vasmani surmast. Kindrali laud olid tursunud ja ta 
rääkis aeglaselt, raskelt hingeldades, käheda häälega: 

«Milliseid inimesi me kaotame... Uusmaasaajaid, valdade partorge ja täitevkomiteede 
esimehi... Kalju on kogu aeg mu silme ees. Uskuge, ta oli isa täpne koopia. Jah... teie 
osakonda tuleks õnnitleda, kuid mul on leinameeleolu.» 

Kindral pööras end tugitoolis, sirutas käe piibu järele, keerutas seda peos, kuid ei 
läitnud. 

«Esitage mehed autasustamiseks... ja langenu nende hulgas. Mitmes bande see tal oli? 
Teine? Aga kui palju on neid olnud teil, seltsimees Teras? Ainult siin kümmekond... 
Teised inimesed meenutavad filme või loetud raamatuid, meie aga bandesid. See on 
saatus...» 

Nad jätsid hüvasti. Teras pidi kohe Moskvasse lendama. Ta vaatas kindrali siniseid, 
nagu unistuse-vinega looritatud silmi ja nägi neis oma relvavendi: väsimatut kapten 
Kudinovit, leidlikku ja teravmeelset Elmar Vertmanni, kartmatut Alma Lüdigi, rõõm- 
sameelset ja leidlikku Martat, kes kodeeris võrratult radiogramme, õblukest Beljajevit, 
«põiksülda» Gav-rilovit ja vaikset, kommunistliku noore hingega tše-kisti Kalju 
Vasmanit... 

Ta nägi Eestimaa teid, mis siuglesid taevasiniste järvede vahel või looklesid tihedasse 
männikusse. 

Elus tuleb ette veel kõike: kohtumisi, otsinguid, ohte... Kuid siia, Eestisse, jäävad tema 
töö ja südamemured. 

